
KØBENHAVN   —    FORLAGSTRYKKERIET 


FØRSTE  KAPITEL 


Det  var  paa  Eftermiddagstiden  den  21.  Mai  1813. 

Sydvest  for  Halvøerne  med  Kurs  for  Fjordgabet  ar- 
beided  en  Skjægte  sig  frem  gjennem  Sjøerne.  Den  gik 
for  en  stø  Bris  af  Nordvest  og  krængede  stærkt  med 
sprøitende  Skum  om  Baugen. 

Paa  Hvaløstranden  stod  ende!  Fiskere  og  stirred 
udover.  De  undred,  hvad  dette  kunde  være  for  Baad. 

De,  som  kom  Fjorden  ind  i  disse  Ufredens  farlige 
Tider,  kom  gjerne  fuldlastede  og  stive,  enten  fra  Ska- 
gen med  Korn  eller  fra  Kjøbenhavn  over  Læsø  med 
Kolonial  og  anden  Vare.  Men  denne  gik  tom,  det  var 
greit  at  skjønne. 

Undre,  hvad  Folk  det  kunde  være! 

En  eller  anden  Skjægte,  som  var  kommen  ud  for 
en  man  of  war  og  som  var  sluppen  fra  det,  efter  at 
Ladningen  var  tagen? 

Nei,  det  var  ikke  likt  Engelskmanden;  han  tog  gjerne 
Folkene  med  og  førte  dem  over  i  Prisonen.  Det  var 
ikke  længer  end  i  forrige  Uge  siden,  at  Lodsen  Terje 
Wiigen  fra  Hesnæs  blev  tagen,  netop  som  han  kom 

fra  Skagen  og  ind  med  tre  Tønder  Byg,  og  tog  de 
ham,  hvem  Fanden  kunde  saa  gaa  fri  —  i  alle  Fald 
Dagsens  Tider? 

Her  i  Forgaars  havde  Thore  Johnsen  og  Syver  Tor- 
gersen  ret  ud  for  Øja  seet  en  diger  man  of  war  lavere 
fydover  med  bare  Underseilene  heist;  han  kunde 
være  ventendes  paa  nordgaaende,  naar  det  skulde 
være. 

Hvad  Fanden  kunde  det  være  for  dristige  Folk? 

De  stirred  atter  udover. 

Det  glimted  og  glitred  i  Sjøerne  under  Solefaldet; 
Havet  stod  blaat  med  Vaardis  fjernt  ude. 

Peder  Iversen,  Lodsen,  lagde  Haanden  over  Øinene 
og  speided  længe. 

„Der  er  to  Mand,"  sagde  han. 

De  andre  stirred  som  han. 

„Ja,"  sagde  de  i  Kor. 

Peder  Iversen  stod  som  før. 

„Skjægten  er  dansk,"  sagde  han  —  hun  er  saa  bred 
for  Baugen." 

Der  blev  en  Stund  fundersomt  stille. 

„Fisker,"  sagde  en  gammel  Mand  i  Flokken. 

Der  blev  atter  stille.  Alle  stod  og  stirred  ud  i  Sol- 
glitteret. 

„Hun  seiler  som  en  Fuggel,"  sagde  atter  den  gamle 
Mand. 

Peder  Iversen,  Lodsen  tog  Haanden  ned  og  snudde 
sig  mod  de  andre. 

„Hvad  Fanden  skal  hun  her?"  sagde  han. 


„Hm!"  —  Den  gamle  Mand  snød  sig  i  Fingrene  og 
saa  igjen  ud  over. 

Medet  løfted  han  den  krokede  Arm  og  pegte  mod 
Sydsydvest. 

„Der  har  vi  ham!"  sagde  han  stilfærdig. 

Alle  snudde  sig  og  saa. 

Fjernt  i  Sydsydvest  steg  Riggen  af  den  engelske 
man  of  war  op  af  Havet;  det  var  en  Brig  for  fulde 
Seil.  Den  laa  Vestnordvest  over  og  kom  hurtig  nær- 
mere. 

„Hmhm!"  sagde  flere. 

Mænd  saa  paa  hverandre. 

„Han  har  daget  hende  op,"  sagde  Thrond  Iversen, 
Lodsens  Broder. 

Den  gamle  Mand  stod  som  før  og  saa. 

„Se!  Se!"  sagde  han. 

Den  lille  Skjægte,  som  nu  havde  naaet  Høide  af 
Hvaløerne  og  som  var  bleven  den  britiske  Orloger  var, 
ændred  med  en  Gang  Kurs  for  Fjordgabet,  faldt  af 
til  Vinden  og  stod  for  en  halv  Slør  med  Storseil  og 
Fokk  som  posede  Buer  bristende  fulde  og  krængende 
lige  op  til  Ripen  bent  ind  mellem  Hvaløernes  Skjær. 

Orlogeren  derude  satte  sine  Topseil. 

Der  var  et  langt  Minut  stille  derude  paa  Stranden. 
En  hørte  Havsuget  slaa,  Bølgerne  stige  og  falde  i 
tunge  Løft  og  Braatt;  en  stod  spændt  og  dragen  af 
den  fjerne  Kamp  derude. 

Endelig  talte  den  gamle  Mand. 

Det  kom  med  ru  Røst  og  dæmpet  af  Bevægelse. 

„Hun  salverer  sig!"  sagde  han  stille. 

„Fanden  til  Skjægte,"  udbrød  en  Unggut;  han  snudde 
voksent  Skraaen. 

„Hun  seiler  som  bare  svarte  Dævelen ! "  sagde  Lodsen. 

„Ja  Dansken  han  — !"  den  gamle  Mand  snød  sig 
igjen  i  Fingrene  og  saa  udover. 

„Nei  se!"  han  pegte  igjen. 

Skjægten  derude,  som  nu  havde  faaet  Forspranget^ 
skar  skummende  lige  ind  i  Brændingerne,  dreied  atter 
pludselig  til  Vinden,  arbeided  sig  skarpt  Bidevind  en 
Hundred  Alen  op,  faldt  atter  af  i  en  stor  Bue  og  skum- 
ind  i  nærmeste  Vik  med  smult  Vande. 

Orlogsbriggen  derude,  som  havde  holdt  nær  Land 
for  om  mulig  at  afskjære  Skjægten,  bjerged  Oversei- 
lene,  lagde  atter  tæt  til  Vinden  og  fortsatte  rolig  sin 
Kurs  som  en  Ørn,  der  har  slaaet  feil  efter  et  mindre 
Vildt. 

De  lo  derinde  paa  Stranden. 

„Den  var  neggu  ikke  værst,"  sagde  de,  mens  de 
med  Hænderne  i  Lommerne,  spyttende  og  snakkende, 
to  og  to  i  Følge  drog  sig  op  over  Heien  og  over  i  den 
vestre  Vik  for  at  se,  hvad  Fremmedfolk  det  var,  som 
v  ar  ude. 

Da  de  første  naaed  ned  til  Stranden,  var  den  frem- 
mede Skjægte  allerede  fortøiet.  Skipperen,  en  dansk 
Fisker,  stod  paa  Stranden;  en  anden,  ung  Fisker  sad 
fremdeles  i  Baaden.  Nu  reiste  han  sig  ogsaa  og  sprang 
let  i  Land. 

Den  gamle  Mand,  som  var  mellem  de  første,  kom 


langsomt  frem  og  blev  staaende  længe;  han  saa 
forskende  fra  den  ene  paa  den  anden  af  de  Frem- 
mede. 

„Det  gik  vel,"  sagde  han.  Saa  stirred  han  betyd- 
ningsfuld ud  efter  den  bortseilende  Orlogsmand. 

„Ja,"  svared  den  danske  Skipper.  „Det  gik  skam 
godt!" 

Han  snudde  sig  og  saa  paa  den  unge  Fisker.  De 
øvrige  stod  paa  nogen  Afstand  og  stirred  og  mønstred. 

Da  tog  den  unge  Fisker  Sydvesten  med  et  Rykk  af 
sit  Hoved,  og  til  alles  store  Forundring  bøied  han  sig 
ned,  iknæ,  og  kyssed  med  sine  Læber  Strandens  Sten. 
Saa  reiste  han  sig  atter  op. 

„Goddag  I  norske  Mænd  —  og  vel  mødt  paa  Nor- 
ges Jord,"  sagde  han.  Stemmen  var  ung  og  begeistret 
varm;  det  fagre  Ansigt  med  det  mørke,  lokkede  Haar 
lyste  betagent. 

Den  gamle  Mand  stirred  forundret  og  længe. 

„Hva'  for  Kar  er  Du?"  spurgte  han  grundende. 

Den  unge  Fisker  slog  sin  Vams  tilside.  Det  skin- 
ned  paa  Uniform  og  Guldtresser. 

„Jeg  er  Christian  Frederik,  Kronprins  af  Danmark 
og  Norge,"  sagde  han;  han  stod  der  ung  og  betagende 
i  Solefaldsglansen. 

Den  gamle  Mand  stirred,  slagen.  Mændene  bag  ham 
som  han. 

Endelig  sagde  han  med  bristende  Røst. 

„Ja,  er  Du  den  Mand,  saa  er  Du  velkommen!"  han 
gik  ham  nærmere  og  rakte  ham  Haanden. 


Den  unge  Fisker  tog  imod.  Det  for  gjennem  alle  med 
en  forunderlig  Begivenhedernes  Fornemmelse.  Det  var 
den  første  norske  Konges  første  Haandtag  med  sit  Folk. 

„Den  Mand  er  jeg,"  sagde  Christian  Frederik  — 
„kommen  for  at  frelse  Eders  Land  fra  Svensken  og  fra 
ham ! '  Han  vendte  sig  og  pegte  ud  over  mod  den  for- 
svindende engelske  Orlogsmand. 

Den  gamle  Mand  lo  med  Taarer  i  Øinene. 

„Ja  er  Du  det,"  sagde  han,  „da  er  Du  ret  inderlig 
velkommen!"  Han  stod  og  saa  paa  ham  og  gotted  sig 
over  hans  skinnende  Skikkelse. 

„Det  er  jeg,"  svared  Prinsen.  „Men  hjælp  mig  nu  I 
gode  Mænd,  saa  jeg  kommer  frelst  iland  og  til  Folk; 
jeg  skal  rundelig  gjengjælde  Eder!" 

Han  saa  mod  Baaden. 

Den  gamle  Mand  vendte  sig  mod  Flokken. 

„Peder  Iversen!"  ropte  han. 

Lodsen  kom. 

Den  gamle  Mand  pegte  mod  Baaden. 

„Bær  det  op,"  bød  han. 

„Du  faar  bo  hos  mig,"  sagde  han  vendt  imod  Prin- 
sen. „Det  blir  vel  inte,  som  Du  er  vant,  men  —  Du 
faar  ta  til  takke!" 

Prinsen  slog  ham  paa  Skulderen. 

„Tak  min  Ven,"  sagde  han.  „Jeg  er  i  Norge  og 
mellem  Venner  —  det  er  alt.  Alt  andet  siger  intet!" 

Den  gamle  Mand  saa  igjen  paa  ham. 

„Ja  —  er  Du  den,"  sagde  han,  „da  er  Du  velkom- 
men. Du  trængs  her  i  Landet!" 


Saa  gik  han  stille  foran  Prinsen  opover  og  frem 
mod  Hvalør  Gaard. 

Prinsen  vendte  sig,  da  han  var  kommen  paa  Høi- 
den,  og  saa  ud  over. 

„Du  elskede  Land,"  sagde  han.  „Maatte  jeg  blive 
dig  en  Frelser  fra  al  din  Nød!" 

Bonden  tog  Hatten  af. 

Saa  gik  de  atter  videre,  fulgt  paa  Afstand  af  de  øv- 
rige Fiskere  med  Prinsens  Bagage. 

Da  de  kom  frem  til  Husene  stansed  atter  den  gamle. 

„Du  kom  underligt,"  sagde  han. 

Prinsen  saa  hen  for  sig  i  Tanker. 

„Det  var  den  eneste  Maade,"  svared  han.  „Veien  over 
Sverige  var  stængt,  som  Du  ved,  og  et  Skib  vilde  Engelsk- 
manden have  taget,  —  det  var  den  eneste  Maade!" 

Den  gamle  smilte.  ■ 

„Det  var  vaagsomt,"  sagde  han. 

„Men  det  gik,  min  Ven,"  svared  Prinsen. 

„Aa  ja,"  sagde  den  gamle  —  „den,  som  skal  fram, 
han  kommer  fram." 

De  var  nu  komne  frem  til  Gaarden ;  den  gamle  gik 
foran  ind  og  ropte  paa  Konen. 

„Mor,"  sagde  han.  „Du  faar  gjøre  Kammerset  istand 
—  her  er  kommen  Storfremmend ! " 

Han  vendte  sig  mod  Prinsen. 

„Du  faar  gaa  ind,"  sagde  han. 

Og  Prins  Christian  Frederik,  Arving  til  Norges  og 
Danmarks  Throner,  traadte  træt  og  sulten  ind  ad  Hval- 
ørbondens  Stuedør. 

Konen  paa  Hvalør  kom  ham  fra  Kjøkkendøren  til- 
mødes. Hun  saa  spørgende  og  undrende  fra  ham  og 
paa  den  gamle;  hun  stod  der  bredfalden  med  det  op- 
strøgne graa  Haar  under  Luen. 

Den  gamle  kom  i  de  tunge  Sjøstøvler  fremover. 

„Det  er  Prinsen  vor,  som  er  kommen,"  sagde  han; 
han  vendte  sig  mod  Prins  Christian  Frederik. 

Bondekonen  gjorde  store  Øjne. 

„Goddag  Mor!"  sagde  Christian  Frederik  og  rakte 
hende  Haanden. 

Hun  holdt  den  længe  og  forskende. 

„Kan  det  ske?"  brød  hun  ud. 

Prinsen  smilte. 

„Du  synes,  jeg  kommer  underlige  Veie,"  sagde  han. 

Hun  saa  godt  paa  ham. 

„Ja  —  jeg  synes  naa  det,"  svared  hun.  Hun  holdt 
fremdeles  Haanden. 

„Ja,  Du  faar  være  velkommen,  da,"  sagde  hun. 

„Du  faar  gi  dig  frempaa  og  sidde." 

„Tak!"  Prinsen  kom  til  Høgsetet.  Den  gamle  Bonde 
fulgte. 

Medet  tog  Konen  sig  med  begge  Hænder  til  Ho- 
vedet. 

„Nei,  Jøssø  Nanm  —  det  var  svært  au  detta,"  sagde 
hun  og  drog  til  Kjøkkenet. 

„Du  faar  ta'  tiltakke,  som  Du  faar  det,"  sagde  den 
gamle  Bonde  og  satte  sig. 

En  halv  Time  senere  spiste  Prins  Christian  Frederik 
med  god  Appetit  ved  Hvalørbondens  veldækkede  Bord, 

drak  Vin  af  egen  Kurv  til  udsøgt  Fisk  og  var  i  det 
ypperligste  Humør  efter  det  vel  overstandne  Æventyr. 

Men  ude  paa  Tunet  var  efterhaanden  alt  Hvalør  seget 
sammen  for  at  se  og  høre  om  Prinsen,  og  da  Kveld 
kom  gik  Rygtet  med  Baad  nordover  paa  begge  Sider 
Fjorden  fra  Mand  til  Mand. 

„Du  skal  tage  Styringen  over  selv  nu  da?"  spurgte 
Bonden  om  Kvelden,  de  sad  og  røgte  i  den  store  Stue 
og  drak  stærkt  01  dertil. 

„Ja,  det  er  min  Mening,"  svared  Prinsen. 

Bonden  drak. 

„Det  kan  trængs,"  sagde  han.  „Engelskmanden  eter 
os  snart  op." 

Prinsen  nikked. 

„Han  er  os  den  værste,"  sagde  han.  „Svensken 
skulde  vi  nok  greie." 

Den  gamle  Bonde  røgte  betænksomt. 

wjs  —  pas  Sjøen  er  inte  Svensken  rar,"  sagde  han 
erfarent. 

Prinsen  drak. 

„Jeg  tænker  vi  Nordmænd  greier  ham  tillands  ogsaa," 
sagde  han. 

„Vi  har  gjort  saa  før,"  sagde  Bonden.  Han  tøied 
Piben. 

„Men  —  saa  har  dem  naa  faat  denne  Pontecorvo. 
Han  skal  væra  slem,  sier  dem!" 

„Pontecorvo  er  i  Tyskland  fortiden,"  svared  Chri- 
stian Frederik.  „Han  tør  faa  nok  at  gøre  med  at  holde 
Napoleon  Stangen." 

Den  gamle  sad  længe  eftertænksom. 

„Ja,  det  er  en  Mand,"  sagde  han. 

Prinsen  svared  ikke.  Røgskyer  drev  i  Stuen. 

^Dem  driver  og  slaas  støt  au,"  kom  det  i  lav,  be- 
tænksom Dur. 

„Ja."  Prinsen  saa  hen  for  sig. 

Atter  Taushed  og  Røgskyer. 

„Je  skønner  inte,  aa  det  ska'  væra  til,"  kom  det 
atter  fra  Bonden. 

Prinsen  smilte. 

Bonden  sad  længe  og  funderte. 

„Nei  det  skjønner  je  ret  inte,"  sagde  han. 

„Magtsyge,  min  kære  Ven,  Magtsyge,"  bemærkede 
Prinsen  og  drak  01. 

„Hm!"  Bonden  lo  hen  for  sig. 

„Det  var  e'  underli  Magt,"  sagde  han.  „Slaa  hver- 
andre ihjæl,"  føied  han  til. 

„Er  det  naae  aa  bli  stærk  ta?"  spurgte  han. 

Prinsen  smilte,  men  svarede  ikke  videre.  De  dam- 
ped  begge. 

„Men  hvad  du  gjør,"  kom  det  pludselig  fra  Bonden, 
og  han  saa  alvorlig  paa  Prinsen,  „saa  grei  Engelskman- 
den først  og  faa  Sjøen  fri;  for  det  er  naa  den,  vi  le- 
ver af  da!" 

Prinsen  nikked. 

„Jeg  tror.  Du  har  Ret  i  det,"  sagde  han. 

Bonden  reiste  sig. 

„Ja,  det  er  sikkert  det,"  svared  han  og  lagde  Pi- 
ben. 

Skumring  af  Kveld  var  længst  falden:  Prinsen  var 
træt  efter  Færden,  og  inden  kort  sov  han  i  Hvalør- 
gaardens  Gjæstekammer  under  solide  Fjærdyner,  halv- 
grøssen  i  Maikulden. 


Næste  Morgen  i  straalende  Sol  og  staalblaa  Sjø  stod 
Prins  Christian  Frederik  paa  Lodsen  Peder  Iversens 
Baad  og  Lodsen  selv  tilrors  under  stille  Hilsen  fra  de 
forsamlede  Fiskere  Hvalørviken  ud  og  Fjorden  nord- 
over for  at  naa  Kystflotillen. 

Den  gamle  Bonde  tog  Hatten  af,  da  Baaden  lagde  ud. 

„En  lyksom  Reise  Prins,"  sagde  han. 

„Tak!  Farvel  I  alle!" 

Prinsen  letted  paa  sin  Hat.  Han  stod  der  i  Baaden 
agter,  i  straalende  Uniform  og  Kappe. 

„Glem  ikke  Engelskmanden,"  ropte  den  Gamle  efter 
ham. 

Vinden  tog  Ordene.  Lodsen  satte  sig  ved  Roret  med 
Skjødet  i  høire  Haand. 

Prinsen  løfted  Armen  og  vinked.  Mændene  paa 
Stranden  tog  alle  Hattene  af,  De  stod  endnu  en  Stund 
og  stirred;  saa  gik  de  langsomt  op  over  mod  Hu- 
sene. 


Det  var  livligt  paa  Tønsbergs  Havn.  Losning  af  an- 
komne Fartøier,  som  heldig  vare  slupne  ind,  foregik; 

Kjøbmændene  stod  paa  Bryggen  gruppevis  og  saa  og 
kontrollerte  eller  drøfted  Tiderne;  Mandskaber  sang 
mens  de  lossede. 

Udenfor  Frans  Bulls  Pakhus  stod  fire  fem  velber- 
gede  Kjøbmænd  med  Stok  i  Haand  og  Skyggehuer; 
thi  Solen  havde  allerede  Magt.  Det  var  Vincent  Stolten- 
berg, Kjøbmand  Holst,  Mathias  Foyn  fra  Teie,  Kjøbmand 
Samsing  og  gamle  Martinius  Bull.  De  talte  ivrig  sam- 
men om  Kornforsyningen  og  hvad  derpaa  kunde  være 
at  tjene. 

Frans  Bull  havde  netop  igaar  faaet  en  Skude  fra 
Fladstrand  frelst  frem;  den  førte  Korn  og  Kolonial, 
og  nu  drev  han  selv,  mørk  og  mager  sammen  med 
Toldbetjent  Breda  paa  haarde  Livet  derude  paa  Bryg- 
gen for  at  faa  hende  klareret. 

Han  havde  i  1809  mistet  ikke  mindre  end  fem  Sku- 
der med  Ladning  og  alt  under  Krigen;  han  trængte 
godt  Profitten  ved  sit  nuværende  Held. 

„Ja  det  kan  man  kalde  Lykke,"  sagde  Mathias  Foyn. 
„Følger  den  ham  med  et  Par  Skuder  til,  er  han  vel- 
holden Mand  igjen." 

Gamle  Martinius  Bull  sukked. 

„Det  kunde  trænges,"  sagde  han. 

Mathias  Foyn  med  det  lyse,  runde  Ansigt  smilte. 

„Aa,  Brændevinsbrænderiet  og  Tobaksfabriken  kan 
nu  ikke  Engelskmanden  tage,"  sagde  han.  „Heller  ikke 
Præsterø  Gaard." 

Vincent  Stoltenberg  kræmted  energisk. 

„Ikke  er  han  heller  den  eneste,  som  har  tabt  i  Krigen 

og  ofret  for  Landet,"  sagde  han.  „Vi  er  med  vi  andre 
ogsaa ! " 

„Ja,  det  ved  Gud,"  sagde  Kjøbmand  Holst;  han 
lagde  begge  Hænder  paa  sin  Mave.  „Men  vi  taaler 
det  —  vi  taaler  det!" 

„Aa  ja!"  sukked  gamle  Martinius  Bull;  „det  kunde 
ha  voren  værre!" 

„Og  saa  har  han  jo  Danebrog,"  lagde  Kjøbmand 
Samsing  ind. 

„Ja  den,  som  kunde  leve  af  det,"  smilte  Mathias 
Foyn. 

„Nei  er  Du  der,  Svoger?"  sagde  han  og  vendte  sig. 

Frans  Bull  og  Toldbetjent  Breda  kom  gaaende  frem- 
over mod  Pakhuset,  den  sidste  med  Papirer  i  Haanden. 

Frans  Bull  —  han  var  over  tre  Alen  høi,  —  stop- 
ped  op. 

„Ja  nu  er  hun  klareret,"  sagde  han  med  sin  dybe, 
lidt  ru  Stemme. 

„Klareret,"  gjentog  den  muntre, blaaøiede Toldbetjent 
Breda. 

„Det  koster  et  Glas  Vin,  Bull,"  skjæmted  han  og 
vifted  med  Papirerne. 

Frans  Bull  nikked. 

„Paa  samme  Held  en  anden  Gang,"  sagde  han. 

„Men  god  Vin,  Bull!"   Breda  trued  med  Fingeren. 

Da  sagde  Mathias  Foyn. 

„Han  har  en  Madeira  fra  1801  —  ikke  sandt  Svoger? 

Frans  Bull  drog  alvorligt  paa  Smilen. 

„Du  kjender  Hylderne,"  sagde  han. 

„Top,  den  tager  vi,"  sagde  Toldbetjent  Breda.  Han 
vilde  stikke  sin  Arm  indunder  Mathias  Foyns,  men 
stansed,  tog  til  Huen  og  hilste  belevent.  Det  var  Pro- 
fessor i  Medicinen  Hans  Iver  Horn,  som  gik  forbi 
sammen  med  sine  to  Frøkener  Døtre. 

De  øvrige  Herrer  hilste  ogsaa. 

Da  sagde  Mathias  Foyn  muntert  hviskende,  idet 
Professoren  vel  var  passeret. 

„Sandfærdig  to  kjække  Piger  de  Frøkener  Horn  — 
ikke  sandt  Breda?" 

Han  blunked  bort  paa  de  øvrige. 

„Kjække  Piger,"  svared  Breda  freidig. 

„Især  Karen  Louise,"  fortsatte  Mathias  Foyn. 

Der  steg  et  lidt  varmere  Skjær  op  i  Toldbetjentens 
Kinder. 

„Kan  hænde  Karen  Louise,"  sagde  han.  „Skal  vi 
saa?"  Han  saa  paa  Frans  BuU. 

„Ja,"  svared  denne  og  nikked.  „Paa  Kontoret,"  sagde 
han. 

„Gaar  Du  med  Svoger?" 

Mathias  Foyn  rakte  ham  Haanden. 

„Nei  tak  —  jeg  maa  sandelig  hjem.  „Hils  lille  Lena 
fra  mig!" 

Han  rakte  de  andre  Haand  og  gik. 

Det  øvrige  Følge  gik  med  sine  sølvbeslaaede  Stokke 
to  og  to  i  Bredden  sydover  Bryggen  for  at  bøie  af  mod 
Bull  &  Samsings  Butik  før  —  nu  Frans  Bull. 

Netop,  som  de  skal  bøie  af,  lægger  en  Baad 
med  en  Officer  ombord  til  ved  Bryggen.  De  stansed 

alle,  nysgjerrige.  Hvem  kunde  Officeren  være?  Kan- 
ske Lieutnant  Horn,  som  kom  hjem  paa  Besøg?  Men 
derom  maatte  de  jo  have  hørt.  Hvem  kunde  den  frem- 
mede Officer  være?" 

Der  kom  han  op  paa  Bryggen.  Hvem  i  Alverden 
kunde  han  være.  Og  i  høi  Officers  Uniform. 

Nu  kom  han  lige  frem  til  Gruppen  med  de  sølbe- 
slaaede  Stokke  og  tog  Hatten  af.  Et  vakkert  ungt  An- 
sigt —  af  fornem  Form. 

„Undskyld,  mine  Herrer,"  sagde  han  med  dansk 
Udtale. 

„Jeg  søger  Grev  Herman  Wedel-Jarlsberg.  Kan 
nogen  af  D'hrr.  være  saa  god  at  sige  mig,  om  han  er 
hjemme?" 

Kjøbmand  Stoltenberg  og  de  øvrige  tog  til  sine 
Huer. 

„Greven  er  paa  Jarlsberg,  min  Herre,"  svared  han 
og  stirred  paa  den  unge  Officer.  »Det  er  en  Times 
Vei  at  kjøre." 

Prinsen  saa  sig  om. 

„Hvor  faar  man  Heste?"  spurgte  han. 

Stoltenberg  gik  nærmere. 

Mit  Navn  er  Kjøbmand  Stoltenberg  —  tør  jeg  spørge, 
med  hvem  jeg  har  den  Ære?"  Han  letted  atter  paa 
sin  Hue. 

Den  unge  Officer  smilte,  et  indtagende  ungt 
Smil. 

„Jeg  er  Christian  Frederik,  Kronprinds  til  Danmark 
og  Norge,"  svared  han  høit. 

Om  et  Skib  var  sunket  paa  Havnen  eller  en  Korn- 
bod styrtet  sammen  eller  et  Lyn  slaaet  ned  var 
ikke  de  tønsbergske  Kjøbmænd  blevet  mere  tilintet- 
gjorte end  ved  disse  Ord. 

Kjøbmand  Stoltenberg  tog  et  Skridt  tilbage  cg  rev 
Huen  af  Hovedet.  De  andre  gjorde  som  han. 

„Kronprindsen!"  udbrød  han.  „Her  —  og  alene!" 

Nu  smilte  Christian  Frederik  helt. 

„Mine  Herrer  har  Grund  til  at  forbauses,"  sagde 
han.  „Jeg  kom  igaar  i  aaben  Baad  fra  Fladstrand  til 
Hvalør.  Det  var  den  eneste  og  sikreste  Maade,  hvor- 
paa  en  dansk  Fyrste  fortiden  kan  naa  Norge.  Jeg  er 
kommen  i  overmaade  vigtige  Anliggenheder  med  ube- 
tinget Tro  paa  det  norske  Folks  loyale  Kærlighed  til 
sit  Kongehus  —  og  beder  mine  Herrer  paa  bedste 
Maade  bistaa  mig  med  at  naa  Grev  Wedel,  om  mu- 
ligt endnu  idag!" 

Kjøbmand  Stoltenberg  stod  med  blottet  Hoved. 

„Jeg  stiller  mig  fuldstændig  til  Deres  kongelige  Høi- 
heds  Disposition,"  sagde  han  i  ærbødig  Tone,  og  beder 
Deres  kongelig  Høihed  tage  tiltakke  indtil  Sagen  la- 
der sig  arrangere  hos  mig.  " 

„Jeg  er  Dem  meget  taknemmelig,"  svared  Christian 
Frederik. 

Kjøbmand  Stoltenberg  vendte  sig  mod  Toldbetjent 
Breda. 

„Hrr  Toldbetjent  Breda  besørger  nok  Hans  konge- 
lige Høiheds  Bagage  bragt  op,"  sagde  han.  „Tillad  mig. 
Deres  kongelige  Høihed,  at  ledsage  Dem!" 

Han  fulgte  Prinsen,  som  venlig  hilste  de  øvrige 
Herrer,  og  gik  Gaden  op  til  sit  Hus. 

„Guds  Død,"  sagde  Kjøbmand  Samsing  til  de  øvrige. 
„Kronprindsen  i  Norge;  det  har  noget  at  betyde!" 

Toldbetjent  Breda  stod  lidt. 

„Nu  faar  din  gode  Madeira  bedre  Ben  at  gaa  paa, 
Bull,"  sagde  han.  Saa  gik  han  ned  til  Lodsbaaden  for 
at  give  Ordre  angaaende  Hans  kongelige  Høiheds  Tøi. 

Men  Frans  Bull  nikked  til  sin  gamle  Fader  Marti- 
nius. 

„Det  kan  betyde  bedre  Tider,"  sagde  han. 


Foran  Kjøbmand  Stoltenbergs  Hus  i  Tønsberg  holdt 
den  grevelig  Wedelske  Karosse. 

Grev  Herman  Wedel-Jarlsberg  var  efter  Ilbud  netop 
ankommen  og  havde  nu  Foretræde  for  Hans  kongelige 
Høihed  Kronprindsen  i  den  grønne  Stue. 

Udenfor  var  hele  det  nysgjerrige  Tønsberg  forsam- 
let for  at  se  sin  Fyrste,  hvis  Ry  allerede  havde  bredt 
sig  som  en  Løbeild  gjennem  den  lille  Kjøbstad.  De 
vildeste  Rygter  var  i  Omløb.  Norge  var  skilt  fra  Dan- 
mark; nu  skulde  den  unge  Prins  opkaste  sig  til  Konge 
i  Norge  og  gifte  sig  med  en  engelsk  Prinsesse.  Saa 
skulde  England  og  Norge  i  Fællesskab  krige  mod 
Rusland  og  Sverige. 

Andre  vidste  at  fortælle,  at  Danmark  var  erobret 
af  England  og  Prinsen  flygtet  til  Norge.  Kun  de  mest 
formaaende  og  kundskabsrige  mellem  Tønsbergs  gode 

Atten  Hundrede  og  Fjorten.  2 

Borgere  lod  sig  nøie  med  Sagens  sande  Sammenhæng: 
at  Prinsen  paa  Grund  af  de  truende  politiske  Forvik- 
linger og  Stormagternes  Planer  om  Norges  Adskillelse 
fra  Danmark,  var  reist  hid  op  for  at  løse  Prins  Frede- 
rik fra  Statholderskabet.  — 

Hans  kongelige  Høihed  Prins  Kristian  Frederik  og 
Grev  Wedel  sad  efter  udvekslede  Ceremonier  ved  et 
godt  Glas  Vin  i  den  grønne  Stue.  Prinsen  havde  netop 
udtalt  sin  Begeiststring  for  det  fagre  Land  og  sit  Haab 
om,  at  bedre  Tider  snart  maatte  indfinde  sig. 

„Landet  er  fagert.  Deres  kongelige  Høihed  og  Ha- 
vet deromkring  end  fagrere,"  svared  nu  Grev  Wedel, 
„men  det  er  netop  den  nuværende  Forenings  svage 
Punkt." 

„Hvad  mener  De,  Hrr  Greve?"  spurgte  Prinsen. 

Grev  Wedel  saa  ham  frygtløst  i  Øinene. 

„Jeg  mener,  Deres  kongelige  Høihed,  at  Havet  skil- 
ler mellem  Landene,"  sagde  han  djærvt.  „Det  har  vi 
i  disse  tunge  Tider  noksom  maattet  erfare." 

Prins  Christian  Frederik  taug  en  liden  Stund. 

„Tiderne  kunne  forandres,"  sagde  han  endelig. 

„Men  Forholdene  aldrig.  Deres  kongelige  Høihed," 
svared  Grev  Wedel.  „Jeg  gjentager  det:  Landenes  na- 
turlige Forhold  tilsiger  ikke  den  bestaaende  Forening." 

Kronprindsen  satte  store  Øjne. 

„De  ønsker  Foreningen  opløst?"  spurgte  han  for- 
bauset. 

Grev  Wedels  Ansigt  ændred  ikke  en  Mine. 

„I  begge  Nationers  Interesse  —  ja.  Deres  kongelige 

Høihed,"  svared  han.  „Den  har  gjennem  Aarhundreder 
ikke  bragt  os  andet  end  Ulykker." 

Prinsen  saa  slagen  paa  ham. 

„Og  hvormed  skulde  den  saa  erstattes?"  spurgte  han. 

Grev  Wedel  saa  ned. 

„Skal  der  endelig  være  en  Forening,  og  det  turde 
Landenes  Lidenhed  vistnok  tilsige,  da  findes  der  et 
Land,  som  ligger  os  nærmere  og  hvortil  vi  naturligere 
er  knyttet,"  svared  han. 

„De  mener  Sverig!"  Kronprinsen  talte  næsten 
skjælvende. 

„Ja,  Deres  kongelige  Høihed.  Naturen  har  bestemt 
disse  to  Lande  til  at  støtte  hinanden,  ikke  til  at  bekrige 
hinanden,"  svared  Grev  Wedel  fast.  Helst  saa  jeg  en 
Forening  af  alle  tre  Lande;  men  Havet  Deres  konge- 
lige Høihed  og  Sundene  har  gjort  os  en  Streg  i  Reg- 
ningen. En  saadan  Forening  vil  kun  —  som  altid  — 
skabe  storpolitiske  Forviklinger,  idet  Stormagternes 
Interesser  tangeres.  Historien  taler  her  sit  tydelige  og 
uimodsigelige  Sprog. 

Prins  Christian  Frederik  reiste  sig. 

„Hrr  Greve,"  sagde  han  bevæget.  „De  søger  altsaa 
en  anden  Forening  for  Norge?" 

„Ja,  Deres  kongelige  Høihed,"  svared  Grev  Wedel 
frygtløst.  „Jeg  tror,  den  dansk-norske  Forenings  Tid 
er  forbi.  Men  helst  saa  jeg,  at  der  var  tre  selvstæn- 
dige, ligestillede  Riger  i  Norden." 

Prinsen  tænkte  længe. 

„Saaledes  staar  Sagerne,"  sagde  han  hen  for  sig. 

2* 

Grev  Wedel,  som  ogsaa  havde  reist  sig,  gik  nu  lige 
hen  foran  Prinsen. 

„Deres  kongelige  Høihed,"  sagde  han  næsten  hef- 
tigt. „Den  Gang,  da  Prins  Christian  August  blev  valgt 
til  svensk  Thronfølger,  tilbød  vi  ham  den  norske 
Throne.  Vi  fulgte  ham  saa  at  sige  lige  til  Grænsen 
med  den  norske  Krone;  men  han  havde  ikke  Mod 
dertil!«     ' 

„Han  havde  ikke  Hjerte  dertil"  — mumled  Christian 
Frederik. 

„Eders  kongelige  Høihed,"  Wedel  gik  endnu  nær- 
mere. „Dengang  var  Tiden  endnu  ikke  kommen.  Sa- 
gen endnu  ikke  moden  i  Folket;  men  nu  efter  disse 
tunge  Aars  Lidelser  og  Erfaringer,  nu  er  Øieblikket 
snart  forhaanden.  Deres  kongelige  Høihed"  —  Grev 
Wedels  Stemme  fik  en  indtrængende  og  overbevisende 
Magt  —  „opkast  Dem  til  uafhængig  Regent  over 
Norge,  og  jeg  skal  staa  Deres  kongelige  Høihed  bi, 
saalænge  der  er  Liv  i  mig!" 

Han  stirred  længe  paa  Prinsen,  som  ikke  svared. 

„Nu  er  Tiden,  Deres  kongelige  Høihed;  senere  vil 
Landet  glide  Dem  ud  af  Hænderne." 

Christian  Frederik  saa  endelig  op.  Hans  Ansigt  var 
blegt;  de  store  blaa  Øine  dunkle. 

„Paa  saadant  kan  jeg  ikke  indlade  mig,"  svared  han 
med  brudt  Røst.  „Det  vilde  stride  mod  de  Pligter,  jeg 
skylder  min  Konge  —  som  ogsaa  er  Deres!" 

De  sidste  Ord  kom  med  Tyngde. 

Grev  Wedel  nikked,  men  skifted  ikke  Farve. 

„Deres  kongelige  Høihed,"  sagde  han,  næsten  streng. 
„For  Landenes  Frelse  maa  alting  ofres.  Og  jeg  siger 
Deres  kongelige  Høihed  med  Haand  paa  Hjerte,  at 
den  Stund  snart  staar  for  Haanden,  at  Norge  med  Vold 
rives  bort  fra  Danmark,  saasandt  Deres  kongelige  Høi- 
hed ikke  foregriber  Tingene!" 

„Det  er  det,  jeg  paa  mit  Vis  agter  at  gjøre,"  svared 
Christian  Frederik  stolt. 

„Deres  kongelige  Høihed,"  sagde  Grev  Wedel.  „Hist 
ovre  i  Sverige  sidder  Prinsen  af  Pontecorvo  med  Mag- 
ten; har  Deres  kongelige  Høihed  overtænkt  dette?" 

Prinsen  smilte. 

„Pontecorvo  er  en  Parvenu  og  en  Æventyrer, 
Hrr.  Greve,"  sagde  han;  „den  Tid  vil  snart  komme, 
da  det  svenske  Folk  vil  vaagne  af  Forblindelsen;  da 
vil  hans  Historie  være  ude,  hans  Rolle  udspillet." 

„Og  jeg  siger  Dem,  Deres  kongelige  Høihed,"  sagde 
Grev  Wedel,  „at  den  Dag  ret.  snart  vil  komme,  da 
Deres  kongelige  Høihed  maa  træffe  et  Valg.  Enten  maa 
Deres  kongelige  Høihed  fordrive  Prinsen  af  Ponte- 
corvo fra  Norden,  eller  De  maa  lade  Dem  af  ham  for- 
drive!" 

Grev  Wedel  bukkede. 

„Vi  faar  at  se  —  vi  faar  at  se,"  svared  Christian 
Frederik  med  usikker  Stemme. 

„Resultatet  vil  visselig  snart  komme  for  Dagen," 
svared  Grev  Wedel.  „Naar  Napoleon  før  eller  senere 
er  slagen  —  og  det  maa  engang  ske  i  al  Histories  og 
Folkerets  Navn,  da  er  Timen  kommen,  Deres  konge- 

lige  Høihed.  Godt  om  De  da  sad  paa  Norges  Throne 
og  ikke  paa  Danmarks!" 

Han  bukked  atter. 

Prinsen  taug  lidt.  Saa  rakte  han  ham  sin  Haand. 
„Paa  dem  begge,  Hrr  Greve,"  sagde  han. 

Grev  Wedel  rystede  paa  Hovedet. 

„Jeg  ønsker  Deres  kongelige  Høihed  alt  godt,"  sagde 
han  —  „og  kan  altsaa  ikke  være  enig  med  Dem!" 

„Men  deri  ere  vi  dog  enige,"  sagde  Prinsen  og  fast- 
holdt hans  Haand —  „at  ønske  alt  godt  for  vort  elskede 
Land  Norge!" 

„Deri  ere  vi  enige,"  svared  Greven  alvorlig.  „Og 
jeg  ønsker,  at  alt  det.  Deres  kongelige  Høihed  heroppe 
foretager,  maa  blive  til  Norges  sande  Gavn.  Store  For- 
ventninger vil  knytte  sig  til  Deres  kongelige  Høiheds 
Komme;  maatte  de  gaa  i  Opfyldelse  til  varigt  Held 
for  Norge  —  og  Norden!" 

Han  bukkede  og  drog  Haanden  til  sig. 

„Jeg  takker  Dem,  Hrr  Greve  for  Deres  gode  Øn- 
sker," svared  Christian  Frederik  forbindtlig;  „jeg  be- 
der Dem  frembære  mine  hjerteligste  Hilsener  til  Fru 
Grevinden  og  Deres  øvrige  Familie!" 

„Tak,  Deres  kongelige  Høihed!" 

Grev  Wedel  hilste  Prinsen  med  Værdighed  og  trak 
sig  tilbage.  Men  da  han  fra  Trappen  tog  Farvel  med 
Vincent  Stoltenberg  og  Frans  Bull,  som  stod  i  dæm- 
pet Samtale,  sagde  han  med  et  misfornøiet  Udtryk  i 
sit  Ansigt: 

„En  Klinge  uden  Staal  er  værre  end  ingen!" 

De  to  Kjøbmænd  saa  paa  ham. 

„Greven  finder  ham  for  svag?"  sagde  Frans  Bull. 

„Netop,"  svared  Grev  Wedel. 

„Al  den  Elskværdighed  er  bare  iveien." 

Frans  Bull  smilte. 

„De  vil  have  Skum  for  Baugen  og  strygende  Ku- 
ling —  kjender  jeg  Dem  ret,"  sagde  han. 

„Ja,  det  vil  jeg!"  Greven  rakte  dem  Haanden  til 
Farvel. 

„Jeg  tror.  Greven  har  Ret,"  sagde  Frans  Bull. 

Greven  steg  i  Vognen. 

„Velkommen  paa  Søndag,"  sagde  han. 

»Tak!" 

Vogndøren  smældt  igjen. 

„Er  det  Lanter  eller  Wist?"  spurgte  Vincent  Stol- 
tenberg. 

„Wist,"  svared  Greven. 

„Da  skal  jeg  varsko  Mathias  Foyn,"  sagde  Frans 
Bull. 

„Tak!" 

Greven  nikked.  De  to  Brune  gik  paa  med  et  utaal- 
modigt  Rykk  —  Karossen  rullede  i  stærk  Fart  hen 
over  Gaden  og  forsvandt. 

„Aldrig  fornøiet,"  sagde  Frans  Bull  til  Vincent  Stol- 
tenberg. 

„Altid  exstraordinære  Planer,"  svared  denne. 

„Men  alligevel,"  sagde  Frans  Bull;  „vi  faar  alle 
være  ham  taknemmelige.  Han  er  den,  som  ser  længst 
og  har  mest  Erfaring  i  Politik." 

„Jeg  har  kun  én  Politik,"  svared  Vincent  Stoltenberg, 
og  det  er  Norges  Frihed;  for  den  vil  jeg  ofre  alt  og 
kjæmpe,  saa  længe  jeg  lever." 

„Det  vil  vi  alle,"  svared  Frans  Bull.  Han  rakte 
hurtig  Stoltenberg  Haanden  og  gik;  thi  i  Vindvet  kom 
Prinsens  unge,  lidt  bleke  Ansigt  nu  forskende  tilsyne. 

Vincent  Stoltenberg  ilede  ind  for  at  se,  om  hans 
fyrstelige  Gjæst  ønskede  noget. 


ANDET  KAPITEL 


Der  var  stor  Stimmmel  omkring  Palæet. 

Ved  Ellevetiden  var  der  slaaet  Aliarm  og  skeet 
Anskrig  i  Byen,  at  Hans  kongelige  Høihed  Prins  Kri- 
stian Frederik  var  ankommen  og  allerede  naaet  til 
Moss.  Det  gule  Corps  var  øieblikket  sammenkaldt  og 
var  redet  ham  tilmøde  Ekebergveien. 

Klokken  var  nu  to;  festklædte  Dignitærer  kom  og 
gik  to  og  tre  i  Følge  gjennem  Mængden;  i  Palæets 
Have  var  allerede  de  fleste  af  Byens  Honoratiores 
samlede.  Universitetets  Professor,  Biskop  Bech  i  fuldt 
Ornat,  fulgt  af  Slotspræst  Pavels  og  Provsten  Schmidt ; 
Hans  Høihed  Statholderen,  Prins  Friederich  af  Hes- 
sen  med  sin  Officersstab,  alle  Byens  fornemste  Bor- 
gere —  i  over  to  Timer  samledes  og  trængtes  og  tryk- 
kedes de  i  Palæhaven,  kjæmpede  sig  frem  gjennem 
Mængden  og  fandt  endelig  sin  Plads. 

Endelig  ved  Fire  Slet  saa  man  Prinsen  og  hans 
Følge,  eskorteret  af  det  gule  Corps  komme  Egeberg- 
veien  ned,  og  Spændingen  steg  til  det  høieste. 

Prins  Christian  Frederik  red  i  Skridtgang  gjennem 
Gaderne,  stansed  ved  de  forskjellige  Militærkorpser, 
som  stod  opstillede  og  talte  til  Soldaterne,  talte  ogsaa 
omtrent  ved  hver  eneste  ny  Gade,  han  passerede,  til 
de  forsamlede  Folkemasser,  som  hilste  ham  med  Hurra- 
raab.  Prins  Friederich  af  Hessen  sammen  med  General- 
Lieutnant  Haxthausen  var  reden  ham  tilmøde  til  Vater- 
land Bro;  nu  kom  endelig  Toget  under  ustanselige 
Hurraraab  Torvet  frem  og  svingede  østre  Gade  ned 
til  Palæet. 

Da  de  to  Prinser  var  redne  frem  og  havde  traadt  ind 
i  Palæet,  blev  straks  Audients  forkyndt.  Med  ædel 
Anstand  traadte  Prins  Christian  Frederik  frem  for  de 
forsamlede  Korpser,  hilste  dem  i  en  kort  Tale,  hvori 
han  dvælede  ved,  med  hvilken  Smerte  han  havde  for- 
ladt sit  Hjem  og  sin  lille  Søn,  men  at  han  alligevel  havt 
bragt  Offeret  med  Glæde,  fordi  hans  Konges  Bud  kaldte 
ham  til  et  Folk,  hvis  Troskab  han  længe  havde  kjendt 
og  æret.  Han  takkede  for  den  glimrende  Modtagelse 
der  var  bleven  ham  beredt;  den  havde  rørt  ham  dybt; 
han  skulde  aldrig  glemme  den. 

Ved  Prins  Friederichs  Side  gik  han  derefter  fra 
Gruppe  til  Gruppe  talte  med  dem,  som  stod  nærmest, 
og  tilsagde  efter  endt  Runde  samtlige  til  at  møde  i  Pa- 
læet næste  Dag  efter  Gudstjenesten  Kl.  12. 

Den  næste  Dag  var  der  Gudstjeneste  i  Slotskirken 
paa  Akershus.  Prinsen  med  sit  Følge  var  tilstede; 
Slotspræst  Pavels  prædikede.  Ved  Prædikenens  Slut- 
ning, oplæste  Slotspræsten  følgende  Kundgørelse  fra 
Hans  kongelige  Høihed  til  det  norske  Folk: 

„Nordmænd!  Eders  Konge  kjender  og  paaskjønner 
Eders  urokkelige  Troskab  for  ham  og  for  den  norske 
og  danske  Kongeæt,  som  nu  i  flere  Aarhundreder  har 
regjeret  over  Eders  Fædre  og  Eder.  Hans  landsfaderlige 
Hu  staar  til  at  se  Broderkjærlighed  og  Samdrægtigheds 
uopløselige  Baand  befæstet  mellem  Tvillingrigets  Folk. 

Sjette  Frederiks  Hjerte  har  altid  været  hos  Eder; 
men  hans  Omhu  for  Staten  i  alle  dens  Dele  nægter 
ham  den  Glæde  at  se  sig  omringet  af  sit  tro  norske 
Folk.  Derfor  sender  han  mig  til  Eder  med  Fuldmagt 
til  som  Statholder  i  hans  Rige  Norge  at  udrette  hans 
Vilje,  som  var  han  selv  blandt  Eder  tilstede. 

Hans  Bud  skal  være  min  Lov;  at  vinde  Eders  Tillid 
skal  være  min  Bestræbelse;  Eders  Høiagtelseog  Kjær- 
lighed vorde  min  Løn! 

Maaske  endnu  haarde  Prøvelser  forestaar  os;  med 
Tro  paa  Forsynet  og  med  freidigt  Mod  skal  jeg  gaa 
dem  tilmøde  og  overvinde  dem  med  Eders  Bistand, 
trofaste  Normænd!  Thi  jeg  ved,  at  jeg  kan  stole  paa 
Eders  Troskab  mod  Kongen,  at  I  vil  bevare  gamle 
Norges  Selvstændighed  og  at  det  Løsen,  der  forener 
os  alle,  er:  For  Gud,  for  Kongen  og  Fædrelandet!" 

Slotspræsten  havde  læst  Kundgjørelsen  og  føiede 
dertil  følgende  Ord: 

„Og  hvad,  mine  Venner,  kan  jeg  endnu  tilføie?  I 
have  selv  hørt  ham,  den  Ædle,  fra  hvem  Opfordringen 
kom.  I  se  ham  her  i  dette  Tempel,  hvor  han  med  os 
opsender  sin  Tak  og  Bøn  til  Gud.  Lader  os  i  hans 
Nærværelse  for  den  Aller  høiestes  Aasyn  gjentage  vor 
Ed:  Evig  Troskab  og  Kjærlighed  mod  Danmarks  og 
Norges  Konge,  Frederik  den  sjette!  Evig  uadskillelig 
Forening  mellem  Norge  og  Danmark!  Gud  styrke  os 
i  vort  Forsæt  og  give  os  Held  til  at  udføre  det!" 

Derefter  fulgte  Kirkebønnen.  Mængden  var  stærkt 
bevæget  og  Prins  Christian  Frederik  havde  Taarer  i 
sine  Øine. 

Den  store  Audients  i  Palæet  havde  fyldt  Lokalet 
indtil  Trængsel.  Man  stod  opstillet  corpsvis;  Hans  Høi- 
hed  Prins  Friederich,  fulgt  af  Prins  Christian  Frederik 
kom  derpaa  ind;  Prinsen  af  Hessen  oplæste  med  brudt 
Røst  den  kongelige  Kundgjørelse,  som  kaldte  ham  som 
Hærfører  til  Holstein,  entledigede  ham  som  Statholder 
i  Norge  og  indsatte  Prins  Christian  Frederik  i  hans 
Sted  som  Statholder  og  kommanderende  General  over 
den  norske  Armé. 

Derpaa  vendte  Prins  Christian  Frederik  sig  til  den 
fratrædende  Statholder  og  holdt  følgende  Tale: 

Nordmænd! 

Naar  jeg  er  kommen  hid  til  Eders  Land  paa  en  Tid 
som  denne,  da  Farer  truer  alle  Vegne  fra,  da  Danmarks 
og  Norges  Fiender  truer  Tvillingrigernes  Selvstændig- 

hed  og  Samhold,  da  er  det  for  efter  vor  allernaadigste 
Konges  og  Herres  Villie  gjennem  min  Nærværelse 
her  paa  hans  Vegne  at  give  et  Udtryk  for  Hans  Maje- 
stæts dybe  og  inderlige  Kjærlighed  til  Eders  Folk  og 
Land,  som  uoverstigelige  Hindringer  desværre  hindrer 
ham  fra  personlig  at  besøge. 

Hvad  mig  selv  angaar,  da  har  det  altid  staaet  som 
et  Maal  for  min  Higen  at  komme  til  Eder;  talrige  Ven- 
skabsbaand  har  allerede  forlængst  knyttet  mig  til  det 
norske  Folks  bedste  Mænd  og  gjennem  dem  lært  mig 
at  høiagte  Nationen;  maatte  det  nu  under  mit  Stat- 
holderskab lykkes  mig  og  vorde  mig  forundt  at  bringe 
til  Udførelse  de  Foranstaltninger,  jeg  har  planlagt  til 
Landets  Ophjælp  og  Fremgang ;  maatte  det  lykkes  mig 
at  samle  alle  Nordmænd  til  enig  Kamp  mod  den  fælles 
Fiende  og  at  knytte  de  to  Lande  endnu  stærkere  sam- 
men end  de  tidligere  har  været  knyttede  gjennem 
Troskab  mod  svoren  Ed  og  pligtopfyldende  Udholden- 
hed gjennem  alle  Vanskeligheder!  Den  norske  Nations 
Troskab  er  kjendt  og  skattet  Verden  over;  dens  Ud- 
holdenhed i  Lidelser  søger  sin  Lige  mellem  Verdens 
Nationer;  maatte  det  forundes  mig  i  nogen  Maade  at 
give  den  Lønnen  derfor.  Sker  dette,  da  vil  jeg  føle 
min  Opgave  som  fyldestgjort;  et  lykkeligt  Norge  vil 
være  min  egen  største  Glæde  og  Lykke!" 

Prinsen  taug  et  Øieblik;  der  var  stor  Bevægelse  i 
Salene. 

Saa  fortsatte  han,  vendt  mod  Prins  Friederich  af 
Hessen. 

„Tiderne  ere  alvorlige;   Kamp  staar  for  Haanden. 

Hans  Majestæt  har  seet  sig  nødsaget  til  at  kalde 
sine  betroede  Mænd  til  Fanerne.  Saaledes  da  ogsaa 
Hans  Høihed  Prins  Friederich  af  Hessen,  hvem  I  alle 
har  lært  at  høiagte  og  elske,  tilbage  som  Anfører  paa 
de  Grænser,  hvor  hans  Fyrstedømme  trues.  Prins  Frie- 
derich, Broder!  Med  Vemod  ved  jeg.  Du  forlader  dette 
Land  og  Folk,  hvor  Høiagtelse  og  Sympathi  har  mødt 
dig  under  din  ansvarsfulde  og  vanskelige  Gierning  og 
hvor  Du  efterlader  ikkun  Venner,  som  vil  sørge  ved 
din  Afreise!  Tillad  mig.  Din  Eftertræder,  paa  den  nor- 
ske Nations  Vegne  og  som  Talsmand  for  Folkets  Fø- 
lelser at  takke  dig  for  den  pligtopfyldende  Nidkjær- 
hed,  hvormed  Du  har  opfyldt  din  Opgave,  og  ønske 
dig  Held  og  Lykke  paa  den  Post,  hvor  Hans  Majestæt 
nu  stiller  dig  til  begge  Landes  Forsvar!" 

Prins  Friederich  var  dybt  greben ;  hans  fugtige  Blik 
mødte  Prins  Christians;  der  gik  en  Susen  af  Tilslutning 
gjennem  Salen,  og  Prins  Christian  Frederik  fortsatte, 
vendt  mod  de  Indbudne: 

„Norske  Mænd!  Saa  ville  vi  fortsætte  videre  i  den 
gode  Aand,  som  har  fulgt  den  afgaaende  Statholders 
Virke.  I  Kamp  for  Fædrelandets  Frihed  og  Ret,  i  Kamp 
for  Broderrigernes  gamle,  prøvede  Pagt,  den  vi  aldrig 
vil  svige !  Ingen  tro,  at  jeg  kommer  for  at  underskrive 
nogen  Afstaaelse  af  dette  i  Aarhundreder  med  Dan- 
mark forenede  Land !  Nei,  før  visne  denne  Haand,  før 
det  skal  ske!" 

Prinsen   løftede   høitidsfuld  sin   høire   Haand   som 

til  Ed;  der  gik  en  dyb,  betagen  Mumlen  gjennem 
Salen. 

Saa  fulgte  Hurraraab  for  den  afgaaende  og  tiltræ- 
dende Statholder  —  Prinserne  blandede  sig  mellem 
Mængden. 

I  Salens  vestre  Hjørne  stod  Hans  Høiærværdighed 
Biskop  Bech,  Hans  Velærværdighed  Slotspræst  Pavels, 
Hans  Velærværdighed  Provsten  Schmidt  samt  Lektor 
udi  Theologien  Hersleb  i  forventningsfuld  Samtale. 
De  talte  om  Rigets  Tilstand,  men  gløtted  alt  i  ét  bort 
mod  Salens  Centrum,  hvorfra  nu  Prins  Christian 
Frederik,  samtalende  med  hver  og  en,  langsomt  nær- 
mede sig. 

Nu  kom  han  lige  hen  og  stod  foran  de  geistlige 
Herrer  med  sit  vindende  Smil. 

Han  rakte  Biskop  Bech  Haanden,  som  denne  næsten 
ivrig  tog  imod,  og  hilste  med  Nik  til  de  øvrige. 

„Jeg  har  længtet  efter  at  træffe  Eder,  mine  Herrer," 
sagde  Prinsen.  „Det  er  især  Geistligheden  og  Landets 
Præster,  af  hvem  Regjeringen  tør  vente,  at  den 
ved  sin  Tale  og  sit  Forhold  vil  indgyde  Folket  den 
Stemning,  det  i  Tider  som  nærværende  maa  have, 
for  at  Landet  kan  gaa  frelst  igjennem  alle  Vanskelig- 
heder." 

Biskop  Bech  fik  Blodet  til  Ansigtet.  Med  et  bredt, 
salvelsesfuldt  Buk,  svared  han: 

Deres  kongelige  Høihed!  Havde  De  i  nogen  Tid 
været  inden  Lande  og  saaledes  kunnet  iagttage  og  følge 
den  norske  Geistligheds  Færd  i  disse  vanskelige  og 

bevægede  Tider,  da  vilde  Deres  kongelige  Høihed  vis- 
selig med  Glæde  have  erfaret,  at  den  norske  Geistlighed 
ikke  paa  nogensomhelst  Maade  har  forsømt  denne 
Pligt,  men  tvertom  baade  ved  Opmuntringer  og 
Opofrelser  vist  Konge  og  Fædreland  sin  Hengiven- 
hed!" 

Prinsen  vilde  svare;  men  Biskop  Bech  fortsatte,  hen- 
reven af  sin  egen  veltalende  Iver: 

„Saavidt  mit  Distrikt  og  Bispedømme  rækker  tør  jeg 
forsikre,  at  der  ikke  har  været  undladt  ved  nogen  An- 
ledning, hvor  geistligt  Ord  kunde  supponeres  at  have 
Indflydelse  —  det  har  ikke  være  undladt  siger  jeg  i 
de  varmeste  Ord,  som  har  staaet  til  Vedkommendes 
Raadighed,  at  fremholde  for  Folket  Fædrelandskjærlig- 
hedens  hellige  Dyd  og  at  pege  paa  de  Forpligtelser, 
som  Tiderne  særlig  kræver  opfyldte.  Jeg  tør  forsikre 
Deres  kongelige  Høihed  — " 

Nu  brød  Prinsen  af  og  lagde  sin  Haand  mildt  paa 
Biskoppens  Arm. 

„Et  Ord,  Deres  Høiærværdighed,"  sagde  han  smi- 
lende. „Jeg  bemærker  med  Glæde  Deres  Høiærvær- 
digheds  Nidkjærhed.  Det  er  langt  fra  min  Hensigt  at 
gjøre  Standen  Bebreidelser;  det  var  kun  en  almindelig 
Bemærkning!  Jeg  tvivler  ingenlunde  om  Geistlighedens 
Patriotisme!" 

Prinsen  vendte  sig  fra  den  noget  forbløffede  Biskop 
Bech  til  hans  Sidemand  Slotspræst  Pavels,  som  med 
et  lidet  Smil  havde  paahørt  Biskoppens  Udtalelser. 

„Deres  Velærværdighed  skal  have  Tak  for  den  gode 

Maade,  hvorpaa  De  idag  i  Kirken  frembragte  min 
Kundgjørelse,"  sagde  han  venlig.  „Og  for  De  Ord,  De 
knyttede  dertil.  De  saa  selv  den  Virkning,  det  gjorde 
paa  mig.  Jeg  takker  Dem  gjentagende.  Han  hilste  de 
geistlige  Herrer  og  gled  videre  hen  til  Professorernes 
Række,  hvor  han  straks  gik  ind  paa  Sagen  om  det 
norske  Universitet  og  meddelte,  at  Hans  Majestæt 
Kongen  havde  lagt  ham  denne  Sag  paa  Hjerte  som  en 
Statssag. 

„Jeg  ønsker  en  af  de  første  Dage  at  følge  mine 
Herrer  op  for  at  bese  det  foreslaaede  Lokale,"  sagde 
han  interesseret. 

„Deres  kongelige  Høihed,"  bemærkede  Stiftsamt- 
mand Thygeson,  som  var  i  Prinsens  Følge.  „De  maatte 
i  saa  Tilfælde  henvende  Dem  til  Bygningskommis- 
sionen,  som  udelukkende  har  med  denne  Sag  at 
gjøre ! " 

Prins  Christian  bukkede  smilende. 

„Jeg  beder  meget  undskylde,  at  jeg  endnu  ikke  har 
det  fornødne  Kjendtskab  til  Personer  og  Institutioner; 
men  —  kære  Herr  Stiftamtmand  —  det  skal  komme ! " 
Han  klappede  gemytlig  den  forbløffede  Stiftamtmand 
paa  Skulderen. 

Stiftamtmand  Thygeson  satte  en  forskrækket  Mine  op. 

„Jeg  beder  Deres  kongelige  Høihed  at  undskylde," 
stammed  han.  „Det  var  paa  ingen  Maade  min  Mening 
at  —  jeg  vilde  blot  — " 

„Intet  at  undskylde,  kjære  Herr  Thygeson,"  svared 
Prinsen  smilende,  „Ordenen  maa  opretholdes,  og  De 

repræsenterer  jo  den  høieste  juridiske  Politimyndig- 
hed!" Han  vendte  sig  mod  Professorerne. 

„Jeg  haaber,  mine  Herrer  vil  blive  tilfredse  med 
det  projecterede  Locale,"  sagde  han,  hilste  venlig  og 
gled  videre,  fulgt  af  den  slukørede  Stiftamtmand. 

„Skaaren  for  Tungebaandet,"  hviskede  Professor 
Treschow  til  Professor  Sverdrup. 

„Velgørende  smidig  og  slagfærdig,"  svared  denne 
og  nikked  alvorlig  hen  for  sig. 

„Og  af  særdeles  Education,"  tilføiede  Lektor  Hersleb. 

„Mand  for  at  sige  sin  Mening,"  fortsatte  Treschow. 

„Og  Mand  for  at  sætte  den  igennem,"  sagde  Pro- 
fessor Rathke. 

„Ja,  nu  er  der  Haab  for  Norge,"  mumled  Sverdrup 
tankefuld. 

„Men  Kriger  er  han  vel  ikke?"  Lektor  Hersleb  saa 
spørgende  paa  Sverdrup. 

„Neppe,"  svared  denne.  „Neppe  som  Christian  Au- 
gust. Men  hvem  ved."  Han  saa  hen  for  sig.  „Der  kan 
sidde  en  hvass  Dolk  i  en  ciceleret  Skede." 

„Man  tør  forresten  haabe,  at  Krig  kan  afvendes  — 
om  Hans  kongelige  Høihed  —  som  det  synes  —  er  en 
smidig  Diplomat.  Pennen  udretter  ofte  større  Ting  en 
Sværdet!"  Det  var  Professor  Treschows  milde  Stemme. 

„Penna  fulgur  hominum,"  citerte  Sverdrup. 

Og  de  professorale  Bemærkninger  var  tilende. 

Men,  idet  Kouren  var  forbi  og  Professor  Sverdrup 
i  Gangen  traf  Provsten  Schmidt,  sagde  denne  sidste: 

„Apropros,  har  De  hørt,  at  Hans  kongelige  Høihed 

Atten  Hundrede  og  Fjorten.  3 

skal  have  ytret  Ønske  om  at  se  Byens  kvindelige  Ung- 
dom til  Kour  i  Palæet?" 

Professor  Sverdrup  braastansed  og  saa  paa  Provsten 
Schmidt. 

„Hvad  behager?"  udbrød  han  forbauset. 

Provsten  Schmidt  nikkede. 

„Det  skal  veritabelt  forholde  sig  saaledes,"  sagde 
han  dæmpet  —  „baade  dem  af  Stand  og  dem  uden 
Stand  —  naar  de  kun  ere  unge  og  vakre." 

Professor  Sverdrup  blev  staaende  og  stirre. 

„Det  var  mærkværdigt,"  hviskedhan.  „Hvad  Mening 
kan  Hans  kongelige  Høihed  have  med  saadant  —  nu 
i  disse  alvorlige  Tider?" 

Provsten  Schmidt  smilte. 

„Formodentlig  kun  den  at  gjøre  et  Udvalg  til  de 
kommende  høifyrstelige  Baller,  som  blive  at  afdanse  i 
Anledning  de  kommende  politiske  Begivenheder,"  sva- 
red  han  spydig. 

„Det  kan  neppe  være  muligt,"    udbrød  Sverdrup. 

„En  Mand  med  Hans  kongelige  Høiheds  Principer 
og  alvorlige  Villie  til  Landets  Fremgang  kan  neppe 
ville  ofre  letsindige  Fornøielser  nogen  Tanke.  Jeg  kan 
ikke  tro  Deres  Velærværdighed!" 

Provsten  Schmidt  trak  paa  Skuldrene. 

„Tiden  vil  vise  det,"  sagde  han.  „Der  gives  ellers 
ogsaa  dem,  som  tro,  at  Hans  kongelige  Høihed  har  til 
Hensigt  at  se  sig  om  mellem  Landets  Døtre  i  samme 
Øiemed  som  fordum  Kong  Ahasverus;  men  saadant 
er  vel  blot  ondskabsfuld  Tale!" 


35 


Professor  Sverdrup  var  bleven  alvorlig. 

„Hans  kongelige  Høiheds  Forhold  til  sin  Gemal- 
inde skal  efter  Sigende  være  et  høit  ulykkeligt,"  sagde 
han  hen  for  sig.  „Gud  fri  os  fra  at  faa  noget  saadant 
som  et  moderne  europæisk  Hof  heroppe!  —  Det  har 
allerede  været  mere  end  nok  med  den  afgaaende  Stat- 
holders Uregelmæssigheder!" 

„Sandt,"  svarede  Provsten  Schmidt.  „Rygtet  vil  for- 
resten vide,  at  Hans  Høihed  agter  at  lade  sig  formelig 
vie  til  Baronessen,  før  han  rejser.  Det  vilde  kanske 
ogsaa  være  det  bedste!" 

Professer  Sverdrup  var  bleven  taus  og  besvarede 
kun  med  et  distræt  Nik  Provsten  Schmidts  Tale.  Saa 
trykkede  han  ligesom  i  Tanker  hans  Haand,  og  de  to 
Mænd  forsvandt  hver  sin  Vei  i  Mængden. 


TREDIE  KAPITEL 


Palæets  store  Sal  vrimled  af  Gjæster.  Unge  Damer 
af  Byens  fornemste  Familier  i  elegante  Toiletter,  led- 
sagede af  sine  Forældre,  unge  Kvinder  af  Borgerstand, 
alle  straalende  skjønne  og  alle  betagne  af  Kourens 
Spænding. 

Det  var  Hans  kongelige  Høihed,  som  holdt  Cour  des 
dames,  Ungdommen  til  Henrykkelse,  de  alvorlige  Fæ- 
drelandsvenner til  Forargelse  —  dem  alle  til  stor  Møie 
og  store  ekstra  Omkostninger. 

3* 

Selskabet  var  broget  og  Toiletterne  ligesaa.  Ingen 
særskilt  Mode  var  herskende:  der  var  fundet  frem, 
hvad  man  havde  af  gammel  Elegance;  der  var  kom- 
poneret ny  efter  Sn>ag  og  Leilighed. 

Prins  Friederich  af  Hessens  Elskerinde,  Fru  Baro- 
nessen, var  i  mangt  og  meget  taget  som  Mønster,  trods 
den  hemmelige  Frygt,  Stadens  gode  Borgere  i  den 
Anledning  havde  for  paa  en  eller  anden  Maade  at  pro- 
stituere sig  ved  at  faa  en  Snev  af  den  Elegance,  som 
tilhørte  Elskerinden  og  det  illegitime  Forhold. 

Hans  kongelige  Høihed  Prins  Christian  Frederik 
var  Elskværdigheden  og  Nedladenheden  selv.  Med  den 
skjønne  og  yppige  Fru  v.  Holten  som  konverserende 
Borddame  og  med  en  Kjenders  Blik  for  alt,  hvad  der 
hed  kvindelig  Skjønhed,  henvendte  han  sig  under  Kou- 
ren  næsten  til  hver  eneste  en  af  de  unge  Kristiania- 
damer,  som  med  straalende  Øine  og  rødmende  Kinder, 
generet  Hilsen  og  lav  Stemme  gav  Svar  paa  hans 
charmerende  Spørgsmaal  og  hemmelig  betragtede  den 
smukke  Prins  med  stjaalne  Øiekast,  lykkelige  over  at 
have  været  i  hans  Nærhed  og  at  have  vekslet  Ord  og 
Blik  med  ham. 

Og  efter  Kouren,  da  der  blev  spillet  op  tilDans,  del- 
tog Hans  Kongelige  Høihed  med  saadan  Iver  i  Dansen 
og  lyksaliggjorde  saa  mange  af  de  unge  Damer  med 
sit  Engagement,  at  man  turde  sige,  han  i  ligesaa  høi 
Grad  havde  danset  sig  ind  i  de  norske  Kvinders  Hjerter, 
som  han  Dagene  i  Forveien  havde  talt  sig  ind  i  de 
norske  Mænds. 


37 


Frøken  Klara  v.  Haxthausen  og  Frøken  Løvenskiold 
mødtes  ved  den  store  Vinduesnische.  De  rakte  hinan- 
den Haand  som  godt  kjendte  og  slog  sig  ned  paa  ledige 
Stole.  De  havde  begge  været  engagerede  af  Hans  kon- 
gelige Høihed  og  havde  saaledes  neppe  mere  at  ivare- 
tage. 

„Charmant,"  sagde  Frøken  v.  Haxthausen  og  viftede 
sig. 

Hun  slog  sin  Kjoles  Fold  ærbart  over  sine  smaa 
Fødder  og  sad  ulasteligt. 

Frøken  Løvenskiold  nikked. 

„Elegant."  sagde  hun.  Hun  saa  med  et  kort  Blik 
ind  i  Salen. 

„Man  mærker  Forskjellen,"  hvisked  hun. 

„Du  kan  saa  sige,"  svared  Frøken  v.  Haxthausen. 
Saa  taug  de  begge.  Baronessen  strøg  forbi  ført  af  den 
unge  Løitnant  Schwartz,  Prinsens  Adjutant,  som  var 
kommen  til  Kristiania  over  Hval.øerne  fire  Dage  efter 
Prinsen  og  med  samme  Held  som  han  havde  undgaaet 
engelske  og  svenske  Kapere. 

„Extravagant,"  hvisked  Frøken  Løvenskiold,  da  Par- 
ret var  passeret. 

„Han  eller  hun?"  spurgte  Frøken  von  Haxthausen. 

„Hun  naturligvis!"  Frøken  Løvenskiold  satte  stram- 
me Øienbryn. 

Frøken  v.  Haxthausen  trak  paa  Skuldrene. 

„Aa  ja,"  sagde  hun. 

„Som  man  kan  vente  af  en  Dame  de  plaisir!" 

Frøken  Løvenskiold  forlod  Emnet. 

„Jeg  mente  nærmest  hendes  Dragt,"  sagde  hun  let 
hen.  Og  hun  saa  atter  ud  i  Salen,  hvor  Hans  kongelige 
Høihed  netop  dansede  forbi  med  Fru  v.  Holten. 

„Ja,"  svared  Frøken  v.  Haxthausen.  „Hun  har  altid 
havt  en  Smag  for  det  næsten  vovede." 

Frøken  Løvenskiold  taug  og  flygted  med  Blikket, 
Hans  kongelige  Høihed  havde  seet  didhen,  idet  han 
dansed  forbi. 

Frøken  v.  Haxthausen  fulgte  Retningen. 

„Hvor  han  er  fortryllende,"  udbrød  hun. 

Frøken  Løvenskiold  saa  ligegyldig  hen. 

„En  Charmeur!"  svared  hun. 

„Nei  —  deilig  er  han!  Tilstaa  det  bare!"  Frøken  v. 
Haxthausen  trykked  Viftens  Bue  mod  sin  Barm  og 
smilte. 

Frøken  Løvenskiold  drog  sine  Øienbryn  i  Veiret. 

„Naa  ja,  gjerne  det,"  sagde  hun. 

„Der  engagerer  han  Clara  Motzfeldt." 

De  taug  begge  og  saa. 

Prinsen  dansede  nu  med  en  ung  Pige  af  stor  Skjøn- 
hed,  diskret  i  sine  Bevægelser,  enkelt,  næsten  strengt 
klædt. 

Hans  kongelige  Høihed  førte  hende  smilende;  hun 
lod  sig  føre  med  kjølig  Fornemhed,  som  var  hun  ikke 
engang  mellem  hans  Arme. 

„Hvor  hun  er  stiv,"  hvisked  Frøken  v.  Haxthausen. 

„Fornem,"  svared  Frøken  Løvenskiold.  „Hvor  hun 
er  deilig  og  fornem  —  Dame  fra  Isse  til  Fod." 

Frøken  Haxthausen  smilte. 

„Hans  kongelige  Høihed  gør  sig  Umage,"  sagde 
hun. 

„Det  bør  han  ogsaa,"  svared  Frøken  Løvenskiold. 
Hun  glatted  med  sin  Vifte  Kniplingerne  paa  sin  Kjole 
og  saa  ned  med  det  samme. 

Nu  lo  Frøken  v.  Haxthausen. 

„Vent  bare,"  sagde  hun.  „Vi  kommer  alle  til  at 
bøie  os." 

Frøken  Løvenskiold  sad  alvorlig. 

„Verrons,"  svared  hun. 

Frøken  v.  Haxthausen  sad  en  liden  Stund  taus. 

„Han  er  uimodstaaelig,"  sagde  hun  endelig.  „Det, 
han  vil,  sætter  han  igjennem." 

Frøken  Løvenskiold  taug. 


Blussende  af  en  anstrengt  Runddans  førte  Hans 
kongelige  Høihed  sin  Dame  ud  af  Rækkerne  og  tii- 
sæde mellem  det  fornemste  Selskab;  selv  tog  han 
Plads  ved  Siden. 

„De  danser  charmant,  min  Frøken,"  sagde  han. 

Frøken  Motzfeldts  Barm  gik. 

En  dyb,  sund  Rødme  sad  paa  de  fine  Kinder;  de 
blaa  Øine  var  ærligt  tindrende. 

„Det  er  Deres  kongelige  Høiheds  Fortjeneste,"  sva- 
rede hun  med  et  lidet  Smil. 

Prins  Christian  Frederik  bøiede  sig  mod  hende. 

„Paa  hvad  Maade?"  spurgte  han  intimt. 

Hun  saa  paa  ham,  freidigt. 

„Ganske  naturlig,"  svared  hun.  „Deres  kongelige 
Høihed  danser  som  ingen  anden." 

„Og  med  ingen  anden,  kunde  jeg  herefter  have 
Lyst  til  at  sige,"  svarede  Prinsen  galant. 

Der  for  en  svag  Rødme  over  Frøken  Motzfeldts 
Ansigt. 

„Da  vilde  Deres  kongelige  Høihed  snart  glemme 
at  danse,"  sagde  hun  kjøligt. 

Prinsen  smilte,  sit  daarende  Smil. 

„For  noget  bedre,"  svarede  han  dæmpet. 

Frøken  Motzfeldt  blev  mørk  i  Øinene. 

„Det  glæder  mig,  at  Deres  kongelige  Høihed  tager 
Deres  Opgave  som  Statholder  for  vort  norske  Folk 
med  saadant  Alvor,"  svarede  hun  ganske  tør  i  Røsten. 
„Det  kan  visselig  kræves!" 

Prinsen  lo. 

„Ved  Gud  —  godt  pareret,"  sagde  han.  „løvrigt"  — 
føiede  han  til  og  blev  alvorlig  —  „har  man  mange 
Borgerinder  som  Dem,  min  Frøken,  da  er  det  ingen 
Fare  med  Norges  Forsvar." 

Frøken  Motzfeldt  smilte. 

„Og  med  en  Anfører  som  Deres  kongelige  Høihed 
vinder  man  altid,"  svared  hun  smidig. 

„ —  Seier  over  Anføreren,  mener  De,  min  Frøken," 
replicerte  Prinsen  med  et  chevaleresk  Buk. 

„Kun  Seier  over  Fiender  Deres  kongelige  Høihed,* 
svared  den  unge  Dame  galant. 

Prinsen  var  afvæbnet.  Han  var  kommen  til  at  møde 
den  sande  Dannelse  i  dens  enkle  Dragt. 


41 


„Min  Frøken,"  sagde  han  dæmpet.  „Deres  Dragt 
er  fornem  som  Deres  Kaarde,  kun  at  den,  —  som 
Deres  Ord  —  lader  formeget  af  Deres  Person  være 
skjult." 

Han  saa  mod  hendes  diskrete  Halscollier  og  den 
blufærdig  decolleterede  Kjole. 

Frøken  Motzfeldt  gav  Prinsen  et  kjøligt  Blik  med 
et  lidet  Anstrøg  af  at  se  nedover  ham. 

„Deres  kongelige  Høihed,"  svared  hun.  „Moderne 
ere  ofte  Tegn  paa  Folks  Dannelsesgrad  eller  paa 
deres  Mangel  paa  Dannelse." 

Prinsen  rødmed  let.  Et  Drag  af  misfornøiet  Utilfreds- 
hed gled  hen  over  hans  Ansigt. 

„Uskyldigheden,  min  Frøken,  har  intet  at  skjule," 
sagde  han. 

„Men  meget  at  bevare,"  svared  den  unge  Dame. 
„Sig  selv"  —  føied  hun  dæmpet  til. 

Prinsen  taug  atter. 

„Skjønheden  har  dog  den  Pligt  at  glæde  andre," 
sagde  han. 

„Visselig  Deres  kongelige  Høihed,"  svared  Frøken 
Motzfeldt  —  „netop  ved  at  værne  om  sig  selv!" 

Prinsen  lo  atter. 

„Ravissani!"'  sagde  han,  „Men  De  kunde  dog  uden 
at  skade  Dem  selv  bære  samme  Dragt  som  til  Exem- 
pel  Frøken  Haxthausen?"  Han  saa  bedende  paa  den 
strenge  unge  Dame. 

„Det  kan  jeg  ikke,"  svared  denne  kort. 

„Hvorfor  ikke?"  Prinsen  talte  bønligt. 

„For  Frøken  v.  Haxthausens  Skyld,"  svared  Frøken 
Motzfeldt. 

„Superb!"  spøgte  Prinsen.  „Og  stolt!"  føied  han  til. 

„Men,  naar  jeg  beder  Dem  derom!"  Hans  store 
blaa  Øine  stod  bønlige  paa  hende. 

Frøken  Motzfeldt  blussede. 

„Paa  én  Betingelse,  Deres  kongelige  Høihed,"  sva- 
red hun,  og  hendes  Øine  fik  et  dulgt  Udtryk  af  Skjæl- 
meri,  som  klædte  hendes  alvorlige  Ansigt  fortryllende. 

„Og  den  er  — ?"  Prinsen  bøied  sig  mod  hende, 
nysgjerrig. 

Frøken  Motzfeldt  saa  op. 

„At  Deres  kongelige  Høihed  møder  decolleté  som 
jeg!"  svared  hun  og  saa  uforstyrret  hen  for  sig. 

Prinsen  brast  i  Latter. 

„Det  var  en  original  Begjæring,"  udbrød  han.  „Frø- 
kenen forstaar  at  stille  sine  Betingelser." 

„Og  Deres  kongelige  Høihed  at  stille  sine  Anmod- 
ninger," svared  Clara  Motzfeldt. 

„Jeg  er  overvunden,"  sagde  Prinsen  med  et  galant 
Buk. 

„Deres  kongelige  Høihed  har  altid  Ret,"  svared 
Frøken  Motzfeldt  smilende. 


Prinsen  havde  overladt  Frøken  Motzfeldt  til  sin 
Adjudant  Løitnant  Schwartz  og  konverserede  atter  Fru 
v.  Holten,  i  hvis  livlige  Væsen  og  charmerende  Skik- 
kelse han  fandt  stort  Behag. 

Prinsen  havde  netop  dvælet  ved  den  smukke  Frues 
faste,  velformede  Buste,  der  sad  som  støbt  i  den 
dybt  udringede  Kjole  og  sagde  nu  med  et  galant 
Smil: 

„Fru  v.  Holten  —  jeg  vil  i  Fortrolighed  sige  Dem 
ét:  De  er  uden  Undtagelse  Aftenens  Skønhedsdron- 
ning. Jeg  beundrer  Deres  Person  og  Deres  udsøgte 
Smag!" 

Han  sad  hende  ganske  nær;  de  tindrende  blaa  Øine 
var  varme. 

„Deres  kongelige  Høihed  —  jeg  er  lykkelig,"  sva- 
red  Fru  v.  Holten. 

Hun  saa  uvilkaarlig  ned  over  sig  og  bevæged  sagte 
sin  Vifte. 

„Sig  mig  forøvrigt,"  sagde  Prinsen  videre.  „Hvorfor 
klæder  alle  disse  unge  Damer  sig  saa  gauche  ?  Der  er 
dog  mange  ret  kønne  iblandt  dem." 

Fru  V.  Holten  smilte. 

„Norge  ligger  ikke  netop  midt  i  Civilisationen,  De- 
res kongelige  Høihed,"  svared  hun. 

„Men  alligevel,"  fortsatte  Prinsen —  „de  fleste  unge 
Damer  har  dog  en  naturlig  og  elskværdig  Lyst  til  at 
behage." 

„Varimenty  Deres  kongelige  Høihed,"  svared  Fru  v. 
Holten  med  et  indtagende  Smil,  som  viste  et  Par 
dulgte  Smilehuller  og  en  Rad  friske,  elfenbenhvide 
Tænder,  „men  ikke  alle  har  Evnen  dertil."  Hun  leged 
med  sin  Vifte. 

„Som  De,"  sagde  Prinsen  dæmpet  og  saa  den  unge 
Fru  dybt  i  Øinene. 

Fru  V.  Holtens  Blik  veg  ligesom  i  pludselig  Blufær- 
dighed. 

„Deres  kongelige  Høihed  vil  snart  forvandle  dem 
alle,"  svared  hun. 

Prins  Christian  Frederik  taug  en  liden  Stund  for  at 
nyde  den  hemmelige  Stilhed. 

„Her  trænges  en  vis  facon  de  la  cour,''  sagde  han 
omsider  —  „om  der  skal  blive  nogen  charme  over  Til- 
værelsen." 

Fru  V.  Holten  saa  op. 

„Der  har  Deres  kongelige  Høihed  en  Opgave,  større 
en  den  turde  se  ud  til,"  sagde  hun.  „Nogen  charme  over 
Tilværelsen  og  Glæde  over  Livet  trænges  tilvisse  og 
vil  være  særlig  velkommen  her  oppe  i  det  kolde  Nor- 
den." 

Christian  Frederik  nikked  hen  for  sig. 

„Den  skal  komme,"  sagde  han  næsten  tankefuld. 

„Den  er  allerede  kommen  —  med  Deres  kongelige 
Høihed,"  svared  Fru  v.  Holten. 

Christian  Frederik  greb  hendes  Haand. 

„Jeg  takker  Dem  for  de  Ord,  Fru  v.  Holten,"  sagde 
han  varmt.  „Jeg  vil  tro,  de  er  oprigtig  ment!" 

„Det  er  de,  Deres  kongelige  Høihed,"  svared  Fru 
V.  Holten  svagt  rødmende. 

„Og  saa  vil  jeg  tro,  at  jeg  har  faaet  en  Veninde  i 
min  Ensomhed  —  en,  som  forstaar  mig  —  tør  jeg  tro 
det?" 

Prinsen  holdt  fremdeles  den  smukke  Frues  myge 
Haand. 

„Det  tør  Deres  kongelige  Høihed  tryggt  tro,"  sva- 
red  hun.  „Snart  vil  Deres  kongelige  Høihed  have 
mange!" 

„Men  én  i  Særdeleshed?" 

Fru  V.  Holten  nikkede. 

„Deres  kongelige  Høihed  overvælder  mig,"  svared 
hun  lavt.  Og  den  frodige  Barm  gik  mærkbart. 

Christian  Frederik  trykked  svagt  hendes  Haand  og 
slap  den  langsomt. 

„Min  Frue  —  det  er  mig,  som  er  overvældet,"  sagde 
han  med  et  dristigt  Blik.  „De  er  ikke  alene  Aftenens 
Dronning  —  De  er  Herskerinde!" 

Nu  smilte  Fru  v.  Holten. 

„Tjenerinde,"  svared  hun  slagfærdig. 

„Kvinde,"  hvisked  Prinsen  og  reiste  sig. 

„Ja  —  fremfor  alt  Kvinde,"  svared  Fru  v.  Holten. 

Og  ved  Prinsens  Arm  gled  hun  videre  ind  i  den 
larmende  glade  Vrimmel. 


FJERDE  KAPITEL 


Den  niogtyvende  Mai  1813  var  der  stor  Fest  paa  Gaar- 
den  Sæter  bortenom  Ekeberg.  Hans  Høihed  Prins  Frie- 
derich af  Hessen  skulde  idag  forlade  Landet,  og  Borgerne 

i  Kristiania  havde  i  den  Anledning  foranstaltet  en  Fri- 
luftsmiddag. 

Ude  paa  Gaarden  var  der  opreist  et  uhyre  Telt, 
hvorunder  der  var  dækket  med  flere  Hundrede  Cou- 
verts.  Kranse  af  Granbar  var  vundne  om  det  hele; 
alt  var  udført  paa  bedste  Maade  efter  Aarstidens  Lei- 
lighed. 

Vaaren  var  kommen  tidlig ;  Bjerken  var  alt  begyndt 
at  sprætte  og  stod  med  Museøren ;  Silju  og  Vidje  hav- 
de Gaaseunger  og  begyndte  saa  smaat  at  grønnes  i 
den  vaarvaade  Jord ;  Smaafugl  slog  Vaartriller  i  Furu- 
skogen;  Aarhanespil  kunde  en  høre  boble  og  kutre 
i  Lierne. 

Gamle  Lensmand  Knoph,  som  eiede  Sæter,  gik  til 
og  fra,  festlig  oprømt  og  urolig.  Fra  tidlig  Morgen 
havde  han  været  i  uafbrudt  Virksomhed;  nu  var  alting 
ordnet;  nu  ventede  han  kun  paa  de  høie  Gjæster  fra 
Hovedstaden. 

Klokken  tre  præcis  kom  Prinserne  og  efter  dem  i 
uendelig  Række  Vogn  efter  Vogn  kjørende.  Hilsener 
blev  hastig  udvekslede,  og  man  gik  straks  tilbords, 
hvor  nationalklædte  unge  Piger  efter  Prins  Christian 
Frederiks  Ønske  opvartede. 

Der  var  kold  Anretning  med  Rødvin,  Madeira  og 
Champagne. 

Efterat  Kongens,  Dronningens  og  Christian  Frede- 
rik Skaaler  under  Hurraraab  var  drukne  og  en  Sang 
af  Slotspræst  Pavels  sungen  reiste  Prins  Christian 
Frederik  sig  og  holdt  følgende  Tale: 

Norske  Mænd  og  Kvinder! 

Dybt  rørt  er  jeg  bleven  over  de  varme  Ord,  hvor- 
med jeg  idag  er  hilset  og  den  varme  Kjærligheds  Fø- 
lelse, som  er  strømmet  mig  imøde. 

Som  Solen  skaber  Blomster,  slig  har  denne  Eders 
hengivne  Følelse  skabt  Glæde  og  gode  Forsætter  i  mit 
Sind.  Og  som  paa  denne  Vaarens  Dag  norsk  Jord  staar 
færdig  til  af  sin  Rigdom  at  klæde  Markerne  i  hele 
Sommerens  fortryllende  Blomsterskrud,  slig  er  det  mit 
Haab,  at  dette  mit  Møde  med  Nationen  skal  vorde  til 
Landets  Velsignelse,  saaledes  at  alt,  hvad  der  er  godt 
og  skjønt,  skal  spire  frem  og  bære  Frugt  omsider. 

Trofast  har  det  norske  Folk  baaret  Vintrens  tunge 
Aag;  trofast  har  det  ventet  paa  Vaaren.  Nu  er  den 
kommen.  Folkenes  Tid  er  kommen.  Den  Periode  er 
indvarslet,  da  Oplysning  og  Forstaaelse  af  fælles  Inter- 
esser og  fælles  Opgaver  skal  knytte  Fyrster  og  Folk 
stærkere  til  hinanden,  i  dybere  Forstaaelse  af  hinandens 
retsmæssige  Krav  og  i  begeistret  Kjærlighed  til  det 
fælles  Fædreland. 

Længe  leve  Norge !  Længe  leve  de  forenede  Broder- 
riger om  hvis  Frihed  og  Ret  vi  ville  værne  til  sidste 
Mand!" 

Tordnende  Hurraraab  fulgte  Talen.  „Sønner  af  Nor- 
ge" blev  sungen. 

Tale  fulgte  nu  efter  Tale,  indtil  endelig  atter  Prins 
Christian  Frederik  reiste  sig  og  i  gribende  Ord  skild- 
rede den  afgaaende  Statholder  Prins  Friederichs  uegen- 
nyttige og  opofrende  Færd,  takkede  ham  for  hans  Gjer- 

ning  og  udtalte  alle  Nordmænds  Sorg  over  hans  Bort- 
reise. 

„Normændenes  Kjærlighed  og  Taknemmelighed  føl- 
ger Dig,"  —  saa  sluttede  Prinsen  sin  Tale.  „Maatte 
jeg,  naar  jeg  engang  drager  herfra,  have  en 
saadan  Afskedsstund!" 

Prins  Friederich  reiste  sig  bevæget  med  Taarer  i 
Øinene.  Han  prøvede  at  tale;  men  Bevægelsen  ved 
Afskeden  overvældede  ham. 

„Hjertelig  Tak!  Adieu!"  udbrød  han,  næsten  hul- 
kende, vendte  sig  og  gik  hurtig  til  sin  Vogn  efterat 
have  trykket  de  allernærmeste  i  Haanden  til  Af- 
sked. 

Der  faldt  i  nogen  Tid  en  mere  dæmpet  Tone  over 
Afskedsfesten,  efterat  den  høie  Reisende  havde  forladt 
Selskabet;  men  Prins  Christian  Frederiks  vindende, 
elskværdige  Væsen  bragte  snart  Stemningen  paa  Høide, 
og  Festen  for  den  afreisende  Prins  sluttede  i  al  Mun- 
terhed med  Dans  i  det  fri. 


Fire  Dage  efter,  at  Prins  Friederich  af  Hessen  havde 
forladt  Norge,  brød  ogsaa  hans  Elskerinde  og  Datter  op 
efter  paa  samme  Maade  som  han  at  være  feiret  med 
et  Afskedslag  paa  Sæter. 

Tilstrømningen  til  dette  var  imidlertid  ikke  stor.  De 
fleste  af  Byens  Honoratiores  havde  holdt  sig  borte,  og 

kun  hendes  nærmeste  Omgangskreds  og  intimeste  Ven- 
ner var  mødt  op. 

Ingen  vidste  nemlig  den  Gang,  at  Baronessen  nogle 
Dage  før  Prinsens  Afreise  var  bleven  lovformelig 
viet  til  ham  af  Professor  Leganger  i  Eidsvolds  gamle 
Kirke. 


Der  var  stor  Theaterhøitid  i  den  dramatiske  For- 
ening i  Akersgade. 

Den  danske  Akteur  David  Knudsen  var  paa  even- 
tyrlig Maade  kommen  op  fra  Danmark  til  Kristiania — ; 
sammen  med  en  Løitnant  Herløv,  som  bragte  Brev- 
skaber fra  hans  Majestæt  Frederik  den  Sjette  til  Prins 
Christian  Frederik,  havde  han  begivet  sig  afsted  paa 
Reisen  i  aaben  Baad.  I  fire  Dage  havde  de  to  Even- 
tyrere drevet  om  uden  Lods  og  Kjendtmand  i  den  nor- 
ske og  svenske  Skjærgaard  og  næsten  den  hele  Tid 
været  omgivne  af  fiendtlige  Krydsere;  endelig  den 
femte  Dag  havde  de  i  Sjøgang  og  Storm  naaet  Fjor- 
den ind  og  var  frelst. 

Nu  var  de  da  her  i  Kristiania,  Knudsen  efter  eget 
Sigende  for  at  spille  til  Indsamling  for  saarede  Krigere 
og  de  Faldnes  Efterladte  —  efter  andres  Formodning 
for  at  reise  rundt  i  Landet  og  opflamme  Normændene 
til  evig  Kamp  for  det  fælles  Fædreland  og  Troskab  mod 
den  fælles  Konge. 

Den  danske  Skuespiller  havde  nydt  en  udmærket 
Modtagelse  baade  hos  Prinsen  og  hos  det  fornemme 

Atten  Hundrede  og  Fjorten.  4 

Kristiania.  Ved  den  store  St.  Hans  Fest  paa  Frogner 
hos  Stiftamtmand  Thygeson  havde  han  været  Sjælen 
i  Forlystelserne;  nu  iaften  skulde  han  for  første  Gang 
optræde  i  det  dramatiske  Selskab,  hvor  der  spilledes 
til  Indtægt  for  de  Saarede. 

Alt,  hvad  der  kunde  give  Festen  Glans  og  Aftenen 
Interesse,  var  tilstede. 

Hans  kongelige  Høihed  med  sine  Kavallerer  og  Da- 
mer sad  i  sine  særskilte  Pladse;  Hans  Velærværdighed 
Slotspræst  Ravels  havde  skrevet  en  høistemt  Prolog, 
som  reciteredes  af  Skuespiller  Knudsen  selv,  og  der- 
efter tog  Forestillingen  sin  Begyndelse. 

„Dragedukken"  spilledes  med  den  danske  Skuespil- 
ler i  Jacob  Skomagers  Rolle  —  Publikum  og  de  fyrste- 
lige Gjæster  var  alle  lutter  Øre. 

Efter  at  Teppet  var  gaaet  ned  for  sidste  Akt,  kom 
det  egentlige  Festnumer. 

Teppet  gik  atter  op  for  et  nationalt  Tableau,  som 
fremstillede  et  Stykke  Norge  med  Heltenavnene  Dreier, 
Blix  og  Sæter  paa  en  Klippe  til  venstre  og  Sjøheltene 
Grothschilling  og  Buhl  paa  en  afbrudt  Skibsmast  med 
Kongeflag  og  Vimpel  tilhøire.  Paa  begge  Sider  langs 
Kulisserne  stod  hvidklædte  unge  Piger  og  Børn  med 
Kranse  og  Guirlander.  I  Baggrunden  stod  et  Velgjøren- 
hedsalter,  hvorpaa  det  ved  Forestillingen  indkomne  Be- 
løb —  omtrent  3000  Rigsdaler  —  var  henlagt. 

Tableauet  hilsedes  med  voldsomme  Haandklapp, 
hvorefter  Akteur  Knudsen  traadte  frem  og  efter  en 
kort  Mindetale  over  det  dramatiske  Selskabs  afdøde 

Medlemmer,  Enevold  de  Falsen,  John  Collett  og  Bernt 
Anker,  sluttelig  overrakte  Prinsen  det  indkomne  Beløb, 
for  hvilke  denne  takkede  med  nogle  anerkjendende 
Ord  til  Knudsen  for  den  Iver  „hvormed  han  vedblev 
at  gøre  sig  fortjent  af  Fædrelandet." 

Da  Teppet  endelig  under  Hurraraab  og  Haandklapp 
faldt,  forlangte  Hans  kongelige  Høihed  den  danske 
Skuespiller  fremkaldt. 

Da  Herrer  af  Prinsens  Følge  ved  sin  Bortgang  fra 
Theatret  passerede  Provideringskommissionens  Gaard, 
blev  de  opmærksomme  paa  en  forunderlig  stille  Gruppe 
foran  denne. 

Bønder  med  deres  udsultede  Heste  holdt  i  ventende 
Række  uden  for.  De  sad  tause  paa  deres  Kjærrer. 
Sulten  skreg  ud  af  deres  magre  Træk,  der  de  sad  Time 
efter  Time  og  ventede.  Ingen  utaalmodig  Larm  eller 
Tale  hørtes;  stille  som  en  Flok  Døde  holdt  de, 
ventende,  indtil  det  behagede  Provideringskommissio- 
nens Formand,  Herr  Falbe  at  give  sine  Ordre. 

De  sad  der  som  udsendte  fra  det  nødlidende,  taal- 
modige  norske  Folk,  som  nu  i  Aarhundreder  havt  ud- 
holdt Prøven  uden  at  klage  eller  reise  sig  til  Oprør 
mod  Uret  og  Forsømmelse. 

De  sad  og  ventede  paa,  at  Provideringskommissio- 
nens Formand  skulde  blive  færdig  med  sin  Theater- 
nydelse  og  ofre  sin  Gjerning  en  omsorgsfuld  Tanke. 
Den  samme  Gjerning,  som  i  sin  Tid  havde  bragt  det 
dramatiske  Selskabs  mest  aandrige  Mand,  Enevold  de 
Falsen,   Døden  af  Græmmelse  over,  at   Folkets   Nød 

ikke  kunde  lindres,  som  han  havde  Hjertelag  og  Vilje 
til. 

De  fyrstelige  Kavallerer  gik  videre  til  Palæet;  thi 
der  skulde  souperes  og  danses  efter  den  store  Theater- 
fest  til  Fordel  for  danske  Faldne  og  Saarede. 


FEMTE  KAPITEL 


Det  var  bleven  den  25de  Januar  1814. 

I  Prins  Christian  Frederiks  Arbeidsværelse  i  Palæet 
var  der  trykkende  stille. 

Prinsen  sad  ved  sit  Arbeidsbord,  fordybet  i  Doku- 
menter. Hans  Ansigt  saa  træt  ud;  de  sidste  Maaneders 
Nattevaagen  under  Julens  uafbrudte  Festligheder  i 
Forbindelse  med  den  stadige  Bekymring  for  Landets 
Skjæbne  havde  bleget  hans  sunde  Ansigt;  der  var  blaa 
Ringe  om  Øinene  og  en  forunderlig  dyb  Træthed  om 
den  sanselige  Mund;  men  bagom  det  Hele  arbeided 
der  en  dybere  Uro,  næsten  en  Angst,  som  han  sad 
der  og  bladed  og  bladed  i  de  mange  Dokumenter. 

Noget  særskilt  maatte  være  skeet,  noget  som  var 
trængt  lige  til  Dybet  i  dette  elastiske  Sind,  noget,  som 
for  et  Øieblik  havde  bragt  ham  ganske  ud  af  Fatning. 

Og  der  var  virkelig  hændt  noget. 

To  Dage  i  Forveien  var  en  af  Kongens  første  Adjutan- 
ter,  Oberstlieutnant  Rømer  ankommen  over  Sverige  fra 

Kjøbenhavn  og  havde  bragt  vigtige  Depescher  med  til 
Hans  kongelige  Høihed  Statholderen  over  Norge. 

Depescherne  var  af  den  Beskaffenhed,  at  Hans  kon- 
gelige Høihed  havde  ladet  sende  Bud  efter  Stiftamt- 
manden Herr  Thygeson  paa  Frogner  og  sin  gode  Ven 
Carsten  Anker  paa  Eidsvold  Jernverk  for  at  høre  deres 
Mening  om  Situationen. 

Det  bankede  paa  Døren  til  det  stille  fyrstelige  Ar- 
beidskammer. 

En  Lakei  traadt  ind  med  en  dyb  Hilsen. 

Prinsen  saa  op  hurtig,  næsten  som  i  Skræk  —  spør- 
gende hen  paa  Lakeien. 

„Herr  Commerceraad  Carsten  Anker  og  Herr  Stift- 
amtmanden," meldte  denne  i  tjenstlig  Tone. 

Christian  Frederik  blev  bleg,  men  fattede  sig 
straks. 

„Lad  dem  træde  ind,"  bød  han,  gik  nervøst  nogle 
Skridt,  men  tog  sig  sammen  og  satte  sig. 

Nogle  Minutter  senere  traadte  de  to  anmeldte  Mænd 
ind  i  Prinsens  Kammer. 

Prins  Christian  gjengjældte  let  deres  ærbødige  Hil- 
sen, gik  lige  hen  og  rakte  først  Stiftamtmanden  og  der- 
næst Carsten  Anker  sin  Haand. 

„Tag  Plads  mine  Herrer,"  sagde  han  urolig  og  satte 
sig  atter.  —  „Jeg  har  ladet  Eder  begge  kalde  som  Mænd, 
med  hvem  jeg  kan  tale  i  Fortrolighed  og  uden  Frygt 
for  at  kompromitteres ! "  Han  slog  sig  træt  tilbage  i  Stolen. 

„Jeg  har  overordentlig  vigtige  Begivenheder  at  med- 
dele Eder,"  sagde  han  kraftesløs. 

„Dog  ikke  af  nedslaaende  Art,  Deres  kongelige 
Høihed?"  svarede  Stiftamtmand  Thygeson. 

„Vi  har  hørt  Rygter,  som  netop  skulde  glæde  alle 
gode  Nordmænd,"  fortsatte  han. 

„Rygter  om  Fredsslutning,  Deres  kongelige  Høi- 
hed,  samt  Ophævelse  af  den  engelske  Blocade,"  sekun- 
derede Carsten  Anker. 

Prinsen  nikkede. 

„Freden  er  sluttet,"  sagde  han  tonløst. 

Det  lyste  op  i  Stiftamtmand  Thygesons  Ansigt. 

„Gud  ske  Lov,  Deres  kongelige  Høihed,"  udbrød 
han.  „Da  vil  alt  det  andet  nok  efterhaanden  begive 
sig!" 

„Men  Fredsbetingelserne?"  spurgte  Anker,  som  saa 
det  nedslagne  Udtryk  i  Prinsens  Ansigt. 

Prins  Christian  Frederik  saa  op. 

„De  ere  alt  andet  end  lystelige,"  svarede  han. 

Stiftamtmand  Thygeson  satte  et  forskrækket  Ansigt  op. 

„Hans  Majestæt  havde  dog  40,000  Mand  paa  Græn- 
sen —  ere  de  slagne?" 

Prinsen  rystede  paa  Hovedet. 

„Ikke  en  Mand  er  falden,"  svared  han  dæmpet. 

„Og  alligevel!"  Stiftamtmanden  skiftede  Farve. 

Prinsen  taug  og  saa  ned  paa  sine  hvide  Fingre. 

Da  sagde  Carsten  Anker: 

„Fred  under  de  forhaanden  værende  Omstændighe- 
der kunde  naturligvis  ikke  opnaas  uden  Offere.  Vi 
vilde  være  Deres  kongelige  Høihed  taknemmelige  for 
at  betroes,  hvilke  disse  Offere  ere!" 

Han  saa  paa  Prinsen. 

Denne  sad  fremdeles  og  saa  ned  paa  sine  Fingre 
uden  at  svare. 

„Er  det  værste  hændt,  Deres  kongelige  Høihed?" 
spurgte  Carsten  Anker.  „Er  det  trondhjemske  og  Fæst- 
ningerne afstaaede?" 

Der  var  længe  Taushed. 

Da  saa  Prinsen  endelig  op.  Han  var  ligbleg  i  An- 
sigtet. 

„Norge  er  afstaaet  til  Sverige,"  svarede  han  lavt  og 
brudt. 

Det  var,  som  om  et  Lyn  var  slaaet  ned  lige  foran 
de  to  Mænd.  De  reiste  sig  begge,  Stiftamtmand  Thyge- 
son  askegraa  i  sit  Ansigt,  Carsten  Anker  blussende  rød. 

„Norge  afstaaet!"  mumled  de  begge. 

Prins  Christian  Frederik  nikked  flere  Gange.  „Det 
er  forfærdeligt,"  hviskede  han. 

De  to  Mænd  stirred  hen  for  sig. 

„Til  Sverige,"  mumled  Carsten  Anker. 

Prinsen  reiste  sig  ogsaa.  Hans  kolde  Hænder  søgte 
Støtte  paa  Bordpladen. 

„Hans  Majestæt  har  seet  sig  tvungen  dertil  —  for 
at  redde  sine  øvrige  Riger  og  Lande,"  sagde  han. 

Stiftamtmanden  taug.  Men  Carsten  Anker  traadte 
Prinsen  med  bleknende  Ansigt  et  Skridt  nærmere. 

„Med  Deres  kongelige  Høiheds  Tilladelse,"  sagde 
han  bevæget —  „saadantskal  aldrig  ske,  saa  længe  der 
findes  Nordmænd  i  Norge!" 

Prins  Christian  Frederik  rakte  ham  stille  Haanden. 

„Saadant  Svar  ventede  jeg  af  Dem.  —  De  har  fuld- 
stændig udtalt  min  Mening,"  sagde  han. 

„Deres  kongelige  Høihed  gjør  mig  usigelig  glad  midt 
i  min  Harme  og  Smerte  over,  hvad  der  er  skeet,** 
fortsatte  Carsten  Anker.  „I  Aarhundreder  har  Norge 
holdt  fast;  nu,  da  det  er  ofret,  har  det  ikke  længer 
andre  at  vende  sig  til  end  sig  selv  og  intet  andet  at 
kjæmpe  for  end  sin  Selvstændighed  og  Frihed." 

Prinsen  nikkede  tankefuld  hen  for  sig.  Og  Carsten 
Anker  fortsatte: 

„En  maa  stille  sig  i  Spidsen  og  samle  Folket,  at 
Anarki  ikke  skal  udbryde  — ;  vi  maa  være  et  naadigt 
Forsyn  taknemmelige,  at  vi  eier  denne  Fører;  han  er 
kommen  som  sendt  af  Gud  til  det  norske  Folk  i  dets 
tungeste  Stund!"  Anker  saa  uafbrudt  paa  Prinsen. 

Denne  stod  længe  hensunken  i  Tanker.  Endelig  løf- 
ted  han  sit  Hoved  som  i  Beslutning. 

„De  har  Ret,  Herr  Commerceraad,"  sagde  han  — 
og  der  var  i  hans  Stemme  noget  høitidsfuldt,  næsten 
fremmed.  „Det  bliver  efter  det  forefaldne  min  Pligt 
som  Norges  Statholder  og  arveberettiget  til  Norges 
Throne  at  tage  mig  af  Folkets  Sag.  Visselig  —  det 
skal  ikke  staa  forladt  af  alle  og  Anarkiet  voldgivet;  det 
skal  ikke  staa  uden  Fører  i  sin  Kamp  for  Friheden.* 

Prinsen  rakte  Carsten  Anker  sin  Haand. 

„Jeg  takker  Dem,"  sagde  han  bevæget,  „at  De  har 
paaskyndet  min  Beslutning.  Det  gælder  nu  først  at 
undersøge,  om  den  har  alle  gode  Nordmænds  Tilslut- 
ning. Hvad  tror  De  derom,  Herr  Stiftamtmand?"  Han 

vendte  sig  mod  Stiftamtmand  Thygeson,  der  havde 
staaet  som  taus  Tilhører  til  det  hele. 

Stiftamtmanden  rømmede  sig. 

„Derom  er  det  vanskeligt  paa  Forhaand  at  have  no- 
gen Formening,"  svarede  han.  „Saa  mange  Slags  Be- 
tragtninger tør  gøre  sig  gældende,  og  saa  mange  Slags 
forskellige  Interesser  kan  komme  til  at  spille  ind  og 
vanskeliggjøre  en  enig  Bestemmelse.  Først  er  det  nu 
Spørgsmaaalet  om  Hensynet  til  Danmark.  Har  Hans 
Majestæt  Kongen  seet  sig  tvungen  til  at  frasige  sig 
Norges  Throne  for  at  opnaa  Freden,  da  tør  det  have 
sine  Vanskeligheder  ligeoverfor  de  samlede  europæiske 
Magter  at  bryde  Fredsbetingelserne  og  handle  paa  egen 
Haand.  Det  er  et  sørgeligt  Faktum,  Deres  kongelige 
Høihed;  men  det  er  dog  et  Faktum,  som  ikke  lader 
sig  komme  forbi. 

Dernæst  er  det  Forholdet  til  Sverige.  Dette  kommer 
efter  mit  Skøn  til  at  bero  paa  Foreningsbetingelserne. 
At  træde  ind  som  en  Provins  under  dette  Land  gjør 
Norge  neppe  uden  Kamp :  men  hvis  der  —  hvad  man 
muligvis  tør  formode  —  bliver  budt  Normændene  gun- 
stigere Vilkaar,  kan  der  visselig  tænkes  at  opstaa  delte 
Meninger  om,  hvad  der  er  at  foretrække.  Krig,  Nød  og 
Blodudgydelse  eller  en  klog  Eftergivenhed  lige  over- 
for det,  som  ikke  kan  være  anderledes." 

Prinsen  saa  paa  Carsten  Anker,  som  under  Stiftamt- 
mandens Tale  havde  staaet  med  et  næsten  spodsk  Smil 
paa  sine  Læber.  Nu,  da  Prinsen  med  et  lidet  Nik  gav 
ham  Lov  til  at  tale,  udbrød  han  med  skarp  Stemme: 

„Herr  Stiftamtmanden  lader  til  at  føle  mere  for  For- 
uretterne end  for  den  forurettede,  mere  for  Danmarks 
Frelse  end  for  Norges.  Saadant  kan  forstaaes  og  tilgives, 
da  De  jo  er  en  dansk  Mand;  dog  forekommer  det  mig, 
at  De  noget  mere  burde  følge  hans  kongelige  Høiheds 
Excmpel.  Han  er  ogsaa  dansk  Mand,  men  føler  sig  det 
tiltrods  forpligtet  til  nu  at  tænke  kun  paa  Norge  og  at 
ofre  sig  helt  og  fuldt  for  Norges  Sag. 

Jeg  for  min  Del  tvivler  ikke  et  Øieblik  paa,  at  det 
Smertensbudskab,  som  vi  nu  kjender,  naar  det  bliver  for- 
kyndt for  Folket,  vil  samle  alle  Nordmænd  i  en  eneste 
stor  Følelse  og  til  en  eneste  stor  Beslutning:  Kamp 
paa  Liv  og  Død  for  Norges  Frihed  og  Selvstændighed; 
men  jeg  er  kun  én  Mand,  Deres  kongelige  Høihed." 
Han  bukkede  sirligt  for  Prinsen  og  taug. 

Stiftamtmand  Thygeson  havde  rødmet  under  Car- 
sten Ankers  Ord,  men  betvang  sig  og  sagde  nu  gan- 
ske stille: 

„Tvist  mellem  os  to  frelser  ikke  Norge.  Vi  har  for- 
skellige Opfatninger  om  hvad  der  kan  være  til  Landets 
Gavn  og  om  hvordan  Landet  vil  opfatte  og  møde  det, 
som  er  skeet;  men  hvem  der  har  Ret  kan  vi  først  faa 
bragt  paa  det  rene,  naar  Budskabet  er  meddelt  Folket. 
Lad  det  ske,  Deres  kongelige  Høihed!" 

Han  bukkede  i  stor  Værdighed. 

Prinsen  løftede  sin  Haand,  idet  Carsten  Anker  vilde 
svare. 

„I  dette  sidste  er  jeg  ikke  enig,"  svared  han  afgjø- 
rende.  „Og  det  af  flere  Grunde.  Først  og  fremst  finder  jeg 

det  baade  urigtigt  og  farligt  at  meddele  Folket  denne 
nedslaaende  Efterretning,  før  jeg  har  faaet  endelig  og 
afgjørende  Bekræftelse  fra  Hans  Majestæt  paa,  at  Be- 
slutningen er  afgjørende  og  ugjenkaldelig.  Jeg  sender 
nu  øieblikkelig  en  Kurer  for  at  bringe  denne  Sag  paa 
det  rene. 

For  det  andet  vil  det  under  alle  Omstændigheder 
være  klogt,  om  jeg  —  gjennem  en  Reise  i  Norge  — 
gjør  mig  bekjendt  med  Folkets  Stemning  baade  lige- 
overfor en  Eventualitet  som  den,  hvorom  vi  har  faaet 
Budskab,  og  ligeoverfor  min  Person.  Først  naar  det  hele 
saaledes  er  forberedt,  vil  Meddelelsen  kunne  bæres 
uden  at  bringe  Folkefortvivlelse." 

Carsten  Ankers  Ansigt  lyste  tilfreds  op. 

„Deres  kongelige  Høiheds  Plan  er  fortræffelig,"  ud- 
brød han.  „Den  rammer  Sagen  i  dens  Kjærne.  Folket  vil, 
bragt  til  den  yderste  Harme  ved  Meddelelsen,  straks 
slutte  sig  om  Deres  kongelige  Høiheds  Person,  og  den 
enige  Reisning  vil  falde  af  sig  selv.  Det  er  en  udmær- 
ket Plan,  Deres  kongelige  Høihed!" 

Han  bukkede  sit  sirlige  Buk  og  saa  paa  Stiftamt- 
manden, som  med  nogle  faa  Ord  gav  sin  Tilslut- 
ning. 

„Men  —  Deres  kongelige  Høihed,"  fortsatte  Carsten 
Anker;  „undskyld,  at  jeg  henleder  Opmærksomheden 
paa  et  Punkt,  som  vil  blive  prekært.  Hvad  skal  man 
meddele  Folket?  Noget  bør  og  maa  dog  bringes  til 
offentlig  Kundskab;  Rygtet  om  store  Begivenheder  er 
allerede  ude  over  hele  Kristiania  og  trænger  baade  at 

korrigeres  og  ledes.  Den  fuldstændige  Taushed  vil  kun 
vække  Mistanke." 

Prins  Christian  Frederik  nikked. 

„De  har  fuldstændig  Ret,  mon  chere  Anker,"  sagde 
han.  „Jeg  har  tænkt  endel  paa  Sagen  og  er  kommen  til 
det  Resultat,  at  det  vilde  være  klogest  for  Øieblikket 
blot  at  bringe  Meddelelsen  om  selve  Fredsslutningen; 
saa  kunde  Fredsbetingelserne  senere  og  efterhaanden 
blive  bragt  til  Publikums  Kundskab.  Hvad  siger  mine 
Herrer  derom?" 

Prinsen  saa  fra  Anker  til  Stiftamtmand  Thygeson. 
Denne  sidste  svarede: 

„Deres  kongelige  Høihed,  jeg  finder  Forslaget  godt; 
der  vil  vistnok  efter  den  søde  Kløe  komme  den  sure 
Svie;  men  man  vinder  Tid,  og  det  er  en  meget  vigtig 
Ting  under  de  forhaanden værende  Omstændigheder." 

„Jeg  er  af  samme  Mening,  Deres  kongelige  Høihed," 
sagde  Carsten  Anker.  „Sagen  lader  sig  vistnok  ikke 
arrangere  paa  nogen  anden  og  bedre  Maade." 

Prinsen  nikkede. 

„Altsaa,  mine  Herrer,"  sagde  han.  „Jeg  lader  offent- 
liggøre Fredsslutningen  uden  videre  Oplysninger  og 
tiltræder  snarest  min  Reise ;  saasnart  jeg  vender  tilbage 
fra  denne,  lader  jeg  Landets  bedste  Mænd  sammen- 
kalde til  et  Møde,  og  træffe  vi  da  i  Forening  den 
endelige  Bestemmelse.  Au  revoir  og  hjertelig  Tak  mine 
Herrer!" 

Han  rakte  dem  begge  Haanden.  De  hilste  ærbødig 
og  forlod  Kabinettet. 

En  Time  senere  stod  „Tidens"s  Redaktør,  Wulfsberg, 
foran  Prins  Christian  Frederik  i  det  samme  Kabinet 
hvor  det  foregaaende  var  hændt. 

Prinsen  gjennemlæste  hans  Manuskript,  strøg  og  gjor- 
de Rettelser. 

Wulfberg  satte  forundrede  Øine,  men  taug, 

„Se  saa,  Wulfsberg,  —  i  den  Form  kan  det  gaa. 
Meddelelsen  bør  være  saa  nøgtern  som  mulig;  vi  kjen- 
der  jo  endnu  ikke  Fredsbetingelserne." 

Han  leverte  Wulfsberg  Manuskriptet,  nikkede  og  gav 
Tegn  til,  at  Audientsen  dermed  var  forbi. 

„Og  naar  ønsker  Deres  kongelige  Høihed  Offent- 
liggørelse?" spurgte  Redaktør  Wulfsberg. 

„Straks,"  svarede  Prinsen. 

Wulfsberg  bukkede  et  servilt  Buk. 

„Som  Deres  kongelige  Høihed  befaler,"  svarede  han 
og  forlod  under  gjentagne  dybe  Buk  Prinsen. 

Kommen  til  sin  Bolig  gjennemlæste  han  nøiagtig  de 
af  Prinsen  gjorte  Rettelser  og  Strygninger  og  faldt  for 
hver  og  én  i  stedse  større  Forundring. 

„Gud  den  almægtige  være  takket,  at  Blodsudgydelsen 
nu  har  faaet  Ende,  at  Rigets  Mangel  paa  Levneds- 
midler er  slut,  at  Handelen  og  Landets  Næringsveie 
atter  kunne  blomstre  som  før"  —  Prinsen  havde  strøget 
det  hele. 

„Tvillingrigerne,"  var  bleven  forandret  til  „Danmark 
og  Norge;"  Udtrykket:  „paa  Hans  kongelige  Maje- 
stæt, Landets  trofaste  og  opofrende  Fader  og  paa  vor 
retfærdige   Sag  ville   vi   stole    freidigen,   at  vi   uden 

Banghed  tør  se  Fremtiden  imøde"  —  var  strøget  og 
ændret. 

Hvad  kunde  være  skeet?  Hvorfor  opførte  Hans  kon- 
gelige Høihed  sig  saa  besynderlig  reserveret?  Og 
hvorfor  gav  han  ingen  Forklaring? 

Redaktøren  af  „Tiden"  sukkede  og  sendte  i  Hast 
Manuskriptet  til  Trykkeriet. 

Dagen  efter  den  26.  Januar  1814  udkom  der  tidlig 
om  Morgenen  et  Ekstrablad  af  „Tiden,"  som  satte  hele 
Kristiania  i  Bevægelse. 

Det  lød  saaledes: 

„Den  mørke  og  for  menneskelige  Øine  uigjennem- 
trængelige  Taage  er  splittet,  og  et  Glimt  af  Solens 
Klarhed  blænder  næsten  det  glade,  stirrende  Øie. 

Fred,  Fred  i  Norden! 

Dette  glade  Budskab,  som  Udgiveren  er  bemyn- 
diget til  at  kundgjøre,  iler  han  herved  at  meddele. 

Ifølge  aldeles  paalidelige  Efterretninger  ere  Præli- 
minarierne  for  Freden  til  Lands  og  til  Vands  afsluttede 
mellem  Hs.  Majestæt  Kongen  af  Danmark  og  Norge 
og  de  allierede  Magter. 

Om  Fredsbetingelserne  kan  Udgiveren  intet  fortælle, 
da  han  ikke  kjender  dem  og  da  de  rimeligvis  i  den 
Skynding,  hvormed  dette  vigtige  Budskab  er  bragt  os, 
ei  kunde  blive  fuldstændig  meddelte;  men  det  faste 
Haab  ville  vi  nære,  at  de  ikke  kunne  være  vanærende 
og  ikke  skulle  vorde  ødelæggende  for  Danmarks  og 
Norges  Lyksalighed. 

Saa  freidigen  stole  vi  paa  Gud,  der  er  Herrernes 

Herre,  og  paa  den  Kraft,  der  luer  i  begge  Nationers 
Bryst,  at  vi  uden  Banghed  tør  se  Fremtiden  imøde!" 

Ekstrabladet  til  „Tiden"  gjorde  voldsom  Opsigt. 

Overalt  stod  samtalende  og  undrende  Grupper.  De, 
som  stod  Prinsen  eller  Autoriteterne  nær,  blev  uop- 
hørlig angrebne  af  Nysgjerrige,  der  spurgte  paa  Kryds 
og  Tvers  om  Fredsbetingelserne. 

Var  Throndhjem  og  det  Nordenfjeldske  ofret? 

Var  Landene  skilt  ad?  Hvor  store  var  Krigsom- 
kostningerne? 

Men  ingen  vidste  noget  sikkert.  Og  vildere  og  vil- 
dere formede  Rygterne  sig,  paa  Universitetslokalet, 
paa  Skolerne,  paa  Restaurationer  og  offentlige  Lokaler. 


Hos  Sognepræst  Pavels  var  der  Aftenselskab. 

Professorerne  Treschow  og  Sverdrup,  Præsident 
Bull,  Lektor  Hersleb  og  Kaptein  Ludvig  Mariboe. 

Man  havde  talt  om  Napoleon,  hvis  Skjæbne  nu  syn- 
tes afgjort;  man  havde  talt  om  Stormagternes  Politik; 
nu  slog  Samtalen  over  paa  det  brændende  Spørgsmaal 
om  Norges  Fremtid. 

„Fred  i  Norden,"  udbrød  Sverdrup  bittert.  „Den 
samme  Fred,  som  den  Myrdede  faar  efter  et  Mord!"" 

„Ja,  forholder  Sagen  sigsaaledes,  som  Rygtet  siger," 
sagde  Mariboe,  „saa  er  Norge  ilde  sveget.  Man  fortæller, 
at  Kongen  uden  Sværdslag  skal  have  afstaaet  Norge 
til  Sverige  for  at  sikre  Danmark  de  Slesvigske  og 
Holstenske  Besiddelser." 

„Hvoraf  ved  De  dette ?'*■  spurgte  Pavels  indig- 
neret. 

Mariboe  veksled  Blik  med  Sverdrup. 

„Kilden  er  paalidelig  nok,  endskjønt  jeg  ikke  kan 
nævne  den,"  svared  han.  „Hans  kongelige  Høihed  skal 
være  vidende  om  alt,  men  skal  have  fundet  det  oppor- 
tunt at  fortie  Sandheden." 

„Hans  kongelige  Høihed  reiser  imorgen  til  Trond- 
hjem  over  Gudbrandsdalen,"  oplyste  Sverdrup  —  „der 
siges  for  at  sætte  sig  ind  i  Landets  Forholde.  Samtidig 
skal  Oberst  Hegermann  havde  faaet  Ordre  til  at  holde 
sig  marschfærdig,  og  Tropper  trækkes  sammen  paa 
Grænserne.  Tingene  taler  tydelig  nok  om,  hvad  Freds- 
betingelserne indeholder. 

Kaptein  Mariboe  nikked  bekræftende. 

„Ja,"  sagde  han  —  „der  er  visselig  ingen  Tvil  om, 
at  Norges  Afstaaelse  er  bestemt.  Det  beror  da  paa, 
om  Landet  og  Folket  vil  finde  sig  i  en  saadan  Vil- 
kaarlighed." 

„I  en  saadan  Troløshed  —  visselig  ikke,"  faldt  Sver- 
drup heftig  ind.  „Har  saadant  fundet  Sted,  hvad  enten 
det  nu  er  af  Nød  eller  af  Hensigtsmæssighedshensyn, 
da  er  og  bliver  det  et  skammeligt  Kjøb  og  Salg  med 
dette  trofaste  Folks  Liv  og  Blod  og  Selvstændighed. 
Ingen  Nordmand  vil  finde  sig  i  saadant;  alle  vil  vi 
reise  os  og  kjæmpe  til  sidste  Mand,  langt  hellere  end 
at  gaa  som  andet  solgt  Slagtekvæg  over  i  et  fremmed 
Lands  Besiddelse!" 

Han  lagde  sin  Haand  tungt  paa  Bordet. 

„Jeg  har  Venner  og  Kjære  i  Danmark,"  fortsatte 
han  med  stærk  Røst;  jeg  skylder  Danmark  meget  og 
har  tilbragt  mine  gladeste  Dage  der;  men  det  siger  jeg, 
at  fra  den  Stund,  Kong  Frederik  har  opofret  det  norske 
Folk,  fra  den  Stund  af  tilhører  alle  mine  Kræfter  Norge; 
al  min  Kjærlighed  vier  jeg  dette  Land;  for  det  og  for 
det  alene  vil  jeg  nu  leve  og  dø!" 

Der  var  Flamme  i  hans  Blik,  da  han  talte,  og 
Mændene  omkring  ham  gav  ham  i  Tilrop  sin  Tilslut- 
ning. 

Mariboe  var  den  første,  som  tog  Ordet. 

„Jeg  er  af  jødisk  Ætt,"  sagde  han  —  og  saaledes 
paa  en  Maade  en  fremmed  i  dette  Land.  Men  netop 
derfor;  netop  fordi  jeg  forstaar  og  skatter  Hjemmets 
Magt  og  Hjemmets  Ret  —  jeg  som  tilhører  en  Na- 
tion, der  er  hjemløs  paa  Jorden ;  netop  derfor  føler  jeg 
saa  stærkt  den  skammelige  Forurettelse,  som  nu  er 
begaaet  mod  Norge;  og  netop  derfor  bliver  jeg  nu  i 
Nøden  dette  Lands  ægte  Søn ;  det  haaber  jeg  at  skulle 
vise  i  al  min  Færd." 

Han  rakte  Sverdrup  Haanden. 

„For  Norge  og  dets  Frihed,"  sagde  han  bevæget. 

„For  Norge  og  dets  Frihed,"  udbrød  de  øvrige  og 
rakte  hinanden  stille  Haanden. 

Saa  taug  de  længe. 

Endelig  talte  Pavels. 

„Det  er  helt  underligt,"  sagde  han.  „Jeg  tilstaar  det 
aabent  og  ærligt.  Al  min  Sjæl  har  været  knyttet  til 
Danmark,  hvor  jeg  er  født  og  opdragen :  men  fra  denne 

Stund  er  det  alt  sammen  som  strøget  ud  af  mit  Sind. 
Norge  og  kun  Norge  vil  jeg  vie  mit  Liv;  lad  der  saa 
komme,  hvad  der  komme  vil." 

Sverdrup  nikked  hen  for  sig. 

„Svære  og  vanskelige  Tider  forestaar  der  os  visse- 
lig," sagde  han  med  dyb  Røst;  men  det  er  i  Prøvel- 
sens Dage,  at  det  ægte  Nationalsind  vokser;  da  vil 
det  vise  sig,  hvad  der  bor  i  Folket  og  hvad  Grund- 
syn der  behersker  Masserne.  Det  er  rnin  faste  Over- 
bevisning, at  Grundlaget  i  det  norske  Folk  er  et  godt, 
og  det  er  min  Tro,  at  godt  vil  spire  af  den  Kamp,  som 
forestaar,  selv  om  Landet  skulde  ligge  under  for  Over- 
magten og  Retfærdigheden  for  en  Stund  ikke  skulde 
seire.  Før  eller  senere  vil  det  alligevel  ske.  Grund- 
lovene for  Verdensordenen  ere  urokkelige." 

„Jeg  tror  som  De,"  bemærkede  Lektor  Hersleb  stil- 
færdig; „men  hvorfor  meddeler  ikke  Prinsen  Folket 
det  hele:  hvorfor  denne  skuffende  Proklamation  om 
Freden?  Det  maatte  dog  være  bedre  at  se  Sagen  og 
Sandheden  straks  i  Øinene,  saa  vilde  man  desto  stær- 
kere kunne  tage  fat!" 

Professor  Sverdrup  saa  ned  for  sig. 

„Prinsen  har  vel  sine  Grunde,"  svared  han.  „Han 
vil  vel  først  sikre  sig  Folkets  Sympathi  —  ukjendt  som 
han  endnu  er  i  store  Dele  af  Landet.  Desuden  skal 
Oberst  Rømer  kun  have  havt  foreløbig  og  mundtlig 
Besked.  Saadant,  af  en  saa  enestaaende  Karakter  og 
Betydning  maa  dog  foreligge  i  uomtvistelige  og  lov- 
formelige Dokumenter." 


67 


Lektor  Hersleb  sukked. 

„Deri  har  De  vistnok  ret,"  sagde  han.  „Jeg  tvivler 
forresten  ikke  paa,  at  alle  gode  Nordmænd  vil  slutte 
sig  tæt  om  Prinsen,  saa  snart  Proklamationerne  ere 
offentliggjorde  og  Hans  kongelige  Høihed  tilbyder  sig 
at  stille  sig  i  Spidsen  for  Folket  som  dets  Konge  og 
Fører.  Men  han  maatte  vel  i  saa  Fald  frasige  sig  Arve- 
retten til  Danmarks  Trone.  Thi  en  senere  Forening 
med  dette  Land  tør  vel,  efter  hvad  der  er  skeet,  an- 
sees  som  en  Umulighed." 

Der  faldt  en  liden  Taushed  efter  Lektor  Herslebs 
sidste  Ord.  Professor  Sverdrup  sad  og  saa  ned  og  drei- 
ede  alt  i  ét  Tommelfingrene  om  hinanden;  Mariboe 
saa  forlegen  ud  i  Veiret. 

Da  sagde  Pavels,  i  hvis  Ansigt  vekslende  Stemnin- 
ger havde  skiftet: 

„Derom  bør  man  neppe  udtale  sig,  førend  man  til- 
fulde kjender,  hvilke  tvingende  Bevæggrunde  Hans 
Majestæt  kan  have  havt  til  at  foretage  det  skjæbne- 
svangre  Skridt  at  frasige  sig  Norges  Throne.  Tingene 
kan  have  artet  sig  saaledes,  at  Hans  Majestæt  saa  sig 
nødsaget  til  at  give  efter  for  de  allierede  Magters  Tryk 
med  det  Haab,  at  en  eller  anden  Vending  i  Verdens- 
begivenhederne kan  give  ny  Anledning  for  de  to  skilte 
Riger  til  at  slutte  sig  sammen.  En  Forandring  i  Napo- 
leons Stilling  kan  med  et  eneste  Slag  bringe  en  saa- 
dan  Anledning;  lader  os  altsaa  ikke  dømme  om  dette, 
før  vi  har  seet  Sagens  videre  Udvikling. 

Jeg  for  min  Del  vil  aabent  bekjende,  at  jeg  ikke  kan 


68 


tænke  mig  noget  ønskeligere  end  en  Gjenforening  med 
det  kjære  Danmark  —  forudsat,  at  den  nuværende  Be- 
slutning er  fattet  af  saa  tvingende  Grunde,  at  Hans 
Majestæt  tør  sige  sig  fri  for  at  have  ofret  for  oppor- 
tune Hensyns  Skyld  dette  tro  og  ærlige  Folk,  som  nu 
i  saa  mange  Aarhundreder  har  delt  Danmarks  Skjæbne 
i  gode  som  i  onde  Dage!" 

Han  foldede  sine  Hænder. 

„Visselig  —  skulde  en  Forening  atter  komme  istand, 
da  ønskede  jeg  som  De  heller  en  Forening  med  Dan- 
mark end  en  Forening  med  Sverige,"  sagde  Professor 
Sverdrup,  „endskjønt  en  saadan  efter  de  to  Landes 
naturlige  Beskaffenhed  turde  have  meget  for  sig  og 
—  særlig  i  økonomisk  Henseende  kunde  byde  Norge 
mange  Fordele.  Men  der  er  et  tredie  Alternativ,  et 
tertium  comparationis,  som  utvilsomt  er  det  mest  til- 
trækkende: Norges  fuldstændige  Frihed  som  et  sær- 
skilt, uafhængigt  Rige  —  saaledes  som  Sverige  og  Dan- 
mark ere  det  og  saaledes  som  Norge  i  gamle  Tider 
med  Ære  har  været  det,  ikke  det  tredie,  men  det  før- 
ste i  den  nordiske  Treklang  —  hædret  over  Verden. 
Maatte  det,  som  nu  er  skeet,  være  en  Indledning  til 
saadan  Frihed,  da  kunde  man  i  Sandhed  sige,  at  det, 
som  var  tænkt  til  det  onde,  det  havde  et  naadigt  For- 
syn vendt  til  det  gode.  Til  et  saadant  Udfald  staar  mit 
Haab  og  min  Tro;  lader  os  alle,  som  elsker  Norge,  haabe 
paa  et  saadant!" 

Professor  Sverdrup  havde  talt  med  bevæget  Stemme 
og  reiste  sig  nu  for  at  tage  Afsked. 

Pavels  bad  ham  dog  endnu  en  Stund  blive;  men 
han  rakte  ham  Haanden  og  sagde: 

„Gjerne  sad  jeg  længe  og  talte  med  Eder  om  dette 
Emne,  som  ligger  alle  Nordmænd  paa  Hjerte  i  disse 
Dage;  men  jeg  finder  det  bedre  at  tie  og  vente,  indtil 
alt  er  bragt  paa  det  rene  og  lagt  aabent  for  Dagen. 
Gid  det  maatte  ske  snart!" 

Han  rakte  ogsaa  de  andre  Haanden,  bad  hilse  Pa- 
vels Hustru,  som  alt  var  gaaet  til  Hvile,  og  forlod 
Selskabet. 

Da  Pavels,  som  fulgte  ham  ud  i  den  ydre  Stue, 
vendte  tilbage  ind,  sagde  han  alvorlig  til  de  øvrige: 

„Paa  den  Mand  bliver  der  at  bygge,  naar  Nødens 
store  Stund  kommer;  idag  var  han  nedtrykt,  thi  hans 
Datters  Sygdom  skal  have  taget  en  betænkelig  Ven- 
ding; men  stiger  engang  det  store  Opraab  til  norske 
Mænd  om  at  gjøre  sin  Pligt  og  staa  urokkelige  paa  sin 
Post,  hvor  udsat  denne  end  maatte  være,  da  har  vi  i 
Georg  Sverdrup  en  Mand,  paa  hvem  Norge  i  sin  Nød 
trygt  kan  stole.  Maatte  vi  alle  faa  Mod  og  Kraft  til  at 
gjøre  som  han!" 

Samtalen  fortsattes  i  nogen  Tid  ud  over  Aftenen; 
men  Stemningen  vilde  ikke  rigtig  komme  op;  der  var 
og  blev  noget  betænksomt  over  de  intelligente  An- 
sigter og  noget  spagfærdigt  i  Konversationen. 

En  halv  Time,  efterat  Sverdrup  var  gaaet,  brød  og- 
saa det  øvrige  Selskab  op. 

Det  var  en  frostklingende  Vinterkveld  i  Februar 
Maaned  Atten  Hundrede  og  Fjorten. 

Vinterstuen  paa  en  af  de  største  Gaarde  i  nordre 
Gudbrandsdalen  var  oplyst  til  Fest.  Fede  Furrukubber 
brandt  med  luende  Flamme  paa  Aaren  og  gav  Genskin 
i  blankpudset  Kobber  og  Sølv;  Bordet  stod  dækket 
med  Smørforme  og  Fenaknoke,  Fleskeside  og  Fedost, 
Jernbrød  i  Former  og  Kakubrød  stegt  paa  Takke; 
Talgelys  brandt  i  tunge  Stager  af  Sølv  og  Messing; 
paa  Skjænken  stod  Sølvkrus  og  Drikkehorn  færdige 
til  at  fyldes ;  Skjænkdørene  var  opslagne,  saa  det  skin- 
ned  paa  Ættegaardens  Arvesølv  derindefra. 

Ragnhild,  Datteren  paa  Gaarden,  gik  til  og  fra.  Hun 
var  i  Helgedragt  med  Sølvknapper  i  det  drivhvide 
Lin,  glitrende  Søljer  i  Barmen  og  silkestukken  Hue 
over  Haaret,  som  flød  i  rige,  lyse  Fletter  nedover.  An- 
sigtet med  den  småle,  fint  buede  Næse  og  de  dyb- 
blaa  Øine  havde  et  blussende  Skjær  af  Spænding; 
hun  stansed  af  og  til  under  Arbejdet  og  lyed.  Thi  ret, 
som  det  var,  hørtes  der  tørre  Knirk  af  Fodtrin  i  den 
frosne  Sne  derude ;  men  altid  gik  det  til  Drengestuen, 
og  aldrig  kom  den  sildrende  Lyd  af  Dombjælder,  som 
var  ventendes. 

Nu  gik  hun  mod  Vinduet  fremved  Høgsetet  og  saa 
ud  igennem  de  buklede  Ruder.  Men  intet  var  at  for- 
nemme. Frosten  glitred  i  æventyrlige  Roser  mellem 
Vinduesblyet;  Sne  laa  højt  paa  Vindueskarmen  derude. 

Hun  vendte  sig  braat  og  gav  sig  atter  til  at  stelle 
fremme  ved  Bordet;  der  hørtes  tunge  knagende  Trin 
i  Svalen  og  nogen,  som  stamped  af  sig  Sneen  og 
pynted  sig  med  Soplime  derude. 

Det  var  Faderen,  Thore,  som  kom. 

Han  gik  langsomt  fremover,  midt  frem  paa  Gulvet 
og  blev  staaende.  Han  var  høi  og  bred  med  ørnet 
Ætteansigt  og  tverskaaren  Mund;  Haaret  var  stærkt 
og  graat.  Ansigtet  glatraget.  Han  stod  i  Gudbrands- 
dalens  Storbønders  rigeste  Dragt  med  sølvspændte 
Sko  og  Sølvknapper  i  den  silkesyede,  graa  Klædes- 
kjole.  Vinterluen  med  den  brede  Skygge  sad  paa. 

Han  stod  lidt  og  saa,  mens  Datteren  stilfærdig 
stellte. 

„Prøvde  du  Øllet?"  spurgte  han  omsider. 

„Ja."  Ragnhild  flytter  paa  Stole  og  Krakker,  idet 
hun  svarer. 

Thore  gaar  og  ser. 

„Af  inderste  Tønden?"  spørger  han.  Han  staar  foran 
Skjænken  og  ser  paa  Arvesølvet. 

„Ja."  Ragnhild  steller  som  før. 

„Det  var  vel  frakt  og  stærkt?"  Thore  vender  sig 
mod  hende. 

Hun  ser  paa  ham. 

„Ja,  det  var  frakt,"  svarer  hun. 

Thore  gør  Tegn  med  Hodet  mod  Kovedøren. 

„Og  derinde?"  spørger  han. 

„Der  er  færdigt,"  svarer  Datteren,  hun  stanser  igen 
og  lyer. 

„Er  Du  sikker  paa  det?"  Thore  ser  spørgende  stærkt 
paa  hende. 

Hun  snur  sig  mod  ham. 

„Du  faar  se  efter,"  siger  hun. 

Thore  gaar  hen,  tager  Nøglen,  som  hænger  paa 
Væggen  mellem  den  udskaarne  Kovedør  og  Slaguhret, 
sætter  den  forsigtig  i  Smedjejernslaasen,  aabner  og 
ser  ind.  Lukker  saa  atter  og  hænger  Nøglen  paa  Plads. 
Saa  gaar  han  igjen  og  gløtter  og  ser,  snart  paa  Bordet, 
snart  paa  Skabet  med  Arvesølvet,  flytter  paa  det  sølv- 
beslagne  Drikkehorn  og  rusler  saa  hen  til  Kubbesto- 
len  ved  Aaren,  hvor  han  sætter  sig. 

„Han  er  vel  itte  likere  han  end  vi,"  siger  han. 

Ragnhild  svarer  ikke.  Gaar  bare  for  anden  Gang 
hen  til  Vinduet  og  ser  ud,  skjønt  hun  ingenting 
kan  se. 

„Det  blir  snart  skumt,"  siger  hun.  „Det  er  lang 
Vej." 

Thore  sætter  sig  tilrette  i  Kubbestolen  og  holder 
Hænderne  frem  for  Varmen. 

„Slig  Mand  har  stort  Følge,"  siger  han. 

I  det  samme  hugger  hæse  Bandhundglæfs  til  der- 
ude men  tier  straks.  De  snur  begge  Hoderne  og 
lyer. 

„Nei.  Det  var  kjendt  Folk,"  siger  Thore.  Man  hører 
Knirk  af  Ski  derude  og  en  tør,  skarp  Stemme,  som 
taler  med  Hunden.  Ski  blir  sat  op  mod  Svaldøren; 
nogen  tramper  af  sig  og  kommer  ind.  Det  er  Kristen 
Knivsmed,  liden,  kvassøgd,  spidsnæset,  snar  i  Vendin- 

gen,  naar  han  lukker  Døren  efter  sig.  Han  blir  staa- 
ende  lidt  ved  Døren. 

„Gokveld,"  siger  han. 

„Aa  gokveld,"  svarer  begge. 

Han  kommer  frem  og  tager  i  Haand. 

„Tak  for  sidst,"  siger  han. 

„Aa,  itte  aa  takke,"  svares  der.  Saa  snur  Thore 
paa  sig. 

„Du  faar  se  til,  Du  faar  sitte,"  siger  han. 

Kristen  Knivsmeds  Øjne  farer  vidt  omkring. 

„Aa  Takk,"  svarer  han,  kommer  sig  frem,  sætter 
sig  paa  Krakken  i  Vedroen  og  varmer  Hænderne. 

„Det  er  kallt!"  Han  ser  op  djærvt. 

„Huf  ja,  det  er  kallt,"  svarer  Ragnhild.  Hun  staar 
og  er  færdig. 

Thore  sidder  med  Hænder  i  Fang. 

„Du  kjem  nedafraa?"  spørger  han. 

Kristen  Knivsmed  spytter. 

„Ja.  Je  gjør  saa,"  svarer  han. 

Thore  tier  lidt.  Saa  ser  han  bortpaa  Kristen  Kniv- 
smed. 

„Du  kjem  som  Forbudseddel  da  væ?"  spørger  han 
og  smiler. 

„Som  Forladning  mener  Du,"  svarer  Knivsmed. 
„Han  kjem  kvasst  han,  som  kjem." 

Thore  smaaknegged. 

„Aa,  Du  farer  naa  fortere  —  saa  Lia  op!"  sagde  han. 

Kristen  Knivsmed  bøied  sig  frem  og  tog  en  Stikke 
fra  Aaren. 

„Je  gikk  omkring  dem  halvveis  nedi  her,"  svared 
han  selvsikker. 

Ragnhild  staar  nu  og  hører. 

„Han  for  vel  slemt  med  Hestene?"  spørger  Thore 
videre. 

Kristen  Knivsmed  fik  Kniv  frem  og  skar  paa  Flisen. 

„Ja,  han  skommed  stygt  Storbrunen,"  sagde  han. 
„Det  var  bare,  saa  det  valt." 

Thore  retted  paa  sig. 

„Hm!  Faen  du,"  udbrød  han  og  klødde  sig  bag 
Øret.  „Ja,  det  er  det  samme!  Prinsen  lyt  fram!" 

Kristen  Knivsmed  smilte. 

„Det  var  Snøplog  opover  her,"  sagde  han. 

Thore  lagde  Hænderne  over  Knæerne. 

„Det  er  det  Kongen  ska'  være,"  svared  han.  „Pløgde 
de  mer  her  i  Lannet,  saa  kom  kanske  Folket  sig 
fram!" 

Kristen  Knivsmed  kasted  en  Flis  ind  i  Varmen  og 
stakk  Kniven  i  Sliren. 

„Aa,  je'  er  rædd,  vi  faar  vente,"  sagde  han. 

Thore  hørte  ikke;  sad  bare  og  stirred  ind  i  Ilden. 

„Det  er  stolt  Kar  væ'?"  kom  det. 

„Ja  Piskajord!"  Kristen  Knivsmed  slog  Haanden 
mod  Knæet.  „Det  var  Kar  for  Kvindfolk  det!"  Han 
saa  paa  Ragnhild,  som  igjen  var  stanset. 

„Ligned  paa  Gustenborgeren  da  væ'?"  fortsatte 
Thore. 

„Ja  —  nej!  Gustenborgeren  havde  kvassere  Op- 
syn," svared  Kristen  Knivsmed;  „men  denne  er  læk- 

krere."  Han  saa  igjen  paa  Ragnhild."  „Naa  hører  a 
efter  ho  au,"  lo  han. 

Ragnhild  smilte. 

„En  faar  da  vel  høre,"  sagde  hun,  snudde  sig  og 
begyndte  paany  at  stelle  med  et  og  andet,  som  alt 
var  færdigt. 

Thore  saa  op. 

„Og  Kræfter  da  væ'?  Hørte  Du  noget  om  det?" 
spurgte  han. 

„Nei,"  svared  Kristen  Knivsmed.  „Han  var  itte 
slik,  sa'  døm;  han  er  likesom  finere." 

Thore  spytted. 

„Han  Gyldenløve  var  slik,"  sagde  han.  „Ja  og  saa 
de  gamle  Kongerne.  Det  var  Magt  ti  Folk  den  Tia!" 
Han  saa  ligesom  skuffet  fremfor  sig. 

Det  tog  nogen  i  Døren  og  smøg  ind.  Det  var  Guri 
Harbakken.  Hun  blev  staaende  fremme  ved  Dørgløtten, 
gammel  og  halvblind  med  Sjaalygt  og  Krogstav  og  en 
tom  Saueskinds  Melpose  over  Armen. 

„En  go'  Kveld,"  sagde  hun. 

Thore  snudde  sig  i  Kubbestolen. 

„Aa  go'  Kveld,"  svared  han.  „Jeg  kunde  skjønne, 
det  var  kjendt  Folk.  Han  Burmann  tagde." 

Ragnhild  fikk  en  Krakk  frem. 

Guri  Harbakken  blev  staaende  og  stirre. 

„Aa  ja,  det  er  nok  kjendt  Folk,"  svared  hun;  hun 
holdt  Haanden  over  Øinene  og  skjærmed  mod  Ilds- 
lyset  for  at  se. 

„Du  faar  gi  dig  frampaa,"  ropte  Thore  til  hende. 

„Aa  Takk!"  Hun  blev  staaende.  „Nei  er'  de  itte 
'n  Kresten!"  siger  hun!  hun  kjender  ham  igjen.  „Du 
farer  naa  alle  Steds!"  Hun  kommer  langsomt  frem- 
over. 

„Aa  ja,  vi  nøiter  Skrotten  Du  aa  je!"  Kristen  Kniv- 
smed roper  det  og  skotter  bortpaa  de  andre. 

Guri  Harbakken  ler. 

„Du  kan  saa  sige,"  siger  hun  og  stirrer  igjen.  „Aa 
er  det  for  Jente?"  —  Hun  kjender  medet  Ragnhild. 
„Nei,  mener  je  itte!"  udbryder  hun.  „Du  er  kommen 
at  fraa  Præstgardøm  naa  da?"  Hun  snur  sig  mod 
Thore.  „Du  venter  Fremmend'  da,  kan  je  skjønne? 
Skyldfolk?"  Hun  ser  sig  om  efter  Plads. 

„Aa  ja,  paa  en  Maade,"  svare  Thore  og  ser  paa 
Kristen  Knivsmed. 

„Hundtorp folk  dæ  væ'?"  Guri  Harbakken  sætter 
sig. 

„Nei,  det  er  værre  denne  Gangen,"  svarer  Thore. 

„Det  er  Kongen  naa,  som  kjem!"  Han  roper  det 
ind  i  Øret  paa  hende. 

Guri  Harbakken  slog  Hænderne  ihop. 

„Kongen  sjøl!"  udbrød  hun.  „Nei  men  i  Jøssø  Namn 
kann  det  ske  det  da?  Det  var  rart  Fremmend'!  Ja  for 
det  er  naa  vel  snart  Hundred  Aar  sea  au  naa,  sea 
her  for  Konge!  Itte  mindes  je  de'  je  har  hørd'  — " 

Thore  rejste  paa  sig. 

„Den  sidste  som  for  var  vel  han  —  Kristian 
Sette?" 

Han  saa  paa  Kristen  Knivsmed. 

„Ja,  det  var  nok  han,"  svared  denne. 

Guri  Harbakken  slog  anden  Gang  Hænderne  ihop. 

„Aa  jø,  aa  jø!"  sagde  hun.  „Om  det  skulde  bh  e' 
Raad!  Ja,  for  Du  vet,  at  om  han  kom  sjøl  saa!  Ja,  om 
det  kunde  bh  en  Ende  paa  al  denne  Elendigheta!" 

Kristen  Knivsmed  bøide  sig  bort  mod  hende. 

„Aa,  det  er  naa  bare  en  Prins  dette,"  sagde  han, 
kvass  i  Røsten. 

Guri  Harbakken  saa  op  med  de  sluknede  Øine. 

„Ja,  men  Du  vet,  det  gjorde  Mon  endda!  Nei  Du 
store  Guds  Under!  Ja,  for  jeg  skjønner  snart  itte  — ! 

„Han  er  tom  Paasaaen  ser  je,"  lagde  Thore  ind. 

Guri  Harbakken  lo  tvungent. 

„Aa  ja  —  han  er  tom,"  svared  hun  saart. 

„Det  er  det,  Du  vil  da?"  fortsatte  Thore. 

Da  lo  Guri  gammelt  og  godt. 

„Aa,  Du  vet  det,"  svared  hun  fattigslig  i  Røsten. 

„Bork  har  je  naa;  men  det  skulde  naa  lik'som 
vara  lite  Mjøl  au.  Ellers  blir  det  for  bedskt!"  Hun 
glatter  Posen  med  krogede  Hænder. 

„Det  er  dyrt  Mjølet  naa,"  fortsatte  Thore  som  før. 

„Det  ska  staa  i  Hundred  Riksdaler  Tønda  paa  He- 
maarka,"  forklared  Kristen  Knivsmed.  „Det  blir  snart 
Velstand." 

„Kanske  en  lyt  like  til  Krestian,"  lagde  Thore 
ind. 

„Det  er  lang  Vej!" 

„Hoi!"  udbrød  Guri  Harbakken.  „Je'  svalt  naa  ihæl 
je  før!  Sea  han  Knut,  Son  min,  blei  i  Krigen!  Ja,  det 

var  under  Gustenborgeren  det!  Det  skulde  væra  ære- 
fuld Daue,  sa'  dom  —  men  — "  Hun  stirred  fattigt 
hen  for  sig. 

Kristen  Knivsmed  flytted  sig  paa  Krakken. 

„En  faar  tel  aa  grava  Guld,"  lo  han. 

Thore  saa  op. 

„Ja,  Du  vet  det,  Du  som  Smed  er,"  svared  han. 

Guri  Harbakken  fik  et  underligt  Drag  i  Ansigtet. 

„Guld,"  sagde  hun  og  vendte  sig  mod  Kristen  Kniv- 
smed. „Her  nord  med  Aaen  brinn  det  blaat  over  Stein- 
røisann;  det  ska'  væra  gammelt  Kongsguld  nedgrave', 
seier  dom!"  Hun  saa  fra  den  ene  paa  den  anden  som 
i  Forstaaelse. 

Thore  reiste  sig. 

„Det  ligg  mangt  i  slik  gammal  Jord,"  sagde  han. 

Gik  hen  til  Vinduet  og  saa  ud. 

„Nei,  det  er  ingen,"  sagde  Ragnhild,  som  sad  paa 
Bænken  lige  ved. 

Thore  gik  igjen  bort  til  Aaren  og  satte  sig. 

Da  spytted  Kristen  Knivsmed  hemmelighedsfuld. 

„Je  grov  der  ei  Jonsoknat,"  sagde  han  og  drog  paa 
Piben.  „Det  gjør  je  aldrig  om!  Blaae  Emen  brann  Gut! 
Aa,  naa  je  tog  tel  med  Stenøm,  da  skulde  Du  ha' 
hørd'  Fossen!  Det  blei  et  Dunder  aa  et  Gny  Gut 
mest  som  de  slog  paa  Staal  med  Stein.  Og  saa  ropte 
det  saa  harmt  og  gammalt.  Det  var  en  hel  Hop  taa 
dem!" 

„Det  var  Gammelfolket  det,  ser  Du,"  sagde  Guri 

Harbakken  og  løfted  Haanden  vart.  —  „Ja  — "  hun 
drog  en  lang  Suk  og  saa  ikring  sig. 

Thore  var  alvorlig. 

„Slikt  faar  en  late  ligge,"  sagde  han  stærkt. 

„Aa  ja,"  svared  Guri  Harbakken.  „Det  var  naa 
Konge,  som  grov  det  ne'  —  saa  ska'  det  vel  Konge 
tel  for  aa  faa  det  op  att  au!  Der  er  nok  inga  Hjælp. 
Sea  denna  Risstjerna  sto  her  ifjor  —  huf !  Nær  Jordepia 
frys  i  September  og  Kønne  staar  grønt  Mikkelsmess 
Tider,  da  er  det  værst!"  Hun  folded  Hænderne  i 
Fang. 

„En  faar  æta  Stein,"  sagde  Kristen  Knivsmed. 

I  det  samme  kom  Ragnhild  fra  Boden  og  ind  med 
Brød  til  Bordet. 

Guri  Harbakken  reiste  sig  og  gik  bortaat. 

„Nei  for  Brød  Du,"  udbrød  hun.  „Det  er  vel  bork- 
fritt  au  detta!" 

Thore  sad  i  Stolen. 

„Aa  ja  Borken  faar  full  Kongen  slippe,"  sagde  han. 

Kristen  Knivsmed  fikk  et  spidst  Udtryk  i  sit  Ansigt. 

„Aa  det  var  da  dem,  som  aat  den  au  —  i  gammel 
Tid,"  sagde  han. 

„Han  Kong  Sverre  ja"  —  svared  Thore.  „Men  det 
er  længe  sea." 

„Ja,  det  er  Faen  saa  længe  sea,"  svared  Kristen 
Knivsmed. 

Guri  Harbakken  svingte  sig  mod  de  to. 

„Han  gjorde  saa  Gustenborgeren  au,  sa'n  Knut 
Son  min,"  sagde  hun;  „men  han  traatted  det  nok  itte. 

Ja,  han  Knut  slupte  naa  han.  Det  skulde  væra  ære- 
full  Daue,  sa'e  dem,  —  men"  —  hun  snudde  sig  og 
gik  fremover  mod  Bordet,  hvor  Ragnhild  stod  og 
stelte. 

„Ja,  kunde  je  itte  skjønne,  det  var  stort  paa  Færd," 
ropte  hun  og  stirred.  „Han  skal  ligge  i  Kongskoven 
da  vel  Prinsen?  Aa  ja,  da  faar'n  nok  Vagt  inat,  siger 
dem  sandt!  Aa  Du  ska  væra  Kjæring  aat'm?  For  han 
har  vel  itte  Kjæring  med!?"  Hun  saa  paa  Ragnhild. 
„Ja  Du  er  gjild  nok  til  det!  Du  fekk  full  ligge  attaat 
au  du,  om  det  knep!" 

„Gaa  ut  aa  faa  Mjølet  naa  Guri,"  brød  Thore  af. 
„Men  Du  ska  holde  dig  unda,  naar  Prinsen  kjem!" 

Guri  Harbakken  snudde  sig. 

„Aa  Takk  aa  Ære,"  udbrød  hun  og  gik  mod  Krak- 
ken, hvor  Posen  og  Staven  laa.  „Ja,  Du  vet,  je  ska' 
holde  mig  unda,  endda  det  skulde  vara  gjildt  aa  sjaa 
den,  som  hjælpe  kan." 

Hun  tog  Pose  og  Stav  for  at  gaa. 

I  det  samme  klang  Horn  fjernt  ude.  Thore  og  Kri- 
sten Knivsmed  reiste  sig.  Alle  stod  og  lyed.  Guri  for- 
nam ogsaa  noget  og  saa  sig  forskende  om. 

„Retnu  kommer  han,"  sagde  Thore  og  saa  paa 
Ragnhild,  som  stod  ved  Skjænken,  betagen. 

Horn  hørtes  nærmere;  Bandhundglæfs  hugg  kvasst 
i  og  fortsatte  hæst  med  Rykk  i  Lænker;  Bjældesilder 
og  Knirk  af  Hestehove  i  tør  Sne  hørtes;  Skistave  hugg 
i  Skaren,  mens  Fakkellys  faldt  rødt  paa  de  frosne 
Ruder. 

Guri  Harbakken  forstod.  „Nei  i  Jøsse  Namn!" 
sagde  hun,  tog  Stav  og  Lygt  og  Pose  og  drog  paa 
Dør. 

Kristen  Knivsmed  saa  paa  Thore,  som  stod  næsten 
blek. 

„Er  Du  kongsskjælven  Du?"  spurgte  han  smilende 
og  gik. 

Thore  tog  sig  medet  sammen. 

„Tænd  alle  Lysa!"  sagde  han  stærkt  til  Ragnhild. 

Saa  gik  han  mod  Døren  og  ud. 

Ragnhild,  som  nu  stod  alene  tilbage,  lytted  betagen. 
Saa  tændte  hun  hurtig  alle  Lys,  tog  Sølvhorn  og  Krus, 
gik  til  Kiælderlemmen,  som  hun  aabned  og  gik  ned  i 
Kjælderen  efter  01.  Kjælderlemmen  stod  aaben  efter 
hende. 

Kort  efter  hørtes  mange  Trin  i  Svalen.  Prinsen, 
Kristian  Frederik  kom  ind,  fulgt  af  Thore.  Bag  dem 
kom  Kongens  Følge  Generalkvartermester  Haffner  og 
Lieutnant  Schwartz. 

Prinsen  vendte  sig  mod  Thore. 

„Ja  nu.  Bonde,  var  din  Gaard  god  at  finde,"  sagde 
han  og  drog  Handskerne  af.  Hans  Følge  gjorde  det 
samme. 

Thore  satte  Stol  frem  til  Varmen. 

„Hus  er  gode  Vinterstider,"  sagde  han.  „Du  faar 
sætte  dig  framaat.  En  blir  frusen  den,  som  farer!" 

„Takk,  Takk,"  svared  Prinsen  og  satte  sig.  Men 
Haffner  og  Schwartz  blev  staaende  og  stirre  paa  den 
aabne  Kjælderlem.  Nu  stirred  ogsaa  Prinsen  derhen. 

Atten  Hundrede  og  Fjorten  6 

Thore  smilte. 

„Du  synes,  det  gufser?"  sagde  han.  „En  lyt  aat 
Jorden  her  efter  det,  som  godt  er." 

I  det  samme  kom  Ragnhild  langsomt  op  af  Kjæl- 
deren,  først  Lyset,  saa  Krus  og  Horn,  som  blev  sat 
paa  Gulvet;  saa  tilslut  hun  selv. 

Prinsen  rejste  sig.  Alle  stod  betagne.  Officererne 
hvisked  paa  Fransk  beundrende  mellem  sig.  Prinsen 
stirred  ufravendt  paa  den  unge  Pige,  som  nu  rakte 
sin  Fader  Hornet,  lukked  Kjælderlemmen,  blæste  Ly- 
set ud  og  tog  Sølvkruset. 

Nu  vendte  Thore  sig  mod  Prinsen. 

„Du  faar  være  velkommen  hid,"  sagde  han,  drakk 
og  rakte  Prinsen. 

Prinsen  drakk. 

„Tak  Bonde,"  svared  han. 

I  samme  Øieblik  rakte  Ragnhild  de  to  Officerer 
Sølvkruset. 

„I  faar  være  velkomne,"  sagde  hun.  Saa  gik  hun 
hen  og  tog  Hornet,  efterat  Prinsen  havde  drukket. 

Prinsen  saa  længe  paa  hende. 

„Hun  er  din  Datter?"  sagde  han  til  Thore. 

Thore  stod  trygg. 

„Ja.  Hun  skulde  være  det,"  svared  han. 

Nu  gik  Ragnhild  til  Skjænken  med  Hornet,  satte 
det  fra  sig  og  tog  saa  Sølvkruset  fra  Schwartz.  Vendte 
sig  ærbart  og  værdigt  og  gik  atter  hen  til  Skjænken. 

„Prinsessen  i  Æventyret,"  hvisked  Schwartz  til 
Haffner. 

Da  sagde  HafFner  dæmpet: 

„Ja,  naar  sligt  kommer  op  af  Jorden,  kan  det  ikke 
være  saa  farligt  med  Hungersnøden!" 

Schwartz  smilte. 

„Quelle  beauté  extraordinaire,  mon  prince,"  sagde 
han. 

Prinsen,  som  havde  set  paa  Ragnhild  hele  Tiden, 
nikked. 

„Merveilleuse!"  svared  han. 

„Un  sujet  amoureux!"  fortsatte  Schwartz. 

„Taissez-vous,"  svared  Prinsen.  „Et  vakkert  Horn, 
Bonde!"  Han  besaa  det  nøie. 

„Hm  —  ja!  Gammalt,"  svared  Thore.  „Har  mange 
Konger  drukket  af  det!  Den  sidste  var  naa  han  Kri- 
stian den  sette!" 

Alle  ser  paa  Hornet;  men  de  fremmedes  Blik 
streifed  hele  Tiden  Ragnhild,  som  nu  tog  Hornet  og 
satte  det  paa  Bordet. 

„Du  er  vel  svulten,  Prins?  Du  har  faret  langt," 
sagde  Thore.  Han  vendte  sig  mod  Høgsetet. 

„Baade  sulten  og  træt  min  Ven,"  svared  Kristian 
Fredrik. 

Thore  saa  paa  Ragnhild,  som  langsomt  gik  mod 
Døren  og  ud.  „Ja,  det  er  vel  likest  — "  sagde  han, 
tog  Nøklen  til  Koven  af  Væggen  og  laaste  op.  „Du 
trøng  kanske  fli  dig?" 

Prinsen  tog  sin  Kappe.  „Tak,"  sagde  han  og  gik 
mod  Koven.  Thore  fulgte,  idet  han  tog  Kappen  fra 
Prinsen. 

6* 

Haffner  og  Schwartz  vilde  begge  følge. 

„Det  skal  rigtig  blive  godt,"  sagde  de. 

Da  vendte  Thore  sig  i  Døren  og  strakte  afværgende 
Armen  ud. 

„Nei,  nei,"  sagde  han,  stærk  i  Stemmen.  „Dette  er 
baie  for  Folk  af  kongelig  Byrd!" 

Saa  gik  han  uden  videre  ind  og  lukked  efter 
sig. 

Schwartz  og  Haffner  saa  paa  hinanden.  „Hvad  siger 
I  Herr  Generalkvartermester?"  udbrød  den  første  og 
satte  et  pudsigt  Ansigt  op.  „Vi  befinder  os  mellem 
Domestikerne!" 

Hafner  lo,  lunt. 

„Disse  Bondefamilier  regner  sig  i  Slægt  med  de 
gamle  norske  Konger,"  sagde  han.  „Man  faar  stikke 
Fingeren  i  Jorden,  lugte,  hvor  man  er,  og  tage  det 
gemytligt!" 

Schwartz  trak  paa  Skuldrene. 

„Avec  plaisir/'  svared  han.  „Naar  Hrr.  Kvarter- 
mesteren   "  han  mønstrer  Bordet,  „Lad  os  en- 
gang se!  Ah!  Skinke!  Superb!  —  den  er  kanske  og- 
saa  af  kongeligt  Blod!" 

„Jeg  skal  i  alle  Fald  spise  den  med  kongelig  Ap- 
petit," svared  Haffner  smilende. 

Schwartz  nikked. 

„Moi  aussi  Herr  Generalkvartermester/  svared  han. 
„Forsaavidt  er  vi  altsaa  i  Familien.  Hun  var  forre- 
sten charmant  denne  lille  Prinsesse  —  en  ren  Aaben- 
baring  efter  Tid  og  Omstændighed!  Ligefrem  et  sujet 

d'amour  for  Hans  kongelige  Høihed  —  med  Fami- 
liens Tilladelse!" 

„Vraiment,"  svared  Haffner  dæmpet.  „Om  da  ikke 
Hans  kongelige  Høihed  har  alvorligere  Ting  at  tænke 
paa!" 

Schwartz  blev  komisk  forskrækket. 

„Alvorligere!"  udbrød  han.  „Jeg  tør  forsikre  Hrr. 
Generalkvartermesteren :  Amor  er  den  alvorligste  mel- 
lem Guderne!" 

„Mellem  Lieutnanterne ,  mener  De  nok,"  svared 
Haffner  lunt;  han  undersøgte  Hornet  nøie. 

„Et  vakkert  Horn!" 

„Herr  Generalkvarteermesteren  mener,  Gud  Amor 
bliver  muntere  ved  at  avancere,"  svared  Schwartz. 

„Vraiment  et  vakkert  Horn,  et  særdeles  charmant 
Horn!  Men  rør  det  ikke  Herr  Generalkvartermester. 
De  kunde  resikere  at  falde  i  Unaade  hos  høisalig  Kri- 
stian den  Sjette!" 

Han  taug  medet  og  vendte  sig;  Ragnhild  kom  ind 
og  langsomt  frem  til  Bordet. 

„I  faar  lægge  Kapperne  af  og  sidde  frem  til  Aaren," 
sagde  hun. 

Schwartz  lagde  Kappen. 

„Om  Du  vil  gjøre  os  Selskab,"  sagde  han. 

Ragnhild  drog  paa  Smilen. 

„Jeg  har  nok  liden  Tid,"  sagde  hun.  „I  er  kanske 
tørste?"  —  Hun  bød  dem  Kruset. 

Lieutnant  Schwartz,  som  stod  lige  ved,  tog  imod. 

„Drik  først,"  sagde  han. 

Ragnhild  vendte  sig  halvt. 

„Jeg  er  ikke  tørst,"  svared  hun. 

„Men  vakker  er  Du,"  sagde  Schwarz  —  han  satte 
Kruset  fra  sig  og  prøved  at  lægge  Armen  om  hendes 
Liv. 

Ragnhild  fridde  sig  stilt. 

„I  taaler  nok  ikke  mer  paa  fastende  Hjerte,"  sagde 
hun. 

Hun  tog  Kruset  og  gik  mod  Skjænken.  „Han  kom- 
mer vel  snart  Prinsen,  saa  blir  det  straks  Mad,"  fort- 
satte hun. 

Schwartz  fulgte  hende. 

„Tror  Du  det  hjælper  for  et  fastende  Hjerte?"  sagde 
han  og  tog  paany  efter  hende.  Hun  fridde  sig  atter  og 
saa  harm  paa  ham. 

„Hrr.  Lieutnant,"  sagde  Haffner  kort  og  dæmpet. 

Lieutnant  Schwartz  vendte  sig  mod  ham  med  et 
Smil. 

„Excusez-moi,"  udbrød  han;  „men  siden  Herr  Ge- 
neralkvarteermesteren  ikke  selv  — " 

Haffner  afbrød  hurtig. 

„Hans  kongelige  Høihed,"  sagde  han  dæmpet  og 
saa  mod  Kovedøren,  som  nu  atter  aabnedes. 

Prins  Kristian  kom  hurtig  ind,  fulgt  af  Thore. 
Han  var  i  Uniform,  ung  og  slank,  det  sorte  Haar 
buklet  om  det  småle,  fornemme  Ansigt.  Hans  Blikk 
oversaa  hele  Stuen  og  stansed  ved  Ragnhild. 

„Du  faar  sætte  dig  bortaat,"  sagde  Thore  og  saa 
mod  Høgsetet.  „Du  kan  væra  svulten." 

„Tak,  tak,"  svared  Prinsen  og  gik  mod  Høgsetet, 
hvor  han  satte  sig. 

„Dø  faar  gi  Dø  bortaat  Dø  au,"  fortsatte  Thore  og 
vendte  sig  mod  de  to  Officerer,  som  bukked  —  Schwartz 
i  lykkelig  Overraskelse.  Saa  gik  han  selv  til  Høgsetet 
og  satte  sig  ved  Siden  af  Prinsen. 

Der  blev  budt  om  i  Stilhed;  Ragnhild  gik  til 
Haande. 

Thore  bød  Prinsen. 

„Du  faar  ta'  tel  Takke,  sligt  vi  har  det;  det  er 
slemme  Tider,"  sagde  han. 

Prinsen  tog  imod. 

„Tak,  min  Ven,  Tak,"  svared  han.  „Her  er  jo  hel 
Fest." 

„Excellent,"  sagde  Haffner  og  spiste. 

Schwartz  tog  Skinkefadet  og  bød  Prinsen. 

„Deres  kongelige  Høihed,"  sagde  hun  muntert; 
„her  er  en  aldeles  superb  Skinke;  den  er  nok  baade 
født  og  baaren  heroppe." 

Thore  saa  paa  Lieutnant  Schwartz. 

„Ja,"  sagde  han.  „Det  er  norsk  Svin.  Det  danske 
er  gjerne  løsere  i  Fiesket." 

Da  smilte  Prinsen. 

„A  vous,  monsieur  le  lieutenant,''  sagde  han. 

„Åussi  a  vouSy  mon  prince,"*  svarede  Schwartz  — 
„que  dites-vous  monsieur  le  general ?""  Han  saa  lystig 
paa  Generalkvarteermesteren. 

Haffner  stansed  at  spise. 

„Jeg  foreslaar,  vi  holder  os  baade  til  norsk  Flesk 

og  norsk  Sprog  med  Deres  kongelige  Høiheds  Tilla- 
delse," svared  han. 

„Aa  ja,"  lagde  Thore  ind.  „En  lyt  nok  det,  ska'  en 
komme  nogen  Vei  her  opover!" 

Han  rakte  Prinsen  Hornet. 

Prinsen  nikked  med  et  forstaaende  Smil  og  drak. 

Ragnhild  bød  de  andre  af  Sølvkruset. 

„Det  er  alvorlige  Tider,"  sagde  Kristian  Frederik, 
satte  Hornet  fra  sig  og  begyndte  atter  at  spise. 

Nu  drak  Thore. 

„Det  blir  dyrere  og  dyrere  Kornet  —  og  Uaar  attaat," 
sagde  han.  „Denne  Profiteringskommissionen  er  itte 
rar."  Han  satte  Hornet  tilside. 

„Provideringskommissionen,"  retted  Haffner. 

„Aa  ja  — "  Thore  aad.  „Profiteringskommissionen 
eller  det  andre,  det  blir  naa  det  samme.  Profitten  tar 
dem  naa  sjøl.  Nei,  da  var  han  Wedel,  Greven  likere. 
Det  var  grei  Kar  det.  Aa  naa  er'n  i  Danmark  efter 
Korn,  siger  Dem!" 

„Ja."  Prinsen  spiste. 

„Det  er  farlig  Reise  det  Vinterstider  og  naa,  naar 
Engelskmanden  stænger,"  sagde  Thore;  han  saa  paa 
Prinsen. 

Prinsen  fortsatte  at  spise,  —  saa  bare  frem  for  sig. 

„Det  er  England,  vi  har  at  takke  for  dette,"  sagde 
han  oplysende. 

Thore  stansed. 

„Ja,  Engelskmanden  er  styggslem  tel  aa  stænge," 
sagde  han.  „Holder  det  paa  slik,  faar  vi  snart  tel  aa 

æte  blanke  Skogen.  Ja,  vi  har  naa  paa  en  Maade  be- 
gyndt." Han  var  alvorlig. 

Lieutnant  Schwartz  smilte. 

„Med  Deres  kongelige  Høiheds  Tilladelse,"  sagde 
han;  „jeg  kan  ikke  mærke  Nøden.  Dette  Brød  er  al- 
deles superb!" 

Thore  smilte  selvsikkert. 

„Aa  vi  har  da  grovere  Saker,"  svared  han. 

Prinsen  blev  opmærksom. 

„Barkebrød?  Har  I  det  her  paa  Gaarden?"  spurgte 
han. 

Thore  sad  med  et  halvt  Smil  og  saa  paa  de  Frem- 
mede. 

„Vi  lyt  nok  det,"  svared  han. 

Prinsen  vendte  sig  mod  ham,  undrende. 

„Bonde,  det  maa  jeg  smage,"  udbrød  han. 

Thore  sad  og  saa. 

„Vil  Prinsen  det?"  spurgte  han  og  smilte  frem- 
deles. 

„For  Guds  Skyld,  Bonde,"  udbrød  Schwartz.  „Dette 
er  jo  et  rent  Evenement!  En  ligefrem  Folkeople- 
velse ! " 

Thore  saa  paa  Ragnhild.  „Du  faar  kanske  — " 

Hun  smilte  og  gik  mod  Skjænken  for  at  hente. 

Prinsen  spiste  videre. 

„Biskop  Bugge  sendte  mig  noget  af  frossent  Korn," 
sagde  han.  „Det  var  ikke  tiltalende." 

„Frusent  Korn!"  ropte  Thore.  „Det  er  Helgekost 
det  for  somme." 

Nu  kom  Ragnhild  tilbage  med  Barkebrødet  og  bød 
Prinsen.  Han  tog  et  Stykke  og  sendte  Fadet  videre 
til  Schwartz  og  Haffner.  De  spiste  alle,  prøvende. 

Da  spytted  Prinsen. 

„Det  var  som  Fanden,"  udbrød  han.  „Hvad  siger 
Du  Haffner?" 

„Deres  kongelige  Høihed,"  svared  Haffner  og  tyg- 
ged  og  tygged  —  „jeg  —  jeg" 

Thore  smilte. 

„I  blev  nok  lette  at  fø',"  skjød  han  ind. 

„Schwartz!"  —  Prinsen  saa  paa  sin  Hofkavaller, 
skadefro. 

Lieutnant  Schwartz  forsøgte  at  svælge. 

„Jeg  changerer  Mening,  Deres  kongelige  Høihed," 
svared  han.  „Jeg  er  Ven  af  national  Dessert;  men  i 
den  Form  — " 

„Æt  naa,"  sagde  Thore  drygt.  „Det  er  sandfærdig 
Kost." 

Schwartz  gjorde  en  frygtsom  Bevægelse. 

Prinsen  vendte  sig  mod  Thore. 

„Og  saa  sidder  her  kanske  mange,  som  ikke  har 
andet  end  sligt  Brød?"  spurgte  han  medet. 

Thores  Ansigt  skifted  Udtryk.  Han  snudde  sig  halvt 
fra  Prinsen. 

„Det  er  mange,  som  ikke  har  det  heller,"  svared 
han  alvorlig. 

Der  blev  medet  stille  i  Stuen. 

Da  reiste  Prinsen  sig. 

„Tak  for  Mad  Bonde,"  sagde  han. 

„Aa  Gud  sign,"  svared  Thore  tungt. 

„Tak  for  Mad,"  sagde  de  andre. 

„Aa  Gud  sign,"  svared  Ragnhild.  Saa  reiste  de  sig 
alle  og  kom  frem  fra  Bordet. 

„Men  Prinsen  gik  længe  frem  og  tilbage  i  Stuen, 
dybt  alvorlig. 

Endelig  vendte  han  sig  mod  Thore. 

„Under  saadanne  Forhold  gik  I  kanske  heller  under 
svensk  Styre?"  spurgte  han  mørk.  „Der er  Korn  nok!" 

„Under  svensk  Styre?"  Thores  Ansigt  fik  atter 
Magt.  „Nei,  før  aat  je  da  Kniven  min!" 

„Det  blev  smal  Kost,"  lagde  Schwartz  forsigtig  ind. 

Thore  Bonde  saa  kvasst  paa  ham. 

„Den  kunde  bruges  til  andet  au,"  sagde  han  stærkt. 
„En  kunde  lade  andre  æte  den!" 

Prinsen  stod  i  stærk  Bevægelse. 

„Bonde!"  udbrød  han.  „Tror  Du,  Folket  holder  ud, 
om  dette  varer?" 

„Holder  ut?"  Thore  saa  paa  ham.  „Vi  lyt  nok  det! 
Men  dette  er  hårde  Vilkaar!"  Han  løfted  Armen  stilt 
med  knyttet  Næve. 

Prinsen  blekned. 

„Ved  den  levende  Gud,"  hvisked  han.  „Det  er 
haarde  Vilkaar!"  Han  stod  længe  og  stirred  hen.  Der 
var  ganske  stille. 

Da  talte  endelig  Thore. 

„Ja,  Godnat  da  Prins,"  sagde  han  dæmpet.  „Du 
kan  væra  trøtt  aa  ska  vel  tidlig  op." 

Prinsen  drog  Aanden  tungt. 

»J^>  jsg  ^r  træt,"  svared  han. 

Thore  vendte  sig  mod  Officererne. 

„I  faar  følge  til  Sommerstuen,"  sagde  han.  „Der  er 
Sengerum  nok." 

Saa  gik  han,  fulgt  af  Haffner  og  Schwartz,  som 
Prinsen  med  en  Haandbevægelse  havde  givet  Tilla- 
delse til  at  følge. 

Da  Døren  var  faldt  i,  gik  Prinsen  langsomt  hen  til 
Ragnhild,  som  stod  ved  Bordet  og  stellte. 

„Og  saa  blir  Du  hos  mig,"  hvisked  han;  hans  An- 
sigt var  tæt  ved  hendes  Skulder. 

Hun  vendte  sig  mod  ham. 

„Er  det  mer.  Prinsen  vilde?"  spurgte  hun. 

Kristian  Frederik  stod  foran  hende.  Hans  Øine 
brandt. 

„Aldrig  har  jeg  set  nogen  deiligere,"  sagde  han 
dæmpet. 

Ragnhild  vendte  sig  for  at  gaa. 

Han  stilled  sig  foran  hende. 

„Nei  gaa  ikke,"  bad  han. 

Da  saa  hun  paa  ham,  men  slog  straks  blufærdig 
Øinene  ned. 

„Jeg  skal  komme  med  Prinsens  Aftendrik,"  svared 
hun;  hun  gik  stilt  mod  Døren.  Han  stod  hele  Tiden 
og  saa  efter  hende. 

Der  hørtes  atter  Skridt  derude.  Det  var  Schwartz, 
som  kom  tilbage. 

„Excusez-moi,  Deres  kongelige  Høihed,"  sagde  han 

med  Haanden  paa  Klinken;  „men  befales  der  Vagt, 
saa  kan  jeg  ligge  paa  Bænk  herinde." 

Kristian  Frederik  slog  afværgende  ud  med  sin 
Haand. 

„Tak.  Men  det  er  unødvendigt,"  svared  han  kort. 

Lieutnant  Schwartz  bukked  med  et  lidet  Smil. 

„Je  comprend,"  sagde  han. 

Prinsen  rysted  paa  Hovedet,  gik  hen  foran  Aaren, 
stod  der  og  stirred  ind  i  Ilden. 

„Jeg  er  i  en  sælsom  Stemning,  Schwartz,"  sagde 
han  betagen. 

„Hun  er  da  ogsaa  extraordinær  med  Deres  konge- 
lige Høiheds  Tilladelse,"  svared  Schwartz  og  kom 
nærmere. 

„Nei  nei!"  Prinsen  viste  af  med  en  Haandbevæ- 
gelse.  „Det  er  noget  ganske  eiendommeligt,  som  Sorg 
og  Charme  paa  samme  Tid.  En  kunde  fristes  til  at 
lade  alle  store  Drømme  fare  blot  for  at  — " 

„Det  kan  Eders  kongelige  Høihed  saa  godt  gjøre 
—  for  et  Døgn,"  lagde  Schwartz  dristig  ind.  „Saa  kan 
De  atter  engagere  Dem  med  Drømmene  —  ved  næste 
Skifte." 

Prinsen  vendte  sig  mod  Schwartz  med  et  misfor- 
fornøiet  Udtryk  i  sit  Ansigt. 

„Du  er  kynisk  aabenhjertig  Schwartz,"  udbrød  han. 

Schwartz  bukked. 

„Jeg  er  Sandhedens  aller  erfarneste  og  aller  letfær- 
digste Tjener,  Deres  kongelige  Høihed,"  svared  han 
med  sit  vindende  Smil. 

„Og  tager  dig  alle  en  Tjeners  Friheder!"  Prinsen 
stod  med  rynkede  Bryn. 

Schwartz  bukked  atter. 

„Leve  Friheden  og  Ligheden  og  Liljerne  paa  Mar- 
ken," sagde  han  som  før.  „Ikke  en  Spurv  falder  til 
Jorden,  Deres  kongelige  Høihed,  hvor  meget  mindre 
da  en  smuk  Pige!" 

Prinsen  saa  hen  for  sig. 

„Det  er  Tid  til  Alvor  Schwartz,"  sagde  han. 

„Da  gaar  jeg,  Deres  kongelige  Høihed,"  svared 
Schwartz  og  vendte  sig. 

Nu  rakte  Prinsen  Haanden  frem. 

„Man  skal  ikke  vente  Regn  af  en  Solstraale,"  sagde 
han  med  et  træt  Smil. 

Schwartz  gjengjældte  hengivent. 

„Deres  kongelige  Høihed  vil  finde  mig  igjen  i  nær- 
meste Regnbue,  naar  Sommeren  kommer,"  spøgte  han. 

Prinsen  blev  atter  alvorlig. 

„Naar  Sommeren  kommer,  Schwartz,  har  jeg  nok 
Brug  for  hver  eneste  Straale  Sol  over  dette  Land," 
sagde  han  vemodig. 

Schwartz  blev  opmærksom. 

„Har  Deres  kongelige  Høihed  faaet  Vished?"  spurgte 
han. 

„Gaa  Schwarz!"  Prinsen  vinked  med  sin  Haand, 
træt.  „  Dormez-hien ! " 

Schwartz  blev  staaende  og  saa  spørgende  paa  sin 
Herre. 

„Gaa!"  Prinsen  sagde  det  næsten  bedende. 

I  det  samme  kom  Ragnhild  i  Døren. 

Schwartz  sukked,  saa  paa  Prinsen  og  gik. 

Ragnhild  gik  lige  frem  til  Bordet. 

„Jeg  sætter  Drikken  her,"  sagde  hun,  vendte  og 
vilde  gaa. 

Da  stod  Prinsen  mild  foran  hende. 

„Nei  gaa  ikke,"  bad  han. 

Ragnhild  stansed. 

„Er  det  mer  Du  vil?"  spurgte  hun.  Øinene  var 
dybt  blaa  i  Ildslyset. 

Prinsen  gik  lige  hen. 

„Forstaar  Du  da  ikke,  at  jeg  har  faaet  dig  kjær?" 
hvisked  han.  Han  stod  tæt  indpaa  hende. 

Hun  vendte  sig. 

„Sligt  skulde  ikke  Prinsen  sige,"  sagde  hun  med 
sin  lave,  kjølige  Røst. 

Prinsen  tog  hendes  Haand. 

„Aldrig  faar  Du  gaa  fra  mig!  Aldrig  mere!"  Han 
drog  hende  lindt  mod  sig. 

Hun  fridde  sig  i  stor  Værdighed. 

„Det  er  Synd  at  tale  slig,"  sagde  hun,  brudt. 

Kristian  Frederik  tog  hende  ind  til  sig.  Hendes 
Pande  var  mod  hans,  modstridende. 

„Jeg  kan  ikke  for  det !  Jeg  har  faaet  dig  saa  usige- 
lig kjær!"  sagde  han  lavt  og  fortærende. 

Hun  fridde  sig  som  i  Angst. 

„Nu  skal  Du  sove  Prins,"  sagde  hun  stærkt.  Hun 
stod  stolt. 

„Jeg  kan  ikke  sove!  Du  faar  ikke  gaa!  Aa,  jeg 
kunde  sige  dig  — !"  Det  kom  hedt  og  betagende. 

Ragnhild  holdt  hans  Hænder  fra  sig. 

„Nu  skal  vi  slukke  Prins,"  sagde  hun. 

Hun  gik  hen  og  blæste  langsomt  Lys  for  Lys  ud. 
Han  stod  hele  Tiden  og  stirred  paa  hende,  forvent- 
ningsfuld. Saa  gik  hun  mod  Aaren. 

„Her  slukner  snart,"  sagde  hun  og  vendte  sig  helt 
for  at  gaa. 

Da  var  han  hurtig  hos  hende  og  tog  hendes  Haand 
uden  et  Ord. 

Ragnhild  løsned  Taget. 

„Gaa  og  sov  nu!"  hvisked  hun. 

„Nei  gaa  ikke!"  Han  bad. 

Med  det  samme  hørtes  der  Sang  derudefra.  Det 
kom  fra  Drengestuen,  unge  og  ældre  Mandsrøster: 

Kong  Haagen  han  sitter  i  Kongegard  sin; 
Tri  Hundred  ham  ganger  til  Handi. 
Saa  stiger  en  Smaasvein  for  Konungen  ind: 
Paa  Hovardahøgd  ser  eg  Bauna  ho  brinn, 
og  Fjenden  er  komin  ti  Landi. 

De  stog  begge  lyttende  i  Kveldslyset,  som  slukned. 

„Hvem  sang?"  spurgte  Prinsen  i  Stilheden. 

„Ungt  Folk  fra  Bygden." 

Prinsen  saa  paa  hende. 

„Da  har  Du  én  mellem  dem,"  sagde  han. 

Ragnhild  stod  stolt. 

„Jeg  har  ingen,"  svared  hun. 

Prinsen  tog  om  hende.  „Jo!"  hvisked  han. 

Ragnhild  søgte  at  fri  sig. 

„Lad  mig  i  Fred!"  hvisked  hun  harm. 

Han  tog  fastere  omkring. 

„Bare  en  eneste  Gang!"  bad  han  og  bøied  hendes 
Hoved  mod  sig. 

Da  brød  hun  sammen  medet,  viljeløs.  Han  drog 
hende  tæt  til  sig  og  fik  hendes  Mund  mod  sin. 

Hun  drog  heftig  Aanden  og  fried  sig. 

„Nu  gjorde  Du  noget,  vi  kommer  til  at  angre  begge," 
sagde  hun. 

„Tilgiv  mig ! "  Han  søgte  paany  at  drage  hende  ind  til  sig. 

Da  rev  hun  sig  løs. 

„Aa,  det  er  nok  mig,  som  — "  hvisked  hun  og  gik 
hurtig  mod  Døren  med  Hænderne  for  Øinene. 

Prinsen  saa  efter  hende.  Gik  saa  langsomt  mod 
Koven,  hvis  Dør  han  stødte  op. 

Da  sang  det  atter  derude: 

Kong  Haagen  han  kjøyrde  si  Verje  til  Golv; 
han  akslad  paa  hoggande  Stundi; 
ham  føljde  dei  Hærmænd  tri  Hundred  og  tolv; 
før  Maanen  han  bleiknad  dei  Fienden  kvolv; 
men  Konungen  føll  der  i  Lundi. 

Kong  Haagen  han  svev  paa  den  myrkjnande  Vold; 

ikring  honom  høyrdes  ey  Ordi; 

for  fram  reid  dei  Konger  fraa  Æva  og  Old; 

dei  lyfte  den  Herre  høgt  paa  sit  Skjold  — 

saa  reid  dei  Kong  Haagen  te  Jordi! 

Sangen  taug.  Prins  Kristian  Frederik  vendte  sig  og 
gik  langsomt  ind  i  Koven,  hvis  Dør  han  lod  staa  aaben 
efter  sig. 

Atten  Hundrede  og  Fjorten  7 

Der  sank  Nat  over  Gaarden.  Nordenvind  med  Sne- 
gauv  tog  til  at  blæse;  hæse  Bandhundglæfs  hørtes  i 
Snetykket;  saa  taug  ogsaa  disse  omsider.  Inde  i  Vin- 
terstuen, hvor  Prinsen  sov,  mørkned  det  med  flakkende 
Skygger  af  ulmende  Blaff  fra  Aaren,  hvor  Ilden  steg 
og  faldt,  dormed  hen  og  døde. 

Kristian  Frederik  havde  slukket  Lysene  og  sovned 
straks,  Spændingen  og  de  ukjendte  Omgivelsers  drøm- 
mefyldte, urolige  Søvn.  Han  hørte  de  fjerne  Bandhund- 
glæfs derudefra.  Saa  sank  det  hele  hen  i  graa  Døs  ; 
men  ud  af  det  graa  steg  Billeder  fra  Hedenold.  Han 
saa  Nyrydningslandet;  i  Skogdunklet  sad  Fortidens 
Folk.  Høvdingen  stod  speidende  mod  Syd,  hvor  Dæm- 
ringens Stribe  steg.  Nu  forsvandt  det  hele  i  graa  Storm 
og  taug.  Prinsen  vaagned  halvt  og  vendte  sig  paa  sit 
Leie.  Han  hørte  de  hæse  Bandhundglæfs  derudefra  og 
fornam  Stormens  Tag  i  Husnaaverne. 

Saa  dormed  han  atter  hen. 

Tankerne  sluktes;  ny  Billeder  steg.  Spir  af  Kirker 
løfted  sig  under  festlig  Musik.  Klokker  ringte.  Gny  af 
Vaaben  hørtes.  Han  saa  Hellig  Olav  midt  blandt  sit 
Folk.  Kongen  løfted  sit  Sværd  og  pegte  mod  Vidden, 
hvor  Hedendommens  Tog  svandt  i  Mulm.  Kristendom- 
mens Triumf  steg  i  Orgelmusik  og  Sang;  saa  sortned 
det  hele  hen  og  taug. 

Prinsen  snudde  sig  atter  og  slog  Øinene  op.  Og 
atter  hørte  han  de  hæse  Bandhundglæfs  derude  fra. 

For  tredie  Gang  skifted  Billedet  for  hans  sovende 
Sanser.    Det  var  Trængselstiden,    som    steg.    Bleke 

Grupper  ved  de  stængte  Kirker;  Kvinder  i  Bøn;  Mænd 
med  Hodet  i  sine  Hænder.  Da  steg  igjen  Skikkelser 
op  af  det  graa.  Det  var  Fortidens  Konger.  Der  stod 
de  paa  Fjeldet,  Harald,  Olaf,  Sverre  og  bag  dem  et 
ustanseligt  Tog.  De  stirred  ned  paa  Folket  og  var 
bleke.  De  skjulte  sit  Ansigt  i  sine  Hænder;  de  drog 
sine  Sværd.  Krigslur  klang  og  Vaabengny.  Hele  Fol- 
ket reiste  sig.  De  kom  fra  Fjeldet  og  ned ;  tusinder  af 
dragne  Sverd  —  de  søgte  ham,  Prinsen! 

Kristian  Frederik  sprang  op  fra  sit  Leie,  dyvaad  af 
Sved.  Han  stod  paa  det  isnende  Gulv. 

„Vagt!  Schwartz!  Bonde!"  skreg  han.  Han  famled 
efter  sin  Kappe. 

Da  stod  Thore  med  Lygt  i  Døren. 

„Hvad  er  paa  Færd?"  spurgte  han. 

Prinsen  tog  sig  ravende  til  Hovedet. 

„Kongerne!  De  var  over  mig!"  stønned  han;  saa 
seg  han  tilbage  mod  Sengen  og.  satte  sig. 

Thore  stod  bred  og  laagn. 

„Prinsen  har  vel  drømt,"  sagde  han.  „Det  er  Sne- 
drev ude." 

Prinsen  drog  sig  om  Hodet. 

„Ja,"  hvisked  han. 

Thore  stod  med  Lygten  i  Haanden  og  saa. 

„Lægg  dig  Prins,"  sagde  han.  „Du  trænger  sove." 

Kristian  Frederik  saa  sig  om. 

„Ja,"  svared  han.  „Men  Vagt?"  Han  saa  op  paa 
Thore. 

7* 

„Jeg  er  vaken,"  svared  denne,  „Du  trænger  ingen 
anden  Vagt." 

„Ja,  naar  Du  — "  Prinsen  saa  atter  op  paa  ham, 
lagde  sig  tilbage  i  Sengen  og  fik  Overbredslen  over. 

Thore  snudded  sig,  gik  mod  Stuen  og  frem  til 
Aaren.  Satte  Lygten  fra  sig,  satte  sig  paa  Krakken 
med  Hagen  i  sin  Haand  og  blev  siddende  slig.  Man 
saa  hans  Ansigt  hele  Tiden.  Ude  hørtes  atter  de  en- 
somme Bandhundglæfs  i  Nattestormen.  Og  Prins  Kri- 
stian Frederik  sovned  omsider  trygg  derinde  paa  sit 
Leie  i  Kongskoven. 


Det  er  graa  Morgen  med  Sneskodde. 

Granbar  ligger  for  Svalen;  Veiene  er  sopte  ef- 
ter Nattestormen;  thi  nu  straks  skal  Prinsen  fare. 
Folk  fylder  Tunet;  Ungdom  staar  paa  Loftsstuens 
sprinklede  Gange,  somme  paa  det  morkne  Staburs 
Trap  eller  paa  Laavebroen  længer  frem.  Kirkeslæde 
med  Hest  staar  forspændt  dernede.  Skiløbere  venter 
med  paaspændte  Ski.  Fremme  ved  Svalgangen  sidder 
Guri  Harbakken  med  en  Sjaalygt  i  Haanden,  og  midt 
paa  Tunet  staar  Thore  Bonde. 

Nu  kommer  Prinsen  ud  af  Svalen,  fulgt  af  Haffner 
og  Schwartz.  Han  stanser  paa  Svalstenen  og  ser  ud 
over.  Al  Mængden  stirrer. 

„Vi  fik  graat  Veir  Bonde,"  siger  han.  „Man  ser 
ikke  Fjeldene." 

Thore  vendte  sig. 

„Skaadden  blaaser  bort,"  svared  han.  „Du  faar  sé 
dem  siden.  Naar  Du  kommer  paa  Harbakken,  har  Du 
hele  Heimen  for  dig." 

Prinsen  gik  ned  og  frem. 

„Hvilken  Vei  skal  vi  fare?"  spurgte  han. 

Thore  smilte. 

„Aa  det  er  bare  én  Vei,  som  er  høvelig,"  sagde 
han.  „Den,  som  de  for  de  gamle  Kongerne."  Han  pegte. 
„Der,  der  du  ser  —  der  for  han  Hellig  Olav  den  Tid, 
han  kristned  Landet,  og  der  for  han  Kong  Sverre  au, 
da  han  slet  som  værst,  og  saa  han  —  Haakon  Gamle 
vel?"  Han  saa  mod  Flokken. 

„Nei,"  svared  Kristen  Knivsmed.  „Han  for  Øster- 
dalen —  under  Rondane!" 

„Ja  han  for  Østerdalen."  sagde  det  i  Flokken. 

Thore  snudde  sig. 

„Ja,  han  for  da  frelst,  fast  det  var  Vinterstider," 
sagde  han.  „Aa  ja,  de  har  faret  her  mange  baade  før 
og  siden  —  han  — " 

„Kristian  sette  —  Kristian  Reks,"  kom  det  stærkt 
fra  Flokken. 

„Ja  og  saa  han  —  " 

„Gyldenløve  — "  ropte  mange  Stemmer. 

Thore  rysted  paa  Hodet. 

„Ja  det  var  nok  itte  Konge  det,"  sagde  han. 

„Han  var  jamngod  med  Konge  han,"  lagde  Kri- 
sten Knivsmed  ind. 

„Ja,  ja,"  klang  det  i  Flokken. 

Thore  flytted  Fod. 

„Ja  dem  for  her  alle  dem,  som  var  naa'e  tes,"  sagde 
han.  „Det  var  ligesom  dem  maatte  igjennem  her." 

„Ja  Bonde,"  svared  Prinsen  greben.  „Og  det  ser 
jeg,  at  nok  ogsaa  jeg  maa  igjennem  her,  skal  jeg  kunne 
gjøre,  hvad  mit  Hjerte  tilsiger  mig  for  Norge." 

Han  gik  et  Skridt  frem  mod  Mængden. 

„Det  lover  jeg  Eder  Bønder,  at  hvad  der  staar  i 
min  Magt,  det  skal  blive  gjort  for  at  bringe  Eder 
Hjælp  til  at  holde  disse  tunge  Tider  ud!" 

„Det  var  bra,"  sagde  gammelt  Folk  i  Flokken. 

„Aa  Gud  velsigne  Prinsen!" 

„Aldrig  vil  I  svige  Eders  Ed  til  Konge  og  Fædre- 
land," fortsatte  Prinsen  bevæget. 

„Nei  nei!"  klang  det. 

„Og  Liv  og  Blod  vil  I  sætte  ind,  om  det  gjælder?" 

„Ja,  ja!"  Der  steg  stor  Larm. 

„Send  Krudt  og  Bly  Du  Prins!"  ropte  Kristen  Kniv- 
smed. Og  Larmen  steg,  vedholdende. 

Da  klang  et  Signalhorn  nede  fra  Veien,  først  fjernt, 
saa  straks  efter  nærmere;  alle  blev  staaende  og  lytte. 

„Hvad  Bud  er  dette?"  spurgte  Prinsen. 

Et  Ilbud  paa  Ski  kom  dragende  ind  paa  Gaarden 
og  lige  frem. 

„Er  Prinsen  reist?"  spurgte  det  anpusten. 

„Her,"  sagde  Kristiai?  Frederik  og  rakte  Haand 
frem. 

Schwartz  modtog  Ilbudets  Brevskab  og  rakte  Prinsen. 

„Brevskab  til  Deres  kongelige  Høihed,"  sagde  han. 

Prinsen  brød  Brevet  og  læste.  En  stor  Blekhed  steg 
i  hans  Ansigt.  Der  var  dødsens  stille. 

„Slemt  Nyt,  Deres  kongelige  Høihed?"  spurg  Haff- 
ner  dæmpet. 

Prinsen  rakte  ham  tavs  Brevet.  Han  læste  og  traadte 
tilbage. 

„Du  er  blek  Prins,"  sagde  Thore  og  stirred  spør- 
gende paa  Kristian  Frederik. 

„Bønder!"  ropte  Prinsen  i  stærk  Bevægelse.  „Det 
er  hændt,  som  jeg,  Arving  til  Danmarks  og  Norges 
Throner  aldrig  kunde  tænke  vilde  ske:  Kong  Frede- 
rik Sjette  har  frasagt  sig  Norges  Throne!" 

Der  var  dyb  Taushed.  Alle  stod  slagne. 

„Somme  har  ventet  slikt,"  klang  en  skarp  Røst  i 
Stilheden.  Det  var  Kristen  Knivsmed. 

Prinsen  traadte  er  Skridt  frem. 

„Normænd!"  ropte  han.  „Det  er  hændt,  som  vil 
fylde  hver  Nordmands  Hjerte  med  Sorg  og  Skam,  som 
det  fylder  mit  Hjerte  med  slig  Blusel,  at  jeg  knapt 
kan  tale!" 

„Hvad  er  hændt?"  Thore  stod  mørk  og  truende. 

Prinsens  Stemme  skalv. 

„Tvungen  af  de  store  Magter  har  Kong  Frederik 
Sjette  for  at  give  Norden  Fred  afstaaet  Norges  Folk 
og  Rige  til  Sverige!" 

Thore  var  bleven  graa  i  Ansigtet. 

„Solgt!"  skrek  han.  „Prins!  Du  ser  slig  vi  har  det, 
og  Du  faar  vel  se  mer  og  værre  videre  frem!  Slig 
har  vi  havt  det  nu  snart  fire  Hundred  Aar!  Gang  efter 

Gang  er  de  komne  baade  fra  Øst  og  Vest  for  at  faa 
os  til  at  svige  det,  vi  svor,  og  mangen  Gang  kunde 
en  fristes  til  sligt;  men  vi  har  holdt  fast,  fordi  —  ja 
fordi  vi  er  slig!  Og  saa  kommer  Du  og  siger  —  nei 
da  er  Du  en  Løgner  Prins;  for  sligt  det  kan  aldrig 
ske!" 

„Aa,  alt  kan  ske!"  ropte  Kristen  Knivsmed,  harm. 

Thore  løfted  de  knyttede  Næver. 

„Ja,  saa  faar  det  væra  slut,"  skrek  han;  „for  dette 
det  traatter  vi  itte!" 

„Nei,  nei!"  svared  det  som  Storm  i  Flokken. 

Prins  Kristian  Frederik  løfted  sin  Haand  til  Stilhed. 

„Normænd!"  ropte  han,  „Ingen  lider  mere,  end  jeg, 
ved  det  Budskab,  vi  har  faaet,  og  ingen  er  nærmere 
end  jeg  til  at  bringe  Hjælpen  her.  Norges  Folk  er 
sveget  i  sin  Tro  og  løst  fra  sin  Ed;  men  det,  som  er 
tænkt  til  ondt,  har  et  naadigt  Forsyn  vendt  til  godt! 
Ser  i  da  ikke,  at  det  er  Friheden,  som  bydes  Eder!" 

Der  faldt  undrende  Stilhed.  Thore  stod  slagen  og 
stirred  hen. 

„Prins,  hvad  er  det.  Du  siger?"  mumled  han. 

Prins  Kristian  Frederiks  Ansigt  fik  Ættens  Magt. 

„Aldrig  gaar  Norge  under  fremmed  Styre!"  ropte 
han.  Saa  er  da  Stunden  der  til  at  tage  Eders  egen 
Konge  og  atter  træde  ind  i  de  selvstændige  Natio- 
ners Række." 

Der  steg  dyb,  betagen  Mumlen;  Mændene  saa  paa 
hverandre. 

„Normænd!"  fortsatte  Prinsen.  „Jeg  er  Arving  til 

dette  Lands  Throne!  Vil  I  følge  mig  og  slaa  til  sidste 
Mand  for  Frihed  og  Fædreland,  da  skal  denne  Sor- 
gens og  Skammens  Dag  for  Norge  blive  en  Glædes- 
dag —  det  sværger  jeg,  saa  sandt  hjælpe  mig  Gud!" 

Han  stod  der  ung  og  høj  med  flammende  Blikk. 

Thore  Bonde  stod  blek  af  Bevægelse. 

„Gud  velsigne  dig  Prins,  om  Du  siger  sandt,"  sagde 
han  med  betaget  Mæle.  „Du  for  forbi  Kringlen  her- 
nede, saa  Du  vet,  hvad  vi  vil!" 

„Send  os  Kugler  og  Krudt!"  skrek  det  i  Kor  fra 
Flokken. 

Prinsen  saa  sig  om,  henreven. 

„Mangt  har  jeg  set  paa  min  Færd,"  udbrød  han; 
„djærv  Tale  har  jeg  hørt  og  mangt  har  jeg  faaet  kjært 
heroppe!  Tunge  Tider  gaar  vi  imøde;  men  til  mig  kan 
I  trygt  komme !  Er  I  mig  tro,  skal  jeg  blive  dette  Land 
en  Frelser  og  dette  Folk  en  Ven ;  det  sværger  jeg  An- 
sigt til  Ansigt  med  Eders  mægtige  Fjeld!" 

Han  vendte  sig  med  en  betagen  Haandbevægelse 
udover.  Da  tog  han  slagen  et  Skridt  tilbage  og  blev 
staaende  slig  og  stirre. 

Stormen  havde  strøget  Skodden  bort;  nu  laa  Fjeld- 
vidden der  snedrivende  hvid  med  Tinder  og  Skar  i 
Solskinnet.  Det  glitred  medet  over  Tun  og  Ruder  med 
hele  Vinterdagens  gyldne  Skjønhed.  Kristian  Frederik 
stod  taus,  greben  af  en  mægtig  Bevægelse.  Folket 
snudde  sig  og  stirred  som  han. 

„Ja,  nu  ser  Du  dem,"  sagde  Thore  i  stor  Magt. 

Der  var  længe  stille. 

Da  vendte  Prinsen  sig  langsomt  mod  sit  Følge. 

„Og  nu  HafFner,"  sagde  han  dæmpet  —  „det  er 
paa  Tide!  Farvel,  I  gode  Mænd,  Farvel!"  Han  snudde 
sig  endnu  en  Gang  mod  Fjeldene  som"  for  at  fæste 
Synet  og  vilde  gaa. 

Da  kom  gamle  Guri  Harbakken  fremover  med  sin 
Stav. 

„Faar  je  sjaa  Prinsen!  Faar  je  sjaa  Prinsen!"  bad 
hun,  der  hun  hinked  frem. 

Thore  vilde  hindre  hende. 

„Hold  dig  unda,"  bød  han. 

Men  Kristian  Frederik  stansed. 

„Se  Du  bare,"  sagde  han  mildt  og  vendte  sig  mod 
den  Gamle. 

Guri  Harbakken  kom  lige  frem  med  Haanden  over 
Øinene  og  stirred  længe. 

„Fagert  Kjøtt  aa  Bio'  var  det,"  sagde  hun  gammel 
og  skjælv  i  Maalet;  „men  for  veik  tykkes  Du  mig  til 
aa  bli  Norges  Frelsermand!  —  ja!"  —  Hun  snudde 
med  et  Suk  og  gik,  støttet  til  sin  Stav. 

„Kan  hænde  det,"  udbrød  Prinsen.  „Men  Liv  og 
Blod  vil  jeg  ofre!  Gud  raader  for  Skjæbnen!" 

Han  vendte  sig  for  at  gaa.  Da  kom  Ragnhild,  som 
havde  staaet  tæt  ved  sin  Fader,  frem. 

„Lykke  paa  Færden,"  sagde  hun  betagen. 

Prinsen  vendte  sig  mod  hende. 

„Tak  og  paa  Gjensyn  —  i  alle!"  Han  gik  hurtig  til 
Slæden  fulgt  af  sine  Officerer. 

Kommen  i  Slæden  reiste  han  sig  op  og  ropte  mod 
Thore,  som  stod  midt  paa  Tunet. 

„Veien  er  farlig  Bonde!  Jeg  stoler  paa  dine  Folk!" 

„Kjør  Du  trygg,"  ropte  Thore  tilbage.  „Sviger  ikke 
Du  os,  saa  sviger  aldrig  vi  dig!" 

Bjældeklangen  faldt  i.  Prinsen  og  hans  Følge  reiste. 
Mængden  stod  taus  og  stirred  som  efter  et  Syn; 
Ragnhild  høi  og  slank  paa  Svalstenen.  Men  midt  paa 
Tunet  stod  Thore  med  Hænderne  i  Lommerne  og  saa 
efter  Kongeslæden,  til  den  blev  borte  oppe  i  Svingen. 
Saa  vendte  han  sig  uden  et  Ord  og  gik  ind  i  Vinter- 
stuen. 


SYVENDE  KAPITEL 


Prins  Kristian  Frederik  sad  i  sit  Arbeidsgemak  paa 
Eidsvold  Jernverk.  Han  var  for  flere  Dage  siden  kom- 
men tilbage  fra  sin  Vinterreise  gjennem  Norge  og 
havde  overalt  erfaret  Folkets  uhyre  Forbitrelse  over 
Landets  skammelige  Overdragelse  til  Sverige  og  dets 
Redebonhed  til  at  ofre  alt  for  Friheden.  Nu  havde 
han  efter  Samraad  med  nogle  af  Landets  indflydelses- 
rigeste Mænd  sat  et  Udvalg  af  de  forskellige  Stænders 
Repræsentanter  Stævne  hid  til  Eidsvold  og  vented 
hvert  Øieblik,  at  Konnetableforsamlingen  skulde  ind- 
finde sig  for  sammen  med  ham  at  raadslaa  om  Lan- 
dets Skjæbne. 

Det  var  stille  i  Hans  kongelige  Høiheds  Gemak; 
Lysene  brandt  døsigt  i  de  tunge  Lysekroner;  Prinsen 
sad  ved  sit  Arbeidsbord  med  Hovedet  støttet  i  begge 
Hænder.  Pludselig  reiste  han  sig,  gik  frem  og  tilbage 
over  Gulvet  med  et  tankefuldt  Udtryk  i  sit  Ansigt; 
saa  gik  han  atter  hen  og  sad  som  før. 

—  Det  banked  forsigtigt  paa  Indgangsdøren.  Prin- 
sen løfted  Hovedet  og  lytted. 

„Hvem  der?"  spurgte  han. 

Døren  aabnedes  sagte;  en  aldrende  Mand  med  endel 
Dokumenter  i  Haanden  traadte  ind  og  hilste  dybt. 
Han  var  i  fornem  Dragt;  det  graahvide  Haar  var 
elegant  friseret;  de  skraatliggende  Øine  havde  et  klogt, 
vagtsomt  Blik;  Munden  var  dulgt  lukket.  Skuldrene 
runde  og  sluttede;  han  traadte  hen  til  Prinsen  med 
smidig  Gang  og  salonvante  Bevægelser.  Det  var  Kon- 
ferentzeraad  Carsten  Anker,  Eieren  af  Eidsvold  Jern- 
verk  og  en  af  Norges  betydeligste  Godsbesiddere. 

„Med  Deres  kongelige  Høiheds  Tilladelse,"  sagde 
han  i  ærbødig  Tone;  —  „her  er  Deklarationen  til 
Magterne,  siden  Deres  kongelige  Høihed  har  behaget 
at  finde  den  passable." 

Prinsen  tog  imod. 

„Den  er  superb,  kjære  Herr.  Konferentzeraad," 
svared  han  venlig.  „De  skriver  et  aldeles  excellent 
Fransk !  Og  selve  Protesten  er  et  diplomatisk  Mester- 
stykke." Han  lagde  Dokumenterne  tilside. 

Anker  bukked  sirligt. 

„Jeg  takker  Deres  kongelige  Høihed,"  sagde  han  i 

lys  Tone.  „Men  har  jeg  i  denne  Sag  handlet  under 
un  inspiration  heureux,  da  er  det,  fordi  jeg  af  hele  mit 
Hjerte  protesterer  mod  den  uhørte  Krænkelse  af  Fol- 
keretten og  Deres  kongelige  Høiheds  Arveret  til  Nor- 
ges Throne!  De  tout  mon  coear,  Deres  kongelige  Høi- 
hed!"  Han  lagde  Haanden  paa  sit  Bryst  og  bukked 
atter  sirligt. 

Prinsen  saa  op  paa  ham. 

„Herr  Konferentzeraad,"  sagde  han  forbindtlig.  „De 
har  vist  Dem  som  en  fuldtro  Ven  i  disse  vanskelige 
Tider.  Jeg  ved  ikke  nok  at  takke  Dem." 

Carsten  Anker  retted  sig  bevæget. 

„Deres  kongelige  Høihed,"  svared  han.  „Min  Edu- 
cation  og  min  Alder  hindrer  mig  i  paa  Slagmarken  at 
ofre  Liv  og  Blod  for  det  elskede  Fædreland;  men 
alt,  hvad  jeg  evner  og  eier,  det  stiller  jeg  med  Glæde 
til  Deres  kongelige  Høiheds  Disposition!" 

Prinsen  rakte  ham  Haanden, 

„En  hjertelig  Tak  Herr  Konferentzeraad,"  sagde 
han.  „Der  findes  visselig  Tusinder  og  atter  Tusinder  af 
Norges  Sønner,  som  med  Glæde  ofre  Liv  og  Blod  for 
dette  stolte  Land;  men  de  Tjenester,  som  De,  baade  i 
Kraft  af  Deres  Stilling,  Anseelse  og  Talenter  formaar 
at  vise  Landet  evner  kun  faa  Mænd  i  Norge!"  Han 
reiste  sig.  „Siden  Grev  Wedel  har  unddraget  sig 
kjender  jeg  knapt  en  eneste." 

Carsten  Ankers  Ansigt  blev  uroligt. 

„Deres  kongelige  Høihed,"  sagde  han.  Jeg  er  me- 
get bedrøvet  derover;  men  — " 

Prinsen  fortsatte:  „Og  netop  nu,  da  diplomatiske 
Forviklinger  med  Sikkerhed  kunne  forudsiges  og 
Underhandlingerne  med  Magterne  kommer  til  at  faa 
afgørende  Betydning,  vilde  en  Mand  med  hans  over- 
legne Dygtighed  kunne  yde  sit  Land  de  aller  største 
Tjenester." 

Anker  taug.  Prinsen  gik  tankefuld  frem  og  tilbage 

Pludselig  stanser  han  foran  Anker. 

„Mon  chere  Anker,"  siger  han.  „Som  De  visselig 
forstaar,  er  det  Englands  Holdning,  som  vil  komme 
til  at  afgjøre  vor  Skjæbne.  Jeg  tilstaar  Dem  oprigtig, 
at  jeg  bygger  paa  denne  Magt,  baade  paa  Grund  af 
det  engelske  Folks  Retfærdighedsfølelse  og  paa  Grund 
af  Englands  betydelige  Handelskonnexioner  med  Norge 
gjennem  alle  Tider.  Vil  De"  —  han  stod  nu  lige  foran 
Anker  —  „om  saadant  skulde  vise  sig  fornødent  — 
paatage  Dem  det  vanskelige  Hverv  at  gaa  som  vor 
Envoyé  til  England  og  der  tale  Norges  og  dets  vor- 
dende Konges  Sag?" 

Han  saa  forskende  ind  i  Ankers  Ansigt. 

Carsten  Anker  tog  et  Skridt  tilbage.  Han  syntes  be- 
væget og  taug  et  Øjeblik,  som  om  han  overveied.  Saa 
førte  han  Haanden  op  mod  sit  Bryst  og  lod  den  med 
en  elegant  Haandbevægelse  atter  falde. 

„Deres  kongelige  Høihed,"  sagde  han  med  festlig 
Stemme.  „Jeg  indser  tilfulde  Betydningen  af  det  ære- 
fulde Hverv,  som  eventuelt  agtes  mig  betroet.  Sen- 
delsen  til  England  tør  blive  skjæbnesvanger  baade  for 
Norge  og  for  mig  personlig.  Jeg  er,  som  Deres  kon- 

gelige  Høihed  ved,  Eiendomsbesidder  og  kanske  en 
af  de  betydeligere  i  Norge.  Det  tør  hænde,  at  mit 
Fravær  specielt  under  disse  vanskelige  Tider  kunde 
totalement  derangere  mine  AfFairer  her  hjemme;  men" 

—  han  traadte  et  Skridt  frem  —  „det  mindre  faar 
vige  for  det  større!  Jeg  stiller  mig  uden  videre  Be- 
tænkning til  Deres  kongelige  Høiheds  Disposition!" 

Prinsen,  hvis  Ansigt  havde  mørknet,  lyste  atter  op 
ved  Ankers  sidste  Ord.  Han  rakte  kam  sin  Haand. 

„  Tak  og  atter  Tak,  kjære  Herr  Conferentzeraad, "  sagde 
han.  „Saa  gaar  jeg  lettet  til  det,  som  forestaar.  Men, 
sig  mig  nu  tilslut:  Nærer  De  fremdeles  ingen  Tvivl 
om  min  Ret  til  med  uindskrænket  Magt  at  bestige 
Norges  Throne?" 

Anker  smilte. 

„Ikke  den  ringeste  Tvivl,  Deres  kongelige  Høihed," 
svared  han.  „Thronen  er  jo  ledig,  og  Deres  kongelige 
Høihed  er  nærmeste  Thronarving;  den  Sag  er  sole- 
klar." 

„De  har  visselig  Ret,"  sagde  Prinsen;  „men  der 
turde  dog  være  dem,  som  muligens  vilde  kræve  Konge- 
valg og  Konstitution.  Folket  —  Frankrigs  Exempel  — " 

Anker  smilte  atter. 

„Folket  har  altid  en  Mængde  Meninger  —  det  vil 
sige  ingen  Mening,  Deres  kongelige  Høihed,"  svared 
han.   „En  Konstitution!"  —  han  trak  paa  Skuldrene 

—  „ja,  det  kan  være  godt  nok  og  kan  vel  altid,  hvis 
det  findes  opportunt,  præsteres;  hvad  der  nu  trænges 
er  efter  min  Mening  en  kraftig  Haand,  som  paa  Arveret- 

tens  urokkelige  Grund  kan  lede  Folket  over  i  lykke- 
ligere Vilkaar." 

„De  har  Ret,  Anker!  Certainement,  De  har  Ret!" 
udbrød  Prinsen.  „Jeg  gaar  øieblikkelig  i  Gang  med 
at  afslutte  min  Proklamation  til  Norge.  Er  Notablerne 
ankomne." 

Anker  saa  paa  sit  Uhr. 

„Tiden  er  øieblikkelig  inde,"  svared  han.  „Da  jeg 
tillod  mig  at  forstyrre  Deres  kongelige  Høihed,  var 
Professor  Sverdrup  allerede  kommen." 

Prinsen  blev  opmærksom. 

„Han  er  en  Mand  af  Importance,"  sagde  han.  „Det 
turde  kanske  være  klogt  allerede  paa  Forhaand  at  — " 

Anker  bukked. 

„En  Mand  hørt  er  en  Mand  vunden,"  siger  man 
gjerne,"  sagde  han.  „Men  er  Professor  Sverdrup  vun- 
den, da  har  Deres  kongelige  Høihed  vundet  et  helt 
Slag." 

Prinsen  nikked. 

„Vær  af  den  Godhed  at  lade  melde  for  Professsor 
Sverdrup,  at  jeg  venter  ham,"  bød  han. 

„Som  Deres  kongelige  Høihed  befaler!"  Anker 
forlod  Kammeret. 

Og  Prinsen  satte  sig  atter  til  sit  Arbeidsbord. 

Faa  Minutter  efter  traadte  Professor  Sverdrup  ind. 
Han  var  høi,  mørk,  med  dybe,  forskende  Øine,  krum, 
kødfuld  Næse,  buet,  fyldig  Mund  og  stærk  Hage.  Han 
førte  sig  med  stor  Ro  og  Selvtillid,  traadte  halvt  frem 
i  Gemakket,  hilste  let  og  blev  staaende. 

Prinsen  gik  ham  imøde. 

„De  er  Professor  Georg  Sverdrup,"  sagde  han  i 
vindende  Tone. 

Sverdrup  hilste  atter. 

„Ja,  Deres  kongelige  Høihed,"  svared  han. 

Prinsen  rakte  ham  Haanden. 

„Jeg  har  vist  tidligere  havt  den  Glæde  — ?" 

„Ved  et  Par  Leiligheder  —  ganske  flygtig,  Deres 
kongelige  Høihed,"  svared  Sverdrup  i  stor  Ro. 

Prinsen  bød  ham  med  en  Haandbevægelse  tage 
Plads. 

„Tak  for  Deres  beredvillige  Fremmøde,"  sagde  han. 

Sverdrup  blev  staaende. 

„Tiderne  kræver,  at  hver  Normand  gjør  sin  Pligt, 
Deres  kongelige  Høihed,"  svared  han. 

Prinsen  satte  sig. 

„  Det  skal  med  den  Høiestes  Bistand  ogsaa  jeg  gjøre  — 
med  gode  norske  Mænds  Raad  og  Daad,"  udbrød  han. 

Sverdrup  gik  langsomt  nærmere. 

„Enhver  norsk  Mand  maa  i  sit  Hjerte  være  Deres 
kongelige  Høihed  dybt  taknemmelig  for  den  Beslut- 
ning, De  nu  har  fattet  til  Norges  Redning  og  Gjen- 
opreisning,"  sagde  han  med  dyb  Stemme. 

Prinsen  blev  bevæget. 

„Den  Beslutning,  De  peger  paa,"  sagde  han,  „har 
for  mig  kostet  stor  Kamp  og  mange  vaagne  Nætter. 
Jeg  er,  som  De  ved,  med  stærke  Baand  knyttet  til 
Danmark;  men  efter  hvad  der  nu  er  skeet,  efterat 
Danmarks  Konge  tvungen  af  en  overmægtig  Fiende 

har  seet  sig  nødsaget  til  at  opofre  dette  trofaste  Folk, 
da  ser  jeg  for  Gud  ikke  andet  end  at  min  første  og 
helligste  Pligt  er  at  staa  Norge  bi." 

Professor  Sverdrup  gik  lige  frem  til  Bordet. 

„Deres  kongelige  Høihed,"  sagde  han.  „Jeg  er  som 
De,  med  stærke  Baand  og  stor  Kjærlighed  knyttet  til 
Danmark.  Der  har  jeg  min  Slægt;  der  har  jeg  hentet 
mine  Kundskaber;  til  Danmark  er  jeg  knyttet  med 
varme  Venskabsbaand.  Og  da  Budet  om  den  store 
Ulykke  kom  —  jeg  kan  ikke  sige,  hvordan  jeg  følte 
det.  Men,  da  Bestyrtelsen  først  var  over  og  Sorgen  og 
Vemodet  havde  faaet  sin  Tid,  da  steg  der  andre  Tan- 
ker. Nu  ser  jeg  i  det,  som  er  skeet,  en  Forsynets  Sty- 
relse eller  kald  det,  om  De  heller  saa  synes,  en  dy- 
bere historisk  Lov." 

Han  løfted  sin  Røst  og  stod  der  høi.  „Midt  i  Stor- 
magternes vilkaarlige  Skalten  og  Valten  med  Folke- 
skjæbner,  midt  i  Begivenhedernes  Brænding  er  der 
ved  et  Under  aabnet  vort  Folk  et  Indløb  til  Frelse, 
og  Deres  kongelige  Højhed  er  Forsynets  udvalgte 
Redskab  til  at  føre  Norge  frelst  i  Havn  og  skjænke 
det  den  Frihed,  hvorefter  Landet  nu  i  saa  lange  Tider 
har  hungret  og  sukket!" 

„De  har  Ret,  De  har  Tusinde  Gange  Ret,"  udbrød 
Prinsen  betagen.  „Og  De  tror  heller  ikke  De,  at  det  nor- 
ske Folk  vil  foretrække  svensk  Overherredømme  frem- 
for en  Kamp  paa  Liv  og  Død  for  Frihed  og  Selvstæn- 
dighed?" 

Sverdrup  saa  paa  Prinsen.  Saa  satte  han  sig,  slog 

Armene  ikors  over  Brystet  og  sad  i  stor  Ro.  Prinsen 
tog  ogsaa  Sæde. 

„Min  Skydskarl  hid  idag,"  sagde  Sverdrup  og  saa 
fra  Siden  paa  Prinsen  —  „var  en  gammel  Bonde. 
Han  eied  sin  Hest;  kanske  han  eied  to;  men  han  eied 
det,  som  bedre  var.  Paa  Veien  spurgte  han  mig,  hvor- 
for der  idag  reiste  saa  mange  fornemme  Folk  opover 
til  Eidsvold.  „Du  skal  vel,"  sagde  han,  „lægge  over 
med  Prinsen  at  give  Norge  over  til  Sverige?"  Jeg 
svared  ikke  videre  paa  det.  „Ja  skal  Du  være  med  i 
dette  Laget,"  sagde  han,  „da  maa  Du  for  Guds  Skyld 
aldrig  give  din  Stemme  til  sligt;  jeg  vil  gjerne  give 
baade  mit  og  mines  Liv  og  alt,  hvad  jeg  eier,  for  ikke 
at  leve  den  Dagen!"  Deres  kongelige  Høihed!  Den 
gamle  Mand  var  ganske  bleg  i  sit  Ansigt!" 

Professor  Sverdrup  havde  reist  sig  ved  de  sidste 
Ord.  Prinsen  gjorde  ligesaa. 

„Jeg  siger  Dem,  Herr  Professor,"  udbrød  han,  „at 
med  dette  Folk  — " 

Sverdrup  afbrød  med  en  Haandbevægelse. 

„Der  var  endnu  noget,"  fortsatte  han  med  stor 
Magt.  „Før  vi  endelig  skiltes,  sagde  den  gamle  Bonde: 
„Men  hvad  Du  nu  siger  eller  gjør,  saa  husk  for  alting 
paa,  at  Du  har  Gud  attaat."  Deres  kongelige  Høihed! 
I  disse  enkle  Ord  har  De  hele  det  norske  Folk.  Der 
er  intet  dybere  Nag,  hverken  mod  Danmark  eller  mod 
Sverige,  kun  et  ustanseligt  Raab  om  den  Frihed,  som 
os  med  Gud  og  rette  tilkommer!" 

Kristian  Frederik  stod  greben. 

8* 

„Saa  er  det  da  ingen  Tvil  underkastet,"  sagde  han, 
at  jeg  er  et  Redskab  i  den  Høiestes  Haand,  naar  jeg 
nu  i  Kraft  af  min  adelsbaarne  Arveret  med  uind- 
skrænket kongelig  Magt  bestiger  Norges  Throne?" 

Professor  Sverdrups  Ansigt  mørkned.  Han  vendte 
sig  fra  Prinsen,  gik  hen  over  Gulvet  med  korslagte 
Arme,  vendte  tilbage  og  stod  foran  Kristian  Frederik, 
mægtig  og  alvorlig. 

„Til  Norges  Throne  har  Deres  kongelige  Høihed 
ikke  mere  Ret  end  jeg,"  sagde  han  stærkt. 

Prinsen  traadte  som  lynslagen  et  Skridt  tilbage; 
han  stod  med  knyttet  Haand  og  stirred  paa  Sverdrup 
med  flammende  Øine. 

„Isandhed  en  dristig  Tale!"  udbrød  han  i  den  hef- 
tigste Bevægelse. 

Sverdrup  mødte  hans  Blik  og  stod  urokkelig  som 
før.  Der  faldt  pinlig  Taushed. 

Endelig  talte  Prinsen. 

„Og  hvorpaa  grunder  De  denne  Deres  Mening?" 
spurgte  han  brudt. 

„Først  og  fremst  derpaa,  at  Norge  er  et  Valgrige 
og  intet  Arverige,"  svared  Sverdrup. 

„Saa  har  dog  gjennem  lange  Tider  Arvefølge  og 
ikke  Valg  bestemt,  hvem  der  skulde  sidde  paa  Norges 
Throne!"  svared  Prinsen,  næsten  heftig. 

Sverdrup  lod  sig  ikke  anfægte. 

„Norge  er  fra  gammel  Tid  og  efter  Haandfæstnin- 
gerne  et  Valgrige,"  svared  han  trygg.  „Hvad  Folket 
af  Troskab  og  i  Nød  har  fundet  sig  i,  tilintetgjør  ikke 


117 


dets  Rettigheder,  og  Overgreb  blir  aldrig  Ret,  hvor 
længe  de  end  udøves.  Dernæst  Deres  kongelige  Høi- 
hed  har  Frederik  den  Sjette  høitidelig  fraskrevet  sig 
og  sine  Arvinger  Norges  Throne  og  løst  alle  Nor- 
mænd  fra  deres  Troskabsed.  Da  er  Landet  atter  frit, 
kan  selv  skrive  sine  Love  og  selv  vælge  sin  Konge. 
Dette  er  Sagen  og  Sandheden,  Deres  kongelige  Høi- 
hed. 

Prinsen  stod  oprørt. 

„Saa  har  jeg  da  ingen  Gjerning  i  dette  Folk!"  ud- 
brød han  med  dirrende  Stemme. 

Georg  Sverdrup  kom  nærmere.  Det  lyste  vældigt 
op  i  hans  Ansigt. 

„Jo,  Deres  kongelige  Høihed!"  sagde  han  med  sin 
dybe,  rungende  Stemme.  „Den  store,  misundelsesvær- 
dige Gerning  at  løfte  et  lidende  Folk  til  Frihed  paa 
en  Maade,  som  er  overensstemmende  med  Tidens 
Krav.  Dette  er,  hvad  enhver  oplyst  Normand  venter 
af  en  Fyrste  med  Deres  kongelige  Høiheds  Talenter, 
Høisind  og  humanistiske  Dannelse!" 

„Med  Tab  af  min  uomtvistelige  Ret!"  skjød  Prinsen 
ind  forbitret. 

„Deres  Kongelige  Høiheds  omtvistelige  Ret!"  fort- 
satte Sverdrup  uden  at  lade  sig  forstyrre.  „Tro  mig 
Deres  kongelige  Høihed!  En  Konge,  valgt,  som  De  vil 
blive  det,  af  et  frit  Folks  dybe  Kjærlighed  og  Tak- 
nemmelighed, det  er  en  Magt,  som  trodser  Verden, 
naar  Statsformer  omstødes  og  omskiftes.  Og  jeg  er 
overbevist  om,  at  Deres  kongelige  Høihed  vil  finde 

det  hæderligere  at  modtage  Harald  Haarfagers  gamle 
Krone  af  et  frit  Folk,  end  om  Deres  kongelige  Høi- 
hed  ved  Arv  eller  paa  anden  tvilsom  Maade  kom  i 
Besiddelse  deraf!" 

Prinsens  Øine  blev  usikre.  „Dette  er  Poesi,  ikke 
Politik!"  udbrød  han. 

Sverdrups  Røst  blev  varm,  hans  dybe  Øjne  brændte. 

„Deres  kongelige  Høihed,"  sagde  han  i  stor  Magt. 
„Saasandt  Poesien  skildrer  det  dybeste,  det  mest  af- 
gjørende  i  den  enkeltes  Liv  som  i  Folkenes  Skjæbne 
i  skjønneste  Form,  —  da  er  dette  Poesi!  Saasandt 
Poesi  er  det,  som  bærer,  seirer  og  skyder  Blomst  i  alle 
vore  store  Stunder,  —  da  er  dette  Poesi !  Og  har  De- 
res kongelige  Høihed  i  uegennyttig  Selvopofrelse  reist 
dette  lidende  Folk  til  en  selvstændig  Nations  Vilkaar 
paany,  al  Verdens  Magter  tiltrods  og  kun  med  Støtte 
i  en  retfærdig  Sag  under  et  naadigt  Forsyns  Beskyt- 
telse, da  har  Deres  kongelige  Høihed  skrevet  et  af 
Historiens  skjønneste  Digte,  som  vil  bevares  i  Folke- 
taknemmeligheden længe  efter  at  vi  og  den  Slægt,, 
som  nu  lever,  har  lukket  sine  Øine.  Deres  kongelige 
Høihed  —  tak  Eders  Gud!" 

Prinsen  stod  henreven.  Overvældet  af  Bevægelse 
gik  han  lige  hen  og  slog  Armene  omkring  Georg 
Sverdrup. 

„De  har  Ret,"  udbrød  han,  „Jeg  er  bleven  overbe- 
vist! Jeg  — "  han  brød  af  i  dyb  Grebethed. 

Georg  Sverdrups  Ansigt  blev  mildt. 

„Deres  kongelige  Høihed,"  sagde  han  med  dæmpet 

Stemme.  „Jeg  stod  her  som  en  Mand,  der  har  mistet 
alt;  nu  er  det  igjen  lykkeligt  at  leve!" 

Prinsen  greb  hans  Haand. 

„I  har  gjort  mig  saa  glad,"  sagde  han.  „Jeg  aander 
som  i  høiere  Luft!  Jeg  vil  straks"  —  han  vendte  sig 
mod  Bordet  —  „de  skal  alle  straks  komme!"  Han 
greb  Bordklokken  og  ringte.  En  Lakai  traadte  ind. 
„Meld  Konferenzeraad  Anker,  at  jeg  ønsker  at  tale 
med  dem,  som  er  komne,  endnu  idag  —  her,  straks!" 

Lakaien  hilste  og  gik.  Prinsen  gik  bevæget  frem  og 
tilbage;  men  Professor  Sverdrup  satte  sig  i  god  Ro 
med  korslagte  Arme. 

Om  et  lidet  Øieblik  kom  Carsten  Anker  ind,  fulgt 
af  Kammerherre  Peder  Anker,  Professor  Treschow, 
Kammerherre  Rosenkrantz,  Generalkvartermester  Haff- 
ner.  Admiral  Lutken  o.  fl.  De  presenteredes  og  tog 
Plads. 

Prinsen  sad  nu  ved  Bordet;  der  var  forventnings- 
fuld Taushed. 

„Normænd,"  begyndte  Kristian  Frederik;  „naar  jeg 
her  idag  har  samlet  Eder  for  at  søge  Raad  mod  den  store 
Ulykke,  som  truer  det  elskede  Fædreland,  da  er  mit 
første  Spørgsmaal  til  Eder  dette:  Tror  I,  at  nogen 
i  Norge  er  til  Sinds  at  godkjende  Kielertraktatens  al 
Folkeret  krænkende  Beslutning  og  godvillig  give  sig 
ind  under  svensk  Herredømme?" 

Han  saa  sig  om  mellem  Mændene. 

Der  var  et  Par  Sekunder  stille.  Da  reiste  Kammer- 

herre  Peder  Anker  sig,  hvidhaaret,  fin  og  fornem  og 
talte  langsomt,  med  klar,  mild  Stemme: 

„Deres  kongelige  Høihed!  Jeg  tør  sige,  at  jeg  gan- 
ske godt  kjender  Stemningen  her  i  Landet,  ganske 
godt,  da  jeg  baade  gjennem  Slægtsforbindelser  og 
commercielle  Forbindelser  staar  mange  af  de  Mænd 
nær,  hvis  Ord  har  nogen  Vegt  og  hvis  Mening  har 
nogen  Betydning;  men  det  tror  jeg  med  Tryghed  at 
kunne  forsikre,  at  jeg  ikke  kjender  en  eneste  Nor- 
mand, som  ikke  anser  den  nævnte  Traktat  som  en 
baade  uhørt  og  uhyre  Krænkelse  af  Folkeretten  og 
som  ikke  med  Liv  og  Blod  vil  forsvare  et  Land,  hvis 
eneste  Forbrydelse  er  dets  Troskab."  Han  saa  sig 
om.  „Jeg  tror,  jeg  her  udtaler  alle  gode  Normænds 
Mening!" 

„Ja."  Det  kom  stærkt  og  afgjørende  fra  de  øvrige. 

Peder  Anker  satte  sig. 

„Da  dette  altsaa  er  bragt  paa  det  rene,"  fortsatte 
Kristian  Frederik,  „saa  spørger  jeg  videre: 

„Har  min  Beslutning  om  at  tage  Norges  Sag  i  min 
Haand  Folkets  udelte  Bifald?  Og  er  min  Arveret  til 
Norges  Throne  klar  og  uomtvistelig?"  Han  saa  sig 
om;  der  faldt  dyb  Taushed.  „Herr  Kammerherre  Ro- 
senkrantz,  hvis  juridiske  Kyndighed  er  alment  aner- 
kjendt,  vil  kanske  behage  at  udtale  sig  om  dette  Spørgs- 
maal ! " 

Kammerherre  Rosenkrantz  reiste  sig  langsomt. 

„Deres  kongelige  Høihed,"  sagde  han  med  lav 
Stemme.  „Lige  saa  sikker  som  jeg  er  paa,  at  det  nor- 

ske  Folk  med  Taknemmelighed  vil  hilse  Deres  konge- 
lige Høiheds  Beslutning  om  at  stille  sig  i  Spidsen  for 
det  norske  Folk  Frihedskamp,  ligesaa  tvilsom  staar  jeg 
ligeoverfor  Deres  kongelige  Høiheds  Arveret  til  Nor- 
ges Throne,  efter  at  Kong  Frederik  den  sjette  har  fra- 
sagt sig  og  sine  Arvinger  den  samme!" 

Han  satte  sig. 

Da  reiste  Conferentzeraad  Carsten  Anker  sig. 

„Med  Tilladelse,  Deres  kongelige  Høihed,"  sagde 
han;  „jeg  kan  ikke  dele  Herr  Kammerherrens  An- 
skuelser om  denne  Sag.  Er  saasandt  Kielertraktaten 
ulovlig  for  Landsafstaaelsens  Vedkommende,  saa  er 
ogsaa  Arveretsafstaaelsen  ulovlig  og  Hans  kongelige 
Høihed  i  sin  fulde  Ret,  naar  han  med  uindskrænket 
Magt  og  Myndighed  bestiger  Norges  Throne." 

Kammerherre  Rosenkrantz  reiste  sig  atter. 

„Det  har  ikke  været  min  Mening,  at  Afstaaelsen  af 
Norge  ifølge  Kielerfreden  skulde  være  en  juridisk 
ulovlig  Handling,"  sagde  han  stille.  „Thi  skulde  en 
Hersker  over  flere  Lande  i  en  ulykkelig  Stund  ikke 
kunne  afstaa  et  enkelt  Land  eller  Dele  deraf  for  at 
opnaa  Freden,  da  var  enhver  Fredslutning  i  det  hele 
taget  en  Umulighed.  Al  Fornuft  tilsiger  dog,  at  Delen 
maa  ofres  for  det  heles  Skyld!" 

Professor  Sverdrup  reiste  sig  braat. 

„Men  der  gives  dog  ogsaa,  Herr  Kammerherre,  en 
høiere  Lov,"  sagde  han  med  vældig  Røst  og  flam- 
mende Øine,  „en  Lov,  som  hjemler  ethvert  Land,  ja 
enhver  By,  der  paa  saadan   Maade  ofres,  Ret  til  at 

forsvare  sin  Selvstændighed!  Ingen  har  i  dette  Øie- 
blik  større  Ret  til  Norges  Throne  end  De  og  jeg; 
Kronen  er  hjemfalden  til  Folket,  som  vel  vil  vide  at 
overdrage  den  til  den  Mand,  hos  hvem  det  finder  de 
største  Talenter  og  den  største  Dyd!" 

Han  satte  sig. 

„Dette  er  det  rigtige,"  udbrød  Professor  Treschow, 
og  de  øvrige  yded  mumlende  sin  Tilslutning. 

Da  talte  Generalkvartermester  Haffner. 

„Jeg  maa,"  sagde  han,  „trods  de  mange  Udtalelser 
i  modsat  Retning,  staa  paa  Herr  Konferentzeraad  An- 
kers Side  i  denne  Sag.  Agter  Norge  ikke  at  finde  sig 
i  Landsafstaaelsen,  saa  bør  det  heller  ikke  finde  sig  i 
den  Krænkelse  af  Arveretten,  som  er  en  Følge  af 
Landsafstaaelsen.  Hans  kongelige  Høiheds  Thronbesti- 
gelse  under  disse  for  Nationen  saa  ulykkelige  For- 
hold er  et  saa  høisindet  Bevis  paa  Kjærlighed  til  dette 
Land  og  Folk,  at  det  vilde  være  i  høieste  Grad  utak- 
nemmeligt, om  ikke  — " 

Prinsen  havde  reist  sig  og  alle  med  ham. 

„Jeg  takker  baade  Dem  og  Herr  Konferentzeraad 
Anker  for  deres  nidkjære  Optræden  paa  mine  person- 
lige Interessers  Vegne,"  sagde  han,  lys  i  Røsten;  „men 
—  han  gik  hen  og  lagde  Haanden  paa  Georg  Sver- 
drups  Skulder  —  denne  Mand  har  overbevist  mig." 

Han  vendte  sig  mod  de  andre  og  fortsatte: 

„Det  være  langt  fra  mig  at  begrunde  min  Ret  til 
Norges  Throne  paa  noget,  som  ikke  er  soleklart  og 

uomtvisteligt.  Saa  lad  da  Nationen  selv  vælge  sin 
Konge! 

At  jeg,  som  har  lært  dette  Folk  at  kjende,  at  jeg, 
som  aldrig  har  levet  slige  Dage  som  disse  sidste  mel- 
lem dette  Folk  —  at  jeg  ønsker  at  blive  dets  Konge, 
kan  enhver  vide.  Vorder  jeg  valgt,  da  kan  jeg  ofre 
Liv  og  Blod  for  dette  Rige,  men  aldrig  forlade  det. 
Imorgen  forelægger  jeg  som  midlertidig  Regent  den 
Plan  for  Tingenes  Orden,  som  jeg  finder  fornøden,  og 
sammenkalder  Landets  Kaarne  for  at  vælge  en  Konge 
og  fastsætte  en  Konstitution.  Siden  træder  jeg  tilbage 
som  Privatmand,  indtil  Valg  er  foregaaet.  Gud  den 
almægtige  vil  beskytte  en  retfærdig  Sag  og  et  sam- 
drægtigt Folks  Kamp  mod  Undertrykkelse.  Norge  skal 
afgive  et  nyt  Bevis  for  den  Sandhed,  at  et  Folk,  som 
frygter  Gud  og  elsker  Fædrelandet,  er  uovervindeligt!" 

Prinsen  havde  talt  i  stor  Bevægelse.  Nu  reiste 
gamle  Admiral  Liitken  sig,  greben  af  hans  Ord. 

„Nu,  Gud  velsigne  en  saadan  Prins,"  udbrød  han, 
„og  lykkelig  den,  som  faar  tjene  en  saadan  Konge!" 

Prinsen  gik  hen  imod  ham. 

„Det  staar  Eder  dog  frit  for,"  sagde  han.  „I  er  mig 
hjertelig  velkommen!" 

Liitken  fik  Taarer  i  Øinene. 

„Jeg  er  en  gammel,  Deres  kongelige  Høihed,"  sagde 
han  bevæget,  „og  inderlig  ønsker  jeg  at  ofre  den  sidste 
Rest  af  mine  Dage  i  en  saadan  Fyrstes  og  et  saadant 
Lands  Tjeneste;  men  jeg  er  dansk  Undersaat,  Deres 
kongelige  Høihed,   og  saa  tungt  det  end  falder  mit 

Hjerte,  saa  kan  jeg  dog  ikke  bruge  mine  graa  Haar 
til  Troløshed!" 

Prinsen  rakte  ham  sin  Haand. 

„Tilgiv  mig  Herr  Admiral,"  sagde  han. 

„Eders  kongelige  Høihed,"  mumled  Liitken. 

„Under  saa  høi  en  Luft  skal  alle  vore  Beslutninger 
fattes,"  udbrød  Prinsen  og  saa  sig  om  mellem  Mæn- 
dene. „Men  Deres  Ord,  Herr  Admiral,  minder  mig 
om  et:  Hæren  —  den  norske  Hær,  hvorpaa  hele  vor 
Skjæbne  beror,  —  kan  vi  stole  paa  Hæren?" 

Carsten  Anker  traadte  frem. 

„Deres  kongelige  Høihed,"  sagde  han.  „Jeg  har 
forudseet  dette  Spørgsmaal  og  paa  eget  Ansvar  ladet 
Herr  General  Staffeldt  og  Herr  Major  Krebs  kalde 
fra  Hovedkvarteret  i  Askim,  begge  to  prøvede  Kri- 
gere, som  flere  Gange  har  taget  det  op  med  Fienden. 
De  ere  komne  og  venter  Deres  kongelige  Høiheds  Be- 
falinger ! " 

„Lad  dem  straks  kalde,"  bød  Prinsen. 

Carsten  Anker  forlod  Gemakket  og  vendte  straks 
efter  tilbage  med  Staffeldt  og  Krebs,  som  præsente- 
redes og  gjorde  militær  Honnør. 

Prinsen  tog  begge  venlig  i  Haand. 

„Som  Dem  meddelt,"  Herr  General,"  sagde  han, 
„inspicerer  jeg  imorgen  Brigaden  ved  Askim;  men 
det  glæder  mig,  at  der  allerede  idag  er  givet  mig  An- 
ledning til  at  høre  Deres  Mening  om  Stemningen  i 
Hæren.  Først  vil  jeg  da  oplyse,  at  jeg  efter  Samraad 
med  disse  gode  norske  Mænd  har  besluttet  at  pro- 

klamere  Norges  Selvstændighed  og  sætte  mig  i  Spid- 
sen for  Regjeringen  som  midlertidig  Regent!" 

Krebs  retted  sig;  det  lyste  op  i  hans  magre,  dri- 
stige Træk.  General  Staffeldt  traadte  et  Skridt  frem. 

„Til  denne  Beslutning  kan  jeg  ikke  andet  en  gra- 
tulere Deres  kongelige  Høihed,"  sagde  han  stærkt. 

„Men  Hæren?"  spurgte  Prinsen.  „Vil  den  ofre  Liv 
og  Blod  for  Fædrelandet?" 

Staffeldt  retted  sig. 

„Deres  kongelige  Høihed,"  sagde  han.  „Jeg  har 
havt  den  Ære  nogle  Gange  at  føre  denne  Hær  til 
Slag.  Jeg  kan  ikke  sige  andet  end,  at  hver  Mand  har 
gjort  sin  Pligt." 

„Men  Stemningen?  Efter  det,  som  er  skeet?" 

„Norske  Tropper  er  stilfærdige,"  svared  General 
Staffeldt.  „Men  denne  Gang  er  der  en  anden  Lyd  i 
Leiren.  Det  summer  som  i  en  tirret  Bikube,  Deres 
kongelige  Høihed.  Det  er  gode  Tegn." 

Prinsen  vendte  sig  mod  Krebs. 

„Og  De,  Herr  Major  Krebs,"  spurgte  han.  „Hvad  er 
Deres  Mening?" 

Krebs  slog  Hælene  sammen  og  stod  stiv  som  en 
Søile. 

„Deres  kongelige  Høiheds  Beslutning  har  rammet 
Folket  lige  i  Hjertet,"  sagde  han  kort  og  kvasst. 

„Det  er  sikkert." 

„Og  Tropperne?" 

Krebs  stod  som  før. 

„Min  Afdeling  taler  bare  om  ét  —  Frihed,  Deres 

kongelige  Høihed,"  svared  han,  „og  kræver  bare  ét: 
at  slaas,  straks!"  Ordene  faldt  som  smaa  Hugg. 

„Og  De  tror  paa  Seir?" 

„Ja,  Deres  kongelige  Høihed,"  kom  Svaret. 

Prinsens  Ansigt  fik  Magt. 

„Men  om  Fienden  alligevel  blev  os  overmægtig  — 
har  De  tænkt  paa  det?"  spurgte  han. 

Krebs  snudded  Hodet  med  Høgenæsen. 

„Da  kan  vi  det  andet.  Deres  kongelige  Høihed:  vi 
kan  falde.  Det  er  en  grei  Sag."  Han  stod  urokkelig. 
De  kolde  Øine  saa  ret  frem. 

Prinsen  drog  betagen  Aande. 

„Dette  er  tydelig  Tale,"  udbrød  han.  „Men  General 
Ohme  paa  Frederikssten  —  kan  den  gamle  syge  Mand 
holde  Stand?" 

Krebs  smilte. 

„General  Ohme  har  Gigt,  Deres  kongelige  Høihed," 
svared  han  usigelig  tørt;  „han  liker  sig  bedst,  hvor 
det  gaar  rigtig  hedt  til  og  flytter  sig  nødig  af  Flek- 
ken!" 

Alle  smilte.  Og  General  Staffeldt  føied  til: 

„Gamle  Ohme  vil  holde  Stand,  saa  længe  en  Ka- 
non kan  hoste.  Deres  kongelige  Høihed;  han  er  af 
samme  Art  som  den  Klippe,  han  sidder  paa!" 

Prinsen  saa  sig  om. 

„Nuvel,"  sagde  han.  „Saa  være  det  besluttet! 
Imorgen  holder  vi  det  afgjørende  Møde,  og  til  10de 
April  indkaldes  Rigsforsamlingen." 

„Den  første  norske  Rigsforsamling  paa  mange  Hun- 

dred  Aar,  Deres  kongelige  Høihed,"  udbrød  Georg 
Sverdrup  bevæget. 

„Gud  bevare  gamle  Norge,"  sagde  Prins  Kristian 
Frederik.  De  tilstedeværende  gjentog  det  mumlende. 
„Og  nu  Farvel  saa  længe!"  Han  slog  ud  med  sin 
Haand. 

„Gud  bevare  Norges  Regent!"  ropte  Georg  Sver- 
drup. 

„Gud  bevare  Norges  Regent!"  blev  det  gentaget  i 
Kor.  Og  med  en  dyb  Hilsen  forlod  Notableforsam- 
lingen  Prinsen,  som  straks  satte  sig  til  sit  Arbeidsbord. 


Det  bankede  sagte  paa  den  hemmelige  Dør  til  Prin- 
sens Arbeidsværelse ;  Lieutnant  Schwartz  traadte  ind. 

„Endelig,  Deres  kongelige  Høihed,"  sagde  han  og 
kom  smilende  hen. 

Prins  Kristian  Frederik  vinked  afværgende  med  sin 
Haand  og  fortsatte  at  skrive. 

Lieutnant  Schwartz  kom  alligevel  nærmere. 

„Deres  kongelige  Høihed  har  havt  en  anstrengt  Ar- 
bejdsdag," sagde  han;  —  „det  bliver  formelig  en  Pligt 
at  forstyrre  Deres  kongelige  Høihed!" 

Prinsen  fortsatte  sit  Arbeide. 

»Jeg  er  sælsomt  greben,"  sagde  han  dæmpet  og 
saa  op;  „det  er  den  lykkeligste  Dag  i  mit  Liv!" 

Schwartz  bukked.  „Deres  kongelige  Høihed  har 
besteget  Thronen?"  spurgte  han  overrasket. 

Prinsen  fortsatte  som  før. 

„Nei,  nei!  Ikke  saaledes,"  sagde  han. 

„Aha!"  udbrød  Schwartz;  „de  demokratiske  Ideer 
har  seiret!  Da  trænger  Deres  kongehge  Høihed  endnu 
mere  til  Hvile  og  Divertissement.  Jeg  har  virkelig  en 
lille  pikant  Surprise  for  Deres  kongelige  Høihed  efter 
Taffelet." 

Han  saa  visst  paa  Prinsen. 

Kristian  Frederik  reiste  sig. 

„Schwartz,"  sagde  han  i  bydende  Tone.  „Dette  er 
den  alvorligste  og  største  Stund  i  mit  Liv ;  jeg  ønsker 
ikke  paa  nogensomhelst  Maade  at  forstyrres!" 

Schwartz  bukked  ærbødig  for  sin  Herre. 

„Da  beder  jeg  Deres  kongelige  Høihed  om  Tilgi- 
velse," sagde  han  i  servil  Hoftone;  „men  skulde  De- 
res kongelige  Høihed  senere  faa  Brug  for  en  Ven, 
saa  —  De  behøver  blot  at  ringe  paa  den  hemmelige 
Klokke  — !"  Han  trak  sig  tilbage  mod  Døren. 

„Tak  Schwartz  —  tak  min  Ven!"  Prinsen  nikked 
flygtig  mod  Schwartz,  som  forsvandt,  vendte  sig  atter 
mod  sit  Arbeide  og  skrev  videre,  mens  han  læste 
Ordene  høit,  eftersom  han  skrev: 

„Jeg  Christian  Frederik,  Norges  Regent,  Prins  til 
Danmark,  Hertug  til  Slesvig,  Holsten,  Stormarn,  Dit- 
marsken og  Oldenburg,  gjør  vitterligt,  at  det  norske 
Folk,  løst  fra  sin  Ed  til  den  stormægtigste  høibaarne 
Fyrste  Kong  Frederik  den  Sjette  og  saaledes  gjengivet 
et  frit  og  uafhængigt  Folks  fulde  Ret  til  selv  at  be- 
stemme —  " 

Det  banker  atter,  nu  paa  den  store  Dør;  Prinsen 
lagde  Pennen  og  saa  op. 

Det  var  Carsten  Anker,  som  kom.  Hans  Ansigt  ud- 
trykte stor  Forlegenhed;  han  traadte  hurtig  nærmere 
og  saa  med  en  næsten  bønlig  Mine  paa  Prinsen. 

„Deres  kongelige  Høihed  bedes  meget  at  und- 
skylde," stammed  han;  „men  der  er  noget  —  jeg  har 
noget  at  meddele,  som  — " 

„Hvad  er  der  Anker?"  spurgte  Kristian  Frederik 
og  saa  forundret  paa  ham. 

„En  meget  pinlig  Overraskelse,"  stammed  Anker 
videre.  „Det  er  — " 

Prinsen  studsed. 

„Saa  tal  dog!"  udbrød  han. 

Carsten  Anker  traadte  nærmere. 

„Jeg  er  i  den  alier  pinligste  Forlegenhed,  Deres 
kongelige  Høihed!"  sagde  han.  „Jeg  kan  paa  Grund 
af  Forholdene  ikke  hindre,  at  —  Deres  kongelige 
Høihed!  Grev  Wedel  er  kommen  tilbage!"  Han  saa 
yderst  ulykkelig  ud. 

Prinsens  Ansigt  skifted  Udtryk. 

„Grev  Wedel!"  udbrød  han.  „Nu?  allerede?  Hvor 
er  Greven?" 

„Deres  kongelige  Høihed,"  svared  Anker  fortvivlet. 
„Jeg  kan  paa  Grund  af  Slægtskabsforhold  ikke  for- 
hindre at  —  Greven  er  her  og  forlanger  at  blive  ind- 
ladt i  Audients  snarest  muligt,  da  han  har  vigtige 
Meddelelser  at  gjøre  Deres  kongelige  Høihed  fra  Kon- 
gen af  Danmark!" 

Atten  Hundrede  og  Fjorten  9 

Prinsens  Mine  blev  mørk. 

„Lad  ham  komme,"  bød  han.  „Vi  to  maa  saa  allige- 
vel tale  ud  med  hinanden!" 

„Som  Deres  kongelige  Høihed  befaler,"  svarede 
Anker  og  drog  et  lettet  Suk.  „Jeg  haaber,  at  Deres 
kongelige  Høihed  ikke  af  den  Grund  — " 

Prinsen  vinked  afværgende,  og  Carsten  Anker  for- 
lod med  en  dyb  Hilsen  Gemakket. 

Et  Par  Minutter  senere  traadte  Grev  Wedel  ind. 

Prinsen  reiste  sig  halvt  for  at  gaa  ham  imøde,  men 
satte  sig.  Grev  Wedel  hilste. 

„Grev  Wedel  —  allerede  hjemkommen,"  sagde  Kri- 
stian Frederik  i  kjølig  Tone.  „Jeg  troede  Dem  vel  i 
Sverige ! " 

Grev  Wedel  traadte  nærmere. 

„Deres  kongelige  Høihed,"  sagde  han.  „Som  Dem 
vel  bekjendt  har  Naturhindringer  tvunget  mig  til  at 
foretage  Hjemreisen  over  Sverige  og  hindret  mig  fra 
at  komme  tidligere  —  hvad  jeg  altsammen  finder  at 
maatte  beklage,  siden  jeg  hører,  hvordan  Forholdene 
arter  sig  herhjemme!" 

Prinsen  gav  ham  et  koldt  Blik. 

„Deres  Ophold  i  Sverige  er  bleven  mistydet,  Herr 
Greve,"  sagde  han. 

Grev  Wedel  satte  sig. 

„Dertil  er  jeg  vant,"  svared  han  stolt.  „Saadant 
øver  ingen  Indflydelse  paa  mine  Handlinger.  Enhver 
kjender  min  Mening  om  skandinavisk  Politik.  Jeg  er 

kommen  hjem  for  at  hævde  denne  og  arbeide  for  en 
hæderlig  Forening  mellem  Norge  og  Sverige." 

Kristian  Frederik  havde  reist  sig. 

„Jeg  tænkte,  Greven  var  kommen  hjem  for  at  hævde 
Norges  Selvstændighed,"  sagde  han  skarpt.  „Hvad 
hver  eneste  god  Normand  herhjemme  agter  at  gjøre!" 

Grev  Wedel  havde  ogsaa  reist  sig. 

„Hvis  Norge  kan  bestaa  som  selvstændig  Stat  med 
Stormagternes  Samtykke  og  Støtte,  da  var  selvfølgelig 
dette  ogsaa  mig  kjærest,"  svared  han;  hans  Blik  hvilte 
roligt  i  Prinsens;  „men  efter  Kielertraktaten  er  der 
liden  Udsigt  til  saadant!" 

„Jeg  skulde  dog  tro,"  svared  Kristian  Frederik  hef- 
tig, „at  England,  hvis  en  hæderlig  og  indsigtsfuld 
Normand  —  og  ham  har  jeg  fundet?" 

„Hvem,  Deres  kongelige  Høihed?"  spurgte  Grev 
Wedel  forundret. 

Prinsen  saa  forskende  paa  ham. 

„I  Mangel  af  Dem  selv,  Herr  Greve,  hvem  jeg  helst 
saa  som  Norges  Gesandt  —  Herr  Conferentzeraad 
Carsten  Anker!" 

Grev  Wedel  studsed. 

„Det  er  et  udmærket  Valg,  Deres  kongelige  Høi- 
hed," sagde  han.  „Men  jeg  er  bange,  det  altsammen 
lidet  nytter!" 

Prinsen  satte  sig. 

„Da  er  jeg  af  en  anden  Mening,"  svared  han  stolt. 

Grev  Wedel  taug  et  lidet  Øieblik.  Saa  gik  han 
lige  frem  til  Bordet. 

9* 

„Her  er  Copi  af  Brevskab  fra  den  engelske  Ge- 
sandt, Sir  Thornton,"  sagde  han,  „hvori  der  loves 
Sverige,  at  England  skal  blokere  alle  norske  Havne, 
indtil  svenske  Tropper  har  besat  alle  de  norske  Fæst- 
ninger!" 

Han  rakte  Prinsen  Brevet. 

Kristian  Frederik  læste  taus.  Endelig  lagde  han 
med  et  mørkt  Blik  Brevet  paa  Bordet. 

„De  har  benyttet  Tiden  i  Sverige  godt,"  Herr 
Greve,"  sagde  han. 

„Jeg  har  faaet  Sandheden  at  vide,"  svared  Wedel 
stærkt.  „Saaledes  staar  Sagerne  med  England.  Og  jeg 
bringer  Deres  kongelige  Høihed  den  Hilsen  fra  Kong 
Frederik  den  Sjette,  at  om  De  har  Deres  Fædreland 
kjært,  saa  maa  De  ikke  sætte  Dem  imod  Traktatens 
Udførelse!" 

Han  stod  med  bydende  Holdning  foran  Prinsen. 

Kristian  Frederik  løfted  sit  Hoved. 

„De  kommer  for  sent,  Herr  Greve,"  sagde  han  i 
Herskerens  Tone.  „Jeg  har  allerede  i  Samraad  med 
Norges  bedste  Mænd  besluttet  at  proklamere  Rigets 
Selvstændighed  og  overtage  Landets  Styrelse  som  Re- 
gent." 

Grev  Wedel  tog  et  Skridt  tilbage. 

„Da  har  Deres  kongelige  Høihed  taget  et  lige  saa 
uforsvarligt  som  skjæbnesvangert  Skridt,"  sagde  han 
med  truende  Stemme.  „Deres  kongelige  Høihed  kom- 
promitterer   Norge    og   Danmark  paa  samme   Gang, 

og  De  risikerer  at  miste  Arveretten  ogsaa  til  Dan- 
marks Throne!" 

Kristian  Frederik  reiste  sig  med  en  heftig  Bevæ- 
gelse og  stod  foran  Greven  høi  og  stolt. 

„Herr  Greve,"  sagde  han.  „Jeg  vil  hævde  Norges 
Selvstændighed  til  Trods  for  alt  paa  Jorden!" 

Grev  Wedel  mødte  dristig  hans  Blik. 

„Jeg  forstaar  Deres  kongelige  Høihed,"  sagde  han 
med  et  let  Anstrøg  af  Haan  i  Stemmen.  „De  vil  hævde 
Norges  Selvstændighed  for  senere  gjennem  Arve- 
retten at  forene  det  med  Danmark  paany!  Jeg  tager 
neppe  Feil,  naar  jeg  antager,  at  dette  er  Grundtanken 
i  Deres  kongelige  Høiheds  Politik!" 

Prins  Kristian  Frederiks  Blik  veg  et  Øjeblik  for 
Wedels;  saa  fik  han  paany  sin  fornemme  Holdning. 

„Tør  hænde,  jeg  drømmer  om  Gjenforening,"  sva- 
red  han  og  stirred  fjernt  hen  for  sig;  „tør  hænde,  mine 
Drømme  gaar  endda  videre;  thi  endnu  sidder  ikke 
General  Bernadotte  paa  Sverigs  Throne ;  han  tør  have 
andre  baade  dristigere  og  naturligere  Intentioner; 
men  nu  gjælder  det  Norges  Frelse"  —  hans  Røst  fik 
Magt  — ,  „og  for  den  vil  jeg  uden  uden  Betænkning 
sætte  alt  paa  Spil!" 

Grev  Wedel  traadte  Prinsen  et  Skridt  nærmere. 

„Norges  Selvstændighed  naaes  ikke  mod  Stormag- 
ternes Vilje,"  sagde  han  koldt.  „De  styrter  kun  Lan- 
det i  Ulykke  og  paadrager  Dem  selv  et  overvældende 
Ansvar.  Jeg  bringer  Deres  kongelige  Høihed   Kongen 

af  Danmarks  bestemte  Ønske  om,  at  De  opfylder  De- 
res Pligt  og  forlader  Norge!" 

„Kristian  Frederik  løfted  sit  Hoved. 

„Jeg  bliver  her!"  svared  han  stolt. 

Wedel  gik  med  brændende  Øine  tæt  hen  til  Prin- 
sen, lagde  den  flade  Haand  paa  Bordet  og  saa  ham 
ind  i  Ansigtet. 

„Situationen  er  farlig,"  sagde  han  truende. 

Prinsen  tog  et  Skridt  tilbage. 

„Er  Grev  Herman  Wedel-Jarlsberg  ræd?" 

Blodet  jog  Wedel  til  Ansigtet  ved  disse  Prinsens 
Ord. 

Han  gik  lige  hen  og  tog  ham  i  Armen. 

„Naadige  Herre!"  sagde  han  og  slap  atter  Taget. 
„Man  maa  være  af  kongelig  Byrd  for  at  vove  at  gjøre 
mig  et  saadant  Spørgsmaal.  Jeg  vil  aldrig  komme  til 
at  dele  Deres  kongelige  Høiheds  Hensigter;  thi  De 
styrter  Norge  i  en  Afgrund  af  Ulykker;  men  skal  Mod 
lægges  for  Dagen  i  en  bedre  Sag,  saa  kom  med  mig, 
og  vi  skal  se,  hvem  af  os  to  der  har  mest!  Jeg  har 
den  Ære  at  anbefale  mig!" 

Med  en  heftig  Haandbevægelse  rykked  han  Sir 
Thorntons  Erklæring  til  sig  og  vendte  sig  for  at  gaa. 

Prins  Kristian  Frederik  var  bleg  af  Vrede. 

„Og  nu  vil  De  benytte  Sir  Thorntons  Erklæring  til 
at  skræmme  det  norske  Folk  og  hindre  mit  Arbeide 
for  dets  Gjenopreisning,"  ropte  han  efter  ham. 

Grev  Wedel  stansed  og  vendte  sig. 

„Deres   kongelige    Høihed,"   sagde  han  fremdeles 

ophidset.  „Jeg  viger  ikke  for  nogen  i  min  Kærlighed 
til  det  norske  Folk  og  min  Iver  for  dets  Gjenopreis- 
ning.  Jeg  ser  kun  andre  Veie  dertil  end  de,  Deres  kon- 
gelige Høihed  agter  at  følge.  Paa  Rigsforsamlingen 
som  vel  nu  maa  indkaldes,  vil  jeg  møde  Deres  kon- 
gelige Høihed  og  kjæmpe  for  mine  Anskuelser  med 
blanke  Vaaben.  Jeg  mener,  at  en  Forening  med  Sve- 
rige under  hæderlige  Vilkaar  byder  Folket  større  Ga- 
ranti for  Fred  og  Lykke  end  en  Selvstændighed  vun- 
den ved  Usurpation.  Vi  faar  da  se,  hvem  Folket  og 
Historien  giver  Ret,  Deres  kongelige  Høihed  eller  mig. 
Men  jeg  er  en  Ven  af  aaben  og  ærlig  Færd,  og  der- 
for" —  han  rev  Dokumentet  itu  og  kastede  Stum- 
perne for  Prinsens  Fødder  —  „gjør  De  som  jeg  med 
Deres  Forhaandsproklamationer  og  lad  Folket  dømme 
frit  og  uhildet!  Jeg  har  den  Ære  atter  at  anbefale 
mig."  Han  gjorde  en  stiv  Bøining  for  Prinsen,  vendte 
sig  og  forlod  hurtig  Gemakket. 

Prins  Kristian  Frederik  stod  længe  og  stirred  efter 
Greven,  begyndte  saa  at  gaa  op  og  ned  i  Værelset  i 
den  heftigste  Bevægelse.  Endelig  stansed  han,  med 
knyttede  Hænder. 

„Et  uforsvarligt  Skridt,"  hvisked  han.  „Styrte  Norge 
i  en  Afgrund  af  Ulykker!  Og  selv  England  imod  os! 
Store  Gud!  Er  dette  en  Prøvelse,  en  Fristelse,  eller 
har  jeg  da  ingen  Gjerning  blandt  dette  Folk!" 

Han  skjulte  sit  Ansigt  i  sine  Hænder  og  blev  staa- 
ende  slig  længe. 

Da  banked  det  paa  den  hemmelige  Dør. 

Prinsen  for  sammen. 

„Hvem  der?"  spurgte  han. 

Lieutnant  Schwartz  traadte  atter  ind. 

„Deres  kongelige  Høihed,"  sagde  han.  „Jeg  maatte 
alligevel  —  der  er  hændt  noget  saa  besynderligt"  — 

Prinsen  saa  spørgende  paa  ham. 

„Hin  unge  Kvinde  fra  Reisen"  —  fortsatte  Schwartz 
dæmpet  —  „Deres  kongelige  Høihed  erindrer"  — 

„Hvad  med  hende?"  Prinsen  var  bleven  opmærk- 
som. 

Schwartz  kom  nærmere. 

„Hun  er  her,"  sagde  han. 

Prinsen  traadte  forbauset  et  Skridt  tilbage. 

„Her?  Nu!"  udbrød  han.  „Hvordan  kom  hun  hid!" 

„Hun  skal  have  Slægt  paa  Eidsvold,"  sagde  Schwartz 
dæmpet,  „men  har  nok  forladt  alt  for  at  — " 

Prinsen  stod  slagen. 

„I  troskyldig  Tro  —  paa  mit  Ord!"  hvisked  han. 

„Troskyldig  som  en  Sommerfugl  om  Vaaren,  Deres 
kongelige  Høihed,"  svared  Lieutnant  Schwartz. 

Prinsen  hørte  ikke. 

„Netop  nu,"  sagde  han  henført,  „ —  som  Svar  i 
min  tungeste  og  vanskeligste  Stund!  Schwartz!  Jeg  vil 
tage  det  som  et  lykkeligt  Varsel!"  Hans  Ansigt  var 
lysnet;  han  stod  der  høi  og  rank. 

„Hvad  bestemmer  Deres  kongelige  Høihed?"  spurgte 
Schwartz  og  saa  sig  om. 

Prinsen  saa  alvorlig  paa  sin  Adjutant. 

„Schwartz,"    sagde   han.    „Paa   parole    d'honneur! 

Du  indestaar  mig  for  hende,  at  hun  intet  ondt  kom- 
mer til  —  saasandt  Du  har  mit  Venskab  kjært!" 

Schwartz  skifted  Farve. 

„Deres  kongelige  Høihed  —  jeg  — "  mumled  han. 

„Gaa!"  Prinsen  talte  bydende. 

Schwartz  gjorde  en  dyb  Bøining. 

„Som  Deres  kongelige  Høihed  befaler,"  sagde  han 
og  trak  sig  tilbage  ud  gjennem  den  hemmelige  Dør. 

Prinsen  stod  et  Øieblik  hensunken;  saa  drog  han 
Aanden  lettet,  satte  sig  atter  til  at  skrive  og  læste 
atter  høit,  medens  han  skrev. 

„ —  til  selv  at  bestemme  sin  Regeringsform  tyde- 
ligen  og  endrægtigen  har  besluttet  ikke  at  samtykke 
i  nogen  Underkastelse,  men  derimod  at  hævde  og 
forsvare  sin  Uafhængighed  og  Selvstændighed  — " 

Det  banked  atter,  denne  Gang  paa  Hoveddøren. 

Carsten  Anker  traadte  ind. 

„Deres  kongelige  Høihed  bedes  undskylde,"  sagde 
han,  „men  Taffelet  venter." 

Prinsen  sad  som  før. 

„Gaa  De  til  Taffels  Herr  Conferentzeraad,"  sagde 
han  lyst,  og  bed  Herrerne  meget  undskylde;  —  jeg 
maa  først  skrive  mine  Proklamationer." 

Han  saa  ned  paa  Papiret. 

Carsten  Anker  traadte  ærbødig  nærmere. 

„Deres  kongelige  Høihed  fatigerer  Dem  selv,"  sagde 
han  urolig;   „min  Hustru  er  meget  bekymret." 

Prinsen  vendte  sig  venlig  mod  Anker. 

„Min    hjertelige    Hilsen    til    Fru   Conferentzeraad- 

inden,"  sagde  han  i  forbindtlig  Tone;  „men  det  bræn- 
der mig  under  Fødderne.  Jeg  synes,  at  skriver  jeg 
ikke  dette  nu,  i  denne  lykkelige  Stund,  da  har  jeg  for- 
spildt mit  Liv  og  min  Gjerning!" 

Anker  bukked. 

„Jeg  beundrer  Deres  kongelige  Høiheds  Energi," 
sagde  han;  „men  Deres  kongelige  Høihed  behøver  dog 
ikke  at  gaa  hungrig  til  det  store  Verk.  Arbeidet  med 
Proklamationerne  tør  tage  flere  Timer!" 

Prinsen  reiste  sig. 

„Gjerne  den  hele  Nat  Anker,"  svared  han  lyst. 
„Gjerne  den  hele  Nat.  Dette  Folk  har  vaaget  og  hungret 
for  min  Slægt  i  Aarhundreder,  og  saa  skulde  ikke  jeg 
kunde  vaage  og  hungre  én  Nat  for  Folkets  Skyld! 
Au  revoir  Herr  Conferentzeraad!"  Han  satte  sig. 

Anker  stod  greben. 

„Gud  velsigne  Deres  kongelige  Høihed,"  hvisked 
han,  vendte  sig  og  gik. 

Og  Prinsen  skrev  videre  paa  sin  Prokamation  uden 
Stans  til  langt  over  Midnat. 


SJETTE  KAPITEL 


Det  var  Vaar  paa  Eidsvold. 

Henover  de  brede  Jorder,  som  endnu  laa  sneflekkede, 
skar  det  grønne  spirende  frem.  Træerne  stod  i  Brist- 

ning;  de  første  Vaarfugle  havde  allerede  begyndt  at 
synge. 

Lier  og  fjerne  Aaser  laa  i  melkehvid  Soldis;  Him- 
len var  skyfri  og  lys  blaa. 

Solen  skinned  metallisk  blank;  Bækkene  gik  i  strid 
Strøm  langs  Veie  og  i  Grøfter;  midt  paa  Dagen  var 
der  sommerlig  varmt,  men  med  Frost  mod  Aften  og 
Morgen. 

Prins  Christian  Frederik  havde  i  Følge  med  sin 
Adjudant,  Lieutenant  Schwartz,  taget  sig  en  Tur  til 
Eidsvold  Kirke,  medens  Rigsforsamlingen  holdt  Efter- 
middagsmøde  paa  Verket;  nu  vendte  han  i  Solefaldet 
tilbage. 

Lieutnant  Schwartz,  som  gik  paa  Prinsens  venstre 
Side,  talte  vidt  og  bredt  om  løst  og  fast,  fortalte  om 
Rygterne  fra  Sverige,  fortalte  Anekdoter  fra  det  We- 
delske Partis  Leir.  Men  Prinsen  saa  hele  Tiden  ad- 
spredt hen  for  sig;  det  var  tydeligt,  at  hans  Tanker 
var  andetsteds. 

Pludselig  stansede  han  og  saa  udover. 

„Det  er  en  fortryllende  Vaar,  Schwartz,"  sagde  han. 
„Man  bliver  rent  vemodig  tilmode." 

„Ja,  Deres  kongelige  Høihed,"  svared  Schwartz. 
„Maatte  Sommeren  blive,  som  Vaaren  lover,  da  har 
baade  Folket  og  Deres  kongelige  Høihed  Grund  til  at 
være  fornøiet.'* 

„Om  en  Maaned  eller  mindre  er  jeg  Norges  Konge," 
sagde  Prinsen  hen  for  sig.  „Da  er  min  Skæbne  for 
altid  knyttet  til  dette  Land." 

Han  gik  tankefuld  videre,  men  stansed  atter. 

„Sig  mig  Schwartz,"  sagde  han.  „Tror  Du,  at  Landet 
vilde  være  tilfreds,  om  jeg  tog  mig  en  Dronning  her- 
oppe?" 

Lieutnant  Schwartz  smilte. 

„Landet  vilde  visselig  føle  sig  smigret  derover.  De- 
res kongelige  Høihed,"  svared  han  freidig;  „men  hvor- 
vidt det  ikke  vilde  være  klogere  at  søge  udenlandske 
Alliancer  —  se  det  er  et  Spørgsmaal,  som  Deres  kon- 
gelige Høihed  visselig  bedre  forstaar  end  jeg." 

De  gik  atter  videre  i  Taushed. 

Bækkesildret,  den  vaarlige  Fuglesang  nu  i  Solefal- 
det og  den  vaardisige  Luft  gav  en  egen  saar  Stemning. 
Man  begyndte  at  fornemme  den  kommende  Aftenkjø- 
lighed. 

„Nei,  Schwartz,"  svarede  Prinsen  om  længe,  men 
nu  uden  at  stanse.  „En  Forbindelse  med  en  eller  anden 
af  Magterne  svarer  ikke  til  det,  som  her  er  ifærd  med 
at  ske." 

Nu  stansed  han  og  saa  sin  Ledsager  lige  ind  i  Øj- 
nene. 

„Hvad  her  sker,  Schwartz,  er  noget  idealt  mærk- 
værdigt, noget  saa  æventyrligt  og  stolt,  at  jeg  takker 
Gud,  det  er  faldt  i  min  Lod  at  blive  delagtig  deri.  Et 
Folk  af  gammel  Kultur,  et  Folk,  som  ved  en  sær 
Skæbne  er  bleven  knyttet  til  et  Naboland  ved  fælles 
Kongeslægt  —  et  Folk,  som  i  Aarhundreder  har  været 
denne  Kongeslægt  tro  og  dette  Forbund  tro  uden  at 
reise  sig,  uden  at  kræve  Selvstændigheden  —  det  løs- 

rives  —  ved  en  vilkaarlig  Voldsakt  fra  sin  Forbundsfælle 
og  bortgives  med  Brud  paa  al  Verdens  Folkeret  til  en 
Fiende.  Folket  reiser  sig;  løst  fra  sin  Ed  reiser  det  sig; 
nu,  da  dets  Tid  er  kommen,  da  det  uden  at  begaa 
Uret  kan  kræve  sin  gamle  Frihed  og  Selvstændighed, 
reiser  det  sig  —  i  ubetinget  Tillid  til  sin  Sags  Retfær- 
dighed og  opretter  sin  gamle  Throne  paa  Folkets  gamle 
Grundvold.  Det  giver  sig  sine  Love  og  vælger  sig  sin 
Fyrste  saa  trygt  og  tillidsfuldt,  saa  selvsagt  seierssik- 
kert,  som  stod  det  alene  i  Verden  uden  Fiender, 
uden  Magthavere,  som  kunne  bestemme  over  dets 
Skæbne. 

Det  er  saa  sælsomt  dette,  saa  utroligt  og  dog  saa 
skønt.  Det  er  som  om  i  dette  Folk  Folkets  Ide  for 
første  Gang  skulde  realiseres;  der  peges  i  dets  naive 
Tro  paa  Ret  og  Retfærdighed  frem  mod  en  høiere 
Kulturs  Fremtidslove,  mod  Tider,  som  den,  der  har 
oplevet  den  franske  Revolution,,  kan  ane,  men  som 
endnu  ligger  som  Frø  i  frossen  Jord. 

Her  maa  alt  være  i  Harmoni.  Her  maa  alt  bygges 
op  fra  Grunden,  fra  Landets  og  Folkets  Grund.  Intet 
Haab  til  andre,  ingen  diplomatiske  Alliancer  —  kun 
Sagen  selv  og  det,  som  Landet  selv  kræver. 

Schwartz!  Jeg  føler  mig  sælsomt  dragen  ind  af  en 
mægtig  Haand  i  en  Skabelse  af  noget  nyt  paa  Jorden. 
Alt  i  min  Sjæl  og  i  mit  Hjerte  af  godt  er  med  dette 
Folk.  Jeg  føler  det  næsten  som  et  Samvittighedsnag, 
at  jeg  er  Arving  ogsaa  til  en  anden  Throne.  Her  skulde 
jeg  bygge  mit  bo;  her  skulde  jeg  hente  min  Dronning 

—  Landets  Dronning,  af  en  af  Landets  gamle  Ætter; 
dette  Folks  enkle  Konge  og  intet  andet  skulde  jeg 
være ! " 

Lieutnant  Schwartz  smilte  et  dulgt  Smil,  idet  han 
svared : 

„Det  vilde  være  at  tage  Sagen  grundig.  Det  vilde 
vække  ligesaa  megen  Opsigt  her  som  i  Udlandet;  men 
hvorfra  faar  i  Tilfælde  Deres  kongelige  Høihed  her  i 
Landet  en  Kvinde,  værdig  til  at  være  Norges  Dron- 
ning?" 

Han  fæstede  sine  freidige  blaa  Øine  paa  Prinsen. 

Prins  Christian  Frederik  slog  Øinene  ned  og  gik 
videre  —  som  i  dybe  Tanker. 

Pludselig  stansed  han  og  greb  Schwartz  over  Armen. 

„Schwartz  —  hun  har  ikke  mødt  mig  paa  mange 
Dage,"  hvisked  han. 

Schwartz  smilte. 

„Deres  kongelige  Høihed  er  fremdeles  stærkt  for- 
elsket?" svared  han  med  et  letsindigt  Udtryk  i  sit  glade, 
godmodige  Ansigt. 

Prins  Christian  Frederiks  Bryn  drog  sig  sammen. 

„Hør  Schwartz,"  sagde  han  og  nu  i  Herskerens 
Tone.  „Du  har  aldrig  forstaaet  denne  unge  Kvinde  — 
Du  er  ikke  fornem  nok  til  at  forstaa  hende." 

Schwartz  slog  sine  dristige  Øine  ned  for  Prinsens 
Blik. 

„Jeg  beklager  meget,  Deres  kongelige  Høihed," 
sagde  han  forlegen.  „Jeg  maa  tilstaa,  at  Tilfældet  er 
aldeles  ekstraordinært  og  udenfor  al  Praxis!" 

Prinsen  stod. 

„Du  har  aldrig  forstaaet  dette,  Schwartz,  og  jeg  kan 
saa  meget  lettere  tilgive  dig,  som  jeg  selv  aldrig  tid- 
ligere har  truffet  paa  nogen  lignende.  Sagen  var  jo  fra 
først  af  tænkt  som  løs  Amour  ogsaa  fra  min  Side ;  men 
allerede  strax  kom  jeg  under  en  ganske  sælsom  Ind- 
flydelse af  fornem  Sjælerenhed  —  ja  Ordet  fornem  er 
det  rette." 

„Og  Deres  kongelige  Høihed  staar  endnu  paa  sam- 
me Standpunkt  som  hin  første  Kveld?"  spurgte  Schwartz 
uden  at  se  op. 

„Paa  samme  Standpunkt,"  svared  Prinsen. 

„Kun  at  jeg  elsker  hende  og  høiagter  hende,  medens 
jeg  hin  Kveld  var  forelsket  i  hende  og  tillod  mig  et 
Forsøg  paa  at  fornedre  hende." 

„Da  har  jo  Norge  sin  Dronning,"  sagde  Schwartz 
og  saa  nu  op. 

Christian  Frederik  fornam  Ironien  dybt  i  hans  Øine 
og  skifted  Farve. 

„Ja,  der  staar  Valget  —  der  ligger  i  al  sin  Enkelhed 
Prøvestenen,"  svared  han  i  dybeste  Alvor.  „Tog  jeg 
Sagen,  som  den  var,  leved  jeg  Æventyret  tilbunds,  da 
vilde  jeg  ikke  betænke  mig  derpaa;  da  vilde  jeg  helst 
tilhøre  Folket,  som  det  mig,  og  da  vilde  kan  hænde 
Lykken  komme;  men  netop  her  føler  jeg  min  store 
Svaghed.  Bunden  af  min  Stilling  og  af  tusinde  Baand 
magter  jeg  ikke  at  tage  dette  Skridt  ud,  og  min  Kjær- 
lighed til  hende  føler  jeg  derfor  tidt  og  ofte  som  en  For- 
syndelse. Det  er,  som  om  Svig  mod  hende  vil  afgjøre 

min  Skæbne;  tager  jeg  ikke  Skridtet  med  hende  fuldt 
og  helt,  saa  vil  heller  ikke  min  Gjerning  i  dette  Land 
og  for  dette  Folk  fuldt  og  helt  lykkes,  og  det  vil  ende 
med,  at  jeg  taber  dem  begge!" 

Lieutnant  Schwartz  var  bleven  alvorlig. 

„Naar  Deres  kongelige  Høihed  føler  dette  saa 
stærkt,"  sagde  han,  da  er  der  jo  kun  ét  at  gjøre.  Tag 
den  unge  Pige  til  ægte,  før  noget  videre  er  bestemt, 
og  lad  saa  Folket  vælge!" 

Christian  Frederik  slog  ud  med  Haanden;  der  var 
kommen  noget  blegt  over  hans  Ansigt,  og  hans  Øine  var 
trætte. 

„Jeg  kan  det  ikke  Schwartz,"  udbrød  han;  „jeg  kan 
ikke  bryde  med  alle  Hensynene;  jeg  har  ikke  Mod  til 
at  tage  det  afgjørende  Skridt;  i  den  Grad  er  jeg  af- 
hængig af  Opdragelse  og  Fordomme.  Dette  er  min 
Skjæbne:  at  se  og  forstaa  det  gode  og  Fremtiden,  men 
ikke  magte  at  gjennemføre  det.  Nuvel,  saa  kan  jeg  i 
alle  Fald  lide." 

Han  vendte  sig  og  gik  videre.  Solen  stod  i  Hori- 
sonten ifærd  med  at  synke;  det  bleknende  Vaarskim- 
mer  laa  døende  over  Landskabet. 

Schwartz  fulgte  hurtig  sin  Herre. 

„Deres  kongelige  Høihed  tager  denne  Sag  vel  al- 
vorligt," sagde  han  trøstende. 

„Trods  sin  kongelige  Afstamning  er  hun  dog  kun 
en  Bondes  Datter  og  har  intet  Krav  paa  at  sidde  paa 
en  Kongetrone.  Giv  hende  den  Plads  i  Deres  konge- 
lige Høiheds  Hjerte,  som  hun  attraar;  tag  hende,  om 

saa  kræves  som  Ægtehustru  til  venstre  Haand;  saa 
har  Konger  gjort  før  Dem,  og  saa  ville  de  ogsaa  se- 
nere gjøre!" 

Prinsen  rysted  paa  Hovedet. 

„Nei  Schwartz,  nei!  Spørgsmaalet  er  ikke  min  Vil- 
lie,  men  hendes;  jeg  tør  forsikre  dig,  at  hun  ikke  er 
af  dem,  som  lader  sig  tage  til  hvadsomhelst  —  heller 
ikke  daare  eller  overtale.  Jeg  siger  dig  Schwartz,  og 
jeg  er  dog  en  Connaisseur  af  Kvinder  —  aldrig  har 
jeg  hos  nogen  fornem  Dame  mødt  en  saa  afgjort  og 
bestemt  Modstand  mod  utilbørlige  Tilsnigelser,  aldrig 
en  saa  ædel  og  værdig  Afvisning." 

„Saa  elsker  hun  altsaa  ikke  Deres  kongelige  Høi- 
hed?"  udbrød  Schwartz  forbauset. 

„Du  tager  feil,  Schwartz,"  svared  Christian  Frede- 
derik.  „Hun  elsker  mig." 

„Hvoraf  ved  da  Deres  kongelige  Høihed  saadant, 
siden  De  savner  Beviser?"  spurgte  Lieutnant  Schwartz 
smilende. 

„Hun  har  sagt  mig  det,"  udbrød  Prinsen  heftig. 
„Jeg  læser  det  i  hendes  Øine,  hendes  Holdning,  i 
hele  hendes  Færd.  Men  hun  er  ubøielig.  Netop  hendes 
Kjærlighed,  der  er  saa  dybt  æventyrlig,  gjør  hende 
utilnærmelig.  Der  er  for  hende  kun  en  Vei,  som  fører 
os  sammen  —  Ægteskabet  —  og  kun  én  stor  Lykkes 
Dag,  den  Dag,  da  hun  er  Kongens  Hustru.  Saa  stor 
er  denne  enkle  Kvindes  Fordring  til  Livet,  saa  stor 
hendes  naive  Tro  paa  sin  Slægts  Høihed. 

Atten  Hundrede  og  Fjorten  10 

Lieutnant  Schwartz  stansed  uvilkaarlig. 

„Dette  er  forunderligt,"  udbrød  han.  „Undskyld 
Deres  kongelige  Høihed;  men  dette  grænser  til  Van- 
vid!" 

Christian  Frederik  nikked. 

„Elskov  er  Vanvid  —  det  vide  vi,"  sagde  han;  men 
Kjærlighed,  at  den  kan  være  det  — " 

„Har  Deres  kongelige  Høihed  talt  lige  ud  med  hende? 
Om  alt?"  spurgte  Lieutnanten. 

„Ja,  om  alt,"  svared  Prinsen.  „Hun  forstaar  intet 
eller  vil  intet  forstaa!" 

„Da  har  Deres  kongelige  Høihed  ikke  talt  tydeligt 
nok  —  ikke  brutalt  nok!" 

Prinsen  tog  et  Skridt  tilbage  og  stirred  forbauset 
paa  sin  Adjudant. 

„Tale  brutalt  til  hende!  Du  kjender  hende  ikke.  Det 
er  en  Umulighed.  Ordene  vilde  dø  i  din  Strube.  Du 
er  Kyniker  Schwartz;  men  foran  hende  vilde  Du  falde 
sammen  og  tie  som  Sne  for  Sol." 

„Det  staar  en  Prøve,  Deres  kongelige  Høihed,"  sva- 
red Schwartz.  „Tillader  Deres  kongelige  Høihed  et 
Forsøg  —  og  vi  faar  at  se ! " 

Prinsen  taug  længe. 

„Nuvel,"  sagde  han.  „Forsøg.  Men  ikke  i  mit 
Navn!« 

„Selvfølgelig  ikke,"  svared  Lieutnant  Schwartz  — 
„Jeg  gaar  til  hendes  Hjem  allerede  i  Aften." 

„Ikke  i  Aften,"  bød  Prinsen  næsten  angst.  „Men 
imorgen  Formiddag!" 

Lieutnant  Schwartz  smilte. 

„Paa  chevalier  parole  —  Deres  kongelige  Høihed 
er  stærkt  forelsket,"  sagde  han. 

Prins  Christian  Frederik  fæsted  de  store,  dybblaa 
Øjne  med  et  næsten  truende  Udtryk  paa  sin  Adju- 
dant. 

„Og  Du,  Schwartz  —  paa  chevalier  parole  —  ikke!" 
sagde  han  stærkt  og  bydende. 

Lieutnant  Schwartz  lagde  Haanden  paa  sit  Bryst. 
„Pas  du  tout,  mon  prince/'  svared  han  alvorlig,  „Deres 
kongelige  Høihed  ved  visselig"  —  fortsatte  han  med 
dæmpet  Stemme,  at  i  amour  er  jeg  kun,  hvad  Deres 
kongelige  Høihed  behager." 

Prinsen  og  hans  Ledsager  gik  videre,  men  stansed 
straks  ved  Synet  af  nogle  Mænd,  som  kom  Veien  frem 
fra  Eidsvold. 

„Folk  fra  Rigsforsamlingen,"  hvisked  Lieutnant 
Schwartz. 

„Mødet  er  allerede  forbi,"  bemærked  Prinsen. 

Man  spadserede  videre  i  Taushed;  Mændene,  som 
nærmede  sig,  kunde  nu  straks  gjenkjendes.  Det  var 
Provsten  Schmidt,  Præsten  Jonas  Rein  og  Sorenskri- 
ver Christie ;  bagefter,  noget  alene,  kom  Motzfeldt,  som 
var  i  Uniform. 

Prinsen  stansede  og  besvarede  Eidsvoldsrepræsen- 
tanternes  Hilsen  med  sit  mest  vindende  Smil. 

„Mødet  er  allerede  slut,"  sagde  han.  „Jeg  haaber, 
man  atter  er  kommen  Maalet  et  Skridt  nærmere." 

Han  vendte  sig  særskilt  til  Christie. 

10* 

„Smaat,  men  sikkert,  Deres  kongelige  Høihed,"  sva~ 
red  Sorenskriver  Christie.  „Terrainnet  er  fuldt  af  Bak- 
ker og  Forhindringer." 

„Som  dog  vel  lader  sig  rydde  afveien?"  sagde 
Prinsen  med  et  let  Smil. 

„Man  tør  haabe  det,  Deres  kongelige  Høihed,"  sva- 
red  Christie.  „Med  Taalmodighed  og  Fasthed  naar 
man  langt!" 

Prins  Christian  Frederik  gjorde  en  betegnende  Be- 
vægelse med  sin  Haand. 

„Min  Taalmodighed  er  ubegrænset,  mine  Herrer," 
sagde  han;  „thi  den  er  bygget  paa  Grundlag  af  Eders 
Fasthed!" 

„Da  bygger  Deres  kongelige  Høihed  paa  Dovres 
Grund,"  sagde  Christie  smilende. 

Prinsen  gjengjældte  Smilet. 

„Apropos,"  udbrød  han  —  „naar  leverer  Greven  sit 
Hovedslag?" 

„I  Finansdebatten,  Deres  kongelige  Høihed,"  svared 
Christie. 

Prinsen  nikked  tankefuld  hen  for  sig. 

„Det  er  et  angribeligt  Punkt,"  sagde  han.  „Vækkes 
først  Bøndernes  Angst  for  Pengene,  kan  der  tændes 
en  Brand,  som  det  vil  blive  vanskeligt  at  slukke." 

Christie  smilte. 

„Vi  har  jo  Rein,  Deres  kongelige  Høihed,"  svared 
han  fortrøstningsfuld  og  med  en  Haandbevægelse  mod 
den  bergenske  Præst. 

Prinsen  saa  paa  denne,  næsten  undrende.  Jonas  Rein 

havde  endnu  ikke  gjort  sig  bemærket  i  Debatterne  og 
var  kun  kjendt  af  Omtale  som  den  noget  melankolske, 
faamælte  Mand. 

Prins  Christian  Frederik  smilte  alligevel  elskvær- 
dig. 

„I  Bergen  er  man  jo  bekendt  for  sin  Rein,"  svared 
han,  idet  han  slog  ind  paa  Borgervittigheden.  Præsten 
Jonas  Rein  med  det  tvetydige  Navn  stod  der  høi  og 
slank.  De  store  blaa  Øine  i  det  melankolske  Ansigt 
med  den  lange  krumme,  småle  Næse,  havde  en  for- 
underlig slumrende  Brand;  den  lange  magre  Hals 
havde  Kamelhalsens  taalmodige  Krumning;  de  knog- 
lede Præstefingre  var  let  knyttede  som  inddragne 
Klør. 

„Deres  kongelige  Høihed,"  sagde  han  i  deklamato- 
risk præstelig  Tone.  „Hvor  Christie  gaar  foran,  kan 
altid  jeg  gaa  efter;  —  hvor  han  giver  Sol,  kan  jeg  altid 
agere  Regn!" 

Prinsen  lo. 

„Begge  Dele  hører  Vaaren  til,"  sagde  han.  „Lader 
os  haabe  paa  en  god  Vaar  for  Norge,  mine  Herrer!" 
Han  hilste  forbindtlig  og  gik,  fulgt  af  sin  Adjudant, 
hurtig  ned  over  Veien  til  Eidsvold. 

De  fire  Repræsentanter  stod  lidt  og  saa  efter  ham.  Da 
sagde  Schmidt,  lidt  sarkastisk: 

„Hans  Majestæt  Kongen  og  hans  Skygge!" 

De  stirred. 

„En  Skygge  er  altid  Schwartz,"  vitsed  Motzfeldt. 

„Men  ikke  altid  sund,"  svared  Schmidt. 

„Men  altid  et  tro  Billede  af  sin  Gjenstand,"  sagde 
Rein. 

„Ofte  i  forvrængt  Form,"  afbøded  Christie. 

„Det  beror  paa  dens  Stilling  til  Solen,"  svared  Rein 
med  en  Gestus  mod  Christie. 

„Stillingen  er  for  Øieblikket  den  allergunstigste," 
svared  Christie,  paatagent  stolt. 

Og  de  fire  alvorlige  Repræsentanter  for  norsk  Fri- 
hed gik  under  ustanselig  Spøg  og  løssluppen  Skjemt 
videre  for  at  korte  Aftenen  ved  en  god  Drei fus's  paa 
Provsten  Schmidts  og  Jonas  Reins  Hybel  paa  Lysager 
Gaard. 


Professor  Georg  Sverdrup  sad  i  Sofahjørnet  paa  sit 
Værelse  med  Hovedet  skjult  i  sine  Hænder.  Foran 
ham  paa  Bordet  laa  et  Brev  med  opbrudt  Segl. 

Brevet,  som  var  kommet  med  Ilbud  fra  Christiania, 
var  fra  hans  Hustru  og  Meddelelsen,  som  det  indeholdt, 
var  den,  at  hans  elskede  Datter  var  død. 

Budskabet  var  længe  ventet;  —  under  Haab  og  Angst 
havde  den  stærke  Mand  gjort  sin  Pligt  for  Fædrelan- 
det; Dagene  var  tilbragt  i  Kamp  for  Folket  og  dets 
Ret,  Nætterne  i  søvnløs  Angst  for  det  elskede  Barn, 
som  han  ikke  engang  skulde  faa  Lov  til  at  pleie  i 
hendes  haarde  Stunder.  Nu,  da  Vished  var  falden,  kom 
den,  skjønt  ventet,  som  et  Tordenslag  over  den  kjæm- 
pende  Mand,  og  mens  han  sad  der  i  Sofaen  alene, 
nedbøiet  og  sønderknust,  følte  han  det,  som  om  hendes 

Død  blev  et  Varsel  om  hele  Landets  Skjæbne,  som  om 
al  Landets  Kamp  havde  været  forgjæves,  som  om  det 
Haab  til  Norges  Fremtid,  der  var  næret  og  pleiet, 
medet  var  dræbt,  dødt  midt  i  sin  Vaar,  som  om  det 
snart  skulde  følges  til  Graven. 

Georg  Sverdrup  løfted  sit  Hoved  og  tog  Brevet  til 
sig;  thi  der  hørtes  Skridt  i  Trappen. 

Det  var  hans  Kontubernal  Christian  Magnus  Falsen, 
som  kom. 

Den  høie,  elegante  Skikkelse  med  de  luende  Øine 
under  de  mørke,  stærke  Øienbryn  stod  i  Døren;  han 
traadte  varsomt  ind,  da  han  fik  Professor  Sverdrups 
forgræmmede  Ansigt  at  se. 

Saa  gik  han  langsomt  hen  til  Bordet. 

„Det  er  altsaa  skeet?"  sagde  han,  forunderlig 
mildt. 

Sverdrup  saa  op,  sky. 

„Ja,  det  er  skeet,"  svared  han  med  dybt  bævende 
Stemme.  „Hun  døde  igaar."  Han  saa  med  døende  Blik 
ret  hen  for  sig. 

Falsens  Øine  sløredes;  den  djærve,  dristige  Mund 
blev  vek ;  han  rakte  Professor  Sverdrup  sin  Haand  og 
holdt  den  et  Øieblik  varmt  trykket  i  sin. 

„Nu  sørger  vi  alle,"  sagde  han  ganske  stille. 

„Hele  Norge,"  føied  han  til  —  og  nu  hviskende. 

Professor  Sverdrup  saa  op  —  et  taknemmeligt  Blik. 

„De  minder  mig  om  min  Pligt,"  sagde  han.  Saa 
reiste  han  sig  langsomt. 

„Jeg  skal  ikke  svigte  —  om  end  min  Evne  forrin- 


152 


ges,"  udbrød  han.  „Jeg  længter  mod  den  store  Afgjø- 
relse." 

Falsen  saa  paa  ham. 

„Den  skal  vi  nu  snart  fremtvinge,"  sagde  han. 

„Og  Norge  vil  takke  Dem,  at  De  selv  i  Sorgen  og 
Smerten  blev  dets  Sag  tro.  Fædrelandet  kan  ikke  und- 
være Dem."  Hans  store,  glimrende  Øine  straaled. 

„Og  De  kan  heller  ikke  undvære  Fædrelandet,"  til- 
føiede  han,  næsten  med  et  Smil. 

Professor  Sverdrup  saa  atter  op  paa  sin  Contubernal. 

„Jeg  ser  det  som  gjennem  Taarer,"  svared  han; 
„men  Kjærligheden  gjør  Sorgen  skjøn!" 

Falsen  taug  et  Øieblik,  medens  Sverdrup  langsomt 
gik  opover  Gulvet,  frem  mod  Vinduet  og  stirred  ud. 

„Med  Deres  Exempel  bliver  det  let  for  os  andre  at 
ofre,"  sagde  han  endelig. 

Da  vendte  Sverdrup  sig  mod  Falsen  og  var  atter 
fuldt  Herre  over  sig  selv. 

„De  er  en  Guds  Saamand  paa  Jorden,  Falsen,"  sagde 
han  —  selv  i  min  Sorg  saar  De  Spirer  til  Fortrøstning 
og  Arbeide!" 

„Ingen  Sag  at  være  Saamand  i  saa  rig  en  Jord," 
svared  Falsen  og  smilte  sit  skjønne  Smil. 

Saa  taug  de  begge. 

Endelig  talte  Sverdrup. 

„Naar  gaar  saa  Finantsdebatten  løs?"  spurgte  han. 

Falsen  saa  frem  for  sig,  som  tænkte  han  paa  Sagen. 

„Jeg  talte  med  Christie  idag,"  svared  han.  „Han 
troede  omkring  den  12.  Maj." 

„Der  staar  det  store  Slag,"  sagde  Sverdrup.  „Grev 
Wedel  er  rustet  indtil  Tænderne  med  ypperlige  Argu- 
menter." 

„Men  han  mangler  det  ypperste  —  Begeistringen," 
svared  Falsen.  „Desuden  —  vi  er  jo  i  Majoritet  trods 
alt.  Folkeviljen  er  med  os;  den  er  ikke  altid  logisk  — 
Gud  ske  Lov;  men  —  den  er  altid  uimodstaaelig." 

„Sin  Talsmand  maa  den  dog  have,"  sagde  Sverdrup 
som  i  Tanker. 

„De!"  sagde  Falsen  afgjørende. 

Sverdrup  nikked. 

„Jeg  skal  ikke  unddrage  mig;"  svared  han.  „Men 
mit  Sværd  er  ikke  slebet  —  min  Bue  er  ikke 
spændt." 

Falsen  smilte. 

„Ikke  idag,"  sagde  han;  „men  naar  Krigsluren  gjal- 
der, da  vil  De  møde;  jeg  kjender  Dem.  Desuden;  De 
skal  faa  godt  Følge;  Rein  sidder  hjemme  og  hvæsser 
Pile  i  disse  Dage ;  der  er  dem,  som  siger,  han  er  far- 
lig, naar  han  først  begynder." 

„Hvem  siger  saa?"  Sverdrup  saa  paa  Falsen. 

„Christie  blandt  andre,"  svared  denne. 

Sverdrup  nikked. 

„Da  er  det  saa,"  sagde  han. 

Det  banked  paa  Døren. 

Det  var  en  Bondegut  fra  Lysager  Gaard  med  Brev 
til  Professor  Sverdrup. 

„Fra  Schmidt,"  sagde  denne,  idet  han  aabned. 

Saa  blev  han  siddende  længe  og  læse,  mens  Sorg 

steg  i  hans  Ansigt.  Og  da  han  var  færdig,  stod  der 
Taarer  i  hans  Øine. 

Han  rakte  Falsen  Brevet  uden  et  Ord. 

Og  denne  læste.  Det  var  et  Digt  om  den  Døde. 

„Pigen  er  ei  død,  men  sover  kun, 
O,  forstyrrer  ei  den  Huldes  Slummer! 
Saa  lød  Trøstens  Ord  fra  Jesu  Mund 
til  en  Fader,  bøied  dybt  af  Kummer. 

End  til  hver,  som  sørger  her  paa  Jord 
blidt  og  trøstende  hans  Stemme  taler; 
end  det  salige,  dets  Livsens  Ord 
hvert  et  saaret  Hjerte  mildt  husvaler! 

Du  vil  høre  ham,  paa  hvem  Du  tror, 
Han,  som  mægted  Gravens  Baand  at  bryde, 
Han,  som  op  til  høien  Himmel  foer. 
Han,  som  Livets  Gaade  kan  udtyde. 

„Lad  de  Smaa  kun  komme  hen  til  mig!* 
Saa  lød  før  hans  vennehulde  Stemme! 
„Jeg  vil  føre  dem  til  Himmerig, 
Der  den  rene  Uskyld  hører  hjemme!" 

Og  din  Lise  gik  til  delte  Hjem, 

gik  fra  Sorg  og  Synd  og  Kamp  herneden, 

Og  naar  Du  har  seiret  over  dem, 

ser  Du  hende  hist  i  Saligheden! 

Falsen  leverte  langsomt  og  stille  Brevet  tilbage  til 
Sverdrup. 

„Vakkert  og  dybt  følt,"  sagde  han  dæmpet. 

Sverdrup  stak  Brevet  til  sig. 

„I  alle  Fald  ærlig  ment,"  svared  han.  „Og  det  er 
det,  som  gjør  godt." 

De  taug  begge  en  liden  Stund.  Da  sagde  Sverdrup. 
„Ja!  Lad  os  saa  gaa  til  vort  Arbeide!" 
Falsen  nikked,  og  de  to  Mænd  sad  snart  dybt  be- 
skæftigede med  at  drøfte  Paragraf  for  Paragraf  i  den 
Grundlov,  hvorpaa  Norges  Frihed  for  alle  Tider  skulde 
komme  til  at  hvile. 


Solen  gik  ned  over  Eidsvold  Bygd. 

Det  skinned  kjøligt  over  Jernverkets  røde  Murstens- 
tage ;  det  glimted  vaarligt  i  de  sprættende  Trærs  brist- 
blanke Knoppe;  Hægg  stod  alt  i  grønskende  Vaar- 
drøm;  Birken  laved  sig  til  med  yrfine  Museøren;  paa 
Silju  og  Pil  sad  Gaaseungerne  sølvgraa  og  grønligt 
fine,  lubne  af  Blomsterfornemmelse  i  den  fugtige  Luft. 

Vinterrugen  gav  lysgrønne  Flekker  bortover  de 
bare  Jorder;  i  en  og  anden  Dulp  eller  langs  en  Ski- 
gard  laa  smudsig  Sne  igjen  braane.nde  om  Dagen,  smel- 
tende og  synkende  under  Soltindret,  skarpfrossen  og 
isblinkende  ved  Morgen  og  Kveld. 

Gjennem  de  grusklædte  Gange  i  Haven  „Dorotheen- 
busk,"  nær  ved  Eidsvold  Verk,  gik  i  Kveldskulden  en 
ung  Officer  ventende  frem  og  tilbage.  Han  saa  af  og 
til  speidende  op  over  mod  Verket,  derpaa  frem  over 
Veien,  stansed  og  stod  længe  —  og  gik  igjen. 

Det  var  Prins  Christian  Frederiks  Adjudant,  Lieut- 
nant  Schwartz,  paa  Elskovssti  for  sin  Herre  Prinsre- 
genten. 

Han  havde  truffet  Ragnhild  i  Formiddag  i  hendes 


156 


Hjem  efter  sin  Herre  Prinsens  Vilje,  men  havde  ikke 
faaet  komme  til  Enetale  med  hende;  ved  Afskeden 
havde  han  hviskende  sat  hende  Stævne  med  Prinsen 
her  i  Dorotheenbusk  Klokken  6 ;  hun  havde  intet  svaret; 
men  han  vidste,  at  hun  nok  vilde  komme.  Lige  saa  sikkert 
vilde  hun  komme  til  Prinsen,  som  hun  ikke  vilde  have 
flyttet  en  Fod  for  nogen  anden  i  Verden. 

Undre,  hvordan  hun  vilde  tage  det,  at  hun  traf  ham 
og  ikke  Prinsen  ved  Stævnet! 

Lieutnant  Schwartz,  Prins  Christian  Frederiks  drevne 
Elskovsjæger  kjendte  det  dirre  og  prikke  med  en  for- 
underlig ny  Fornemmelse  kringom  Hjerteroden;  Op- 
levelserne med  Ragnhild  var  nye  og  aldeles  udenfor 
hans  Viden  og  Erfaring  og  over  hans  Forstand. 

En  Bondepige,  som  holdt  Stand  for  en  Lieutnant 
og  kjendte  sig  jævngod  med  en  Prins! 

Han  smilte,  der  han  gik,  svingende  frem  og  tilbage 
i  de  vaarfrosne  Grusgange  i  Dorotheenbusk. 

Solen  gik  flimmergylden  ned  over  Aasene  i  Vest; 
han  vendte  sig  og  saa  opover  mod  Verket,  hvis  for- 
gyldte Veirhane  glitred  i  Kjøligheden;  saa  sank  lang- 
somt Skygger. 

Han  gik  atter,  men  stansed. 

Han  havde  hørt  et  forsigtigt  Tag  i  Haveportens 
Klinke. 

Det  var  hende. 

Hun  kom  langsomt  og  søgende;  Solflimret  faldt  over 
hendes  gyldne  Haar.  Hun  var  i  gudbrandsdalsk  Fest- 
dragt, med  Søljer  i  Barmen  og  gyldentglitrende  Bælte. 

Det  fint  broderede  Lin  sad  sølvknappet  om  de  småle 
Haandled;  hun  havde  sølvspændte  Sko.  Slig  kom  hun 
langsomt  og  søgende.  Det  fine  Hoved  med  det  småle 
Ansigt  og  den  fornemt  buede  Næse  var  let  bøiet  til 
Siden,  der  hun  kom  speidende;  Haanden  var  under 
Forklædet;  Gangen  var  tryg  og  sikker.  Øinene  glade 
og  blaa. 

Da  hun  fik  se  den  kongelige  Adjudant,  stansed  hun 
og  blev  staaende,  vendte  sig  halvt,  men  blev  fremdeles 
staaende. 

Lieutnant  Schwartz  gik  hurtig  frem  til  hende.  Hun 
stod  og  saa  ned. 

Lieutnant  Schwartz  stod  lige  foran  hende  med  sit 
udfordrende  Blik. 

„Hans  kongelige  Høihed  er  bleven  forhindret,"  sagde 
han.  „Jeg  kommer  paa  hans  Vegne," 

Der  steg  en  Rødme  op  i  den  unge  Kvindes  Ansigt. 
Hun  saa  op,  bent  paa  den  unge  Officer  med  Iskulde  i 
de  stolte  Øine. 

„Du  faar  hilse  Prinsen,"  sagde  hun,  vendte  sig  og 
vilde  gaa. 

Lieutnant  Schwartz  fulgte. 

„Prinsen  bad  mig  tale  med  dig,"  sagde  han;  han  gik 
ved  hendes  Side. 

Hun  saa  ikke  paa  ham. 

„Saa?"  sagde  hun  og  gik  stadig  videre  mod  Have- 
grinden. 

„Prinsen  reiser  snart,"  fortsatte  Schwartz. 

Hun  stansed  ikke. 

„Ind  til  Kristiania!"  Schwartz  tog  lindt  i  hendes 
Arm  og  stansed  hende. 

Hun  vendte  sig  mod  ham  og  var  blek. 

„Saa  vilde  han,  Du  skulde  følge,"  fortsatte  Schwartz 
men  i  ganske  stille  Tone.  Hun  stod  der  saa  ren  og 
skjær  foran  ham. 

„Det  kjem  sig  an  paa,"  svared  hun  med  frygtløse 
Øine. 

Schwartz  stod  og  vidste  ikke,  hvordan  han  skulde 
tage  dette.  Var  bange  for,  at  han  med  et  eneste  Ord 
skulde  ødelægge  alt.  Havde  en  Fornemmelse  som  af  et 
Syn,  der  kunde  blive  borte,  bare  man  aanded. 

„Prinsen  bliver  snart  Konge,"  sagde  han  stille.  Der 
blev  en  sælsom  Taushed.  Den  unge  Pige  stod  med 
bleke  Kinder  og  saa  ned,  som  om  hun  overveied.  Som 
om  hun  saa  godt  vidste,  hvad  hun  vilde  og  gjorde. 

Endelig  saa  hun  op,  klart,  troskyldigt. 

„Han  faar  saa  bli,"  sagde  hun.  Og  Lieutnant  Schwartz 
fornam  næsten  undrende  hendes  stolte  Holdning.  Alle 
forvorpne  Tanker  blev  ligesom  myge  i  ham  og  smøg 
bort;  Kvinden  af  Folket  i  den  søljestraalende  Dragt 
forvilded  hans  Sans.  Han  vidste  ikke,  om  hun  var 
Drøm  eller  Virkelighed,  som  hun  stod  der;  han  fik 
mest  en  Fornemmelse  af,  at  hun  var  den  fornemme  og 
han  den  ordinære,  at  hun  var  af  Æt  og  han  Parvenuen. 

Han  gjorde  Vold  paa  sig  selv, 

„Du  vil  følge?"  spurgte  han. 

Hun  saa  bestemt  hen  for  sig. 

„Det  ska'  je  tale  med  hannem  om,"  svared  hun. 

Lieutnant  Schwartz  turde  ikke  se  hende  i  Øinene. 
Han  retted  paa  sit  Kaardegehæng. 

„Prinsen  elsker  dig,"  sagde  han  lavt. 

Hun  taug.  Men  Øinene  sagde,  der  hun  næsten  møn- 
stred  ham: 

„Det  taler  jeg  ikke  med  Fremmede  om." 

„Alle  maa  elske  dig,"  —  Lieutnant  Schwartz  hvi- 
sked  Ordene  mod  sin  Vilje,  og  Tanken  paa  hans  Æres- 
ord for  i  det  samme  som  Ild  igjennem  ham. 

Hun  vendte  sig  halvt. 

„Du  gaar  til  Prinsen?"  sagde  hun. 

„Ja,"  svared  Lieutnant  Schwartz  uvilkaarlig. 

„Hils  Prinsen  og  sig,  at  om  han  vil  træffe  mig,  saa 
faar  det  bli  naa,"  sagde  hun;  hun  saa  mod  Havepor- 
ten, men  blev  staaende,  fremdeles  halvt  bortvendt. 

Lieutnant  Schwartz  taug  forfjamset. 

„Du  lyt  gaa  straks,"  sagde  hun;  hun  gik  langsomt 
mod  Porten. 

„Men  om  Prinsen  er  forhindret,"  stammed  Schwartz. 

Hun  vendte  sig. 

„Da  træffes  vi  aldrig  mer,"  sagde  hun  og  gik  nu 
mod  Porten,  tog  i  Klinken  og  aabned. 

Lieutnant  Schwartz  gik  hurtig  hen. 

„For  Guds  Skyld,  kjære  Pige,"  sagde  han  og  lagde 
Haanden  bedende  paa  hendes  Arm.  „Du  maa  dog 
vente  —  jeg  gaar  straks  til  Prinsen!" 

Hendes  Arm  gled  bort  og  fried  sig  fra  ham. 

„Jeg  skal  vente,  om  han  kommer  straks,"  sagde  hun. 

Lieutnant  Schwartz  gik  med  hurtige  Skridt  bort  fra 

„Ind  til  Kristiania!"  Schwartz  tog  lindt  i  hendes 
Arm  og  stansed  hende. 

Hun  vendte  sig  mod  ham  og  var  blek. 

„Saa  vilde  han,  Du  skulde  følge,"  fortsatte  Schwartz 
men  i  ganske  stille  Tone.  Hun  stod  der  saa  ren  og 
skjær  foran  ham. 

„Det  kjem  sig  an  paa,"  svared  hun  med  frygtløse 
Øine. 

Schwartz  stod  og  vidste  ikke,  hvordan  han  skulde 
tage  dette.  Var  bange  for,  at  han  med  et  eneste  Ord 
skulde  ødelægge  alt.  Havde  en  Fornemmelse  som  af  et 
Syn,  der  kunde  blive  borte,  bare  man  aanded. 

„Prinsen  bliver  snart  Konge,"  sagde  han  stille.  Der 
blev  en  sælsom  Taushed.  Den  unge  Pige  stod  med 
bleke  Kinder  og  saa  ned,  som  om  hun  overveied.  Som 
om  hun  saa  godt  vidste,  hvad  hun  vilde  og  gjorde. 

Endelig  saa  hun  op,  klart,  troskyldigt. 

„Han  faar  saa  bli,"  sagde  hun.  Og  Lieutnant  Schwartz 
fornam  næsten  undrende  hendes  stolte  Holdning.  Alle 
forvorpne  Tanker  blev  ligesom  myge  i  ham  og  smøg 
bort;  Kvinden  af  Folket  i  den  søljestraalende  Dragt 
forvilded  hans  Sans.  Han  vidste  ikke,  om  hun  var 
Drøm  eller  Virkelighed,  som  hun  stod  der;  han  fik 
mest  en  Fornemmelse  af,  at  hun  var  den  fornemme  og 
han  den  ordinære,  at  hun  var  af  Æt  og  han  Parvenuen. 

Han  gjorde  Vold  paa  sig  selv. 

„Du  vil  følge?"  spurgte  han. 

Hun  saa  bestemt  hen  for  sig. 

„Det  ska'  je  tale  med  hannem  om,"  svared  hun. 

Lieutnant  Schwartz  turde  ikke  se  hende  i  Øinene. 
Han  retted  paa  sit  Kaardegehæng. 

„Prinsen  elsker  dig,"  sagde  han  lavt. 

Hun  taug.  Men  Øinene  sagde,  der  hun  næsten  møn- 
stred  ham: 

„Det  taler  jeg  ikke  med  Fremmede  om." 

„Alle  maa  elske  dig,"  —  Lieutnant  Schwartz  hvi- 
sked  Ordene  mod  sin  Vilje,  og  Tanken  paa  hans  Æres- 
ord for  i  det  samme  som  Ild  igjennem  ham. 

Hun  vendte  sig  halvt. 

„Du  gaar  til  Prinsen?"  sagde  hun. 

„Ja,"  svared  Lieutnant  Schwartz  uvilkaarlig. 

„Hils  Prinsen  og  sig,  at  om  han  vil  træffe  mig,  saa 
faar  det  bli  naa,"  sagde  hun;  hun  saa  mod  Havepor- 
ten, men  blev  staaende,  fremdeles  halvt  bortvendt. 

Lieutnant  Schwartz  taug  forfjamset. 

„Du  lyt  gaa  straks,"  sagde  hun;  hun  gik  langsomt 
mod  Porten. 

„Men  om  Prinsen  er  forhindret,"  stammed  Schwartz. 

Hun  vendte  sig. 

„Da  træffes  vi  aldrig  mer,"  sagde  hun  og  gik  nu 
mod  Porten,  tog  i  Klinken  og  aabned. 

Lieutnant  Schwartz  gik  hurtig  hen. 

„For  Guds  Skyld,  kjære  Pige,"  sagde  han  og  lagde 
Haanden  bedende  paa  hendes  Arm.  „Du  maa  dog 
vente  —  jeg  gaar  straks  til  Prinsen!" 

Hendes  Arm  gled  bort  og  fried  sig  fra  ham. 

„Jeg  skal  vente,  om  han  kommer  straks,"  sagde  hun. 

Lieutnant  Schwartz  gik  med  hurtige  Skridt  bort  fra 

Nederlaget.  Han  var  totalt  og  sælsomt  slagen  og  gik 
med  Aanden  i  Halsen,  angst  for,  hvad  dette  naive,  for- 
underlige Menneske  kunde  finde  paa.  Kanske  var  hun, 
naar  Hans  kongelige  Høihed  kom  i  Haven,  allerede 
gaaet,  for  aldrig  mere  at  komme  tilbage.  Og  han, 
Lieutnant  Schwartz,  havde  for  evige  Tider  tabt  sin 
Herre  Prinsens,  snart  Kongens  Naade! 

Lieutnant  Schwartz  sprang.  Holdt  sin  Kaarde  og  sprang. 

Om  nogle  Minutter  var  han  ved  Eidsvold  Verk,  og 
straks  efter  stod  han  foran  Prinsen,  som  arbeidede  i 
sit  Gemak. 

Christian  Frederik  saa  op. 

„Nu?"  sagde  han. 

Schwartz  hilste  hæsblæsende. 

„Deres  kongelige  Høihed,"  sagde  han  og  drog  Pust 
tungt.  „Jeg  er  overvunden!" 

Prins  Christian  lyste  op. 

„Sagde  jeg  det  ikke  nok,"  udbrød  han. 

„Men  skynd  Dem,  mon  prince,"  fortsatte  Lieutnan- 
ten  stakaandet.  „Der  er  Fare  paa  Færde.  Hun  er  der- 
ude i  Dorotheenbusk  og  truer  med  at  gaa  —  for  aldrig 
at  komme  tilbage!" 

Prinsen  for  op. 

„Guds  Død,  Schwartz,"  sagde  han  —  „der  har  Du 
gjort  mig  noget!  Sagde  jeg  det  ikke  nok!  Den  deilige, 
forunderlige  Pige!"  Han  greb  sin  Hat. 

„Det  er  til  at  blive  aldeles  forstyrret  over.  Deres 
kongelige  Høihed,"  svared  Schwartz.  „Saadant  har  jeg 
aldrig  drømt!" 

Han  hjalp  sin  Herre  Kappen  paa. 

„Ved  Porten,  Deres  kongelige  Høihed,"  hvisked 
han.  „Men  skynd  Dem  —  jeg  er  saa  dødelig  angst,  at 
noget  kan  hænde!" 

Prins  Christian  Frederik  slog  ud  med  Haanden,  men 
havde  ikke  Tid  til  at  svare.  Han  satte  sin  Hat  paa  og 
gik  hurtig  ud  af  Gemakket. 

Lieutnant  Schwartz  sank  tilintetgjort  ned  paa  en 
Stol. 

„Det  Satans  Menneske!"  mumled  han. 

Saa  hørte  han  Prinsens  hurtige  Trin  i  Grusgangene 
og  reiste  sig. 

„Gud  give,  hun  ikke  er  gaaet,"  sagde  han  høit  ved 
sig  selv. 


Ragnhild  stod  støttet  til  Gitteret  ved  den  lille  Have- 
port og  vented. 

Hun  hørte  de  hurtige,  kjendte  Trin  i  Grusgangen; 
hun  vidste,  det  var  Prinsen,  som  kom.  Og  hun  kjendte 
det  ligesom  saa  stort  og  varmt  kring  sit  Hjerte. 

Det  havde  været  som  et  Æventyr  det  hele,  lige  fra 
den  Kveld,  han  kom  i  hendes  Faders  Gaard,  og  lige 
til  nu. 

Han,  den  fagreste  og  mægtigste  i  Landet,  kunde 
ikke  være  uden  hende.  Han,  som  nu  snart  blev  Lan- 
dets Konge,  havde  hende  kjær! 

Det  var,  som  hun  havde  drømt  sig  det  fra  lidet  Barn, 
der  hun  gik  alene  i  de  ældgamle  Stuer;  Kongekoven 

syntes,  det  at  bo  med  hende  i  en  fribaaren  Bondes 
Stue  var  ham  større  og  skjønnere  end  ah  paa  Jorden. 
Og  alle  Hoffenes  Kvinder  blev  ham  medet  som  kval- 
me Stueblomster  og  hun  den  vilde  Solrose,  funden  i 
en  Skog,  den  eneste  paa  Jorden,  den  æventyrlige  og 
deilige. 

Han  slog  Armene  om  hende,  der  de  stod  i  Vaar- 
kveldens  Kjølighed. 

„Elskede  Ragnhild!  hviskede  han.  „Min  eneste,  min 
eneste  paa  Jorden!" 

Hun  taug,  men  havde  hans  Arm  om  sit  Liv;  slig 
gik  de  langsomt  fremover  de  grusede  Gange  i  den 
gamle  Have  ved  Eidsvold  Verk. 

Men  Solen  var  alt  sunken  bag  de  lave  Aaser,  og 
Vinter  frøs  i  den  stivnende  Vaarjord,  Birkeknopperne 
og  de  bristende  Blade  gav  en  bitter  Duft  i  Kjøligheden. 


Da  Prins  Christian  Frederik  en  halv  Time  senere 
kom  tilbage  til  Eidsvold  Verk,  ventede  Conferentzraad 
Anker  ham  næsten  utaalmodig. 

„Deres  kongelige  Høihed,"  sagde  han,  i  det  han  gik 
Prinsen  imøde.  „Der  er  store  Ting  i  Gjære  fra  den 
anden  Side  —  Grev  Wedel  siges  at  have  havt  Sam- 
ling og  lange  Drøftelser  med  de  sine." 

„Jeg  kjender  det  —  det  er  om  Finantsdebatten  mon 
cher  Anker,"  svared  Prinsen.  „Det  er  den  yderste 
Udfoldelse;  men  vort  Parti  er  for  stærkt;  det  skal  ikke 
lykkes  dem."  Anker  lyste  op. 

„Det  glæder  mig,  at  Deres  kongelige  Høihed  synes 
saa  sikicer,"  svared  han;  „jeg  har  været  rent  ængste- 
lig tilmode." 

„Prinsen  nikked  trygg  hen  for  sig. 

„Folket  er  paa  vor  Side,"  sagde  han.  „Jeg  ved  ret 
godt,  hvad  jeg  har  at  gjøre!  Men  sig  mig,  har  ikke 
Falsen  været  her  med  Provsten  Schmidts  nye  Sang  — 
den  tør  være  god  at  have  ved  det,  som  nu  forestaar.* 

„Jo,  Deres  kongelige  Høihed;  jeg  formoder  saa,"  sva- 
rede Anker.  „Her  er  Brev  fra  Sorenskriver  Falsen  til 
Eders  kongelige  Høihed." 

Han  rakte  Prinsen  Falsens  Brev. 

Christian  Frederik  tog  det  vedlagte  Digt  ud  og  læste: 

End  Norge  paa  sin  Klippefod 

saa  fast  og  rolig  hviler 

Og  trodser,  trygt  bag  Sønners  Alod 

de  tændte  Tordenkiler. 

Ei  Trudsler  og  ei  søde  Ord 

kan  skrække,  blænde  Folk  i  Nord 

som  svor:  At  vove  Liv  og  Blod, 

naar  Fødelandet  kalder. 

Lad  Rænkesmedes  hæse  Skraal 

kun  stedse  spaa  Ulykker! 

Hver  ægte  Nordmand  har  et  Maal, 

Som  Mundsveir  ei  forrykker. 

I  Tillid  til  sin  gode  Sag 

han  frygter  ei  den  onde  Dag! 

I  Hjertet  Fred,  i  Armen  Staal 

han  kun  Vanhæder  frygter. 

Paa  Retfærds  evig  faste  Grund 
og  ei  paa  Sand  vi  bygge. 

og  hvad  vi  svor  med  enig  Mund, 
skal  evig  Kraft  betrygge. 
Ved  Wiisdom  Kraft  og  Enighed 
tilkjæmpes  Frihed,  Hæder,  Fred, 
og  fast  som  Dovres  Klippegrund, 
staar  Templet,  Nordmænd  bygge! 

Prinsen  nikked  tilfreds  og  stak  Digtet  til  sig. 


NIENDE  KAPITEL 


Den  norske  Rigsforsamlings  afgjørende  Møde  var 
forhaanden.  Punkt  for  Punkt  var  Rigets  Konstitution 
gjennem  Vaarens  anstrængende  Arbeidsmaaneder  fort- 
sat; nu  stod  kun  et  eneste  Punkt  tilbage;  men  det  var 
ogsaa  et  af  de  vigtigste ;  Spørgsmaalet  om  at  garantere 
Statsbudgettet. 

Grev  Wedel  og  hans  Parti  havde  opsparet  hele  sin 
Angrebskraft  til  dette  ene  Punkt,  som  de  vidste  var 
Nationalpartiets  svageste;  derfor  var  ogsaa  Spændin- 
gen paa  det  høieste,  da  Repræsentanterne  denne  Dag 
strømmede  ind  i  Salen;  thi  idag  skulde  det  afgjøres, 
hvorvidt  det  norske  Folk  virkelig  følte  sig  stærkt  nok 
til  paa  egen  Haand  og  uden  fremmed  Hjælp  at  optage 
og  fuldføre  Kampen  for  sin  Uafhængighed. 

Klokken  var  bleven  tolv. 

Finantskomiteens  Medlemmer  havde  ført  sin  Be- 
tænkning tilende  og  i  denne  paa  Forhaand  søgt  at 

imødegaa  de  Indvendinger,  som  kunde  tænkes  gjorde 
af  Afhængighedspartiet.  Derefter  havde  de  forladt 
Salen. 

Efter  nogle  indledende  og  orienterende  Bemærk- 
ninger fra  Præsidenten,  Professor  Sverdrup,  forlangte 
Grev  Wedel  Ordet.  I  en  skarp  Kritik  fremholdt  han 
Landets  finansielle  Misere,  gjennemgik  Punkt  for  Punkt 
Statsbudgettet,  paaviste,  hvilke  uhyre  Krav  det  stil- 
lede til  Folkets  Ydeevne,  og  afsluttede  sin  Tale  saa- 
ledes: 

„Finanskomiteens  Medlemmer  har  forladt  denne 
Sal  uden  at  kunne  berolige  os  angaaende  Rigets  finan- 
sielle Misere.  Min  Kritik  staar  urokket.  Det  norske 
Folk  er  kommet  i  den  pinlige  Stilling  at  have  prokla- 
meret en  Uafhængighed,  som  det  ikke  har  Resurser 
til  at  hævde.  Thi  hvad  forlanger  Finantskomiteen  af 
Nationen? 

Ikke  alene,  at  den  skal  garantere  hele  Rigets  nu- 
værende Statsgjæld,  men  ogsaa  de  14  Millioner  Rigs- 
bankdaler,  som  det  kommende  Aars  Budget  uvæger- 
ligen  kræver! 

Hvor  skal  denne  uhyre  Sum  hentes  i  dette  fattige 
Land,  som  under  de  nuværende  Forhold  neppe  kan 
præstere  de  Summer,  der  udkræves  for  at  hindre 
Hungersnøden,  og  hvis  Stilling  under  en  kommende 
Krig  vilde  blive  end  yderligere  forværret?" 

Han  saa  ud  over  Forsamlingen,  hvor  Uro  og  be- 
tænksom Usikkerhed  begyndte  at  tegne  sig  i  mange 
Ansigter. 

„Jeg  for  min  Del"  —  fortsatte  han  —  „vil  ikke  være 
med  paa  denne  Æventyrpolitik,  som  kun  styrter  Lan- 
det i  Ulykke,  og  jeg  tror,  mange  med  mig  vil  betænke 
sig  paa  at  overtage  et  saa  uhyre  Ansvar!" 

Han  saa  sig  om  med  et  næsten  truende  Blik  og 
satte  sig. 

Der  var  et  lidet  Øiebliks  Taushed. 

Da  rejste  Teis  Lundegaard  sig. 

„Herr  Præsident,"  sagde  han  med  sin  stærke  Stem- 
me i  syngende  Vestlandsdialekt. 

„Herr  Teis  Lundegaard  har  Ordet,"  svared  Præsi- 
denten med  et  Blik  paa  sine  Manuskripter. 

Teis  Lundegaard  stod  bred  og  dryg. 

„Er  det  sandt,  som  Greve  Wedel  seier,"  sagde  han, 
„aa  det  tykjes  mest  saa  —  daa  har  eg  idag  levd  min 
syrgjeligste  Dag.  Her  er  me  komne  fraa  alt  Norges 
Land  det  gjævaste  Folk,  som  Landet  eig,  kan  eg  tenkje ; 
her  hev  me  sittet  midt  i  Vaarens  dyre  Tid  en  hel 
Maane  fram  for  dette  Landets  Skuld,  som  me  held 
so  av!  Men,  naar  me  saa  skulde  tykjes  godt  ferduge 
aa  alt  skulde  til  aa  lauvas,  daa  høyrer  me,  att  al  Ting 
ska  væra  slut,  for  det  me  inkje  har  Pengar!  Dette  er 
det  harmeligste  eg  hev  levd,  aa  eg  veit  inkje  Raad  at 
kommaa  hem  med  slik  Skam  aat  de  mine!  Ond  Tid 
har  me  havt,  aa  meir  vondt  kan  me  væl  traatte;  men 
dette  blir  for  mykje  Pengar!  for  ovselig  mykje  Pen- 
gar; me  aarker  det  inkje." 

Han  saa  sig  om,  rød  i  Ansigtet,  de  store  Øine  blaa- 
nende  af  Bevægelse. 

„Men  skulde  ingjen  her  mellom  saa  mykje  klokt 
Folk  kunne  finne  likare  Raad?"  spurgte  han.  „For 
svenske  vil  me  inkje  vera;  dertil  hev  me  dette  nakne 
Landet  altfor  kjært!" 

Han  satte  sig. 

Grev  Wedel  reiste  sig  atter. 

„Her  er  kun  Valget  mellem  to  Ting,"  sagde  han. 
„Enten  at  følge  patriotiske  Drømmeres  Politik"  — 
hans  Blik  streifed  Sverdrup  —  „indlade  sig  paaÆven- 
tyret  og  paadrage  Landet  Krig  og  Ulykker  —  eller 
modtage  Foreningen  med  en  Brodernation,  som  garan- 
terer Statsgjælden,  tilbyder  aarelang  Skattefrihed,  til- 
fører Korn  og  andre  Næringsmidler  i  rigelig  Mængde 
—  en  Nation  hvem  Forsynet  gjennem  Landenes  na- 
turlige Grænser  synes  paa  det  stærkeste  at  have  knyttet 
til  vor.  For  mig  staar  Valget  klart;  maatte  det  staa  lige- 
saa  klart  ogsaa  for  andre!" 

Han  saa  sig  om,  længe  og  satte  sig. 

Der  var  lang  Taushed. 

Da  tog  Georg  Sverdrup  Ordet.  Og  alle  stirred  paa 
den  kjendte,  værdige  Skikkelse,  fra  hvis  Mund  saa 
mangt  et  vægtigt  Ord  var  faldet. 

„Jeg  ved"  —  saa  begyndte  han,  og  den  dybe,  fuld- 
tonende Basrøst  var  næsten  skjælv  af  Bevægelse. 
„Jeg  ved,  at  jeg  af  Mænd,  som  ikke  miskjender  mine 
Hensigters  Renhed"  —  Blikket  traf  Wedel  klart  og 
stort  —  „og  jeg  kalder  Gud  den  almægtige  til  Vidne, 
at  intet  jordisk  eller  egennyttigt  Hensyn  bestemmer 
mine  Domme  eller  Handlinger  i  denne  Sag  —  jeg  ved, 

siger  jeg,  at  jeg  henregnes  mellem  de  „patriotiske 
Drømmere"  og  metafysiske  Grublere,  som  sætter 
Æren  over  Livet  og  som  i  Livet  selv  kun  ser  en 
Forberedelse  til  høiere  Maal.  Jeg  vil  kun  sige,  at 
det  er  de  samme  Drømme,  de  samme  Ideer,  som 
har  grundlagt  alle  de  store  Nationers  Frihed,  de  sam- 
me Drømme,  som  idag  besjæler  den  største  Del  af  det 
norske  Folk.  Norge  er  fattigt,  siger  man.  Selvstændigt 
kan  det  ikke  bestaa,  kun  i  Forening  med  andre.  Denne 
Paastand  er  fra  mere  end  en  Side  seet  aldeles  uri- 
melig! 

Jeg  vil  nu  ikke  engang  sige:  jo  fattigere  jo  bedre, 
skjønt  det  baade  af  Erfaring  og  Tingenes  Natur  var 
let  at  bevise,  at  de  Nationer,  mod  hvilke  Naturen  har 
været  mest  gavmild,  netop  var  de,  som  først  har  maattet 
bøie  Nakke  under  udenlandske  og  indenlandske  De- 
spoters Aag,  og  at  tvertom  de,  som  har  de  største 
Vanskeligheder  af  en  umild  Himmelegn  at  bekjæmpe, 
længst  og  tildels  bestandig  har  vedligeholdt  sin  Frihed 
og  Uafhængighed. 

Vort  Norge  vil  kunne  bestaa,  som  det  før  har  be- 
staaet;  lader  os  kun  paa  Fædrelandets  Alter  ofre  af 
vor  Overflod  og  indbildte  Nødvendighed  ligesaa  rede- 
bon, som  de  fleste  er  villige  til  at  ofre  Liv  og  Blod 
for  gamle  Norge!" 

Han  saa  sig  om.  Der  steg  betagen  Mumlen. 

„Nu  er  efter  Aarhundreder  et  Frihedens  Øieblik 
indtruffet;  maaske  vender  det  aldrig  tilbage,  om  det 
forbliver  ubenyttet. 

Vor  Kamp  kan  lønnes  med  Nederlag  —  vi  kjender 
kun  lidet  Forsynets  Plan  —  men  endda  har  vi  ikke 
kjæmpet  forgjæves.  Vi  har  fægtet  for  Selvstændighed 
og  Ære;  vi  har  opfyldt  vor  Pligt  mod  os  selv,  og  vi 
har  lært  vore  Fiender  at  møde  os  med  Agtelse. 

Paa  vore  faldne  Heltes  Grave  skal  evige  Bauta- 
stene stande!  Fra  det  kolde,  mørke  Norden  skal  udgaa 
Lynstraaler,  som  skal  knuse  de  undertrykte  Nationers 
Lænker!  Gud  den  almægtige  bevare  gamle  Norge!" 

Der  var  stor  Bevægelse  da  Sverdrup  satte  sig;  han 
selv  var  ganske  blek. 

Grev  Wedel  reiste  sig  straks. 

„Repræsentanten  for  Kristiania,  denne  Forsamlings 
høitærede  Præsident,"  sagde  han,  „har  betegnet  sig 
selv  som  hørende  med  mellem  de  patriotiske  Drøm- 
mere, og  den  smukke  Tale,  vi  netop  har  hørt,  fyldt 
som  den  var  af  Fædrelandssind  og  ædel  Tænkemaade, 
stadfæster  tilfulde,  at  han  mere  har  Syn  for  ophøiede 
Ideer  end  for  den  nøgterne  Virkelighed. 

Det  er  en  skjøn  Opgave  for  en  Nation  at  ofre  sig 
for  Frihedens  og  Selvstændighedens  Idealer;  og  jeg 
betvivler  ikke,  at  et  saaledes  tilintetgjort  Folk  danner 
et  uforglemmeligt  Billede  baade  i  Filosofens  Tanke  og 
Digterens  Fantasi.  Et  andet  Spørgsmaal  bliver  det,  om 
det  Folk,  som  maa  yde  Offeret  eller  rettere  sagt  væie 
Offeret  og  som  af  den  ophøiede  Tanke  kun  faar  Li- 
delsen, ikke  Nydelsen,  føler  sig  kaldet  til  at  udføre  et 
saadant  Experiment.  Jeg  for  min  Del  tror,  at  det  nor- 
ske Folk  gjennem  Aarhundreder  allerede  har  lidt  nok, 

ja  for  meget  til  at  kunne  paatage  sig  den  nævnte  Mis- 
sion. Dette  Folk  trænger  tvertimod  saa  snart  som  mu- 
ligt at  blive  befriet  fra  lange  Tiders  altfor  trykkende 
Byrder  for  ikke  ganske  at  gaa  tilgrunde.  Dengang,  da 
Hærlovgivningen  var  under  Drøftelse  i  denne  For- 
samling, blev  der  af  flere  Repræsentanter  og  med 
Rette  udtalt,  at  skulde  Militærbyrderne  til  Landets 
Forsvar  fremdeles  øges,  da  kunde  vi  leve  den  Dag, 
at  den  norske  Ungdom  foretrak  at  forlade  sin  Fædrene- 
jord fremfor  længer  at  bære  en  saa  uudholdelig  Byrde. 
Hvor  langt  større  Fare  for  en  saadan  Udvandring  vil 
der  ikke  opstaa,  naar  Folket  gjennem  de  forestaaende 
uhyre  økonomiske  Offre  bliver  berøvet,  hver  Mand 
saa  at  sige  den  Tønde  Korn  om  Aaret,  som  udkræves 
til  at  leve  og  forsvare  den  saa  meget  attraaede  Selv- 
stændighed! 

Findes  her  i  denne  Forsamling  nogen  norsk  Bonde, 
som  tør  paatage  sig  et  saa  uhyre  Ansvar?" 

Wedel  saa  sig  om.  Der  faldt  lang  og  pinlig  Taus- 
hed.  Bønderne  saa  ned  paa  sine  Fingre;  ingen  løfted 
sit  Hoved. 

„For  mig  staar  Sagen  klar,"  fortsatte  Wedel.  „Langt 
heller  et  fredeligt  Forbund  paa  saa  hæderlige  Vilkaar 
som  muligt  med  en  Brodernation,  som  kan  garantere 
Norge  Fred  og  lykkelige  Vilkaar,  end  en  ulige  Kamp 
for  en  skjøn  Drøm,  for  et  Æventyr,  som  vil  ende  med 
det  norske  Folks  Ydmygelse!" 

Wedel  havde  talt  ud  og  satte  sig.  Der  faldt  en  lang 
og  pinlig  Stilhed.   Bønderne  saa  paa  hverandre.  Da 

hørtes  der  til  Høire  for  Præsidenten  et  tørt,  skarpt 
Kremt;  en  Mand,  høi,  mager  med  knivkrum  Næse, 
dybe  melankolske  Øine  og  lang  Hals  reiste  sig  og 
forlangte  Ordet. 

Det  var  Repræsentanten  for  Bergen,  Pastor  Jonas 
Rein. 

Præsidenten  gav  ham  Ordet. 

Rein  kremted  atter,  betagent,  trak  med  Pegefinge- 
ren i  sit  Halstørklæde  og  begyndte  at  tale. 

„Det  er  beklageligt,"  sagde  han,  „at  nu,  da  Norges 
Frihedsstund  skulde  nærme  sig,  at  nu  Hindringer,  som 
man  kalder  uoverstigelige,  lægges  os  i  Veien,  at  vore 
egne  Landsmænd  raaber  til  os:  „Det  er  umuligt!  Vi 
kan  ikke  bestaa  som  en  selvstændig  Stat!  Vi  maa 
give  os  i  fremmed  Vold!"  Længe  har  man  raabt  til 
os:  „Vi  mangler  Fødemidler,  uden  hvilke  intet  Land 
paa  Jorden  kan  bestaa;  og  vi  kan  ikke  bære  over 
vore  Hjerter  at  se  det  norske.  Folk  lide  Hungers- 
døden!" 

Heri  er  der  allerede  nu  indtraadt  en  Forandring. 
Korn  tilføres  os  i  al  Overflødighed  til  alle  norske 
Byer  og  Havne. 

Men  hine  ømme  Patrioter  synes  af  sin  lidenskabe- 
lige Kjærlighed  til  Fædrelandet  at  hindres  fra  at  se, 
hvad  der  ligger  aabenbart  for  alles  Øine.  Og  naar 
Sandheden  ikke  længer  kan  skjules,  da  opløfter  disse 
Norges  Venner  et  nyt  Klageskrig:  „Vort  forvirrede 
Pengevæsen,  vor  ødelagte  Kredit  er  Grunden  til  al 
vor  Ulykke!" 

Hvo  undres  herover?  Hvo  ved  ikke,  at  det  er 
Venskabens  og  Kjærlighedens  Væsen  at  være  mis- 
troisk og  frygtsom?" 

Han  kremted  stærkere. 

„Naar  saa  hertil  kommer  de  blodige  Krige,  som 
truer  os,  da  bliver  efter  de  samme  ømme  Patrioters 
Mening  vor  Stilling  ikke  længer  tvivlsom;  vor  sørge- 
lige Lod  er  kastet! 

Dog  —  hvad  siger  jeg  —  sørgelige?  Nei,  langtifra! 
Den  bliver  misundelsesværdig!  Vi  forenesmed  Nabo- 
landet, et  Land,  som  flyder  med  Melk  og  Honning, 
hvis  Pengevæsen  er  i  den  ypperligste  Tilstand,  hvis 
Forraadskilder  er  uudtømmelige,  et  Land,  hvor  Under- 
trykkelse, hvor  misbrugt  Stormandsvælde  ere  ukjendte 
Navne!  Vi  forbinder  os  med  et  Folk,  som  stedse  har 
elsket  os  broderligt,  men  hvis  Kjærlighed  nu  er  ste- 
gen til  en  saa  ubegribelig  Høide,  at  det  endog  vil  fri 
os  fra  den  Byrde  selv  at  bevogte  vore  Fæstninger, 
ikke  vil  tillade  os  at  bære  de  tunge,  brydsomme  Vaa- 
ben,  ikke  tillade  os  i  nogle  Aar  at  betale  Skatter,  men 
tvertom  vil  bære  alle  vore  Byrder,  dække  vor  Mangel 
og  jævne  alle  Vanskeligheder!" 

Han  trak  atter  i  sin  Halskrave;  de  blaa  Øine  skjød 
Gnister. 

„Alvorlig!  —  Naar  norske  Mænd  fortæller  os  saa- 
dant,  da  beviser  det,  at  Patriotisme  ikke  alene  kan 
stige  til  Enthousiasme,  men  endog  til  Afsindighed. 

Det  falder  dog  vel  ingen  ind  for  Alvor  at  tro,  at  en 
fremmed  Magt  og  allermindst  den,  til  hvem  vi  er  solgt, 

er  beredvillig  til  at  bære  vore  Byrder  og  befri  os  fra 
vore  Sorger?  Og  det  falder  vel  heller  ikke  for  Alvor 
nogen  god  Normand  ind  at  ville  forudsætte  noget  saa 
vanærende  om  det  norske  Folk,  som  at  det  skulde 
vægre  sig  for  at  ofre  den  Tønde  Korn  pr.  Mand,  som 
udkræves  til  at  hævde  sin  Frihed  og  Selvstændighed? 

Jeg  er  en  fattig  norsk  Embedsmand!"  Han  fikserte 
Grev  Wedel  —  „jeg  eier  ikke  arvede  Privilegier  frem- 
for værdigere  Mænd;  jeg  har  ikke  engang  saa  meget 
som  Ahner  at  efterlade  mine  Børn ;  men  dette  ønsker 
jeg;  dette  haaber  jeg  at  kunne  sige  dem  engang  — : 

Norge  er  frit  og  uafhængigt,  og  I  ere  deis  frie  Bor- 
gere! Ogsaa  jeg  har  efter  ringe  Evne  bidraget  dertil! 
Ikke  vil  I  forbande  mit  Støv,  fordi  jeg  ingen  anden 
Arv  har  at  efterlade  Eder!" 

Men  Du,  norske  Odelsbonde"  —  her  vendte  han 
sig  mod  Bønderne  —  „som  dog  har  noget  endnu 
mere,  der  binder  dig  til  Fædrelandet  —  skulde  Du 
intet  ville  ofre?  Nuvel,  saa  vælg  det  eneste,  som  staar 
tilbage:  Vælg  svensk  Herredømme! 

Og  naar  da  en  Gang  i  Tiden  dine  Efterkommere, 
sukkende  under  fremmed  Aag,  læser  i  Krøniken,  hvad 
Norge,  hvad  Normænd  engang  har  været,  naar  de  da 
paa  det  sidste  Blad  af  Norges  Krønike  læser: 

„Da  man  skrev  Aar  efter  Kristi  Byrd  1814,  da 
solgte  Norges  Mænd  deres  Nations  gamle  Hæder, 
deres  Børns  Odel  for  en  Sum,  hvormed  hver  Mand 
kunde  kjøbe  en  Tønde  Korn,"  da  vil  de  forbande  vort 
Minde  og  bittert  spotte  vor  Usselhed. 


176 


Vor  Stilling  er  ikke  glimrende;  og  dog  spørger  jeg: 
Hvilket  Land  i  Europa  kjøbte  Friheden  for  saa 
billig  en  Pris?  Europa,  hvor  næsten  hvert  eneste  Land 
efter  hin  frygtelige  Erobrers  Undertvingelse  kan  anses 
som  en  begyndende  Stat!  Frihed  alene  jubler  man  til- 
møde! Hvad  har  dog  vore  Lidelser  været  imod  hines? 
Spanien  har,  saalænge  dette  Land  var  bekjendt  i  Eu- 
ropa, ikke  vundet  saa  megen  Agtelse  og  Beundring, 
som  i  hine  7  Aar,  da  det  kjæmpede  med  utrætteligt 
Mod,  med  stedse  voksende  Kraft  for  Frihed  og  Uaf- 
hængighed! 

At  tilintetgjøre  sine  Eiendomme,  forlade  Fædre- 
landet, jage  Hustru  og  Børn  i  Landflygtighed  for  at 
vanke  om  i  ukjendte  Egne  —  det  tog  de  ikke  i  Be- 
tænkning for  at  vinde  hin  Skat:  Frihed  for  fremmed 
Undertrykkelse.  Og  Eder,  Normænd,  Eder  tør  man 
opfordre  til  saa  skammelig  en  Feighed,  til  saa  skjæn- 
dig  at  forraade  det  gjengivne  Fædreland  at  bortgive 
det  til  fremmede,  til  en  Arvefjende,  for  at  spare  en 
Haandfuld  Bankosedler!  Europas  Øine  er  fæstede  paa 
os!  De  offentlige  Tidender  taler  med  høi  Beundring 
om  den  ædle  Beslutning,  vi  har  fattet!  O,  lad  os  ikke 
bedække  vort  Navn  med  Skjændsel!  Lad  os  ikke  blive 
til  Spot  og  Latter  for  de  mange  Folkeslag,  som  har 
lidt  saa  meget  og  saa  skrækkeligt  for  at  naa  det  Kle- 
nodie, vi  har  ihænde!  Her  gives  Mænd  iblandt  os" 
—  han  saa  skarpt  paa  Grev  Wedel  —  „som  truer 
med  at  forlade  Fædrelandet,  hvis  det  bliver  frit!  Bort 
med  dem!   Lad  dem   længe   nok   fly  det  Land,  hvis 

uægte  Sønner  de  ere!  Kun,  at  de  vilde  gjøre  os  den 
Tjeneste  at  fortie,  fra  hvilket  Land  de  uddrog!  Jeg  for 
min  Del  antager  altsaa  Finantskomiteens  Forslag!  Om 
jeg  eier  eller  kan  tilveiebringe  den  Sum  Rigsbank- 
daler,  som  af  mig  maatte  fordres,  ved  jeg  ikke;  men 
at  jeg  opofrer  indtil  den  sidste  Rest  —  det  ved  jeg!" 

Jonas  Reins  Tale,  som  hele  Tiden  var  fulgt  med 
den  mest  spændte  Opmærksomhed,  udløste  hele  Na- 
tionalbegeistringens  Bølge.  Man  reiste  sig,  skrek  Hurra, 
klappede  i  Hænderne,  omfavned  hinanden  med  Taarer 
i  Øinene,  og  Nikolai  Wergeland  stak  lakonisk  en  lang 
Tale,  han  havde  skrevet,  som  overflødig  i  Lommen 
paa  sin  Samarie. 

Da  skrek  Teis  Lundegaard  midt  i  den  øredøvende 
Larm: 

„Den  Tale  var  pikajord  20,00  Rigsdaler  værdt!" 

Jublende  Bravoraab  svared. 

„Held  Norge!" 

„Held  hver  ærlig  Mand!" 

Man  ropte  i  Munden  paa  hverandre. 

Da  forlangte  Omsen  Ordet. 

„Herr  Præsident!"  sagde  han.  „Et  er  Poesi  et  andet 
Prosa  — .  Jeg  vil  ikke  bebreide  de  talentfulde  Herrer 
af  Finantskomiteen  — " 

„Nei!"  afbrød  Teis  Lundegaard  larmende.  „No  vil 
me  stemme!  No  vil  me  pikajord  stemme!" 

„Afstemning!"  ropte  hele  Grupper  paa  én  Gang. 

Præsidenten,  Georg  Sverdrup,  kaldte  med  sin  Klubbe 
til  Orden. 

Atten  Hundrede  og  Fjorten  12 

„Som  Sagerne  viser  sig  at  staa,  vil  jeg  erklære 
Debatten  for  afsluttet,"  sagde  han. 

Afstemning  foregaar.  De  Herrer,  som  stemmer  for 
Finanskomiteens  Forslag  vil  behage  at  blive  siddende. 
Resten  reiser  sig!" 

Der  reiste  sig  29;  76  blev  siddende. 

„Med  sex  og  sytti  Stemmer  mod  ni  og  tyve  er 
Statsgjælden  og  Budgettet  garanteret,"  erklærede  Præ- 
sidenten og  saa  sig  om  i  Forsamlingen. 

„Det  norske  Folks  Grundlov  er  nu  given,  og  dets 
Finantser  af  Folket  garanteret,"  fortsatte  han  med 
høitidelig  Stemme.  „Lader  os  saa  mine  Herrer  vælge 
den  Mand,  der,  som  vi  haabe,  til  Norges  Held  skal 
bestige  Haakon  Adelsteens  og  Sverres  i  Aarhundreder 
ledige  Throne!" 

Der  faldt  Haandklap  og  Bravoraab. 

Omsen  reiste  sig  atter. 

„Jeg  tillader  mig  at  foreslaa,"  sagde  han,  „at  Konge- 
valget udstaar,  til  Stortinget  samles  næste  Gang,  om 
Norge  da  maatte  have  faaet  Fred,  eller  nogen  af 
Stormagterne  har  anerkjendt  Landets  Selvstændighed 
og  Uafhængighed!" 

Da  reiste  Sorenskriver  Christie  sig. 

„Europas  Øine  er  i  dette  Øieblik  henvendt  paa  os," 
sagde  han,  harm  i  Røsten;  „hvad  vilde  dette  Europa 
sige,  om  Norge  ikke  turde  fuldbyrde,  hvad  det  saa 
heltemodig  har  begyndt?" 

Der  faldt  atter  udfordrende  Bifald. 

Da  talte  Wedel. 

„Det  forekommer  mig,"  sagde  han  stilfærdig,  „at 
her  i  Dag  er  gjort  mer  end  nok,  og  Tiden  er  allerede 
langt  fremskreden.  Jeg  skulde  foreslaa,  at  Valget  ud- 
stod, iallefald  til  imorgen!" 

„Nei!"  skrek  Teis  Lundegaard.  „No  vil  me  stem- 
me. Imorgo  er  dæ  Sundag,  daa  arbeier  inkje  eg!" 

Grev  Wedel  fik  en  spodsk  Mine. 

„BarmhjertighedsgjerningerogTing,  som  ikke  taaler 
Opsættelse,  er  vel  tilladt  ogsaa  paa  Søndagen  —  ikke 
sandt  Herr  Præsident?"  spurgte  han  spydig. 

Teis  Lundegaard  reiste  sig. 

„Ingjen  her  skal  lere  mig  Bibel  aa  Kristendom," 
ropte  han  med  sin  vældige  Røst.  „Falder  din  Oxe  eller 
Asen  i  en  Brønd  om  Sundagen,  saa  maa  Du  trække 
dem  op,"  siger  Skriften!  Og  er  der  nu  Oxer  eller 
Asener  her  i  Riksforsamlingen,  som  er  fallen  i  Brun- 
nen  idag,  saa  ska  eg  pikajord  nuk  trekkje  dem  op; 
men  daa  gjer  me  det  likesaagodt.no,  paa  Flekken.  No 
vil  me  stemme!" 

Han  satte  sig. 

Præsidenten  slog  til  Lyd. 

„Jeg  foreslaar  altsaa  Kongevalg  idag,"  sagde  han, 
„og  sætter  den  Sag  under  Afstemning." 

Der  stemtes. 

„Kongevalg  finder  Sted,"  fortsatte  Præsidenten  efter 
at  have  optalt  Stemmerne. 

„Jeg  tror  at  have  Forsamlingen  og  hele  Folket  med 
mig,  naar  jeg  foreslaar  valgt  til  Norges  Konge  den 
Mand,  som  i  en  alvorlig  Stund  med  saa  stor  Offer- 

villighed  har  gjort  Landets  Sag  til  sin:  vor  elskede 
Regent,  Prins  Kristian  Frederik!" 

Der  faldt  larmende  Bifald. 

„Repræsentanterne  behage  at  afgive  sine  skriftlige 
Vota!  De,  som  er  enige,  kunne  tegne  sine  Navne  i 
Protokollen;  de  øvrige  behage  at  gjøre  sine  Reserva- 
tioner ! " 

Afstemningen  foregik.  Kun  Wedel  og  et  Par  andre 
gjorde  Reservation,  men  stemte  ogsaa  for  Prins  Kri- 
stian Frederik  til  Norges  Konge. 

Præsidenten  slog  til  Lyd;  der  faldt  dyb  Taushed. 

„Med  samtlige  Stemmer,  hvoraf  kun  et  Faatal  med 
Reservation  er  Prins  Kristian  Frederik  valgt  til  Nor- 
ges Konge!"  Han  saa  sig  om,  herskende. 

„ Reist  er  altsaa,"  fortsatte  han  med  bevæget 

Stemme  —  „reist  er  atter  inden  Norges  Enemærker 
Norges  gamle  Kongestol,  som  Adelsteener  og  Sverrer 
beklædte!  Gud  bevare  gamle  Norge!" 

„Gud  bevare  gamle  Norge!"  svaredes  der  i  Kor. 

„Saa  staar  da  kun  tilbage,"  fortsatte  Præsidenten 
—  „at  bringe  Hs.  kongelige  Høihed  Meddelelsen  om 
det  stedfundne  Kongevalg  og  anmode  ham  om  at  modtage 
Kronen  og  Rigsforsamlingens  Lykønskning.  Jeg  beder 
D'Hrr.  Christie  og  Falsen  om  som  Deputation  at  op- 
søge Hs.  kongelige  Høihed  i  de  kongelige  Værelser." 

Christie  og  Falsen  reiste  sig  og  forlod  Forsamlingen, 
som  nu  sad  i  spændt  Forventning. 

Om  et  Øjeblik  kom  Prinsen  fulgt  af  Deputationen 
ind  fra  Venstre  og  gik  midt  frem  i  Salen. 

Hele  Forsamlingen  reiste  sig. 

„Deres  kongelige  Høihed,"  sagde  nu  Præsidenten 
med  sin  dybe,  mægtige  Basstemme.  „Jeg  har  den 
Ære  at  meddele,  at  det  frie  norske  Folk  i  Kraft  af  sin 
Konstitution  igjennem  sin  Rigsforsamling  idag  enstem- 
mig har  valgt  Deres  kongelige  Høihed  til  Norges 
Konge  og  beder  Deres  kongelige  Høihed  at  modtage 
Norges  gamle  Krone  af  et  Folk,  som  er  Dem  i  Kjær- 
lighed og  Taknemmelighed  af  Hjertet  hengivent!" 

Kristian  Frederik  stod  blek  og  bevæget. 

„Normænd,"  sagde  han  med  klar,  næsten  skjæl- 
vende  Røst.  „Det  høie  Kald,  hvortil  Medborgernes 
Tillid  udkaarede  Eder,  er  fuldbyrdet.  Norges  Statsfor- 
fatning er  grundlagt  paa  Principer,  som  i  lige  Grad 
vogter  Regjeringsformen  for  Despotismens  Overgreb 
og  Folkeregjeringens  Misbrug. 

Dette  gamle  Kongerige  forlanger  en  Konge.  Ingen 
Despot,  men  sit  Folks  Ven  og  Fader  bør  han  være. 
Dette  venter  Nationen  at  finde  i  mig,  og  jeg  følger 
det  hellige  Kald  ganske  at  opofre  mig  for  Norges  Vel 
og  Hæder  trods  de  Farer  og  den  Møie,  som  venter 
mig.  Med  disse  redelige  Hensigter  og  styrket  ved 
Troen  paa  Guds  den  almægtiges  Bistand  haaber  jeg 
at  svare  til  denne  Nationens  Forventning.  Jeg  antager 
Norges  Krone  som  Gave  fra  et  trofast  og  oprigtigt 
Folk,  et  Pant  paa  dets  Kjærlighed  for  mig  og  min 
kongelige  Æt."  —  Han  løfted  høitidelig  sin  Haand  til 
Ed.  „Jeg  lover  og  sværger  at  ville  regjere  Kongeriget 

Norge  i  Overensstemmelse  med  dets  Tro  og  Love.  Saa 
sandt  hjælpe  mig  Gud  og  hans  hellige  Ord!" 

Kongen  havde  aflagt  Eden  under  den  dybeste  Be- 
vægelse; nu  vendte  han  sig  mod  Præsidenten. 

„Og  nu,  Norges  udvalgte  Mænd,"  sagde  han  — 
„besværger  den  Grundlov  for  det  selvstændige  Norge, 
som  vi  alle  trolig  ville  haandhæve  og  forsvare!" 

Præsident  Sverdrup  traadte  frem  for  Kongen  og 
løfted  sin  Haand  til  Ed. 

„For  Guds  hellige  Aasyn:  Jeg  lover  og  sværger 
det  norske  Riges  Konstitution  og  dets  valgte  Konge 
Kristian  Frederik  Troskab  og  Lydighed  til  Døden.  Saa- 
sandt  hjælpe  mig  Gud  og  hans  hellige  Ord!" 

Hele  Forsamlingen  løfted  sin  Haand  til  Eden  og 
gjentog: 

„Saasandt  hjælpe  os  Gud  og  hans  hellige  Ord!" 

Der  faldt  dyb,  høitidsfuld  Taushed. 

Derpaa  udbragte  Præsidenten  et  „længe  leve  vor 
elskede  Fyrste,  Kristian  Frederik,  Norges  Konge!"  — 
hvori  hele  Forsamlingen  med  Hurraraab  istemte. 

Kongen  traadte  derefter  op  paa  Præsidentens  Tri- 
bune. 

„Normænd!"  sagde  han  med  høi  Røst.  „Stort  er 
det  Maal,  Nationen  har  stillet  sig  selv,  og  kun  gjen- 
nem  Endragt  kan  det  naas.  Lader  os  da  i  denne  høi- 
tidelige  Stund  love  hverandre  ubrødelig  Troskab  og 
Endrægtighed  i  gode  som  i  onde  Dage.  Normænd! 
Enige  og  Tro,  indtil  Dovre  falder!* 

„Enige   og  tro!"   svared  Forsamlingen  og  danned 

Broderkjæde.  Udenfor  intonerede  Musiken,  og  Salut- 
skud faldt.  Kongeriget  Norges  nyvalgte  Hersker  for- 
lod Rigsforsamlingens  store  Sal. 


TIENDE  KAPITEL 


Det  var  en  lummerlun  Julikveld  i  Kristiania. 

Palæets  store  Have  med  sine  Springvand  og  Løv- 
hytter under  de  svale  Lindetræer  var  hviskende  fyldt 
af  Hoffets  æventyrlige  Liv.  Festklædte  Damer  og  Ka- 
vallerer  kom  og  svandt  under  Trægrupperne;  Latter 
og  dæmpet  Tale  fra  de  dunkle  Kroge  blanded  sig  med 
Springvandenes  monotone  Plasken;  fra  Palæets  op- 
lyste Sale  klang  Dansemusik,  Lanciers  i  fjerne,  vug- 
gende Bølger  —  al  Livets  daarende  Glæde  samlet  der- 
inde bagom  de  sommergraa,  hemmelighedsfulde  Mure 
med  sine  løvomvundne  Søiler  og  den  festlig  dekorerede 
Veranda,  hvor  kulørte  Lamper  lyste  op  i  Kveldsdun- 
kelheden. 

Paa  en  Bænk  tilvenstre  for  Verandaen,  i  Skyggen 
af  et  stort  Lindetræ  sad  Professor  Georg  Sverdrup  og 
Slotspræst  Pavels  i  fortrolig  Samtale.  Slotspræsten  med 
det  veke,  smidige  Ræveansigt  sad  med  Hænderne  fol- 
dede og  Hovedet  paa  skakke;  han  skotted  af  og  til 
snart  til  høire,  snart  til  venstre,  medens  de  talte.  Pro- 
fessor Sverdrup  sad  der  tung  og  trykket  med  et  næ- 

sten  sørgmodigt  Udtryk  i  det  stærke  Ansigt,  hvori  af 
og  til  et  Drag  af  ubarmhjertig  Spot  pludselig  brød  frem. 

Nu  og  da  blev  der  lang  Pause;  man  hørte  Dunkel- 
hedens mystiske  Hvisken  og  den  summende  Larm  af 
Folkemængden  derude  bag  Murene  opover  de  fyldte 
Gader. 

Professor  Sverdrup  vendte  sig  netop  mod  Slots- 
præsten for  at  svare,  da  han  medet  brød  af  og  lagde 
sin  Haand  paa  Pavels  Arm.  Døren  til  den  store  Sal 
kom  op  —  et  ungt  Par  traadte  ud  og  blev  staaende 
paa  Verandaen.  Det  var  Lieutnant  Falsen  og  Frøken 
von  Staffeldt,  Generalens  Datter. 

„Nu  gjør  De  mig  aldeles  fortvivlet,  Frøken  v.  Staf- 
feldt," hvisked  Lieutnant  Falsen;  han  stod  den  unge 
Dame  ganske  nær. 

Frøken  v.  Staffeldt  vendte  sig  halvt  bort. 

„Naar  Hans  Majestæt  behager  — ,"  svared  hun 
hviskende  —  „jeg  kan  dog  virkelig  ikke  — "  Hun 
gaar  Trappen  ned;  han  følger. 

„Certainement,  qvand  S.  Majesté  désire/  svared 
Falsen  med  en  gratiøs  Skuldertrækning;  „men  en 
Dame  i  Deres  Position  har  dog  saa  mange  hemmelige 
Vaaben,  saa  mange  elskværdige  Midler  til  at  gardere 
sig  — " 

Frøken  von  Staffeldt  stansed  og  saa  stolt  paa  ham. 

„Herr  Kammerjunker  Falsen!"  sagde  hun,  høi. 

Falsen  greb  hendes  Haand. 

„Tilgiv!"  udbrød  han  dæmpet;  „men  jeg  er  ble- 
ven — " 

„Taissez-vous!"  hvisked  Frøken  Staffeldt  og  saa  sig 
om  —  men  tog  ikke  sin  Haand  tilbage. 

Lieutnant  Falsen  kyssed  hendes  Haand  og  bød 
hende  Armen.  „Jeg  kunde  fortælle  Dem,"  sagde  han 
dæmpet  —  „denne  Vei!"  Han  saa  sig  om;  de  for- 
svandt mellem  Trægrupperne  paa  den  anden  Side  af 
Verandaen. 

„Hofluft,"  sagde  ProfessorSverdrupogsaapaaPavels. 

Slotspræsten  flytted  sig  paa  Bænken,  men  satte 
sig  atter  tilrette. 

„Ungdom,"  svared  han.  „Hans  Majestæt  synes  at 
trænge  Sorgløshed  og  Divertissement  omkring  sig." 

Georg  Sverdrups  Ansigt  fik  sit  ironiske  Smil. 

„Ja,  De  er  jo  Hans  Majestæts  Sjælesørger,"  svared 
han  spydig. 

Pavels  saa  op,  forskrækket. 

„Kjære  Herr  Professor!"  udbrød  han  og  folded  sine 
Hænder  med  løftede  Øine.  „Gud  bevare  mig  fra  at 
overtage  Ansvaret  for  alt,  hvad  der  ved  et  Hof  kan 
finde  Sted!  Jeg  tror  kun  at  have  bemærket,  at  Hans 
Majestæt  har  et  vist  Behov  efter  en  og  anden  Gang 
at  kaste  Regjeringens  Byrder  og  glemme  sig  selv  — " 

Professor  Sverdrup  vendte  sig  halvt  fra  ham. 

„En  Konge  bør  aldrig  glemme  sig  selv,"  sagde  han 
kvasst  og  afgjørende. 

Pavels  svælged. 

„I  en  viss  Forstand  visselig  ikke,"  svared  han. 

„Ellers  kan  han  ogsaa  let  komme  til  at  glemme 
Folket,"  fortsatte  Sverdrup  uden  at  ænse  Pavels. 

Slotspræsten  folded  sine  Hænder. 

„Det  vilde  være  forfærdeligt,  kjære  Herr  Profes- 
sor," udbrød  han  og  folded  sine  Hænder.  „Lader  os 
bede  til  Gud,  at  det  aldrig  kommer  til  at  ske  —  om 
der  virkelig  skulde  være  Fare  for  saadant!"  Han  saa 
yderst  from  og  betænksom  ud. 

„Det  hedder:  „bede  —  og  arbeide,"  Deres  Velær- 
værdighed," svared  Sverdrup  spidst.  „En  from  Bøn 
alene  vil  neppe  føre  til  noget  Resultat!" 

Pavels  satte  et  forbauset  Ansigt  op. 

„Kjære  Herr  Professor,"  sagde  han  dæmpet.  „De 
vil  dog  ikke  undervurdere  Bønnens  Magt?" 

Georg  Sverdrup  smilte. 

„Visselig  ikke,  Deres  Velærværdighed,"  svared 
han;  men  pro  primo  —  han  brød  af;  thi  nok  et  ungt 
Par  kom  fra  Salen  og  ud. 

Det  var  Lieutnant  Schwartz  med  Frøken  von  Haxt- 
hausen. De  stod  et  Øieblik  paa  Verandaen;  saa  gik 
de  Trinnene  ned  og  ud  paa  Plænen. 

„Her  er  kjøligere,"  sagde  Lieutnant  Schwartz  for- 
trolig; han  havde  fremdeles  Frøken  von  Haxthausens 
Arm  under  sin. 

„Men  noget  mørkt,  Herr  Kammerjunker,"  svared 
Frøken  von  Haxthausen,  vifted  sig  og  vilde  løsne  sin 
Arm. 

Lieutnant  Schwartz  holdt  fast. 

„Vi  kommer  fra  alle  de  blændende  Lys,"  sagde  han 
dæmpet;  —  „man  vænner  sig  snart"  —  han  taug;  der 
hørtes  dæmpet  Latter  fra  Løvhytterne  dybt  inde. 

Frøken  von  Haxthausen  drog  sin  Arm  ud  af  hans 
og  saa  sig  omkring. 

„Mennesker  overalt,"  hvisked  hun. 

„Hver  i  sit  Lysthus,"  lo  Schwartz  —  „er  ikke  det 
charmant?" 

Frøken  von  Haxthausen  smilte  og  slog  med  sin 
Vifte. 

„Jo,  her  gjør  man  sig  det  nok  bekvemt,"  svared 
hun;  „men  om  det  er  ganske  comme  il  faut  — " 

Lieutnant  Schwartz  strammed  sin  Figur. 

„En  Smule  Duft  af  Æventyr  og  Glæde  og  —  Tanke- 
løshed om  De  saa  vil,  Frøken  v.  Haxthausen,"  sagde 
han  overlegen.  „Alvoret  kan  dog  ikke  gaa  ganske 
nøgent  omkring  ved  høilys  Dag!" 

Frøken  v.  Haxthausen  smilte. 

„Aa  her  nu  ikke  netop  Dag,"  sagde  hun  hen  for  sig. 

Pludselig  slog  hun  om  i  Tonen. 

„Hvem  skulde  tænkt!"  udbrød  hun  muntert  — 
„Vort  lille  kjedsommelige,  pertentlige  Kristiania!" 

Schwartz  trued  med  løftet  Finger. 

„En  By  med  saa  mange  smukke  Damer  kjedsom- 
melig!"  sagde  han  —  „impossible!'' 

Frøken  v.  Haxthausen  drog  Aanden  dybt. 

„Hvor  vi  maa  være  Hans  Majestæt  taknemmelige 
for  denne  aandelige  Elevation!"  sukked  hun. 

Schwartz  var  bleven  alvorlig. 

„Friheden,  Frøken,  er  et  uforligneligt  Gode,"  sagde 
han. 

Frøken  v.  Haxthausen  saa  hen  for  sig,  betagen. 

„Saa  ædel  og  mandig!"  mumled  hun.  „Og  saa  smukt, 
som  han  taler!" 

Lieutnant  Schwartz  saa  ned. 

„Norge  er  et  lykkeligt  Land,"  bekræfted  han. 

„Ja,  det  er  en  Konge  af  Guds  Naade!"  Frøken  von 
Haxthausen  var  henført. 

Og  Lieutnant  Schwartz  som  hun. 

„Jeg  kan  forsikred  Dem,  Frøken,"  betroed  han 
hende,  „at  vi  endnu  staar  ved  Begyndelsen.  Imorgen 
kommer  de  nye  Udnævnelser:  28  Kammerherrer  og 
6  nye  Kammerjunkere!" 

„Gud!"  Frøken  v.  Haxthausen  traadte  overvældet 
et  Skridt  tilbage. 

Og  Schwartz  fortsatte: 

„Hans  Majestæt  har  de  mest  europæiske  Intentio- 
ner. Her  vil  blive  en  Repræsentation  comme  il  faut!" 

Frøken  von  Haxthausen  stirred  ind  i  Salen. 

„Hvem  danser  Hs.  Majestæt  med  nu?"  spurgte 
hun. 

Lieutnant  Schwartz  gik  Trappen  op  og  saa  ind  gjen- 
nem  det  halvaabne  Gløt  i  Salsdøren.  Han  stod  lidt  og 
kom  straks  tilbage. 

„Med  Frøken  Løvenskiold,"  svared  han. 

Frøken  v.  Haxthausens  Ansigt  skifted  Udtryk. 

„Nu  igjen!"  udbrød  hun. 

„Hvad  behager  Frøken?"  —  Schwartz  saa  hende 
forskende  ind  i  Øinene. 

Hun  slog  dem  ned. 

„Intet,"  svared  hun  koldt. 

Schwartz  taug  lidt.  Saa  sagde  han  lavt: 

„Hans  Majestæt  talte  nylig  om  Dem!" 

Frøken  v.  Haxthausen  løfted  pludselig  Blikket. 

„Til  hvem?"  spurgte  hun. 

Schwartz  mødte  hendes  Blik. 

„Til  Deres  Veninde  Frøken  Løvenskiold,"  svared 
han. 

„Hvad  sagde  Hans  Majestæt?"  —  Hun  saa  bort, 
da  hun  spurgte. 

„Des  belles  choses,''  svared  Schwartz;  —  „men  han 
saa  hele  Tiden  paa  Deres  Veninde!  Ja,  hun  er  da  og- 
saa  deilig!"  Han  sukked. 

Frøken  v.  Haxthausen  slog  ham  med  Viften,  lindt. 

„Nu  er  De  ondskabsfuld,"  hvisked  hun. 

Schwartz  greb  hendes  Haand. 

„Jaloux  Frøken,"  hvisked  han  varmt  —  „aa  De 
ved  jo  saa  godt  — " 

Han  slap  straks;  thi  Frøken  v.  Haxthausen  havde 
draget  Haanden  hurtig  til  sig  og  stirred  nu  mod  Ven- 
stre, taus. 

Schwartz  fulgte  hendes  Blik  og  opdaged  Sverdrup 
og  Pavels,  som  nu  reiste  sig  og  kom  nærmere. 

„Ja,  er  det  ikke  en  deilig  Aften,"  sagde  han  høit. 

„Henrivende!"  Frøken  v.  Haxthausen  saa  sig  om 
og  slog  med  sin  Vifte.  „Bare  vi  kunde  finde  Clara!" 

Schwartz  bød  hende  Armen. 

„Frøken  v.  Staffeldt  er  kanske  i  et  af  Lysthusene," 
sagde  han  højt  som  før;  —  da  traadte  Professor  Sver- 
drup lige  hen,  tog  Hatten  dybt  af  og  hilste. 

„Herr  Lieutnant  Schwartz  —  ikke  sandt,"  spurgte 
han;  Pavels  kom  ogsaa  nærmere  og  hilste. 

„Kammerjunker,  Herr  Professor!"  svared  Schwartz 
med  en  elegant  Hilsen  og  bukked  fornemt  i  det 
samme. 

„Siden  igaar  —  undskyld!"  Sverdrup  tog  atter 
Hatten  af.  „Godaften  Frøken  v.  Haxthausen,"  fortsatte 
han.  „De  unge  Herskaber  amuserer  sig?" 

Schwartz  bukked  atter. 

„Det  faldt  os  for  varmt  derinde,  Herr  Professor," 
svared  han. 

„Ja  der  var  unegtelig  en  Hede"  —  sekunderede 
Frøken  v.  Haxthausen. 

„Ja,  Virkeligheden  er  betydelig  kjøligere,"  svared 
Professor  Sverdrup  med  et  ironisk  Smil.  „Apropos  — 
danser  Hans  Majestæt  fremdeles?" 

Schwartz  bukked. 

„Selvfølgelig,"  svared  han.  „Hans  Majestæt  er  Pligt- 
opfyldelsen selv!" 

Sverdrup  vendte  sig  halvt. 

„En  Konge  har  mange  Pligter,"  sagde  han  hen  for 
sig.  „Apropos  —  modtager  virkelig  Hans  Majestæt 
iaften  de  udenlandske  Magters  Gesandter?"  Han  saa 
forventningsfuld  paa  Schwartz. 

Denne  retted  sig  resolut. 

„Lige  efter  Ballet,"  svared  han  afgjørende. 

Sverdrups  Ansigt  tog  stor  Magt. 

„Jeg  beundrer  Hans  Majestæts  Elasticitet,"  sagde 
han  med  ironisk  Alvor. 

Lieutnant  Schwartz  optog  Handsken. 

„Hans  Majestæt  er  Diplomat,"  svared  han.  „Man 
lader  sig  ikke  imponere." 

Der  gik  en  mørk  Skygge  over  Georg  Sverdrups 
Træk. 

„Da  er  dog  Situationen  alvorlig  nok,"  sagde  han 
strengt. 

„Vraiment,  Herr  Professor;  men"  —  Schwartz  blev 
afbrudt. 

„Efter  Ankers  mislykkede  Mission  til  England," 
fortsatte  Sverdrup  med  stærk  Stemme,  „staar  vi  visse- 
lig ligeoverfor  Nationens  alvorligste  Øjeblik  —  det 
kan  gjælde  Norges  hele  Existens  —  det  er  den  nøgne 
Sandhed." 

Han  stakk  Haanden  ind  i  sit  Kjortelbryst  og  stirred 
betænksom  hen  for  sig. 

Schwartz  bukked  elskværdig. 

„Sandheden,  Herr  Professor,  tør  gaa  nøgen  om- 
kring," svared  han  med  et  diskret  Smil;  „men  Frihe- 
den —  excusez-moi  —  trænger  at  have  en  Smule 
paa!" 

Han  saa  paa  Pavels. 

Slotspræsten  traadte  smilende  nærmere. 

„Herr  Kammerjunkeren  mener,"  sagde  han,  „at  det 
er  Frihedsberuselseriy  som  skal  redde  Folket?" 

Han  kræmted  og  saa  hemmelig  paa  Sverdrup. 

Schwartz  gjorde  en  elegant  Haandbevægelse. 

„Jeg  mener  —  bon  soir  Deres  Velærværdighed  — 
jeg    mener,   at   Repræsentationens   Purpurkaabe   bør 

dække  over  Situationens  Nøgenhed!  —  Den  har  red- 
det mangen  Nation  fra  Undergang!  Mundus  vult  decipi 
—  Verden  vil  bedrages  —  ikke  sandt  Herr  Pro- 
fessor?" 

Han  gjorde  en  høflig  Bøining  mod  Sverdrup. 

„Sed  populus  non  —  Folket  ikke!"  brød  denne 
stærkt  ind. 

Schwartz  smilte  fremdeles. 

„Jeg  mener  endnu,  Herr  Professor,"  sagde  han,  „at 
dette  Folk  mere  end  andre  føler  det  som  en  Livsfor- 
nødenhed  at  nyde  Glæden  af  sin  unge  Frihed,  Frugten 
af  det  nye,  som  kommer." 

Han  gjorde  en  let  Bøining  og  bød  Frøken  von  Haxt- 
hausen Armen. 

„Unge  Mand,"  sagde  Sverdrup  i  stor  Værdighed. 
„Det  er  noget  andet  nyt.  Folket  venter:  stabilere  For- 
hold, sikker  Grund  under  Fødderne!" 

Schwartz  lod  sin  Arm  atter  synke. 

„Herr  Professor,"  sagde  han,  stærkt  greben.  „Jeg 
tør  forsikre  Dem  om,  at  Hans  Majestæt  af  al  Kraft 
arbeider  paa  at  grundfæste  sin  Throne  og  sikre  Fri- 
heden! Igaar  begyndte  Udnævnelserne  af  Hofetaten. 
Kammerherrerne  og  Kammerjunkerne  er  allerede  ud- 
nævnte og  Hofreglem.entet  udarbeidet!" 

Han  retted  sig. 

Sverdrup  smilte,  et  dræbende  Smil,  og  vendte  sig 
mod  Pavels. 

„Da  er  Norge  frelst!  Da  er  vi  trygge.  Deres  Vel- 
ærværdighed," sagde  han. 

„Da  er  vi  trygge!"  repeterede  Pavels. 

Schwartz  fik  et  fornemt  Udtryk  i  sit  Ansigt. 

„Mine  Herrer  undervurderer  Betydningen  af  en 
ordnet  Hofstat,"  sagde  han  kjøligt.  „De  udenlandske 
Magters  Gesandter  vil  vide  at  vurdere  den!"  Han  tog 
sin  Dames  Arm  og  vendte  sig  for  at  gaa. 

Sverdrup  letted  paa  Hatten. 

„Maatte  De  spaa  sandt  Herr  Kammerjunker!"  sagde 
han.  „Men  apropos  Frøken  v.  Haxthausen,  De  som 
jo  ved  alt  — :  Er  Grev  Wedel  her  i  Aften?" 

Frøken  v.  Haxthausen  saa  undrende  paa  Professor 
Sverdrup. 

„Greven?"  spurgte  hun.  „Hans  Majestæt  har  for- 
længst ophørt  at  invitere  Greven!" 

Sverdrup  nikked. 

„Han  kom  aldrig,"  svared  han.  „0§  Kammerherre 
Ankers?" 

Schwartz  blanded  sig  ind. 

„Selvfølgelig  heller  ikke,"  svared  han. 

„Men  Fru  Konferentzeraadinde  Karsten  Ankers?" 
spurgte  Sverdrup  videre. 

„Fru  Konferentzeraadinden  har  ladet  sig  undskylde," 
svared  nu  Frøken  v.  Haxthausen.  „Luften  i  Kristiania 
bekommer  hende  ikke  vel!" 

Sverdrup  smilte. 

„Nei,  Luften  paa  Eidsvold  var  unegtelig  renere," 
svared  han. 

Schwartz  stod  ventende. 

„Jeg  finder  Kristiania  charmant,"   sagde  han.    „Et 

frit  Hof  som  Repræsentant  for  et  frit  Folk  kan  neppe 
udvikle  sig  under  favorablere  Omstændigheder!" 

Nu  bukked  Sverdrup. 

„Maatte  De  atter  spaa  sandt,  Herr  Kammerjunker," 
sagde  han.  „Maatte  Friheden  ved  Hoffet  blive  en  vær- 
dig Afglans  af  Folkefriheden!" 

„Gud  bevare  Hans  Majestæt"  —  skjød  Pavels  ind  — 
„baade  for  sit  Hof — " 

„Og  for  sit  Folk,"  supplerte  Schwartz,  bukked  atter 
og  forsvandt  med  Frøken  v.  Haxthausen  under  Armen 
ind  i  Dunkelheden. 

Slotspræst  Pavels  bøied  sig  mod  Sverdrup. 

„De  er  en  modig  Mand,  Herr  Professor,"  sagde 
han  hviskende.  „Hvert  Ord  kommer  til  Hans  Maje- 
stæt!" 

Georg  Sverdrup  gik  i  stor  Ro  tilbage  til  Bænken  og 
satte  sig. 

„Det  var  netop  Meningen,  Deres  Velærværdighed,** 
svared  han.  „Hans  Majestæt  maa  dog  faa  vide,  at  dette 
Væsen  misbilliges  af  alle  alvorlige  Fædrelandsvenner!" 

Pavels  folded  Hænderne,  drog  et  Suk  og  satte  sig 
ved  hans  Side. 

„Det  bliver  desværre  vistnok  nødvendigt,"  mumled 
han. 

Georg  Sverdrup  kræmted  fortørnet. 

„Vi  venter  en  Fornyelse  af  Kongedømmet  i  kon- 
stitutionel Aand  og  i  Overensstemmelse  med  Tidens 
Ideer,"  sagde  han  dæmpet,  „og  saa  faar  vi  en  nar- 
agtig Repitition  af  det  dødsdømte  og  forgangne!  Pur- 

purkaabe  over  Alvoret  —  aa  nei  —  det  er  nok  noget 
ganske  andet!  — 

,En  Narrehætte  over  Galskaben,  Herr  Professor!" 
hjalp  Pavels  til. 

„Netop!  Det  er  Ordet!"  Sverdrup  korslagde  sine 
Arme.  „Ikke  at  tale  om,  at  denne  ødsle  Hof  holdning 
ruinerer  Landets  svækkede  Finantser,  saa  en  Grev 
Wedel  omsider  tør  faa  Ret!  Jeg  forstaar  ikke,  at  Hans 
Majestæt,  som  dog  har  saa  skjønne  Intentioner"  — 

Pavels  lagde  Haanden  fortrolig  paa  Sverdrups  Arm. 
„Hans  Majestæt  er  en  forunderlig  Blanding  af  Styrke 
og  Svaghed,"  forklared  han  —  „en  Blanding  af  Be- 
geistring  og  Lyst.  Han  charmerer  Folket;  det  er  som 
beruset  af  hans  Person  — " 

„Da  er  det  paa  Tide,  at  den  Drukkenskab  faar  en 
Ende,"  svared  Sverdrup  brydsk.  „Der  fortælles  alle- 
rede de  besynderligste  Historier  om  halvgalante  Æven- 
tyr  mellem  Hoffets  Kavallerer  og  unge  Damer  af 
Byens  fornemme  Familier.  Ja  selv  ikke  Hans  Maje- 
stæts Person  gaar  fri!  Her  tales  om  en  ung  Kvinde 
af  Folket  — "  han  saa  spørgende  paa  Pavels. 

Pavels  trak  paa  Skuldrene. 

„Det  skal  desværre  virkelig  forholde  sig  saa,"  sva- 
red han.  „Hans  Majestæts  Passion  for  denne  Kvinde 
er  aldeles  uforklarlig  —  aldeles  extraordinær!" 

Sverdrup  rynked  sine  stærke  Bryn. 

„Da  synes  jeg  alvorlig  talt,  at  De,  som  Hans  Maje- 
stæts Sjælesørger,  burde  gribe  ind,"  udbrød  han. 

Pavels  vendte  sig  mod  Sverdrup. 

13* 


196 


„Overtag  min  Plads,  kjære  Herr  Professor,"  sagde 
han.  „Hans  Majestæts  ægteskabelige  Forhold  er  som 
bekjendt  yderst  ulykkelige,  og  med  hans  let  bevæge- 
lige Sind  og  stærkt  passionerede  Gemyt  — 

„Man  faar  beherske  sine  Passioner,"  afbrød  Sver- 
drup  kvasst.  „Det  var  Deres  Velærværdigheds  abso- 
lute  Pligt  at  tale  aabent  med  Hans  Majestæt  om  dette. 
Hoffet  maa  være  uplettet,  skal  vi  faa  Respekt  som 
Folk!" 

Pavels  rysted  vemodig  paa  sit  Hoved. 

„Det  kunde  jeg  gjerne,"  svared  han  —  „Hans 
Majestæt  vilde  angre  og  indrømme  —  for  atter  at  be- 
gynde paa  samme  Vis!" 

Sverdrup  taug  længe  og  stirred  hen  for  sig. 

„En  Brist  i  Sjælen!"  mumled  han.  „Saa  meget 
sørgeligere  netop  nu  og  for  os.  Jeg  begynder  at  for- 
staa  Enevold  de  Falsens  Fortvivlelse,  og  havde  jeg 
ikke  min  usvigelige  Tro  paa  et  naadigt  Forsyns  Sty- 
relse —  saa"  —  han  taug  atter  og  stirred  mørk  hen 
for  sig. 

Pavels  saa  bestyrtet  ud. 

„Naar  De  virkelig  føler  saaledes,"  sagde  han  æng- 
stelig, „da  burde  dog  De,  hvis  Ord  er  som  en  run- 
gende Kirkeklokke  over  Norge,  raabe  det  ud!" 

Sverdrup  sad  længe  taus  og  stirred  frem  for  sig. 
Der  kom  et  uendelig  vemodigt  Smil  over  hans  stærke 
Drag. 

„De  har  Ret,"  sagde  han  omsider  ganske  stille. 
„Jeg  er  som  en   Kirkeklokke;  det  er  min  Styrke  og 

min  Svaghed.  Drives  jeg  af  en  mægtig  Kraft  eller  af 
store  Begivenheders  Magt,  da  synger  jeg  af  fuldt 
Bryst;  men  svigter  Armen,  som  bevæger  mig,  da  tier 
jeg  og  sørger;  det  er  min  Brist  i  Sjælen.  Nu  stod  mit 
Haab  til  ham,  Kongen,  og  saa  har  han  samme  Feil 
som  jeg,  er  Redskab,  kun  ei  Kraft!" 

Pavels  lagde  venskabelig  sin  Haand  paa  Sverdrups 
Skulder. 

„De  undervurderer  Hans  Majestæt  som  Dem  selv, 
kjære  Herr  Professor,"  sagde  han  indtrængende.  „Den, 
som  hørte  det  stolte  Svar,  Hs.  Majestæt  gav  de  svenske 
Kommissionærer,  han  kan  ikke  tabe  Troen  paa  Hans 
Majestæts  Evne  og  Villie  til  at  fuldbyrde  Folkets  Be- 
frielse ! " 

Sverdrup  rysted  bekymret  paa  Hovedet. 

„Dengang,"  sagde  han,  „stod  Hans  Majestæt  baa- 
ren  af  Folkebegejstringen  og  i  Haab  om  al  Verdens 
Sympathi;  men  nu,  da  han  staar  alene  mod  Europas 
samlede  Magt,  i  den  dybeste  Nød  —  hos  hvem  skal 
han  nu  hente  Kraft?  —  Og  siden?  Siden!" 

Han  greb  pludselig  Pavels  i  Armen  og  stirred  frem 
mod  Verandaen. 

En  ung  Kvinde  kom  fra  Haven  frem  mellem  Træ- 
erne, stod,  sneg  sig  hen  til  Verandaen,  Trappen  op  og 
stirred  ind.  Saa  tog  hun  pludselig  begge  Hænder  for 
Øinene,  snudde  langsomt  og  gik  samme  Vei,  som  hun 
var  kommen. 

„Hvem  var  dette?"  spurgte  Sverdrup,  betagen. 

Pavels  hvisked: 

„Hin  unge  Kvinde  af  Folket,"  svared  han. 

„Saa  skjær  og  fager!"  mumled  Sverdrup  hen  for 
sig.  „Forvildede  Barn  med  sit  Haab  til  en  Drøm!  Slig 
gaar  ogsaa  Folket  sukkende  mellem  de  Mægtiges  Let- 
færdighed, indtil  det  kanske  tilslut  opdager,  at  det 
kun  har  været  en  Konges  Elskerinde,  daaret  af  en 
stakket,  svigtende  Begeistring,  som  brister  for  den 
kolde  Virkelighed!"  Han  reiste  sig.  „Kom  lader  os 
gaa  til  Audientssalen,"  sagde  han. 

Pavels  rejste  sig  ogsaa  for  at  følge,  og  Sverdrup 
vendte  sig  netop  for  at  gaa,  da  Ritmester  Elieson, 
fulgt  af  Auditør  Bergh  og  flere  festklædte  Herrer  kom 
Alleen  op  for  at  gaa  til  Palæets  store  Sal. 

Der  hilstes.  Ritmester  Elieson  spurgte,  om  Her- 
rerne allerede  skulde  gaa. 

„Kun  til  Audientssalen,"  svared  Sverdrup  —  „vi 
danser  ikke!"  Han  saa  vist  paa  sin  Ven,  General- 
auditør Bergh,  som  var  i  Kammerherres  Uniform. 

„Har  nogen  set  Christie  iaften?" 

Bergh  saa  hen  for  sig. 

„Han  er  tilsagt  — "  svared  han. 

„Saa  er  han  vel  i  Audientssalen,"  bemærked  Pavels. 

„Sorenskriver  Falsen  gik  netop  ind,"  oplyste  Elieson. 

„Hans  Majestæt  har  ofte  Konferencer  med  de  to 
Herrer,"  mumled  Bergh. 

„Gratulerer  med  Udnævnelsen,  Herr  Staldmester," 
sagde  Pavels,  vendt  mod  Elieson. 

„Tak,  Tak,  Deres  Velærværdighed!"  svared  denne 
smilende. 

Sverdrup  kom  nærmere. 

„Fra  Ritmester  til  Staldmester  —  fra  Dynen  i  Hal- 
men," sagde  han  spidst. 

Ritmester  —  nu  Staldmester  —  Elieson  lo  tvun- 
gent. 

„Man  kan  jo  ikke  godt  unddrage  sig,"  forklarede 
han. 

„Nei,"  svared  Sverdrup  —  „det  er  jo  en  national 
Pligt!" 

Generalauditør  Bergh,  som  hele  Tiden  havde  Sver- 
drups  tirrende  Øine  paa  sig,  snudde  sig  grætten. 

„Jeg  er  ligefrem  i  slet  Humør,"  sagde  han  —  „og 
saa  skal  man  resikere  at  faa  noget  saadant  paa  sig!" 
Han  tog  sig  til  Frakkeskjøderne. 

„Aa  det  er  vel  en  eller  anden  Fugl,  som  — "  siger 
Pavels  —  han  tager  fat  i  Bergh  for  at  se.  „Det  kan 
vel  vaskes  af!" 

Sverdrup  ler. 

„Det  er  sandt  —  Du  er  jo  ogsaa  forfremmet,"  ud- 
bryder han.  „Men  i  al  Verden,  hvad  er  det  for  Knap- 
per?" Han  snur  paa  ham.  „Er  Du  bleven  kongelig 
Kusk?" 

„Du  kan  saa  spørge,"  ler  Bergh.  „Men  hvad  i  al 
Verden  skal  man  gjøre?  Nøgler  til  det  Brug  findes 
ikke  i  hele  Norge!" 

„Ikke  engang  paa  Theatret?"  spørger  Sverdrup. 

„Nei,"  svarer  Bergh  grætten.  „Man  maatte  bestille 
fra  England!" 

Alle  ler  dæmpet. 

„Og  alle  disse  Narrestreger  midt  oppe  i  de  vanske- 
ligste politiske  Forviklinger,"  udbryder  Sverdrup  hidsig. 
„Hvis  ikke  her  kommer  en  ny  Orden  — " 

„Hans  Majestæt  har  det  allerede  under  Overvej- 
else," oplyser  Elieson  beroligende.  „Dannebrogsorde- 
nen er  jo  en  Umulighed!" 

„Jeg  mente  en  ny  Tingenes  Orden,  Herr  Staldme- 
ster," bemærker  Sverdrup  tørt. 

Alle  ler. 

„De  er  prostitueret,  Herr  Staldmester,"  siger  Pa- 
vels  —  „det  er  Dem,  som  repræsenterer  Umulig- 
heden." 

Staldmester  Elieson  redder  sig. 

„Jeg  er  Gud  ske  Lov  ikke  alene,"  siger  han.  „Vi 
er  seks  og  tredive!" 

„Umuligheder!  —  Da  er  Norge  frelst!"  Det  var 
atter  Sverdrup. 

Bergh  snur  sig  tvert.  „Farvel,"  siger  han  og  vil  gaa. 

Sverdrup  holder  ham  ved  Knapperne. 

„Nei  vent!"  roper  han  halvhøit.  „Nøglerne  til  den 
dybere  Forstaaelse  kommer  nok  fra  England!" 

Han  følger  Bergh  Alleen  frem  og  bøier  af  mod  Au- 
dientssalen. 

Pavels  bliver  ubeslutsom  staaende. 

„Følger  De?"  spurgte  han  Elieson. 

Elieson  kræmted  forlegen. 

„Jeg  beder  meget  om  Undskyldning;  men  mine 
Pligter  kalder,"  sagde  han  og  gik  hurtig  Trappen  op 
til  Festsalen. 

„Ja,  der  danses  nok  Gallop;  Farvel  Herr  Staldme- 
ster!" slængte  Pavels  efter  ham.  „Gaar  Herrerne 
kanske  med?"  spurgte  han  de  øvrige. 

De  kræmted  og  saa  paa  hverandre. 

„Vi  skulde  nok  samme  Vei,  Deres  Velærværdig- 
hed," svared  de,  bukked  og  gik  forsigtig  Trappen  op. 
Der  gjorde  de  sig  tiistiende  istand  ved  Døren,  grued 
sig,  men  tog  endelig  Mod  til  sig  og  gik  samlet  ind. 

Pavels  stod  en  Stund  og  iagttog  dem.  Han  saa  dem 
lukke  Døren  —  Festmusiken  og  de  straalende  Lys 
strømmed  ud  i  Dunkelheden.  Han  stod  en  Stund  gan- 
ske stille  som  i  Kamp  med  sig  selv;  saa  drog  han  et 
dybt  Suk,  folded  Hænderne,  saa  endnu  en  Gang  mod 
Salen  og  gik  endelig  samme  Vei  som  Bergh  og  Sver- 
drup  med  alvorlig  Mine  og  foldede  Hænder. 


Der  var  bleven  dyb  Skumring  i  Palæets  Have.  Fest- 
klædte Damer  kommer  fra  Løvhytterne  og  frem,  staar 
i  hviskende  Samtale  ved  Vandspringet,  forsvinder  atter 
i  det  dunkle  og  kommer  atter  om  en  liden  Stund  frem 
paa  den  anden  Side.  De  stanser  i  Lysningen  foran 
Verandaen  og  lytter.  Der  danses  Lanciers  derinde. 

„Ak  saa  deiligt,"  hvisker  en.  Hun  er  mørk  med 
blændende  hvid  Hud  i  sort  Silke. 

„Lanciers  —  vi  gaar  ind!"  hvisker  en  anden.  Hun 
vugger  i  Takten,  høi  og  slank. 

„Hvor  er  Kavallererne?"  spørger  en  tredie,  væver 
og  liden.  „Hvor  er  Lieutnant  Falsen?" 

„Hys,"  hvisker  en  Fjerde  —  den  ældste  mellem 
de  fire.  „Formodentlig  i  et  af  Lysthusene.  Her  er  saa 
mørkt. " 

Hun  ser  sig  om. 

Den  mørke  i  den  sorte  Atlaskes  Kjole  nynner 
Dansen. 

„Er  han  ikke  deilig?"  hvisker  hun. 

„Hvem?  Falsen?"  —  de  tre  andre  spørger. 

„Nei  Kongen  naturligvis!"  Den  mørke  bryster  sig. 

„Gud!"  Det  er  et  Udraab  af  alle  tre. 

„Har  Du  danset  med  Kongen?"  spørger  den  lille 
vævre. 

„Hyss!"  Det  er  den  ældste,  som  tysser. 

Den  mørke  nikker. 

„Igaar!  —  Du  søde  Gud,  som  han  danser!  En  fly- 
ver!" Hun  løfted  de  hvide,  rige  Arme. 

„Hvad  sagde  han?"  Det  er  den  lyse,  slanke,  som 
spørger  med  de  blaa  nysgerrige  Øine  fæstede  drøm- 
mende paa  den  mørkes  Ansigt.  Den  mørke  nynner 
hemmelighedsfuld. 

„Hyss!"  tysser  den  ældste. 

„Og  saadanne  Øine,"  udbryder  den  mørkhaarede 
med  foldede  Hænder  over  Barmen.  „Man  kan  blive 
rent  bedrøvet!" 

„Bedrøvet!"  Tre  roper  det  paa  én  Gang.  De  staar 
tæt  i  Ring,  smilende. 

„Hyss!"  den  ældste  sætter  truende  Ansigt  og  peger 
mod  Salen. 

Der    blir    et  Øiebliks   forskrækket  Taushed.    Den 

ældste  ser  sig  erfarent  omkring;  hun  fæster  Sløifen 
paa  sin  Skulder. 

Da  hvisker  hun  med  den  sorte  Kjole,  ømt,  delta- 
tagende. 

„Hans  Majestæt  bærer  paa  en  Sorg;  han  har  ingen 
Dronning!"  Hun  ser  bedrøvet  paa  de  andre. 

„Aah!"  kommer  det  deltagende. 

„Hyssss!"  hviskes  det  fra  den  ældste  i  overbærende 
Forskrækkelse. 

Hun  med  den  sorte  Kjole  kan  ikke  tie.  Hun  bøier 
den  fyldige  Figur,  der  er  som  støbt  i  Dragten,  frem 
mod  de  andre,  lægger  sine  Arme  om  de  nærmestes 
Liv  og  siger  uhyre  dæmpet: 

„Han  sørger  sin  fraskilte  Gemalinde,  Prinsesse  Char- 
lotte!" 

Den  erfarne  løfter  sin  Finger;  hendes  Mund  siger 
Hyss;  men  hun  er  ganske  stille  i  Forfærdelse. 

Saa  om  en  liden  Stund  hvisker  hun,  mens  de  andre 
staar  lyttende  om  hende. 

„Nej!  Det  er  ikke  det!  —  Hans  Majestæt  er  for- 
elsket ! " 

Hun  sætter  store,  gaadefulde  Øine  med  det  samme. 

Den  lille  vævre  med  den  charmerende  lille  Dukke- 
figur  drager  paa  Munden. 

„Det  var  ogsaa  noget,"  siger  hun. 

Den  erfarne  skyder  sig  tilbage  og  staar  og  ser  paa 
de  andre. 

„I  en  norsk  Bondepige!"  hvisker  hun;  hun  kaster 
gløgge  Blik  omkring  sig. 

„Ah!"  —  Alle  drager  et  langt,  forundret  Aande- 
dræt. 

„Aa,  paa  den  Maade,"  siger  hun  i  den  sorte  Kjole 
kjøligt. 

„Saa  gauche/  secunderer  den  lyse,  slanke. 

Den  mørke  sætter  et  spydigt  Ansigt  op. 

„Nei,  det  er  netop  comme  il  fauiy''  siger  hun. 

Den  erfarne  bøier  sig  frem. 

„Hun  er  her  i  Palæet,"  hvisker  hun. 

„Her!"  Alle  hvisker  det  frem. 

„Hysss!"  Den  erfarne  løfter  Fingeren.  „Hun  skal 
være  af  gammel  Kongeæt  —  fra  Gudbrandsdalen!" 

„Aah!"  —  Det  kom  som  en  lang,  klarnende  For- 
staaelse. 

„Saa  romantisk!"  Den  lyse  slanke  slog  Hænderne 
blødt  sammen. 

„Rent  et  Æventyr!"  hvisked  den  vævre. 

„Saa  abnormt!"  Det  er  hende  i  den  sorte  Kjole. 

„Vistikke,"  svarer  den  erfarne.  „Saadant  har  mange 
Konger  gjort!" 

„Og  altid  er  det  gaaet  galt,"  replicerer  den  mørke. 

„Og  alligevel  gjør  de  det  om  igjen!"  skyder  den 
høie  slanke  ind. 

„Kjærlighed  er  blind!"  docerer  den  erfarne.  Hun 
drager  Aanden  dybt. 

„Som  ikke  ser  os!"  siger  den  vævre.  Hun  trykker 
Hænderne  mod  sin  Barm. 

De  ler  alle. 

„Som  ikke  ser  os!"  hvisker  de  i  Kor,  ler  atter  og 
skotter  mod  Salen. 

„Det  er  derfor  Kongen  ser  saa  tungsindig  ud  — 
undertiden,"  forklarer  den  erfarne.  De  tier  alle. 

Hun  i  den  sorte  begynder  at  nynne : 

„Amor  gir  Glæde,  Amor  gir  Kval 
Amor  gjør  lykkelig,  Amor  gjør  gal!" 

Hun  vugger  sig  i  Dansetakt,  smilende. 

„Hyss  —  er  Du  bleven  gal  Emilie,"  tysser  den  er- 
farne paa  hende. 

„Ja,  forsaavidt  er  jeg  gal,"  svarer  den  mørke.  „Kom 
lad  os  gaa  ind!" 

„Nei  nei!"  Den  erfarne  tager  hende  over  Haand- 
ledet.  „Snart  kommer  Hans  Majestæt  i  Haven!" 

„Hvoraf  ved  Du  det?"  Den  mørke  vender  sig. 

Den  erfarne  bryster  sig. 

„Aa,  man  ved  da  noget  —  man  har  sine  Forbin- 
delser," siger  hun.  Der  ties  atter,  undrende. 

„Apropos,"  siger  den  lyse,  slanke.  „Hvorfor  er  ikke 
Frøken  Motzfeldt  her  i  Aften?" 

„Hyss!"  hvisker  den  erfarne.  „Ved  I  ikke  det? 
Hun  fik  en  Reprimande  forrige  Gang  gjennem  Over- 
hofmarschalkinden  — " 

„Hvorfor  det?"  Alle  staar  spændt. 

„Fordi  hun  ikke  var  nok  decolleté!" 

„Gud!"  De  tog  sig  alle  til  sine  Barme  i  Forskræk- 
kelse. 

„Det  ligner  hende,"  siger  den  høie  slanke. 

Den  erfarne  nikker. 

„Man  siger,  at  nu  skal  Reglementet  skjærpes,"  for- 
klarer hun.  „Hans  Majestæt  skal  ikke  være  fornøiet." 

Hun  i  den  sorte  Kjole  blev  tankefuld. 

„Men  vi  er  jo  et  ungt  Folk,"  sagde  hun  undskyl- 
dende. 

Da  greb  den  erfarne  hende  i  Armen. 

„Tys,  Hans  Majestæt,"  hvisked  hun. 

„Hans  Majestæt!"  —  de  vendte  sig  alle  for  at 
springe. 

Men  hun  i  den  sorte  Kjole  blev  medet  staaende; 
stolt  og  fyldig;  fuld  af  Ungdom  og  gnistrende  af  Æven- 
tyrlyst. 

„Nei,  vi  blir  da  sandelig  staaende,"  sagde  hun. 
„Hans  Majestæt  har  allerede  seet  os." 

Da  standsed  de  alle  og  stod  neiende,  idet  Kongen, 
fulgt  af  Adler  og  Falsen  kom  ud  af  Salen,  Verandaen 
ned  og  ud  i  Haven. 

„Damerne  er  alene,"  sagde  Kongen,  idet  hans  Blik 
smilende  gled  hen  over  de  unge  Skikkelser. 

„For  Øieblikket,  Deres  Majestæt,"  svared  den  er- 
farne med  sin  dybe  Hilsen. 

Kongen  smilte  og  gik  videre  ind  mellem  Træerne. 
De  fire  unge  Damer  stod  lidt;  saa  fulgte  de,  spei- 
dende  og  nysgjerrige  i  Dunkelheden.  Men  om  et  Øie- 
blik  kom  de  med  susende  Kjoler  tilbage  og  forsvandt 
paa  Salens  anden  Side  mellem  de  dybe  Skygger.  Kon- 
gen havde  vendt  og  kom  atter  frem  til  Verandaen 
fulgt  af  Adler  og  Falsen.  Han  saa  efter  de  flygtende 

unge  Piger,  hvis  hviskende  Knisen  man  hørte  dybt 
inde. 

„Sans  maniére  de  la  cour  —  complétement  Fal- 
sen," sagde  han  og  standsed  ved  det  store  Spring- 
vand. 

Falsen  smilte. 

„Et  nyfødt  Folk,  Deres  Majestæt,"  svared  han. 

Adler  stod  tæt  ved. 

„Den  blaaøiede  Forundring,"  bemærked  han  stille. 

Kongen  vendte  sig  mod  ham. 

„Det  er  kanske  ridicule,"  sagde  han;  „men  det  ge- 
nerer mig.  Ikke  engang  les  dames  de  la  grande  societé 
er  ganske  comme  il  faut!"  Han  trak  næsten  umær- 
kelig paa  Skuldrene. 

Lektor  Adler  saa  op. 

„Oprindeligheden  er  Skjønhedens  Hjerteblod,  Deres 
Majestæt,"  sagde  han  stilfærdig  som  før  —  „Støvet 
paa  Frihedens  Sommerfuglvinger." 

Kongen  vendte  sig  fra  Springvandet  og  helt  mod 
Adler. 

„Misforstaa  mig  ikke,"  sagde  han  med  sit  charme- 
rende Smil  —  „men  visse  Formalia  er  dog  nødven- 
dige — " 

Lektor  Adler  bukked. 

„Historien  viser,"  sagde  han  uden  at  ændre  en 
Mine  —  „at  det  er  intet,  et  ungt  Folk  lettere  tilegner 
sig  end  de  rent  ydre  Ting  —  om  til  Folkets  Gavn  — 
—  ja  derom  tier  Historien!" 

Kongen  drog  paa  Skuldrene  helt. 

„Det  er  alligevel  en  Nødvendighed,"  sagde  han. 
„Magterne  maa  dog  se,  at  Norge  er  en  civiliseret 
Stat!" 

Lektor  Adler  veg  ikke. 

„La  civilisation  c'est  la  liberté,  Deres  Majestæt," 
svared  han  stærkt.  „Frihedens  Dragt  er  Enkelhed!" 

„Og  Skønhed,  Adler!"  afbrød  Kongen.  „Der  faldt 
en  Stjerne!"  Han  saa  op  mod  den  varme  Sommer- 
himmel, hvor  matte  Stjerner  havde  begyndt  at  lyse. 

„løvrigt  —  det  er  ogsaa  mig  en  Nødvendighed  — 
en  Beskyttelse,"  fortsatte  han.  „Nøgen  kan  jeg  ikke 
staa  i  den  store  Kamp  mod  Europa  —  vistnok  den 
tungeste  Strid,  en  Konge  har  stridt  for  sit  Folk!" 

„Den  skjønneste  Opgave,  Historien  kjender,"  retted 
Adler  djærvt,  —  „den,  at  indvie  en  ny  Tid!" 

Kongens  Ansigt  blev  medet  dybt  vemodigt.  Han 
lagde  Haanden  mildt  paa  Adlers  Skulder. 

„Drømmer!"  sagde  han  stille.  Adler  taug. 

Da  traadte  Falsen  lige  frem  foran  Kongen. 

„Jeg  har  altid  forstaaet  Deres  Majestæts  vanskelige 
Stilling,"  sagde  han  indtrængende,  og  jeg  er  fremkom- 
men med  et  Forslag  til  at  lette  den: 

Tag  Pontecorvas  Plads  som  svensk  Tronarving,  og 
den  nordiske  Union  er  sikret!  Prins  Kristian  Augusts 
paabegyndte  Plan  bliver  da  gjennem  Deres  Majestæt 
fuldbyrdet,  og  der  skal  opstaa  et  Norden,  større  og 
skjønnere  end  nogen  ahner!" 

Han  stod  henført  og  vented  Kongens  Svar. 

,Kong    Kristian    Frederik    stod    længe    taus.    Der 

leired  sig  noget  som  Sorg  i  hans  skjønne  Træk;  han 
saa  sig  om,  mørk  og  talte  med  dæmpet  Røst: 

„Christian  August  døde.  Det  var  min  første  Tanke, 
da  den  store  Ulykke  rammed  Dammark  og  Norge,  at 
optage  hans  Politik.  Nu  føler  jeg  denne  Tanke  som 
Svig.  Den  giver  mig  Dødsfornemmelser.  Nei,  det  er 
Uafhængigheden  denne  Nation  sukker  efter,  ingen 
Forening!  Ikke  sandt  Adler?" 

Lektor  Adler  saa  fjernt  hen  for  sig. 

„Al  Vekst  kræver  Frihed.  Kun  det  fuldvoksne  kræ- 
ver Forening,"  svared  han  i  stor  Ro. 

Kongen  vendte  sig  mod  Falsen. 

„Ser  De,  Falsen,"  udbrød  han.  „Adler  er  bleven  min 
Samvittighed,  som  han  i  sin  Tid  var  Deres!"  Han 
lagde  atter  sin  Haand,  tryggt,  paa  Adlers  Skulder. 

Adler  smilte. 

„Jeg  er  kun  en  ganske  stille  Logiker,  Deres  Maje- 
stæt," svared  han. 

Kongen  vendte  sig  atter  til  Falsen,  betagen. 

„Jeg  siger  Dem,  Falsen,"  udbrød  han,  „at  hver 
Dag,  Solen  gaar  op  over  det  frie  Norge,  føler  jeg 
som  en  Glædesdag;  men  Nætterne,  Nætterne!  De  er 
en  Kamp  mod  Døden!" 

Han  tog  sig  med  Haanden  rundt  Panden. 

Adler  gik  et  Skridt  stille  nærmere. 

„I  alt  stort  er  Livet  Indsats,  Deres  Majestæt,"  sagde 
han  varmt. 

Kongen  saa  sig  omkring.  Saa  hvisked  han: 

„Jeg  er  som  en  Mand,  der  bærer  paa  en  dødelig 

Atten  Hundrede  og  Fjorten  14 

Sygdom,  men  tier  for  ikke  at  berøve  sine  Kjære  deres 
Glæde!  Adler!"  —  hans  Røst  skjalv  —  „er  jeg  en 
Konge  for  dette  Folk?"  Han  stod  foran  Adler,  som 
vented  han  sin  Dom  til  Døden. 

Adler  var  dybt  greben. 

„Alt  Guld  prøves  i  Ild,"  svared  han  undvigende. 
„Fremtiden  er  Deres  Majestæts  Dommer!" 

Falsen  kom  nu  ogsaa  lige  hen. 

„Aldrig  har  jeg  tvivlet  om  Deres  Majestæts  fuldtro 
Sind,"  sagde  han  varmt. 

Kongen  havde  staaet  bortvendt.  Nu  greb  han  medet 
Adler  stille  om  Armen  og  blev  staaende  taus  og  stirre. 
Fra  Alléen  og  frem  kom  Ragnhild,  søgende,  men  stan- 
sed  medet,  da  hun  fik  se  Kongen,  og  vendte  sig  bort. 

Kongen  slap  langsomt  Adlers  Arm.  Saa  gik  han 
uden  et  Ord  hen,  did  hun  stod  mellem  Træerne.  Hun 
vendte  sig  mod  ham;  han  talte  et  Par  Ord  og  tog 
hende  varsomt  ind  til  sig.  Saa  vendte  hun  sig  med 
et  Blik  paa  ham  —  og  gik. 

Kongen  kom  langsomt  tilbage  til  Adler  og  Falsen, 
som  havde  vekslet  Blik,  men  taug. 

Kongen  drog  Aanden  dybt. 

„Om  en  liden  Stund,"  sagde  han  bevæget  —  „skal 
det  altsaa  afgjøres.  Om  en  liden  Stund  skal  jeg  staa 
alene  paa  dette  Folks  Vegne  mod  hele  Europas  Magt 
og  VilHe.  Da  vil  jeg  tænke  mig  et  kjært  Ansigt!"  — 
Han  saa  betagen  hen  for  sig. 

„Deres  Majestæt  staar  for  Guds  Ansigt,"  sagde  Adler 
streng  i  Røsten. 

Kongen  stod  høi  og  stolt. 

„I  forstaar  mig  ikke,"  sagde  han.  „Min  Pligt  mod 
Gud  kan  afholde  mig  fra  Forvildelser;  men  skal  jeg 
øve  Daad,  da  maa  jeg  se  et  kjært  Ansigt!" 

„Deres  Majestæt,"  sagde  Falsen  fast.  „Folket  venter 
en  Dronning!" 

Kongen  smilte  bittert. 

„Kongen,  Falsen,"  sagde  han  —  „skulde  være 
Landets  øverste  Borger,  det  og  intet  andet.  Saa  fik 

han  kanske  Lov  at  være  Menneske! Hun  fløi 

mig  som  en  Svale  i  Fanget"  —  han  mumled  det  hen. 

Adler  hvisked  hurtig: 

„Deres  Majestæt  —  vi  er  ikke  alene!" 

Kongen  saa  sig  om.  Han  tog  sig  træt  til  Hovedet. 

„Undskyld  mig!"  sagde  han.  —  „Der  faldt  atter  en 
Stjerne!"  Han  pegte  mod  den  dunkle  Himmel,  hvor 
det  nu  var  bleven  fuld  Sommerkveld.  Saa  aanded  han 
tungt  op.  „Hvor  her  er  lummert!"  udbrød  han;  „hvor 
Poplerne  dufter  stærkt  i  Aften!  Man  kjender  sig  saa 
beklemt  —  forladt!  Hvad  er  der?" 

Han  vendte  sig  og  stirred  Alleen  frem,  hvor  et  Tog 
med  Lys  og  Fakler  netop  kom  ind  gjennem  Porten. 

„Det  er  Ungdomstoget,  Deres  Majestæt,"  oplyste 
Falsen.  „Det  kommer  for  at  hilse  Deres  Majestæt  med 
Sang!" 

Kongen  retted  sig. 

„Aa  jeg  troede"  —  sagde  han  brudt  —  „lad  dem 
kun  komme!  alt  hvad  der  giver  Glans  og  Fest,  er  vel- 
komment i  Aften!" 

14* 

„Han  vendte  og  gik  Verandatrappen  op  og  ind  fulgt 
af  de  to  Mænd. 

Ind  gjennem  Alléen  og  Haven  frem  kom  Ungdoms- 
toget;  det  slog  Halvkreds  om  Verandaen  og  stod  ven- 
tende, medens  Kongen  fulgt  af  sit  Hof  kom  ud  og 
fyldte  Verandatrappen. 

Da  toned  Sangen: 

Norge ! 
Troskabs-  og  Kjærlighedslandet, 
Land  som  er  løftet  mod  Gud! 

Norge ! 
Herligt  af  Mulmet  opstandet, 
Frihedens  Blomst  foldet  ud! 
Hundred  Aars  Savn 
dø  i  din  Favn 
Norge,  du  elskede  Navn! 

Norge ! 
Sverrers  og  Haakoners  Rige, 
Baune  paa  sagagraa  Fjeld! 

Norge ! 
Frihedsforklaret  Du  stige 
ind  under  Lystankens  Væld! 
Vidaaben  Favn, 
klippetryg  Havn  — 
Norge  er  Frihedens  Navn! 

Konge, 
Du  hvem  vi  Troskab  har  svoret 
fold  Du  kun  Banneret  ud! 

Konge, 

Hornsignaler  skar  smatrende  ind  og  afbrød ;  Vagten 
raabte  i  Gevær;  Kongen  blev  staaende  og  stirre  mod 
Alléen,  hvor  en  Officer  hurtig  kom  hen  og  talte  nogle 

Ord  med  Overhofmarschalken,  som  straks  vendte  sig 
til  Kongen  og  meldte: 

„De  fremmede  Magters  Gesandter,  Deres  Majestæt!" 

Der  blev  Dødsstilhed.  Alle  saa  tause  paa  hverandre. 
Kongen  selv  stod  et  lidet  Øieblik  som  lamslagen ;  saa 
retted  han  sig  stolt. 

„Lad  dem  komme,"  bød  han.  „Tak,  mine  Venner, 
Tak,"  sagde  han  med  høi  Røst  til  Folketoget.  Saa 
vendte  han  sig  til  Overhofmarskalken. 

„Jeg  ønsker  Herr  Overhofmarschalkens  og  Herr 
Sorenskriver  Christies  Tilstedeværelse  ved  Audient- 
sen,"  sagde  han,  hilste  med  en  naadig  Haandbevæ- 
gelse  og  gik  ind  gjennem  Salen  til  Audientsværelset, 
fulgt  af  Haxthausen  og  Christie. 

Som  Kongen  har  forladt  Verandaen,  høres  atter 
Hornene  og  Vagternes  Rop. 

Fulgt  af  Kammerjunker  Falsen  og  Kammerjunker 
Schwartz  kommer  de  udenlandske  Gesandter  frem 
gjennem  Haven,  hilser  lidt  forundret  og  gaar  Trappen 
op  og  ind.  Herolden  raaber  deres  Navne,  eftersom  de 
passerer : 

„Hans  britiske  Majestæts  Gesandt  Sir  John  Fo- 
ster!" 

„Hans  russiske  Majestæts  Gesandt  Generalmajor 
Orlow!" 

„Hans  østerrigske  Majestæts  Gesandt  Generalmajor 
V.  Steigentetsch ! " 

„Hans  preussiske  Majestæts  Gesandt  Major  v.  Mar- 
tens!" 

Dørene  falder  i.  Der  er  fremdeles  slagen  Taushed. 

Da  træder  Professor  Georg  Sverdrup  frem  paa 
Trappen  og  taler  med  dyb,  begejstret  Røst: 

„Store  Magters  Bud  afbrød  vor  Sang!  Men  den 
allerhøieste  Magt  deroppe  vaager  over  Sandhed  og 
Ret!  Syng  I  Børn  ud  om  Norge.  Thi  paa  Eder  skal 
Landets  Fremtid  bygges!" 

Koret  faldt  ind,  og  sidste  Vers  af  Sangen  steg  i 
Aftenstilheden : 

Konge ! 
Du  hvem  vi  Troskab  har  svoret, 
fold  Du  kun  Banneret  ud! 

Konge ! 
Aldrig  har  Normannaordet 
sveget  sin  Drot  og  sin  Gud! 
For  dine  Krav 
Livet  vi  gav, 
Norge  vor  Vugge  vor  Grav ! 


TOLVTE  KAPITEL 


Kongens  Audientsværelse  i  Palæet  var  festligt  op- 
lyst. Rundt  det  grønne  Bord  sad  de  fremmede  Mag- 
ters Gesandter,  Grev  Orlow  og  Sir  John  Foster  til- 
venstre  nærmest  Kongen,  efter  dem  Major  v.  Steigen- 
tesch  og  Major  v.  Martens.  Bag  Kongens  Stol  tilhøire 
stod  Sorenskriver  Christie,  til  venstre  Overhofmar- 
schalk  Haxthausen. 

Det  er  Grev  Orlow,  som  taler.  Han  har  reist  sig 

og  staar  der,  elegant  og  imponerende  i  den  pragtfulde 
Uniform  med  de  mange  Ordener. 

„Saa  maa  jeg  da  erklære  for  Eders  Naade,"  siger 
han  med  myndig  Røst,  „at  de  allierede  Magter  som 
Garanter  for  Kielertraktaten  forlanger  dennes  Opfyl- 
delse uden  Ophold  og  i  hele  dens  Udstrækning.  Hvad 
dette  Folks  Skjæbne  vil  blive,  hvis  det  modsætter  sig 
og  appellerer  til  Vaabnene,  er  visseligen  ingen  Tvivl 
underkastet.  Norge  vil  blive  en  Provins  under  det 
Land,  med  hvilket  det  kunde  have  indgaaet  en  lykke- 
lig Forening  under  Bibeholdelse  af  al  rimelig  Frihed 
og  Selvstændighed. 

Det  er  af  Hensyn  til  Eders  Naade  og  det  norske 
Folks  Lykke,  Magterne  har  valgt  Underhandlingernes 
lempelige  Vei ;  det  beror  paa  Eders  Naade  selv,  hvor- 
vidt Lempfældigheden  skal  fortsættes  eller  ombyttes 
med  strengere  Represalier." 

Han  satte  sig. 

Kongen  sad  et  lidet  Øieblik  taus;  der  kjæmped 
stærke  Følelser  i  hans  Ansigt.  Saa  lagde  han  begge 
Haandflader  fast  paa  Bordet  og  saa  lige  ind  i  Grev 
Orlows  Ansigt. 

„Efter  de  Erklæringer,  som  De,  Herr  Greve,  paa 
de  samlede  Stormagters  Vegne  har  afgivet,"  sagde  han 
med  kongelig  Værdighed  —  „synes  det,  som  om  Vi 
maatte  opgive  ethvert  Haab  om  vort  Folks  Frelse. 
Men  vi  stoler  paa,  at  Gud  ikke  vil  forlade  vor  retfær- 
dige Sag."  Han  saa  sig  om  mellem  Gesandterne. 

„Vi  tilstaar  det,"  fortsatte  han,  næsten  heftig  —  „Vi 

havde  regnet  paa  Stormagternes  Retfærdighedsfølelse! 
Vi  havde  haabet,  at  de  samme  ædle  Grundsætninger, 
som  har  ildnet  dem  til  andre  europæiske  Folkeslags 
Befrielse,  ogsaa  vilde  lede  deres  Fremgangsmaade  mod 
det  norske  Folk,  at  de  Magter,  som  har  gjengivet 
Tyskland  og  Spanien  Friheden,  ikke  paa  samme  Tid 
vilde  skride  til  en  Undertrykkelse  af  det  norske  Folk, 
hvis  Troskab  mod  indgaaede  Forpligtelser  er  al  Ver- 
den bekjendt,  som  ikke  har  gjort  nogen  noget  ondt 
og  som  kun  ønsker  at  leve  i  Ro  og  Fred  mellem  sine 
Fjelde.  Vi  ser  med  Sorg  og  Smerte,  at  vi  har  taget 
feil;  men  vi  har  handlet  ud  af  vort  Hjertes  Overbe- 
visning, efter  de  bedste  Grundsætninger,  og  vi  agter 
at  leve  og  dø  saaledes." 

Grev  Orlow  følte  sig  greben  af  Kongens  Ord. 

„Eders  Naade,"  sagde  han.  „Der  har  visselig  ingen 
tænkt  at  undertrykke  det  norske  Folk!" 

„Ingen,  Eders  Naade,"  sagde  Sir  John  Foster.  Han 
reiste  sig  halvt,  men  satte  sig  atter. 

„Det  er  kun  Foreningen  med  Sverige,  som  kræ- 
ves," fortsatte  Orlow. 

„Aftalerne  maa  opfyldes.  Eders  Naade,"  sekunde- 
rede Baron  v.  Steigentetsch. 

V.  Martens  strøg  godkjendende  sit  Skjæg. 

„løvrigt  vil  Magterne  respektere  Folkets  Ønsker," 
konkluderte  Grev  Oriow  med  en  høitidelig,  indrøm- 
mende Bevægelse. 

Kongen  tog  Tag  i  Bordpladen  med  begge  Hænder. 
Hans  blaa  Øine  brandt. 

„Men  Folket  ø;z5/c^r  ikke  en  saadan  Forening,"  sagde 
han  stærkt.  „Aarhundreders  Krige  har  gjort  disse  Na- 
tioner fremmede  for  hinanden;  i  Aarhundreder  har 
dette  Folk  baaret  en  Forenings  Byrder,  indtil  Skjæb- 
nen  løste  det  fra  dets  Ed  — !  Det  er  Uafhængigheden, 
sin  urgamle  Frihed,  det  norske  Folk  kræver  i  al  Retfær- 
digheds og  al  Folkereis  Navn!"' 

Der  blev  ganske  stille. 

Da  reiste  Baron  v.  Steigentetsch  sig. 

„Europa  kjender  ikke  noget  norsk  Folk,  Eders 
Naade,"  sagde  han  fornemt  isnende. 

Kong  Kristian  Frederik  reiste  sig  i  den  heftigste 
Bevægelse. 

„Da  kjender  Vi  det,  Gud  ske  Tak  derfor!"  sagde 
han  stolt.  „Og  Vi  ved"  —  hans  Øine  flammed  —  „Vi 
ved,  at  før  vil  det  falde  til  sidste  Mand,  —  før  skal  dette 
herlige  Land  ligge  øde,  dets  fattige  Hjem  brændte, 
dets  Kvinder  og  Børn  ihjælhungrede,  før  det  vil  op- 
give sin  Selvbestemmelsesret ! " 

Hans  Ord  klang  som  Øxehugg  gjennem  Salen. 
Christie  stod  henreven  og  betragted  ham  med  løfted 
Hoved  og  tindrende  Blik.  Alle  var  grebne. 

Da  tog  efter  nogen  Stilhed  og  efterat  Kongen  havde 
sat  sig,  Grev  Orlow  atter  Ordet,  denne  Gang  med 
dæmpet  Stemme. 

„Jeg  kan  ikke  andet  end  beundre  Deres  Naades 
Følelser,"  sagde  han  greben,  „skjønt  jeg  maa  beklage 
det  Resultat,  hvortil  de  fører." 

Kongen  talte  atter,  nu  i  stor  Ro  og  Værdighed. 

„Mine  Herrer  Gesandter,"  sagde  han.  „Bitter  Skuf- 
felse har  vort  Møde  idag  bragt  Os  — ;  I,  hvis  Kald 
skulde  være  at  øve  den  høieste  Retfærdighed  mellem 
Folkene!  Men  bitrest  har  Englands  Holdning  skuffet 
os  —  dette  Land,  hvis  fribaarne  Folk  gjennem  ud- 
strakt Handelsforbindelse  og  fælles  Civilisation  fra  gam- 
mel Tid  har  været  knyttet  til  det  norske  Folk  som 
Forbillede  i  Venskab  og  Forstaaelse ! " 

Nu  reiste  Sir  John  Foster  sig. 

„Eders  Naade,"  sagde  han.  „Jeg  tror  ikke  at  over- 
skride min  Competence  eller  krænke  den  diplomati- 
ske Diskretion  ved  at  udtale,  at  den  engelske  Nations 
Sympathi  er  paa  det  norske  Folks  Side.  Men  Norges 
Forening  med  Sverige  er  Slutstenen  paa  det  store 
Fredsverk,  som  Magterne  med  saa  store  Opofrelser 
har  gjennemført;  den  engelske  Regjering  har  givet  sit 
Ord,  og  det  vil  den  aldrig  bryde! 

„Hans  keiserlige  russiske  Majestæt  er  i  samme 
Kasus,  Eders  Naade,"  lagde  Orlow  ind. 

Kongen  saa  sig  om. 

„Det  har  —  oprigtig  talt  —  ogsaa  undret  os,"  sagde 
han,  „at  Hans  russiske  Majestæt  ivrer  saa  varmt  for 
Kielertraktatens  Gjennemførelse  og  for  at  give  Sverige 
et  Supremati  i  Norden  under  et  fransk  Dynasti,  som 
ved  given  Leilighed  kan  komme  til  at  staa  Ruslands 
Interesser  i  Veien,  medens  to  frie  Folk  paa  den  skan- 
dinaviske Halvø  vil  garantere  den  politiske  Ballance!" 

Grev  Orlow  veksled  forlegent  Blik  med  Sir  John 
Foster. 

„Hans  russiske  Majestæt  har  givet  sit  Æresord 
baade  til  de  allierede  Magter  og  til  Prinsen  af  Ponte- 
Corvo  —  det  bliver  Hans  Majestæt  en  Honneursag  at 
drive  Foreningen  igjennem,"  sagde  han  koldt. 

„En  Honneursag,  Eders  Naade,"  sekunderte  Martens 
og  strøg  sit  Skjæg. 

Kongen  for  op. 

„Og  for  Honneurens  Skyld  ofrer  Europas  Souveræ- 
ner  et  helt  Folk,"  udbrød  han  harmfuld. 

Baron  v.  Steigentetsch  saa  forundret  paa  Kongen. 

„Folket!"  udbrød  han.  „Folket  har  intet  at  sige  i 
Souverænernes  Raad,  Eders  Naade!  Det  vilde  være 
at  vende  op  og  ned  paa  Verden." 

Kongen  vendte  sig  oprørt  mod  den  østerrigske  Ge- 
sandt. 

„Herr  Baron  v.  Steigentetsch,"  sagde  han.  „Efter 
de  Ord,  De  der  lod  falde,  kan  jeg  trygt  sige:  I  er  af 
en  anden  Aand  end  Vi!  Og  som  vi  her  mødes,  mine 
Herrer,  da  fornemmer  jeg,  at  i  os  mødes  to  Tider  og 
to  saa  grundforskjellige  Statsanskuelser,  at  en  af  dem 
maa  gaa  tilgrunde."  Han  stirred  hen  for  sig.  „Jeg  kom 
til  dette  Land,"  fortsatte  han  dæmpet  —  „med  den 
samme  Overbevisning  om  Kongemagtens  Guddomme- 
lighed som  den,  der  nu  dikterer  Magternes  Optræden ; 
jeg  formastede  mig  endog  til  at  ville  frelse  dette  Land 
fra  Anarkiet  gjennem  Enevældets  Usurpation ;  men  mit 
Samvær  med  dette  Folk  i  dets  Lidelse  og  dets  Stand- 
haftighed har  ændret  min  Opfatning  og  forvandlet  mit 
Sind!" 

Han  reiste  sig  i  voldsom  Bevægelse. 

„Og  som  jeg  staar  her  i  dette  Øieblik,  et  frit  Folks 
frivilligt  udkaarede  Konge,  vil  jeg  heller  ofre  mit  Liv 
end  med  et  eneste  Ord  krænke  Folkets  Suverænitet 
eller  svige  dets  Tillid.  Af  Norges  frie  Rigsforsamling 
har  jeg  modtaget  Kronen ;  for  den  er  jeg  ansvarlig  og 
kun  for  den!" 

Orlow,  som  i  stor  Bevægelse  havde  fulgt  Kongens 
Ord,  reiste  sig. 

„Saa  nedlæg  da  Kronen  i  Rigsforsamlingens  Hæn- 
der, og  forlad  Landet,"  sagde  han,  „saa  sandt  De  ikke 
vil  bære  Ansvaret  for  dets  Tilintetgjørelse !  —  der 
gives  ingen  anden  Udvei!" 

Kongen  traadte  et  Skridt  tilbage,  ligblek.  Han  saa 
mod  Christie  som  efter  Hjælp  i  yderst  Nød,  men 
mødte  kun  et  uigjennemtrængeligt,  klippefast  Ansigt, 
hvis  Øine  stirred  fjernt  forbi. 

Da  vendte  Blodet  langsomt  tilbage  i  Kongens 
Ansigt. 

„Nuvel,"  sagde  han  anstrængt  og  stirred  som  for- 
klaret hen  for  sig. 

„For  dette  elskede  Folks  Ansigt,  som  jeg  i  Aanden 
ser:  Naar  Rigsdagens  Suverænitet  erkjendes,  da  skal 
ikke  min  Person  staa  hindrende  iveien  for  en  fredelig 
Overenskomst!" 

Der  faldt  Dødsens  Stilhed. 

„Nuvel!"  Han  drog  Aanden  dybt.  „Jeg  erklærer 
mig  altsaa  villig  til  at  sammenkalde  Rigsforsamlingen 

og  stille  min  Krone  til  Folkets  Disposition.  Maatte 
Gud  se  min  Lidelse  og  mit  Hjertes  rene  Hensigt!" 

Der  faldt  atter  Dødens  Stilhed.  Gesandterne  veksled 
Blik;  Christies  Øine  fik  en  betagen  Glans;  Haxthau- 
sen saa  ned  for  sig,  tilintetgjort. 

Kongen  fortsatte  med  lav  Røst: 

„Men  dertil  udkræves  en  Vaabenstilstand  paa  flere 
Maaneder,  fri  Skibsfart  og  Proviantering  som  i  Freds- 
tid!" 

Grev  Orlow  veksled  Blik  med  de  øvrige. 

„Hvilke  Garantier  stiller  Eders  Naade?"  spurgte  han 
endelig. 

„Hvad  forlanger  de  allierede  Magter?"  Kongen  saa 
spændt  paa  Orlow. 

„De  norske  Fæstningers  Besættelse  med  svenske 
Tropper,  Eders  Naade,"  svared  Orlow  uden  at  ændre 
en  Mine.  \ 

„Aldrig  i  Evighed!"  raabte  Kongen  og  reiste  sig  i 
den  heftigste  Bevægelse. 

„Det  vilde  være  det  feigeste  Forræderi!  Det  strider 
mod  den  Grundlov,  jeg  har  besvoret!  Det  vilde  være 
at  udlevere  det  norske  Folk!  Aldrig  i  Evighed!" 

Han  stod  der  skjøn  med  flammende  Øine.  Og  Chri- 
stie traadte  uvilkaarligt  et  Skridt  frem. 

Orlow  og  de  øvrige  Gesandter  reiste  sig. 

„Da  er  al  videre  Forhandling  ørkesløs,"  sagde  han 
koldt. 

Baron  v.  Steigentetsch  traadte  et  Skridt  frem  og 
drog  et  Dokument  frem  af  sin  Brystlomme. 

„Jeg  tillader  mig  at  overrække  Eders  Naade  Hans  Dan- 
ske Majestæts  Ultimatum,"  sagde  han  dæmpet.  —  „Der- 
af vil  Eders  Naade  erfare  Følgerne  af  ikke  at  adlyde!" 

Kongen  værdigede  ikke  Dokumentet  et  Blik. 

„Vi  ved  meget  godt,"  sagde  han  stolt,  „at  Hans 
Majestæt  kan  gjøre  os  arveløs  og  at  et  Ord  fra  ham 
er  nok  til  at  bryde  ethvert  Baand  imellem  os;  Vor 
Søn  faar  da  træde  i  Vort  Sted  som  Arving  til  den  danske 
Krone;  Vor  egen  Skjæbne  er  knyttet  til  Norge;  Vi 
vil  staa  og  falde  med  dets  Lykke  og  Selvstændighed ! " 

„Eders  Naade,"  svared  v.  Steigentetsch  —  „Arve- 
løsheden vilde  ogsaa  ramme  Eders  Naades  Søn!" 

Han  saa  koldt  paa  Kongen. 

„Vor  Søn!"  Kong  Kristian  Fredrik  traadte  et  Skridt 
tilbage  og  knytted  sin  Haand.  „Det  vilde  være  uhørt! 
Det  vilde  være  Topmaalet  paa  al  Uretfærdighed!" 
Hans  Stemme  skalv. 

„Det  vilde  være  en  retfærdig  Handling,  Eders 
Naade,"  svared  v.  Steigentetsch.  „Og  den  vil  finde 
Sted!  Aldrig  har  jeg  seet  min  Herre  Keiseren  mere 
opbragt  end  over  denne  Nordmændenes  ulovlige  Mod- 
stand!" 

Han  lagde  sin  Haand  paa  Bordet,  men  retted  sig 
straks;  thi  som  et  Slag  af  en  Løves  Klo  faldt  Soren- 
skriver Christies  Udraab: 

„Herr  Baron  v.  Steigentetsch!"  Præsidenten  fra 
syttende  Mai  stod  foran  ham  med  flammende  Øine 
og  den  tætte  Gestalt  som  støbt  i  Staal.  Kongen  havde 
fattet  sig  og  slog  ud  med  sin  Haand. 

„Fremtiden  skal  dømme  mellem  os,"  sagde  han. 
„Vi  ser,  at  det  er  Sveriges  og  Stormagternes  Vilje 
at  tilintetgjøre  Folkefriheden  —  nuvel!  Vi  vil  kjæmpe 
Kampen  for  de  undertrykte  Nationer  tilende!  Verden 
skal  blive  Vidne  til  et  Sørgespil,  som  engang  skal 
sætte  en  Skamplet  paa  de  store  Nationers  Vaaben- 
skjold!" 

Kongen  vendte  sig  mod  Christie. 

Da  talte  Sir  John  Foster  paany. 

„Jeg  gjentager,  Eders  Naade,"  sagde  han  —  „at 
det  ikke  er  Englands  Mening  at  undertrykke  Norge; 
men  det  Exempel,  Norge  nu  giver,  kan  Magterne  ikke 
godkjende  — ;  det  kunde  blive  farligt  — " 

„For  hvem?"  spurgte  Kongen  hvasst. 

„For  Folkene  selv,"  svared  den  engelske  Gesandt. 

„For  Folkenes  Undertrykkere,"  raabte  Kongen  — 
„og  kun  for  dem!* 

Sir  John  Foster  bukked. 

„Well,"  sagde  han.  „Saa  er  vor  Mission  tilende.  Vi 
skal  ikke  undlade  at  meddele  Hans  svenske  Majestæt 
Eders  Naades  Forslag  til  Vaabenstilstand;  men  jeg 
nærer  intet  Haab  om  Antagelse  uden  paa  den  idag 
nævnte  Betingelse!" 

„Den  er  uantagelig,"  brød  Kongen  af. 

„Well,"  svared  Foster.  „Saa  har  de  allierede  Mag- 
ter da  intet  andet  tilovers  end  at  stille  de  fornødne 
Tropper  og  Skibe  til  Sverigs  Disposition.  Enkelthe- 
derne vil  Eders  Naade  sikkerlig  tidsnok  erfare." 

Han  bukked. 

Major  V.  Steigentetsch  gik  Kongen  nærmere. 

„Det  turde  kanske  være  oppurtuntat  meddele  Eders 
Naade,"  sagde  han  stille  —  „at  General  Benning- 
sen  med  en  Armé  paa  45,000  Mand  er  beordret  til  at 
rykke  ind  i  Holstein,  at  et  russisk  Korps  er  destineret 
for  at  gjøre  Landgang  i  Norge  og  at  Keiseren  har  be- 
ordret sine  Krigsskibe  til  Nordsjøen  for  i  Forening 
med  den  engelske  Eskadre  at  forstærke  Blokaden 
af  de  norske  Havne!" 

Kongen  blekned. 

„Er  dette  sandt,  Grev  Orlow?"  spurgte  han  op- 
hidset. „Og  kan  England  indvilge  i  en  saadan  Uret- 
færdighed?" 

„Eders  Naade,"  svared  Grev  Orlow.  „Jeg  har  ingen 
Bemyndigelse  til  hverken  at  bekræfte  eller  at  benegte 
Herr  Baron  v.  Steigentetschs  Udsagn;  jeg  maa  kun 
beklage  Eders  Naades  Bestemmelse  og  dens  ulykke- 
lige Følger  baade  for  det  norske  Folk  og  Eders  Naa- 
des Person!" 

Kongen  løfted  sit  Hoved  og  saa  paa  Grev  Orlow, 
bydende. 

„Herr  Greve,"  sagde  han.  „Nu,  da  Vi  forsvarer  den 
bedste  Sag  i  Verden  i  Spidsen  for  et  tappert  Folk, 
som  kjender  Frihedens  og  Uafhængighedens  Værd, 
ønsker  Vi  ingen  Beklagelse  og  venter  ingen  skjønnere 
Skjæbne.  Gud  og  Efterverdenen  skal  dømme  mellem  os! " 

Grev  Orlow  bøied  sig  ærbødig. 

„Eders  Naade!  Jeg  har  den  Ære  at  anbefale  mig!" 
sagde  han  ceremonielt. 

De  øvrige  Gesandter  hilste  som  han. 

„Deres  Naade!" 

Kongen  slog  ud  med  sin  Haand. 

„Vi  beder  Dem,  mine  Herrer,"  sagde  han  i  Hof- 
tone, „modtage  Forsikringen  om  vor  særdeles  Velvillie 
og  frembære  Vor  respektfulde  Hilsen  til  de  allierede 
Magters  høie  Suveræner  og  Regjeringer!  Herr  Over- 
hofmarschalk,  behag  at  ledsage  De  Herr.  Gesandter!" 

Der  hilstes  atter,  ceremonielt  —  Gesandterne  for- 
lod Salen,  fulgt  af  Overhofmarschalken. 

Kongen  havde,  mens  Gesandterne  forlod  Rummet 
staaet  og  stirret  efter  dem.  Nu  sank  han  sammen  ved 
Bordet  med  Hovedet  i  sine  Hænder.  Christie  stod 
urokkelig  som  før. 

Endelig  løfted  Kongen  langsomt  sit  Hoved,  tog  den 
danske  Konges  Brev  og  læste  det.  Pludselig  reiste 
han  sig  i  Vrede  og  slængte  Brevet  paa  Bordet. 

„Dømme  mig  efter  Kongeloven,"  udbrød  han.  „Gjøre 
mig  og  min  Slægt  arveløs,  fordi- jeg  ikke  som  en  Us- 
ling vil  forraade  det  norske  Folk!  Saadant  Brev  er 
intet  Svar  værd!  Jeg  vil  heller  tjene  som  Privatmand 
i  Amerika  end  som  svensk  Undersaat  i  Danmark! 
Lad  ham  dømme  mig!  Lad  dem  alle  dømme  mig!" 

Han  gik  i  heftig  Bevægelse  frem  og  tilbage  foran 
Christie.  Pludselig  vendte  han  sig  mod  denne,  slog 
begge  Hænder  for  Øinene  og  udbrød: 

„Aa  Christie!  Hvad  skal  vi  gjøre?  Alt  dette  er  for- 
færdeligt!" 

„Vor  Pligt,  Deres  Majestæt,"  svared  Christie,  stærkt. 

Atten  Hundrede  og  Fjorten  15 

„Men  hvad  er  vor  Pligt?"  Kongens  Ansigt  udtrykte 
Angest.  „Kanske  er  jeg  ikke  en  Konge  for  dette  Folk! 
Kanske  fører  jeg  det  kun  i  Ulykke!" 

Han  stod  sorgfuld. 

„I  er  dette  Lands  valgte  og  svorne  Konge,"  svared 
Christie  fast. 

„Det  ved  jeg."  Kongen  stod  med  foldede  Hænder. 
„Men  alle  staar  os  imod,  selv  England!" 

Christie  saa  hen  for  sig. 

„Jeg  stod  bag  Deres  Majestæts  Stol  under  Audi- 
entsen,"  sagde  han. 

Kongen  nikked. 

„Jeg  følte  Dem!" 

„Der  siges,  jeg  kan  den  Kunst  at  læse  i  Ansigter," 
fortsatte  Christie. 

Kongen    lagde   heftig  sin    Haand  paa    hans   Arm. 

„Hvad  læste  De  i  mit?"  spurgte  han,  angst  i  Rø- 
sten. 

„Jeg  saa  kun  Deres  Majestæts  Ansigt  en  eneste 
Gang,"  svared  Christie  —  „det  var  det  skjønneste,  jeg 
har  seet!  —  Men  jeg  stod  hele  Tiden  Ansigt  til  An- 
sigt med  Gesandterne!" 

„Og  De  læste?"  Kongen  stirred  paa  ham. 

„Jeg  læste?"  svared  Christie  —  „at  stod  det  til 
disse  Mænd,  —  da  var  Norges  Uafhængighed  imor- 
gen  garanteret!" 

Kongen  vred  sine  Hænder. 

„Men  det  staar  jo  ikke  til  dem!"  udbrød  han.  „Mag- 
terne vil  vor  Tilintetgjørelse ! " 


227 


Christie  saa  skarpt  frem  for  sig. 

„England  maa  atter  forsøges,"  sagde  han. 

„Ankers  Mission  er  jo  mislykket,"  hvisked  Kristian 
Frederik. 

„Saa  faar  den  gjøres  om!"  Christie  saa  trygg  paa 
Kongen. 

„Vi  har  jo  de  allierede  Magters  sidste  Ord,"  svared 
denne,  trøstesløs.  „Krigen  er  forhaanden!  —  Hvem 
der?" 

En  Tjener  bragte  et  Brev. 

„Brevskab  til  Herr  Sorenskriver  Christie,"  sagde  han. 

„Fra  hvem?"  spurgte  Kongen. 

„Et  svensk  Brevskab,  Deres  Majestæt,"  svared  Tje- 
neren. „Herr  Overhofmarschalken  modtog  det  gjen- 
nem  en  af  de  fremmede  Gesandter!"  Han  bragte 
Christie  Brevet  og  gik. 

Kongen  stirred  i  Angst  paa  Brevet. 

„Det  er  det  sidste  Bud,"  hvisked  han.  „De  over- 
svømmer vort  Land!  De  tramper  det  øde!" 

Christie  rev  langsomt  en  Strimmel  af  Brevet  og  lod 
den  falde. 

„  Norge  er  et  Klippeland,  Deres  Majestæt, "  svared  han. 

Kongen  tog  slagen  et  Skridt  tilbage. 

„De  river  Brevet  itu!"  ropte  han. 

Christie  fortsatte  i  urokkelig  Ro: 

„Hver  Fiendes  Fod  knuser  kun  lidt  Sten  til  Muld 
for   Fremtids  Vekst!    Klippen  selv  rokker  de   ikke!" 

„De  læser  ikke  et  Ord!"  Kongen  stod  forbauset. 

Christie  lod  de  sidste  Stumper  af  Brevet  falde. 

15* 

„England  sk?l  og  maa  vindes!"  sagde  han  fast. 

Kongen  gik  lige  hen. 

„Da  maa  De  reise,"  udbrød  han,  „De  og  ingen  An- 
den! Den  farlige  Færd!" 

Christie  bukked. 

„Som  Deres  Majestæt  befaler,"  svared  han. 

Kongen  rakte  ham  sin  Haand. 

„Gud  lønne  Deres  Troskab,"  udbrød  han  bevæget. 
„Men  Landet?  Kan  det  undvære  Dem?" 

„Præsidentstolen  bliver  staaende,"  svared  Christie 
med  et  lunt  Smil. 

„Men,  om  Deres  Mission  mislykkes?"  Kongens 
Ansigt  fik  et  bekymret  Udtryk. 

Christie  saa  paa  Kongen,  stolt  og  trygg. 

„Kommer  Tid,  kommer  Raad;  —  kommer  Nød, 
kommer  Mænd,"  svared  han. 

„Men  alligevel  — "  Kongens  Ansigt  bar  Præg  af 
Pine.  „Blokaden,  Hungersnøden,  Hærens  Invasion! 
Det  hele  Europas  Magt  imod  os!  Hvad  har  vi  saa 
tilbage?" 

Christies  Ansigt  blev  blekt  af  Bevægelse. 

„Folkefortvivlelsen,  Deres  Majestæt,"  svared  han 
flammende  —  „Og  Ham!"  han  pegte  op  —  „De 
mishandlede  Folks  store  Hærfører!" 

Kongen  drog  Aanden  dybt. 

„Hvad  skal  saa  jeg  gjøre,  mens  De  er  borte?"  spurgte 
han,  vekt. 

„Holde  Stand!"  Christie  saa  skarpt  paa  ham.  „Vente 
—  og  ikke  vige!" 

„Men  om  Carl  Johan  trykker  paa!"  Kongen  vented 
spændt  paa  Svaret. 

„Saa  gaa  til  Krigen,  Deres  Majestæt,  om  det  er 
nødvendigt!"  svared  Christie  i  stor  Magt. 

„Farvel."  Han  rakte  Kongen  sin  Haand.  Saa  gik 
han  hurtig  til  Døren  og  ud. 

Kong  Kristian  Frederik  blev  staaende  længe  og 
se  efter  ham.  Hans  Ansigt  tog  stor  Styrke.  Han  gik 
hurtig  et  Par  Gange  frem  og  tilbage  i  Salen;  saa  tog 
han  resolut  Bordklokken  og  ringte  ivrig. 

En  Lakei  traadte  ind. 

„Portene  skal  aabnes  for  Folket,"  bød  Kongen  med 
en  energisk  Haandbevægelse  og  uden  at  se  paaLakaien. 

„Gesandterne  er  endnu  ikke  afreist.  Deres  Maje- 
stæt," svared  Lakeien  med  en  ærbødig  Hilsen. 

Kongen  saa  paa  ham  med  Herskerens  Blik. 

„Det  siger  intet,"  svared  han.  „Lad  Folket  faa  Ad- 
gang!" 

Lakeien  hilste. 

„Som  Deres  Majestæt  befaler!"  Han  forlod  hurtig 
Salen. 

»Jeg  vil  kjende  det  tæt  omkring  mig!"  mumled 
Kongen  hen  for  sig  og  begyndte  atter  sin  rastløse  Van- 
dring. Omsider  standsed  han.  Hans  Øine  havde  stor 
Glans;  hans  Hoved  var  løftet  og  høire  Haand  uvil- 
kaarlig  knyttet. 

Da  gled  Døren  tilhøire  sagte  op.  Det  var  Ragnhild. 

Hun  gik  hen  mod  Kongen,  som  heftig  tog  hende 
ind  til  sig. 

„Saa  længe,  siden  jeg  saa  dig,"  sagde  hun  stilt. 

Kongen  strøg  hendes  Haar. 

„Du  var  jo  hos  mig  hele  Tiden!"  hvisked  han. 

Hun  saa  op  paa  ham  og  drog  Aanden  dybt. 

„Jeg  tænkte  paa  Dig,"  svared  hun  bævende. 

Kongen  strøg  fremdeles  hendes  gyldne  Haar. 

„Jeg  saa  dit  Ansigt,  dit  og  Folkets,"  sagde  han 
usigeligt  mildt.  „Det  hjalp  mig  over." 

Ragnhilds  Ansigt  tog  Forandring. 

„Jeg  er  saa  glad,"  hvisked  hun;  hun  famled  efter 
hans  Haand  og  fandt  den. 

Kongen  saa  greben  paa  hende. 

„Og  nu  er  det  skeet,"  sagde  han. 

„Hvad  har  Du  gjort?"  Hun  saa  spørgende,  næsten 
angst  paa  ham. 

Han  drog  hende  tæt  ind  til  sig. 

„Nu  er  jeg  afklædt  al  falsk  Herlighed,"  sagde  han 
„Nu  er  jeg  enkel  som  Folket  og  Du!" 

Rødmen  skød  som  Lysning  op  i  Ragnhilds  unge 
Ansigt. 

„Saa  faar  jeg  være  hos  dig!"  hvisked  hun  næsten 
uhørligt;  hun  tog  fastere  Tag  i  hans  Haand. 

Kongen  stod  og  saa  fjernt  hen  over  hende. 

„Hele  Verden  har  erklæret  os  Krig,"  sagde  han. 
„Nu  gaar  jeg  for  at  møde  dem!" 

Der  faldt  stort  Alvor  over  de  dybblaa  Pigeøine. 
Hun  saa  lige  ind  i  hans. 

„Det  maa  Du!  Du  er  jo  Kongen!"  sagde  hun  med 
lav  Stemme. 

„Og  om  jeg  nu  ikke  kommer  igjen?  Om  jeg  falder 
derude?"  Han  havde  begge  hendes  Hænder. 

Ragnhild  for  ligesom  sammen,  men  retted  sig  straks. 

„Det  fik  saa  ske,"  svared  hun.  „Du  er  jo  Kongen!" 

„Elskede!"  Han  tog  hende  bevæget  ind  til  sig  og 
kyssed  hende  paa  Panden.  Slig  stod  han  lidt  og  saa 
paa  hende.  Der  steg  en  stor  Erindring  fra  deres  første 
Møde  —  nu  var  det  blevet  Virkelighed. 

„Kongekvadet!"  bad  han.  „Sig  det  for  mig!" 

Taarer  vilde  frem  i  Ragnhilds  Øjne. 

„Jeg  kan  ikke  nu!"  hvisked  hun. 

Kongens  Røst  var  brudt. 

„Det  er  mig  fast  som  Guds  Ord,"  hvisked  han  til- 
bage —  „netop  nu!" 

Ragnhild  stod  hos  ham  taus.  Hun  vred  sine  Hæn- 
der som  i  Kval  og  stirred  fjernt  hen;  saa  stevjed  hun 
med  lav  Røst  og  under  voksende  Bevægelse: 

„Kong  Haagen  han  sitter  i  Kongegard  sin; 
tri  Hundred  ham  ganger  til  Handi. 
Da  stiger  ein  Smaasvein  før  Konungen  ind: 
„Paa  Hovardahøgd  ser  eg  Bauna  ho  brinn, 
og  Fienden  er  komen  te  Landi! 

Kong  Haagen  han  kjøyrde  si  Verje  ti  Golv; 
han  akslad  paa  hoggande  Stundi; 
ham  føljde  af  Hærmænd  tri  Hundred  og  tolv; 
før  Maanen  han  bleiknad  dei  Fienden  kvolv; 
men  Konungen  føll  der  i  Lundi! 

Kong  Haagen  han  svev  paa  den  myrkjnande  Vold; 

ikring  honom  høyrdes  ey  Ordi; 

for  fram  reid  dei  Konger  fraa  Æva  og  Old; 

dei  lyfte  den  Herre  høgt  paa  sit  Skjold  — 

saa  reid  dei  Kong  Haagen  te  Jordi! 

Hun  stod  betagen  af  Stevjingen,  med  Taarer  i  Øj- 
nene og  stirred  hen.  Begge  hendes  Hænder  klamred 
sig  om  Kongens. 

Men  Kong  Kristian  Frederik  hvisked,  mens  han  stod 
og  stirred  hen  over  hende: 

„Maa  ogsaa  jeg  blive  værdig  dertil!"  Saa  slap  han 
hende;  thi  ude  fra  Portene  steg  stor  Larm.  Det  var 
Folket,  som  strømmed  ind  og  fyldte  Palæets  Have. 
Han  lytted  betagen. 

„Mit  Folk!"  hvisked  han. 

Hun  saa  op  paa  ham  trygg. 

„Du  kan  da  skjønne,  de  kommer  hver  evige  én!" 
sagde  hun. 

Kongen  ringte.  En  Lakei  kom  ind. 

„Slaa  Vinduerne  op!"  bød  Hans  Majestæt.  „Lad  saa 
Hoffet  kalde!" 

„Ja  Deres  Majestæt!"  Lakeien  ilede  ud  for  at  ud- 
føre Kongens  Befaling. 

En  kort  Stund  efter  stod  Kongen  paa  Forhøiningen 
ved  Altanen  og  Ragnhild  ved  Forhøiningens  Fod,  blek. 
Hoffet  strømmed  ind.  Noblessen  mønstred  undrende 
den  unge  Pige. 

Men  Kongen  steg  frem  til  det  aabnede  Vindu  og 
talte  ud  til  Folket. 

„Nordmænd,"  ropte  han  med  seirende  Røst.  „Stun- 
den til  at  seire  eller  dø  er  kommen! 

De  store  Magters  Gesandter  har  jeg  idag  modtaget 
—  og  sagt  Farvel!  Jeg  ventede  i  dem  at  finde  en  Støtte 
for  Norges  Sag;  —  de  hilste  mig  med  at  kræve  svensk 
Overherredømme  over  det  norske  Folk!" 

Der  steg  Larm  derude  fra. 

„Jeg  tilbød  dem  en  Vaabenstilstand  til  fredelig 
Underhandling;  —  de  svared  med  at  forlange,  at 
jeg  skulde  svige  det  norske  Folk,  forlade  Thronen 
og  lade  Landets  Fæstninger  besætte  af  svenske  Trop- 
per!" 

Larmen  derude  steg  til  Gny. 

Lige  saa  visst,  som  jeg  ikke  vilde  nøle  med  at  ned- 
lægge min  Krone  i  Folkets  Haand,  hvis  det  krævedes 
for  dets  Lykke,  lige  saa  visst  er  jeg  beredt  paa  at  ofre 
mit  Liv  for  dets  Uafhængighed  og  Frihed! 

Jeg  gaar  nu  til  Grænsen  i  Spidsen  for  det  norske 
Folk!  Ønsker  Sverig  Krigen,  skal  det  faa  den.  Det 
skal  finde  os  beredt!" 

Larmen  steg  til  Storm  derude.  Hurraraab  fulgte. 

„Leve  Kong  Kristian  Frederik!  Leve  Norges  Konge!" 
steg  det  fraTusend  Struber,  og  under  den  brusende  Larm 
af  Folkejubelen  derude  og  Hoffets  beundrende  Haand- 
klap  derinde  trak  Kong  Kristian  Frederik  sig  tilbage. 
Folkefesten  fortsattes  til  langt  paa  Nat,  og  fra  den 
store  Sal  klang  Lanciersens  Toner  ustanselig,  mens 
unge  Kvinder  i  elegante  Dragter  bøied  sig  og  snoed 
sig  mellem  fornemme  Kavalerer  —  alt  under  Hoffets 
og  Naadens  Sol. 

Men  derinde  i  det  dunkle  Privatkabinet  sad  Kongen 
sammen  med  et  Par  af  Landets  alvorlige  Mænd  og 
talte  videre  om  det,  som  vilde  komme. 

Oberst  Hegermann  stod  i  sit  Telt  ved  Langenes 
Bro.  Han  bøied  sig  over  sine  Karter  og  retted  sig  atter. 
Skydningen  i  Skansen  havde  netop  aftaget.  Af  og  til 
sused  en  Kugle  henover  og  slog  an  mod  Murverk  eller 
knased  et  Træ;  Vagt  patruljerte  udenfor  langs  Glom- 
menstranden. 

Oberst  Hegermann  lytted  efter  Kanonaden  og  satte 
sig.  Han  blystred  saa  smaat  og  satte  Mærker  paa  Kar- 
tet; mumled  af  og  til  for  sig  selv. 

Lieutnant  Hauch  kom  hurtig  ind  i  Teltet,  til- 
stænket af  Krudtrøg  og  med  forreven  Uniform.  Hans 
Ansigt  er  begeistret;  Øinene  lyner  af  Kampglæde. 
Han  ser  sig  flygtig  om  og  gaar  lige  frem  foran  Ober- 
sten, som  ser  op. 

„Nu  Hauch!  Er  Fienden  snart  expederet?"  spørger 
Obersten. 

Hauch  gør  Honnør. 

„Paa  det  nærmeste,  Herr  Oberst,"  svarer  han.  „*Han 
attaquerer  kanske  endnu  en  Gang;  men  saa  har  han 
vel  snart  nok." 

Oberst  Hegermann  reiste  sig. 

„Pinedød!  Svar  ham  skarpt  Herr  Lieutnant,"  sagde 
han  og  strøg  sin  Hage  med  Haanden. 

„Skal  ske,  Herr  Oberst!"  Hauch  hilste  og  stod  ven- 
tende. 

Oberst  Hegermann  saa  paa  ham  fra  Siden,  mens 
han  rullede  Karterne  sammen. 

„Mandskaberne?"  spurgte  han. 

„Fanden  saa  hidsige,  Herr  Oberst,"  svared  Hauch. 
„De  har  ventet  længe  nok!" 

Oberst  Hegermann  snudde  sig. 

„Ja  det  skal  Vorherre  vide,"  svared  han.  Han  gik 
et  Slag  mod  Teltaabningen. 

„Jeg  forstaar  mig  ikke  paa  hans  Majestæt,"  sagde 
han  dæmpet.  „Ved  Rakkestad  kunde  der  blevet  en 
ordentlig  Affære  —  og  slig  som  han  taler  til  Soldaterne! 
Ja  tale  kan  han!" 

Han  slog  Kartet  i  Teltbordet. 

Hauch  taug  lidt.  Saa  sagde  han  dæmpet  og  med  et 
besynderligt  Smil. 

„Man  siger,  Hans  Majestæt  taaler  ikke  at  se  Blod!" 

Oberst  Hegerman  lo. 

„En  Konge!  Nei.  Jeg  tror  hellere"  — han  pegte  sig 
paa  Panden  —  „det  begynder  at  gaa  rundt  herinde.  Aa, 
havde  vi  Augustenborgeren ! "  Begge  Officerer  tog 
uvilkaarlig  til  sin  Hat. 

„Men  at  General  Staffeldt  ogsaa  har  tabt  Hovedet 
og  lader  sig  bruge,"  fortsatte  Hegermann —  „det  fatter 
jeg  ikke!" 

Han  snudde  sig. 

„Han  har  da  Hjertet  paa  rette  Sted!"  Han  saa  spør- 
gende paa  Hauch. 

Lieutnant  Hauch  smilte. 

„Staffeldt  ved  hverken  ud  eller  ind  mellem  alle  disse 
Ordre  og  Kontraordre,"  sagde  han  spydig.  —  „Her 
tales  saa  meget  rart.  Om  Underhandling  og  sligt!" 

Oberst  Hegermann  saa  kvasst  paa  Lieutnanten. 
„Underhandling?"  Han  saa  ud  som  en  Kniv. 

Hauch  smilte  igjen. 

„Christie  skal  være  kommen  med  Bud  fra  England, 
at  der  er  ingen  Hjælp  at  vente,"  fortsatte  han. 

Hegermann  retted  sig. 

„Er  Christie?"  spurgte  han  braat. 

„Han  kom  igaar  til  Hovedkvarteret,"  svared  Hauch. 

Der  var  længe  stilt. 

Hegermann  stod  og  saa  ned. 

„Ja  det  er  det  samme,  Hauch,"  sagde  han  endelig. 
Vi  maa  slaas!  Kommer  han  igjen,  og  det  gør  han  vel, 
saa  gør  Slut,  Hrr.  Lieutnant.  Og  saa  forfølger  vi.  To 
Bataljoner  af  Valders  Skarpskyttere  skal  holde  sig 
parat ! " 

Hauch  hilste. 

„Ja  vel  Herr  Oberst,"  sagde  han  og  gik  hurtig  ud. 

Oberst  Hegermann  stod  en  Stund  og  stirred. 

„Underhandling!  Fy  for  Fanden!"  Han  saa  ud,  som 
han  havde  svælget  en  Agurk.  Saa  gik  han  hurtig  ud 
af  Teltet.  Han  stirred  over  mod  Skansen,  hvor  nu  kun 
enkelte  Skud  faldt,  og  gik  saa  langs  Flodbredden,  plyst- 
rende. Tog  sig  en  Skraa  og  stansed  ved  Vagten,  som 
hilste.  Saa  over  Floden,  hvor  det  hørtes  Rop  og  Band- 
skap  og  Hammerslag  fra  en  Smedju,  mens  Gnister  føg 
og  lyste  op. 

Han  vendte  sig  mod  Valgten. 

„Hvem  Fanden  er  det,  som  roper  derovre?"  spurgte 
han. 

Vagten  gjorde  Honnør. 

„Det  er  bare  Smeden,  Herr  Oberst,"  sagde  han,  — 
„som  bander,  fordi  han  ikke  faar  være  med  aa  skyte 
paa  Svensken!" 

„Hm!"  —  Oberst  Hegermann  spytted.  Han  stod  med 
Armene  overkors  paa  Brystet  og  saa  paa  Vagten,  som 
var  blek  med  et  besynderlig  magert  Udtryk  i  sit  Ansigt. 

„Du  er  blek!  Er  Du  rædd?"  spurgte  han. 

Vagten  gjorde  Honnør. 

„Nei  Herr  Oberst,"  svared  han. 

Oberst  Hegermann  saa  paa  ham. 

wjo  gu'  er  Du  rædd"  sagde  han,  morsk. 

Vagten  rysted  energisk  paa  Hovedet. 

„Nei  Herr  Oberst,"  gjentog  han.  „Nei  Fa'en  gale 
mig  Herr  Oberst!"  Han  retted  sig. 

Obersten  mønstred  ham  beroliget. 

„Ja  noget  er  Du  —  det  er  klart"  sagde  han. 

Vagten  saa  frem  og  stod  i  giv  Agt. 

„Svulten  Herr  Oberst,"  svared  han  kort.  „Har  ikke 
smagt  Mad  paa  to  Dåer!" 

Oberst  Hegermann  grynted. 

„Hm!"  sagde  han.   „Det  var  en  anden  Sag!" 

Han  tog  sin  Feltflaske,  fandt  en  Kavring  frem  af 
Tasken,  rakte  ham  den,  skjænked  og  rakte  ham  Bæ- 
geret. „Det  er  godt!"  Han  klapped  ham  paa  Skulderen. 
En  Kugle  sang  forbi;  han  saa  op  og  blystred;  saa 
stod  han  ventende. 

Feltvagten  drakk.  Smilte  og  strø  af.  Rakte  saa  Ober- 
sten Flasken. 

„Ja,  det  er  godt  Herr  Oberst,"  sagde  han.  Saa 
hugg  han  Tænderne  i  Kavringen. 

Oberst  Hegermann  stryger  af  og  drikker.  Stikker 
Flasken  i  Brystlommen  og  staar  og  mønstrer  Vagten, 
som  æder. 

Han  ser  paa  den  lasede  Uniform;  han  ser  ned  paa 
de  bare  Fødder,  som  blaaner  i  Høstsølen. 

„Har  Du  ikke  Sko?"  spørger  han. 

Vagten  svælger. 

„Ikke  idag,  Hrr.  Oberst,"  svarer  han. 

„Hvad  Fanden!"  udbrød  Obersten  hvasst.  „Hvorfor 
har  Du  ikke  Sko?" 

Vagten  har  svælget. 

„Nummer  sytten.  Kameraten  min  har  dem,  Herr 
Oberst,"  svared  han. 

„Hvor  er  han?"  Oberstens  Næse  blev  større. 

Vagten  gjorde  Tegn  med  Hodet  mod  Skansen. 

„Han  er  med  idag  han,  Herr  Oberst,"  svared  han. 

Oberst  Hegermann  grynted  betagen. 

„Hm,"  sagde  han.  „Og  saa  skulde  ikke  vi  slaas!" 
Det  kom  som  i  Sinne. 

„Jo  bætterdø  Herr  Oberst,"  svared  Vagten. 

„Ja  bætterdø'  fjorten!"  sekunderte  Hegermann. 
„Hvem  Fanden  er  det  nu,  som  roper  derovre  igjen!" 

Vagten  smilte. 

„Aa  det  er  bare  Smeden  det,  Herr  Oberst,  som  ban- 
der, fordi  han  ikke  faar  være  med  og  skyte  paa  Sven- 
sken," sagde  han. 


239 


Da  smaldt  det  fra  Skansen,  et  dundrende  Lag.  Vag- 
ten stirred. 

Oberst  Hegermann  gik  mod  Teltet.  „Nu  attaquerer 
han  igjen!  Død  og  Pine!"  Han  blev  staaende  under 
Skydningen.  Der  faldt  en  ny  Salve. 

„Hauch  svarer!"  udbrød  han.  „Det  gaar  hvasst  til!" 

Kugler  suste.  Hegermann  saa  efter  dem.  Han  stod 
med  korslagte  Arme  og  blystred. 

Medet  kom  en  Officer  hurtig  fra  Skansen  og  frem 
til  Teltet.  Det  var  Lieutnant  Ramm. 

„Er  der  noget,  Herr  Lieutnant?"  spurgte  Heger- 
mann barsk. 

„Hauch  faldt,  Herr  Oberst,"  svared  Ramm  og  gjorde 
Honnør. 

Oberst  Hegermann  strøg  sig  over  Ansigtet  og  stod 
taus. 

„Hm!  Saa?"  sagde  han.  Saa  vendte  han  sig  mod 
Ramm. 

„De  overtager  Batteriet,  Hetr  Lieutnant,"  bød  han. 
„Men  kvasst!" 

„Ja  vel  Herr  Oberst!"  Lieutnant  Ramm  snudde  og 
sprang. 

Oberst  Hegermann  stod  lidt,  strøg  sig  paany  over 
Ansigtet  og  vendte  sig  mod  Vagten. 

„Hvem  Fanden  er  det  nu  igjen,  som  roper  der  borte?" 
skrek  han,  sint. 

„Det  er  bare  Smeden  det,  Herr  Oberst,"  svared 
Vagten  —  „som  bander,  fordi  han  ikke  faar  være  med 
aa  skyte  paa  Svensken!" 

Oberst  Hegennann  strøg  sig  om  Hagen. 

„Aa,  det  er  naa  ikke  bare  Moro  heller,"  mumled  han. 

Der  faldt  en  Salve. 

„Der  skyder  Ramm,"  fortsatte  han.  „Det  er  nu  ikke 
bare  Moro  heller.  Nu  gjør  de  vel  snart  slut." 

Da  klang  Horn  over  Broen  og  klaprende  Hestesko. 
Hegermann  stirred, 

„Hvem  kommer  der?"  udbrød  han.  „Hans  Maje- 
stæt selv!  Hvad  i  hede  Helvede — !"  Han  strammed 
sig  op.  Vagten  gjorde  ligesaa. 

Der  blev  ropt  i  Gevær.  Kong  Kristian  Frederik  og 
hans  Følge  red  over  Broen,  steg  af  ved  Brohovedet 
og  kom  frem  til  Teltet. 

Vagten  præsenterte. 

„Deres  Majestæt!  Her!"  udbrød  Hegermann  med 
Haand  paa  Hat.  „Vi  er  midt  i  Affære  Deres  Maje- 
stæt!" 

Kongen  kom  frem  til  Teltet.  Han  var  ligblek  og 
udvaaget.  Hans  Gang  var  vaklende,  hans  Blik  usikkert. 

„Hegermann!  Hvordan  er  Stillingen?"  spurgte  han. 

„Fienden  er  netop  slagen,  Deres  Majestæt." 

Kongen  støtted  sig. 

„Det  er  godt,  Hegermann."  sagde  han.  „Det  er 
meget  godt.  Vi  trænger  denne  Seier!" 

„Man  har  meget  at  gjenoprette.  Deres  Majestæt," 
svared  Hegermann.  „Havde  Deres  Majestæt  taget  Af- 
faire  ved  Rakkestad  efter  Major  Seierstedts  Plan,  saa 
havde  vi  nu  været  langt  paa  Vei  med  Fienden!" 

Kongen  slog  afværgende  ud  med  sin  Arm. 

„Umuligt  Hegermann,"  sagde  han.  „Det  uhyre  An- 
svar kunde  jeg  ikke  tage  —  ikke  som  Sagerne  nu 
udvikler  sig.  Der  skydes  fremdeles?"  Han  lytted. 

„Det  er  østre  Batteri,  Deres  Majestæt  —  Lieutnant 
Ramm,  som  sætter  Punktum,"  svared  Hegermann. 

I  samme  Øieblik  marscherede  Soldater  forbi  mod 
Skansen. 

„Hvad  for  Folk  er  der?"  spurgte  Kongen. 

„To  Bataljoner  af  Valders  Skarpskyttere  Deres  Maje- 
stæt," svared  Hegermann.  „Vi  maa  forfølge  Seieren!" 

„Aldrig!"  skreg  Kongen,  oprørt.  „Er  De  gal  Heger- 
mann? Vil  De  opofre  alle  disse  smukke  Folk?" 

„Hvad  behager,  Deres  Majestæt?"  spurgte  Heger- 
mann studsende. 

„Der  skal  ikke  forfølges,"  bød  Kongen  i  stærk  Be- 
vægelse. „Det  er  min  kongelige  Ordre!" 

Oberst  Hegermann  stod  blek. 

„Deres  Majestæt,"  sagde  han  med  dirrende  Røst. 
„Dette  er  vor  første  Seier!  Tropperne  brænder  af  Mod, 
og  saa  skal  vi  ikke  forfølge!" 

Kongen  stod  bydende.  „Det  er  min  kongelige  Ordre. 
Jeg  skylder  kun  Gud  Regnskab  derfor!"  sagde  han 
stolt. 

„Og  Folket  Deres  Majestæt,"  svared  Oberst  Heger- 
mann med  ru  Røst.  Saa  ropte  han: 

„Holdt!  Tropperne  gjør  Holdt  i  Skansen  for  videre 
Ordre!" 

Befalingen  gjentoges  fiernere;  man  hørte  murrende 
Stemmer.    Saa  afmarscherte    Kompagnierne.    Ind   fra 

Atten  Hundrede  og  Fjorten  16 

Skansen  kom  i  samme  Stund  et  stille  Tog.  En  skudt 
Officer  paa  Baare.  Honnørvagt  ved  Siden.  De  dreied 
af  og  ind  mod  Teltet. 

Kongen  tog  bleknende  et  Skridt  tilbage. 

„Hvem  bæres  der?"  spurgte  han. 

„Lieutnant  Hauch  af  østre  Batteri,  Deres  Majestæt," 
svared  Hegermann  mørk.  „Han  faldt  i  sidste  Attaque!" 

Kongen  skjulte  sit  Ansigt  i  sine  Hænder. 

„Forfærdeligt!"  hvisked  han.  „Og  alt  dette  Blod 
for  min  Skyld!" 

Hegermann  pegte  mod  Teltet;  Hauch  blev  baaren 
did  ind. 

„For  Frihedens  Skyld,  Deres  Majestæt,"  sagde  han. 

„Nei,  nei  —  for  min!"  hvisked  Kongen. 

„Konge  og  Folk  —  de  er  ét,"  sagde  Hegermann 
stærkt.  „Hver  norsk  Soldat  falder  med  Glæde  for  Deres 
Majestæt.  Hold  kun  frem!" 

Kongen  saa  sig  forvildet  om. 

„Dette  skal  aldrig  ske!  Og  nytter  heller  ikke  til 
noget!"  sagde  han  bævende. 

Da  traadte  Oberst  Hegermann  ham  nærmere,  op- 
hidset. 

„Deres  Majestæt,"  sagde  han.  „Nu  har  Hæren  Mod! 
Det  maa  Deres  Majestæt  ikke  slaa  ned!  Ikke  hos 
nogen!  Vi  har  ikke  en  eneste  Mand  for  meget!" 

Kongen  tog  sig  til  Hovedet  med  begge  Hænder. 

„Jo  én  Mand!  —  Mig!"  udbrød  han  i  den  dybeste 
Fortvivlelse. 

Oberst  Hegermanns  Ansigt  skifted  Udtryk. 

„Deres  Majestæt  er  ikke  vel?"  spurgte  han  og  gik 
nærmere. 

Kongen  rysted  paa  sit  Hoved.  Saa  drog  han  et  langt 
Suk  og  stirred  fjernt  frem  for  sig. 

„Havde  De  leveret  alle  de  Slag  som  jeg  i  disse 
vaagne  Nætter  Hegermann,"  sagde  han,  „saa  var  heller 
ikke  De  vel!  —  Men  nu  har  jeg  endelig  seiret!  Nu 
har  jeg  taget  min  store  Beslutning!" 

Oberst  Hegermann  lyste  op. 

„Saa  bring  den  til  Udførelse,  Deres  Majestæt!"  ud- 
brød han.  „Stil  dem  i  Spidsen  for  Hæren  og  gaa  paa!" 

Kongen  værged  for  sig  med  sin  Haand. 

„Nei  Hegermann,"  ropte  han.  „Det  er  en  tungere 
og  større  Beslutning!" 

Oberst  Hegermann  veg  og  stod  forbauset. 

„Hvad  mener  Deres  Majestæt?"  spurgte  han.  Han 
veksled  Blik  med  Følget. 

Kongen  saa  ham  forbi,  ligesom  over  i  noget  større. 

„Det  er  bare  en  eneste  Ting,  jeg  endnu  venter  paa," 
sagde  han  —  „og  saa  —  saa  skal  der  blive  Lykke  i 
Norge!"  Det  sidste  klang  vemodigt  hen.  Med  dei  sam- 
me vakled  han  bleknende  og  vilde  falde. 

„Vagt!  Et  Sæde  for  Hans  Majestæt!"  bød  Heger- 
mann. „Deres  Majestæt  er  saa  blek!"  —  Han  vilde 
støtte  Kongen. 

„Nei  nei!"  Kongen  tog  sig  heftig  sammen.  „Jeg 
skal  nok  staa.  Det  gjælder  om  at  holde  Stand  endnu  i 
nogen  Tid  —  det  maa  I  hjælpe  mig  med  I  trofaste 
Mænd  —  og  siden  — " 

Oberst  Hegermann  stod  nu  lige  ved  Siden  af  Kon- 
gen, som  støtted  sig  til  Teltet, 

„Deres  Majestæt  har  vaaget  formeget,"  sagde  han 

—  Deres  Majestæt  maa  søge  Ro!" 
Kongen  retted  sig  møisommelig. 

„Ro,  Hegermann,"  svared  han  og  smilte  bittert. 
„Med  et  helt  Folk,  som  anklager  mig,  og  en  hel  Ver- 
den imod  mig!  Der  er  kun  en  eneste  Vei,  Selvopof- 
relsens Vei  —  saa  faar  man  Ro,  Hegermann ! " 

Oberst  Hegermann  stod  greben. 

„Bedre  da  at  falde  for  Norges  Sag,"  sagde  han  med 
ru  Røst. 

Kongen  smilte. 

„Aah,"  udbrød  han.  „Det  var  den  største  Lykke! 
Den  som  fik  Lov  til  det!  Det  havde  jeg  gjort  forlængst! 
Nei  Hegermann!  Jeg  maa  nok  leve!  Endnu  er  jeg  den 
eneste,  som  kan  redde  Norge!  Paa  min  Vis,  paa  min 
forsmædelige  Vis,  Hegermann!" 

„Deres  Majestæt  taler  over  sig! "  udbrød  Hegermann, 
dybt  rystet. 

„Nei,  nei  Hegermann,"  svared  Kongen  anstrengt. 
„Tro  ikke,  at  Kongen  er  gal,  —  heller  ikke,  at  han  er 
feig!  Men  det  er  min  Person,  som  staar  i  Veien  for  Fre- 
den —  han  retted  sig  med  krampagtig  knyttede  Hænder 

—  »og  jeg  skal  bhve  staaende!"  skrek  han  —  „indtil 
de  har  givet  Norge  sin  Ret!  —  Da"  —  han  blekned  — 

Der  klang  Horn  hinsides  Broen;  Hovslag  i  Gallop 
hørtes.  Kongens  matte  Blik  lyste  op. 
„Er  der  Bud?"  spurgte  han. 

En  Rytter  sprængte  over  Broen  og  sprang  af  He- 
sten ved  Brohovedet. 

„Staffet  fra  Hovedkvarteret,  Deres  Majestæt,"  meldte 
Oberst  Hegermann. 

Kongen  vendte  sig  heftig. 

„Med  Brevskaber?"  spurgte  han.  Ansigtet  fik  atter 
Farve. 

„Vi  faar  straks  Besked,  Deres  Majestæt,"  svared 
Hegermann  kort. 

I  det  samme  kom  Staffetten,  en  ung  Officer  ind  og 
hurtig  hen  til  Teltet.  Samtidig  marscherte  Lieutnant 
Ramm  ind  fra  Skandsen  med  Mandskaber  og  gjorde 
Holdt  ved  Hovedkvarteret. 

„Hr.  Oberst,"  sagde  han  og  gjorde  Honnør  — 
„Mandskaberne  brænder  af  Utaalmodighed"  —  han 
taug  braat;  han  havde  faaet  se  Kongen. 

Kongen  vendte  sig  mod  den  ankomne  Staffet. 

„Hvem  er  Du?"  spurgte  han. 

Staffetten  gjorde  Honnør. 

„Lieutnant  Schleppegrell  af  Norske  Jægerkorps, 
Deres  Majestæt,"  svared  han. 

„Hvad  Bud?"  —  Kongen  stod  spændt. 

„Herr  Generalstabschefen  lader  melde",  svared 
Schleppegrell,  „at  der  er  Ilbud  fra  Oberst  Krebs  ved 
Nordarmeen,  at  han  under  5te  ds.  har  slaaet  Oberst 
Gahn  i  to  hidsige  Slag  ved  Lier  og  Matrand  og  drevet 
Fienden  tilbage  over  Grænsen!" 

Hele  Leiren  bød  uvilkaarlig  ud  i  Hurra. 

Kongen  stod,  sælsomt  greben. 

„Det  er  godt.  Det  er  fortræffeligt!"  udbrød  han. 

„Videre!" 

„Videre  meldes  gjennem  General  Arenfeldt,  at  Hal- 
den brænder,  tændt  af  Borgerne ! "  svared  SchleppegrelL 

„Gud  i  Himmelen!''  hvisked  Kongen.  „Og  General 
Ohme?" 

Schleppegrell  slog  Haanden  i  Hatteskyggen. 

„Han  fyrer,  saa  Kanonerne  staar  glødende,  Deres 
Majestæt,"  sagde  han. 

„Bravo!"  kom  det  kvasst  fra  Oberst  Hegermann. 

Kongen  løfted  sin  Haand. 

„Nu  kan  jeg  med  Hæder  tale  Norges  Sag,"  udbrød 
han,  lys  i  Ansigtet.  „Men  er  der  intet  mere?  Ingen 
Brevskaber?" 

„Hrr.  Generalstabschefen,  Major  Sejerstedt  beder 
Deres  Majestæt  uopholdelig  komme  til  Hovedkvarteret 
og  give  Ordre  for  Slag,"  svared  Lieutnant  Schleppe- 
grell. „Hele  Hæren  venter!" 

„Aldrig  i  Evighed!"  ropte  Kongen  i  triumferende 
Glæde,  men  Officererne  rundt  om  bestyrtsede  tog  et 
uvilkaarligt  Skridt  tilbage.  „Har  Du  ikke  mere?"  ropte 
han. 

„Jo,  Deres  Majestæt,"  svared  Schleppegrell  med 
slagen  Røst.  „Brevskab  fra  den  svenske  Kommissionær 
Grev  Bjørnstjerna!  —  Det  ankom  idag!"  Han  tog  et 
Brev  nølende  frem  af  sin  Kjole. 

„Hid!"    Kongen  næsten  rev  Brevet  fra  Staffetten. 

Han  brød  det  hurtig  og  læste.  En  stor  Glæde  steg 
i  hans  Ansigt. 

„Antaget!"  udbrød  han.  „Hovedpunkterne  antagne! 
Norge  jævnbyrdigt  med  Sverige!  Da  er  alt  andet 
intet!" 

Alle  stod  slagne. 

Da  traadte  Oberst  Hegermann  frem. 

„Giv  Tilladelse  til  Angreb,  Deres  Majestæt,"  bad 
han.  „Seiren  er  os  viss!" 

„Aldrig  Hegermann!"  svared  Kongen  som  i  Begei- 
string.  „Ikke  en  eneste  Draabe  norsk  Blod  skal  flyde 
mere  for  min  Skyld!"  Han  stod  anspændt  i  den  høieste 
Exaltation. 

„Retræt  Hegermann!"  bød  han  med  flammende 
Øine  —  „det  er  mine  kongelige  Ordre  nu!" 

Alle  stod  tilintetgjort  og  stirred  paa  hverandre.  Men 
i  Hegermanns  Ansigt  skjød  Blodet  voldsomt  op. 

„Men  Skansen,  Deres  Majestæt!"  skrek  han. 

„Forlad  den!"  Kongen  slog  heftig  ud  med  sin  Haand. 

„Men  Brohovedet!"  Hegermanns  Øjne  spruted  Ild. 

„Demonter  det!"  Kongens  Aasyn  var  som  Jern. 

„Og  Kanonerne!" 

„Styrt  dem  i  Vandet!"  ropte  Kongen  af  al  sin  Stem- 
mes Magt. 

Da  hvidned  Oberst  Hegermann. 

„Er  Deres  Majestæt  gaaet  fra  Forstanden,"  tordned 
han;  Haanden  laa  paa  Sabelheftet. 

Kongen  snudde  sig  braat,  saa  høi  paa  ham  med  et 
seirende  Blik  og  vendte  sig  rolig  mod  Staffetten. 

„Lieutnant  Schleppegrell,"  bød  han  i  lav,  kort  Be- 
falingstone.  „Meld  Hrr.  Generalstabschefen,  at  vi  iaften 

kommer  til  Hovedkvarteret;  imorgen  aabnes  de  videre 
Underhandlinger  om  Unionen  med  Sverige!" 

Schleppegrell  gjorde  taus  Honnør. 

Da  gik  Oberst  Hegermann  i  den  dybeste  Indignation 
lige  hen  og  stod  foran  Kongen. 

„Deres  Majestæt  bringer  Deres  tro  Officerer  Døden," 
sagde  han  med  dirrende  Røst. 

Kongen  løfted  sit  Hoved. 

„I  vil  jo  ofre  Eders  Liv  for  Landet!"  sagde  han. 

„Men  ikke  vor  Ære!"  Hegermann  stod  truende. 

Alt  Blod  forlod  Kongens  Ansigt. 

yjeg  ofrer  min  Ære!"  ropte  han  i  den  voldsomste 
Ophidselse. 

Oberst  Hegermann  blev  kold. 

„Er  dette  Deres  Majestæts  uigjenkaldelige  Beslut- 
ning?" spurgte  han. 

Kongen  vakled  og  vilde  falde,  men  tog  sig  sammen. 

„Min  uigjenkaldelige  Beslutning  Hegermann!"  sagde 
han.  „Retræt,  saasandt  De  har  Deres  Liv  kjært! 
Endnu  er  jeg  Konge  i  Norge!" 

Med  et  dybt  Støn  sank  Kongen  sammen  og  styrted 
besvimet  om  for  Oberst  Hegermanns  Fødder. 

„Se  til  Kongen!"  bød  Hegermann  koldt.  Schleppe- 
grell og  Vagten  iled  til. 

„Ordren,  Hr.  Oberst!"  hvisked  Lieutnant  Ramm. 
„Folkene  er  ikke  til  at  styre!" 

Hegermann  drog  sin  Sabel. 

„Retræt  for  glohede  Satan!"  skrek  han.  „I  hørte 
jo  Kongens  Bud!"  Han  slængte  Sabelen  i  Stenene. 

Ramm  snudde  og  gik.  Kort  efter  klang  Retræthorn 
over  hele  Linjen;  stor  Murren  af  Mandskaber  steg 
ind  imellem. 

„Jeg  tænkte  det!''  mumled  Hegermann  og  vendte 
sig  nu  mod  de  andre,  som  havde  løftet  Kongen  for 
at  bære  ham  ind  i  Teltet. 

„Nei  ikke  did!"  bød  han.  „Der  ligger  en  ærlig  Mand 
—  falden"  —  han  knytted  Næverne  mod  Himlen  — 
„Forgjæves!" 

Retræthorn  hørtes  paany.  Kongen  blev  baaren  bort. 
Schleppegrell  stod  med  et  skamfuldt  Smil.  Men  paa 
den  anden  Side  af  Glommen  klang  atter  de  kvasse 
Hammerslag,  saa  Funker  jog  af  Staalet.  Pludselig  stan- 
sed  de,  og  Bandskab  og  Haanlatter  klang  hidover  i 
Stilheden. 

Oberst  Hegermann  tramped  i  Jorden. 

„Der  har  vi  den  fordømte  Smeden  igjen,"  ropte  han. 


FJORTENDE  KAPITEL 


Det  var  en  mørk  Oktoberdag.  Paa  Bygdø  Kongsgaard 
var  alt  gjort  rede  til  Opbrud;  thi  iaften  skulde  Kong 
Kristian  Frederik  forlade  sit  Land.  Foreningen  med 
Sverige  var  vedtagen  i  Nationalforsamlingen;  ved 
Middagstid  idag  skulde  Deputationen  komme  for  at 
modtage  Kongens  officielle  Tronfrasigelse. 

I  Kongens  Modtagelsesværelse  med  de  brede  Fløi- 
døre  ud  mod  Haven  og  de  store  Vinduer,  hvorfra  man 
kunde  se  lige  ud  til  Fjorden,  stod  Marinekaptein  Fal- 
sen, lyttende  med  Ansigtet  halv  vendt  mod  Kongens 
Kabinet.  Han  var  bevæget;  hans  Ansigt  udtrykte  An- 
strengthed  og  Spænding. 

Af  og  til  stirred  han  ud  gjennem  Vinduet,  gjennem 
den  høstlige  Skog  og  ned  over  Veien  til  Fjorden,  hvor 
man  i  det  Fjerne  aned  Akershus  og  Kristiania.  Af  og 
til  løfted  han  Blikket  og  saa  ud  over  den  høstfalmede 
Skog,  hvor  brogede  Blade  faldt  i  den  blaanende  Taa- 
gedis  —  og  sorte  Grene  begyndte  at  tegne  sig  nøgne 
mod  den  graa  Himmel.  Saa  vendte  han  atter  Ansigtet 
mod  Kongens  Kabinet  og  lytted. 

Pludselig  vendte  han  sig  og  saa  mod  Døren  tilven- 
stre,  som  aabnedes,  forsigtigt.  Det  var  Lektor  Adler, 
som  traadte  ind. 

Adler  kom  langsomt  frem  i  Værelset  og  hen  imod 
Kaptein  Falsen. 

„Er  Hans  Majestæt  i  sit  Kabinet?"  spurgte  han 
rolig,  men  i  dæmpet  Tone. 

„Ja."  Kaptein  Falsen  nikked  stille. 

Adler  kommer  endnu  nærmere. 

„Hvem  er  hos  ham?"  spurgte  han  og  saa  mod  Døren. 

„Hun,"  svared  Falsen. 

Lektor  Adler  nikked. 

„Hun  sviger  ikke!"  sagde  han. 

Kaptein  Falsen  saa  paa  Lektor  Adler. 

„Hun  er  som  Folket  —  trofast  og  naivt,"  sagde  han. 

Lektor  Adler  smilte  bittert. 

„Folket  —  det  forstaar  ham  ikke,"  sagde  han  dæmpet. 

Kaptein  Falsen  saa  op. 

„Tror  De  hun  forstaar  — ?"  spurgte  han. 

Adler  retted  sig. 

„Nei  —  men  hun  elsker.  Det  forklarer  alt,"  svared 
han  uhyre  lavt. 

Der  var  længe  stille. 

Endelig  talte  Lektor  Adler. 

„Har  der  været  stærke  Udbrud  idag?"  spurgte  han. 

„Nei,"  svared  Falsen.  „Men  Natten  har  været  for- 
færdelig. Tre  Gange  blev  jeg  kaldet  til  Hans  Majestæt, 
og  hver  Gang  var  han  i  det  voldsomste  Oprør." 

Lektor  Adler  drog  Aanden  dybt. 

„Jeg  gruer  for,  hvad  der  idag  vil  ske,"  fortsatte 
Kaptain  Falsen.  „Thronfrasigelsen,  Afreisen!  Hans 
Majestæts  Kræfter  er  sat  paa  den  yderste  Prøve;  blot 
der  ikke  indtræder  en  Katastrofe!" 

Lektor  Adler  rysted  trygg  paa  sit  Hoved. 

„Hans  Majestæt  vil  holde  ud,"  sagde  han  afgjørende. 
„De  samme  Egenskaber,  som  førte  ham  til  Norges 
Throne,  vil  hjælpe  ham  frelst  derfra.  De  let  bevæge- 
lige Sind  bærer  Lidelser  bedst." 

Kaptein  Falsen  saa  hen  for  sig  som  i  Hengivenhed 
og  Beundring. 

„Ja,  Lidelser  har  Hans  Majestæt  baaret,"  sagde 
han,  greben. 

Adler  nikked  alvorlig. 

„Og  med  ærligt  Sind!" 

Da  tog  Falsen  ham  let  i  Armen. 

„Tys  —  Hans  Majestæt!"  hvisked  han. 

Døren  til  Kongens  Kabinet  aabned  sig  langsomt; 
Kongen  traadte  ind. 

Han  var  bleg  og  udvaaget;  hans  Træk  var  magre 
og  bar  Præg  af  Lidelse.  Han  kom  med  trætte  Skridt 
midt  frem  i  Værelset. 

„Goddag  Adler,"  sagde  han  og  rakte  ham  Haanden. 

„Deres  Majestæt!"  Adler  hilste  i  dyb  Ro. 

Kongen  vendte  sig  mod  Falsen. 

„Er  alt  rede?"  spurgte  han. 

Kaptein  Falsen  hilste. 

„Ja  Deres  Majestæt!" 

Kongen  nikked  hen  for  sig.  „Altsaa  om  en  kort 
Stund  er  det  over!"  mumled  han. 

Der  faldt  ængstelig  Taushed. 

„Deres  Majestæt  reiser  lige  efter  Modtagelsen  af 
Deputationen?"  spurgte  Adler. 

Kongen  saa  frem  for  sig. 

„Ja,"  svared  han.  „Da  er  det  endelig  fuldbragt!" 

Han  behersked  en  frembrydende  Bevægelse.  Saa 
vendte  han  sig  mod  Falsen. 

„Sørg  for  at  mit  Følge  er  beredt,"  bød  han.  „Og 
Fakler!" 

„Ja  Deres  Majestæt!"  Falsen  hilste  og  gik. 

Kongen  stod  lidt  og  saa  ud  i  Skumringen  efter 
Falsen ;  saa  gik  han  hen  til  Bordet,  stod  lidt  og  satte  sig. 

„Jeg  bereder  min  egen  Ligbegjængelse,"  sagde  han 
med  et  sørgmodigt  Forsøg  paa  Smil. 

Lektor  Adler  saa  længe  paa  Kongen.  Hans  Ansigt 
tog  dybt  Alvor. 

„Har  Deres  Majestæt  endnu  ikke  gjort  det  store 
Regnskab  op?"  spurgte  han. 

Kongen  mødte  hans  Blik. 

„Jeg  har  forsøgt,  Adler,"  svared  han  saart.  „Jeg 
har  gransket  mit  Hjerte  til  inderste  Trevl;  jeg  holdt 
paa  at  blive  vanvittig  af  Angst  og  Nattevaagen!  Ak 
Adler!  —  hvem  er  retfærdig?  Men  jeg  er  kommen 
derhen,  at  det  uhyre  Offer,  som  jeg  i  denne  Stund 
bringer  Norge  —  det  har  Folket  ikke  fortjent!" 

Adler  stod  taus. 

„Alle  har  forladt  mig,"  fortsatte  Kongen  bittert. 
„Sverdrup  er  reist  til  Danemark  i  Forretninger  og  for 
at  besøge  Slægtninge!  Han  vil  ikke  lide,  hvad  han 
tror  er  Nederlaget!  Wedel,  min  eneste  jævnbyrdige 
Modstander,  tier.  Falsen  og  alle  de  andre  vender  sig 
allerede  mod  den  Fyrste,  som  skal  arve  min  Throne; 
ja  selv  min  Bajads,  Kammerjunker  Schwartz,  har  ab- 
senteret sig!  Og  Folket  hader  mig!  Endnu  i  Nat  hørte 
jeg  Smædeviserne  fra  Fjorden  op  under  mit  Kammer- 
Vindu  og  Stenkast  og  raa  Latter!  Adler!  Har  jeg  for- 
tjent dette?  Denne  uhyre  Utaknemmelighed  fra  et 
Folk,  for  hvilket  jeg  har  ofret  alt?!" 

Lektor  Adler  gik  i  stort  Alvor  Kongen  nærmere. 
„Deres  Majestæt,"  sagde  han,  og  den  dybe  Stemme 
var  som  Jern.  „For  at  blive  et  Lands  retmæssige 
Konge,  maa  man  have  sine  dybeste  Rødder  i  dette 
Lands  Jord,  have  suget  gjennem  Slægter  sine  Livs- 

betingelser  af  Landets  dybeste  Kilder,  maa  springe  ud 
som  det  høieste  og  ædleste  Skud  af  Nationens  Vækst. 
Med  den  maa  man  leve;  men  den  maa  man  dø.  Uden- 
om den  maa  ikke  ens  Længsler  drage.  Alt  dette  har 
Deres  Majestæt  ikke  været,  ikke  kunnet  være  for  det 
norske  Folk.  Det  er  baade  Deres  Majestæts  og  Folkets 
Undskyldning!" 

Han  talte  med  stærk  Røst;  det  dybe  Blik  flammed 
blaanende. 

Kongen  stod  som  slagen. 

„Men  jeg  har  dog  ofret  mere  end  mit  Liv  for  at 
bringe  dette  Folk  Friheden,"  udbrød  han  —  „mere 
end  mit  Liv!" 

„Det  er  ikke  nok,"  svared  Adler  i  stigende  Magt. 
„Det  giver  ingen  Berettigelse.  Et  Folk  i  Frihedskamp 
ligner  hin  Tornebusk  i  Ørkenen,  som  brændte  uden 
at  fortæres.  Deres  Majestæt  er  kommen  som  en  Frem- 
med til  et  saadant  Folk,  dragen  af  Frihedsflammens 
Skjønhed.  Men  De  har  ikke  taget  Deres  Sko  af;  De 
har  ikke  forstaaet,  at  De  stod  paa  et  helligt  Sted.  Saa 
fortæres  De  da  nu  selv;  thi  Frihedens  flammende 
Ret  er  af  Evighed!" 

Kongen  stod  dødblek  foran  Adler  og  stirred  paa 
ham,  som  paa  et  Syn. 

„Adler,"  hvisked  han  endelig.  „Jeg  vil  skrifte  for 
Dem.  De  er  den  eneste,  som  forstaar  mig!"  Han  gik 
lige  hen  og  lagde  sin  Haand  paa  Adlers  Arm. 

„Den  Gang,  jeg  kom  hid  til  Norge,"  sagde  han 
dæmpet,  „var  det  for  at  bevare  Norge  for  den  danske 

Throne.  Den  Gang  saa  den  store  Ulykke  kom  og  jeg 
stillede  mig  i  Spidsen  for  den  norske  Frihedsbevæ- 
gelse, var  det  af  samme  Grund,  var  det  med  samme 
Haab,  og  bagom  alt  stod  den  store  Drøm  om  det  sam- 
lede Nordens  Forening  under  mit  Scepter.  Og  den 
slumrer  endnu  som  paa  Ligstraa  herinde.  Men  da  jeg 
kom  til  at  leve  og  lide  sammen  med  dette  Folk,  da 
blev  Norge  mig  alt  og  alt  andet  intet  i  alle  mine  bed- 
ste Stunder  —  saa  sandt  hjælpe  mig  Gud!  Jeg  syntes, 
det  skulde  være  det  høieste  paa  Jorden  at  lade  dette 
trofaste  Folk  faa  smage  den  Frihedslykke,  som  det  i 
Aarhundreder  har  stundet  efter.  Har  dette  været  en  For- 
syndelse, da  er  det  en  Forsyndelse  af  den  reneste  Kjær- 
lighed, tilgive  mig  Gud,  at  jeg  ikke  forstod  det  bedre!" 

Kongen  skjulte  sit  Ansigt  i  sine  Hænder  og  stod 
slig  halvt  bortvendt,  længe. 

Da  talte  Adler,  bevæget. 

„Den  Tilgivelse,  Deres  Majestæt  søger,  vil  Deres 
Majestæt  faa  i  al  Retfærdigheds  Navn,"  sagde  han, 
varm  i  Røsten.  „Deres  Majestæt  har  syndet  af  Kjær- 
lighed;  det  staar  urokkelig  fast;  thi  De  bøder  i  Kjær- 
lighed. Historien  vil  kaste  sit  Lys  over  det,  som  nu 
maa  ligge  i  Mørke,  og  det  norske  Folk,  som  nu  hader 
Dem,  vil  engang  takke  Deres  Majestæt  for  den  stak- 
kede Frihedslykke,  Deres  Majestæt  har  skjænket  det. 
Faa  saa  Fred!  Og  gaa  med  løftet  Hoved  til  det,  som 
kommer!  Deres  Majestæt  har  Ret  dertil!  —  Og  tilgiv 
saa  mig,"  føied  han  til  i  dæmpet  Tone,  „at  jeg  taler 
saa  aabent  og  dristig  til  min  Konge!" 

Kongen  saa  op  og  rakte  ham  bevæget  Haanden.  Der 
faldt  Stilhed.  Adler  vendte  sig  og  gik  langsomt  ud. 

Kongen  blev  staaende  længe  i  dybe  Tanker.  Han 
saa  sig  langt  om  i  Rummet;  hans  Øine  stansed  ved 
hans  Portræt,  som  hang  over  høire  Langvæg.  Han 
gik  lige  hen  og  saa  op  paa  det,  med  et  dvælende,  sørg- 
modigt Blik.  Længe  og  dvælende  betragted  han  det, 
vendte  sig  saa  og  gik  med  langsomme  Skridt  tilbage 
og  ind  i  sit  Kabinet. 

Kaptein  Falsen  kom  atter  hurtig  ind  og  søgte  Kon- 
gen. Han  saa  sig  om  og  gik  hurtig  mod  Hoveddøren, 
hvor  en  fremmed  Mandsskikkelse  netop  tog  i  Laasen. 

Det  var  General  Staffeldt. 

Falsen  veg  slagen,  idet  Generalen  traadte  ind. 

„I  her,  Herr  General!  udbrød  han  hviskende.  Ge- 
neral Staffeldt  steg  ind,  langsomt.  Han  var  dødblek. 
Hans  hvide  Haar  var  tjafset,  hans  Uniform  defekt. 
Han  gik  med  vaklende  Holdning,  svøbt  i  sin  lasede 
Uniformskappe.  Nu  vendte  han  sig  mod  Kaptein  Falsen, 
som  uvilkaarlig  gjorde  Honnør. 

»Jeg  vil  tale  med  Hans  Majestæt,"  sagde  han  med 
ru  Røst.  „Behag  at  melde  mig." 

Kaptein  Falsen  saa  hurtig  mod  Døren  til  Kongens 
Kabinet. 

„Hans  Majestæt  staar  paa  Reisen,"  svared  han  und- 
vigende. 

General  Staffeldt  steg  nærmere. 

„Hans  Majestæt  er  ikke  reist,"  kom  det  truende. 

„Hans  Majestæt  er  uvel  —  Hans  Majestæt  giver 

ikke  Audients,"  svared  Kaptein  Falsen  bestemt.  Det 
graaned  til  i  General  Staffeldts  Ansigt.  Hans  Stemme 
blev  hæs  og  truende,  hans  Øine  blakke.  „Hrr.  Kaptein 
Falsen  af  den  norske  Marine  —  behag  at  melde  Hans 
Majestæt,  at  General  Staffeldt  af  den  norske  Armé 
ønsker  at  tale  med  ham  —  Marsch,"  bød  han. 

Kaptein  Falsen  gjorde  bleknende  Honnør. 

„Hrr  General  —  jeg  adlyder!"  svared  han,  gjorde 
militær  Vending  og  gik  hastig  mod  Kongens  Kabinet. 

En  kort  Stund  var  Døren  lukket,  mens  General 
Staffeldt  stod  urørlig,  støttet  paa  sin  Sabel  og  stirred 
ufravendt  mod  det  kongelige  Værelse.  Da  endelig  aab- 
nedes  den  langsomt,  og  Kong  Kristian  Frederik  traadte 
ind.  Han  stansed  med  et  Ryk  og  fæsted  sine  trætte, 
store  Øine  paa  Staffeldt. 

„Herr  General!"  udbrød  han  dødblek. 

General  Staffeldt  gik  langsomt,  ligesom  saaret  nær- 
mere. Han  saa  længe  paa  Kongen.  Saa  talte  han  med 
hæs  Røst. 

„Deres  Majestæt!"  — han  drog  Aanden,  som  vilde 
han  kvæles.  „Jeg  var  —  under  Prins  Christian  August 
en  hædret  Officer!"  — Han  gik  nærmere.  „Deres  Maj- 
estæt —  har  vanæret  mig!" 

Kongen  rykked  til. 

„Herr  General,"  sagde  han  bydende. 

Staffeldt  gik  endnu  nærmere. 

„Jeg  fulgte  Deres  Majestæts  Ordre  i  ærbødig  Sub- 
ordination, som  jeg  i  sin  Tid  fulgte  Prins  Christian 
August,"  sagde  han  hviskende.  „Jeg  fulgte  Ordre  under 

den  norske  Hærs  skammelige  Retræt.  Deres  Majestæt 
er  øverste  General.  Det  var  min  Pligt  at  adlyde!" 

Kongen  løfted  sit  Hoved. 

„Den  Ordre  blev  Norges  Redning,"  sagde  han 
stærkt  og  stolt. 

„Den  Ordre  blev  Norges  Skam!"  General  Staffeldt 
ropte  det  næsten. 

„Vi  kunde  have  seiret  ved  Rakkestad"  —  fortsatte 
han  —  „Men  Deres  Majestæt  forbød  Slag.  Vi  seirede 
ved  Langenes  —  Deres  Majestæt  befalede  Retræt!  Og 
Kameraterne!  Da  General  Ohme  fik  Deres  Majestæts 
Ordre  om  at  overgive  Fredriksteen,  nedlagde  han  sin 
Commando,  forlod  Fæstningen  og  spytted,  idet  han 
svor  aldrig  at  sætte  sin  Fod  der  mere ! "  Staffeldt  kom 
Kongen  nærmere.  „Det  samme  skulde  jeg  have  gjort; 
men  det  havde  været  Forræderi ;  thi  jeg  stod  i  Aktion. 
Jeg  maatte  gaa  den  skammelige  Retræt,  mens  Major 
Krebs  fik  slaa  ved  Lier  og  Matrand  af  Hjertens  Lyst 
og  bringe  Norge  Seier  hjem!  Deres  Majestæt"  —  hans 
Røst  næsten  kvaltes  af  Bevægelse  —  „jeg  vil  heller 
staa  under  den  stærkeste  Fiendes  Linjeild  end  at  høre 
Mænd  som  Krebs  haane  mig!" 

Kongen  stod  betagen,  blek. 

„Hrr  General,"  sagde  han  — Jeg  lider  større  Haan 
af  Venner  og  Fiender  end  De,  men  holder  ud  endda!" 

„Vent  Deres  Majestæt,"  skreg  Staffeldt  i  den  yder- 
ste Ophidselse.  „Da  mine  Tropper  fik  at  høre  om  Kon- 
ventionen, vilde  de  myrde  mig!  Forklædt  maatte  jeg 
flygte  fra  min  Leier  og  hjem! 

Der  jagede  Pøbelen  mig  ud  af  mit  Hus  som  en 
Hund!  Mine  Venner  tør  ikke  give  mig  Husly;  jeg  ved 
ikke,  hvor  jeg  skal  tage  hen  eller  opholde  mig,  indtil 
Krigsrettens  Dom  falder  —  og  den  er  Døden.  Men  det 
værste  af  alt"  —  nu  sank  hans  Stemme  til  en  Hvi- 
sken —  „mit  Navn  bliver  slettet  ud  af  Norges  hæder- 
lige Hær;  jeg  skal  hvile  i  min  Grav  med  mit  Folks 
Forbandelse  over  mig!"  Kongen  svared  ikke.  Han  stod 
taus  og  tilintetgjort.  „Ja  —  der  var  ikke  mere!"  hvi- 
sked  Staffeldt  —  „Jeg  vilde  kun  se  Deres  Majestæt  i 
Øinene,  før  jeg  dør!  —  Farvel!" 

Han  stirred  med  sit  isnende,  døde  Blik  ufravendt 
ind  i  Øinene  paa  Kongen,  som  pludselig  retted  sig  og 
stolt  udholdt  hans  Blik.  Saa  vendte  han  sig  og  gik 
uden  at  se  sig  tilbage,  lukked  Døren  stille  efter  sig 
Og  var  forsvunden!  Kongen  stod  og  stirred  maalløs 
efter  ham.  Tog  sig  tilintetgjort  for  Panden  og  vendte 
sig  for  at  gaa.  I  det  samme  kom  Kaptein  Falsen  hurtig 
ind  og  hen. 

„Deres  Majestæt  —  hvad  er  skeet?"  spurgte  han, 
bekymret. 

Kongen  greb  om  Falsens  Arm. 

„Falsen!"  hvisked  han  i  Angst.  „Det  synes,  som 
om  jeg  er  forud  bestemt  til  at  styrte  i  Ulykke  alle 
dem,  som  tror  paa  mig!"  Han  lo  saart  og  træt.  „Jeg 
begynder  at  blive  overtroisk  Falsen,"  sagde  han.  „Den 
Dag,  da  jeg  som  Konge  holdt  mit  Indtog  derinde  i  den 
illuminerede  Stad  —  hvad  stod  der  saa  for  Navneciffer 
illumineret?"  C.  F.  skulde  der  have  staaet  —  C.  J.  stod 

der:  Carl  Johan!  Slutningen  af  mit  Navn  havde  svigtet 
og  var  faldt  bort!  Og  da  jeg  red  forbi  vor  Frelsers 
Kirke,  sad  der  en  Ugle  paa  Taget!"  Han  lo  igjen  saart 
—  „Jeg  begynder  at  blive  overtroisk  Falsen,"  sagde  han. 

Falsen  saa  paa  sin  Herre  Kongen. 

„Da  glemmer  Deres  Majestæt  hint  skjønne  Syn  fra 
Deres  Majestæts  Reise  gjennem  Landet,"  sagde  han. 
„Hin  unge  Kvindeskikkelse  paa  Himmelen  med  Kronen 
paa  sit  Hoved  og  Sceptret  i  sin  Haand!" 

„Et  Fantom  Falsen!"  udbrød  Kongen  og  rysted 
langsomt  paa  sit  Hoved.  „Et  Fantom,  som  forsvandt! 
Kronen  blev  borte,  og  Scepteret  faldt  hende  af  Haan- 
den,  medens  vi  saa  derpaa!" 

„Men  Krone  og  Scepter  samledes  ved  hendes  Fød- 
der, før  hun  svandt,"  indvendte  Falsen. 

„Da  var  det  et  sanddru  Varsel  Falsen,"  svared  Kon- 
gen bittert;  —  „naar  jeg  er  borte,  samles  Kronerne!" 

Der  hørtes  Rullen  af  Vognhjul  samt  Piskesmeld. 
Kongen  for  sammen. 

„Er  det  dem.  Falsen?"  spurgte  han  —  „gaa  og  se!" 

Kaptein  Falsen  gik  hurtig  ud  Hoveddøren  og  kom 
straks  atter  ind, 

„Nei,  Deres  Majestæt,"  sagde  han.  „Det  er  Hans 
svenske  Majestæts  Gesandt,  Baron  v.  Piaten.  Skal  jeg 
sige,  at  Deres  Majestæt  ikke  — ?" 

„Nei!"  udbrød  Kongen  stærkt.  „Med  den  Mand  har 
jeg  endnu  et  Ord  at  tale  —  saa  faar  jeg  Fred ! " 

Kaptein  Falsen  gik  atter  ud. 

Kongen  satte  sig  langsomt  ved  Bordet  ventende; 

Platens  Vogn  kjørte  frem.  Et  Minut  senere  traadte 
Baronen  ind,  hilste  dybt  og  blev  staaende. 

Kongen  sad  med  Hovedet  støttet  paa  sin  Haand. 
Nu  gjorde  han  med  en  Haandbevægelse  Tegn  til  Piaten 
om  at  tage  Plads. 

„Hvad  bringer  Hrr  Baronen  hidud  til  Os  idag?" 
spurgte  han  med  træt  Røst. 

Baron  v.  Piaten  nærmed  sig  og  hilste  atter,  men 
blev  staaende. 

„Deres  Majestæt,"  sagde  han.  „Jeg  beder  underda- 
nigst om  Undskyldning,  om  jeg  paa  noget  Vis  skulde 
komme  til  Uleilighed;  men  saasom  jeg  har  hørt,  at 
vigtige  Evenements  vedrørende  Rigernes  Forening  staar 
for  Haanden,  er  det  min  Pligt  paa  Hans  svenske  Maje- 
stæts Vegne  at  anholde  hos  Deres  Majestæt  om  i  Fre- 
dens Interesse  at  gjøre  et  Offer!" 

Kongen  saa  paa  Piaten  med  store  Øine. 

„Hvilket  Offer  —  Vi  synes,  Vi  allerede  har  ofret 
nok,"  sagde  han. 

„Kun  dette.  Deres  Majestæt,"  svared  Grev  Piaten  — 
„at  opfordre  Normændene  til  med  Ro  og  Tillid  at  an- 
erkjende  sin  nye  Konges  Myndighed.  Det  ligger  sik- 
kerlig  i  Deres  Majestæts  Magt  at  ophidse  Stemningen 
eller  berolige  den!" 

Kongen  taug  længe.  Saa  lagde  han  sin  Haand,  hvi- 
lende paa  Bordet. 

„Herr  Baron  v.  Piaten,"  sagde  han  langsomt.  „Vi 
har  i  disse  tunge  Tider  under  stor  Lidelse  overveiet, 
hvad  Vor  Pligt  byder  Os  at  gjøre  for  Norges  Sag.  Men 


262 


førend  Vi  giver  Svar  paa  denne  Deres  sidste  Henven- 
delse, har  Vi  et  eneste  Spørgsmaal  at  fremsætte: 

Er  det  Eidsvoldsgrundloven  i  et  og  alt,  som  bliver 
det  norske  Riges  Konstitution?" 

Baron  v.  Piaten  saa  til  Siden. 

„Ja  Deres  Majestæt,"  svared  han.  „I  Indhold  og 
Grundprinciper!  Kun  med  de  faa  Ændringer,  som 
ere  nødvendige  for  Tillempning  af  Unionen." 

Kongen  fæsted  sit  Blik  paa  Platens  Ansigt.  „Lover 
Hans  svenske  Majestæt  at  regjere  det  norske  Folk  som 
en  med  Sverige  ligestillet,  fri  og  uafhængig  Nation?" 
spurgte  han  stærkt. 

Baron  v.  Platens  Blik  blev  uudgrundeligt. 

„Grundlovsudkastet,  som  Hans  svenske  Majestæt  har 
at  beedige,  indeholder  Erklæringer  herom,"  svared  han 
undvigende,  „og  saavidt  jeg  kjender  de  Principer  og 
den  Fuldmagt,  Kommissarierne  har,  kan  jeg  forsikre,  at 
det  overrakte  Grundlovsudkast  er  at  betragte  som  den 
Grænse,  der  fra  svensk  Side  ikke  vil  blive  overtraadt!" 

Han  bukked,  sit  sirlige  Buk. 

Kongen  fikserte  ham  fremdeles. 

„Vi  kan  altsaa  reise  i  Forvisning  om,  at  det,  som  nu 
er  lovet,  samvittighedsfuldt  bliver  opfyldt?"  spurgte 
han.  „Svar  mig  paa  Ære,  Hrr  Baron  v.  Piaten!  Thi 
saasandt  hjælpe  mig  Gud ;  vidste  jeg,  at  der  vilde  blive 
gjort  nogen  Ændring  deri,  da  lagde  jeg  ikke  Kronen 
ned,  men  stillede  mig  i  Spidsen  for  det  norske  Folk  i 
en  Kamp  paa  Liv  og  Død  for  Friheden!" 

Baron  v.  Piaten  stod  forlegen. 

„Det  vilde  være  forfærdeligt,  Deres  Majestæt,"  sva- 
red  han,  om  atter  Krig  skulde  bryde  ud  mellem  Broder- 
folkene; men  Deres  Majestæt  kan  rejse  trygg!  Paa  min 
Ære:  —  hvad  der  er  bleven  lovet,  vil  blive  overholdt!" 

Kongen  aanded  op. 

„Nu  vel,"  sagde  han  lettet.  „Saa  skal  der  fra  Vor 
Side  blive  gjort  alt." 

Han  reiste  sig. 

„Vi  frasiger  Os  idag  Kronen,"  sagde  han. 

Baron  v.  Piaten  saa  lettet  ud. 

„Og  naar  reiser  Deres  Majestæt?"  spurgte  han  for- 
ventningsfuld. 

„Ogsaa  idag!"  Kongen  nikked  hen  for  sig. 

Baron  v.  Piaten  fik  et  lykkeligt  Udtryk  i  sine  Øine. 

„Jeg  kan  ikke  andet  end  beundre  Deres  Majestæt 
og  det  Offer,  Deres  Majestæt  bringer  for  de  skandi- 
naviske Folks  Lykke,"  sagde  han  henført. 

Kongen  lukked  sine  Øine. 

„Det  er  mit  Haab  til  Gud,"  svared  han  stille. 

Baron  v.  Piaten  kom  nærmere. 

„Saa  tillader  Deres  Majestæt,  at  jeg  trækker  mig 
tilbage  og  ønsker  Deres  Majestæt  en  lykkelig  Reise 
til  det  Land,  hvis  uomtvistelige  Arving  Deres  Maje- 
stæt er,"  sagde  han  varmt.  „Maatte  det  i  sin  Tid  falde 
i  Deres  Majestæts  Lod  der  at  udbrede  den  Lykke,  som 
Deres  Majestæt  af  saa  godt  et  Hjerte  har  tiltænkt  det 
norske  Folk!" 

Han  stod  foroverbøiet  i  hilsende  Stilling. 

„Baron  v.  Piaten,"  svared  Kongen  i  stor  Bevægelse. 

„Jeg  hører  Norge  til.  Hele  mit  Liv  har  jeg  ofret  for 
dette  Folk.  Alle  mine  bedste  Tanker  og  skjønneste  For- 
haabninger  er  nedlagt  i  Norges  Jord.  Naar  jeg  rejser 
herfra,  da  er  min  Saga  tilende.  Om  mig  vil  intet  mere 
høres  i  Historien!" 

Baron  v.  Piaten  slog  sine  Øine  ned. 

„Ulykken  har  nedslaaet  Deres  Majestæt,"  sagde  han 
dæmpet.  „Man  tør  haabe,  Lykken  vil  vende  tilbage. 
Jeg  har  den  Ære  at  anbefale  mig  og  gjentager  mit 
underdanigste  Ønske  om  en  god  og  lykkelig  Reise  for 
Deres  Majestæt." 

Han  bukked  gjentagende  og  trak  sig  tilbage.  Kongen 
vinked  aandsfraværende  med  sin  Haand;  saa  satte  han 
sig  og  støtted  Hovedet  i  begge  Hænder.  Man  hørte 
Baron  v.  Platens  Vogn  rulle  bort. 

Kongen  blev  siddende  længe  saaledes.  Saa  reiste 
han  sig  endelig  og  gik  med  sænket  Hoved  tilbage  til 
sit  Kabinet. 

Ragnhild  sad  ved  det  lille  Bord  nær  Vinduet.  Hun 
havde  grædt;  nu,  da  Kongen  kom,  reiste  hun  sig. 

Han  gik  lige  hen  og  tog  hendes  Hænder. 

Hun  saa  op  paa  ham. 

„Er  der  da  ingen  Raad?"  spurgte  hun. 

Kongen  strøg  hende  over  Hodet. 

„Nei  Barn,"  sagde  han,  vemodig.  „Dette  maa  saa 
være ! " 

Hun  taug.  Øinene  fyldtes  af  Taarer. 

Han  strøg  hendes  Kind. 

„Nu  er  det  forbi  med  vore  Sange,"  hvisked   han. 

Hun  vendte  sig  bort. 

Kongen  havde  hendes  Haand  i  sin. 

Saa  hvisked  han  med  fremmed  Betoning: 

„Det  var  opi  Gudbrandsdala 
langt,  langt  bortunde  ei  Lid 
der  ligg  der  ei  gammal  Stova; 
der  levd'  eg  mi  Barndoms  Tid! 

Det  var  bort!  ville  Skogi 
op  unde  dei  glada  Fjell  — 

Nu  brast  Ragnhild  i  Graad.  Og  han  tog  hende  ind 
til  sig. 

„Tilgiv!  Farvel!"  hvisked  han.  „Og  hils  Fjeldene 
fra  mig!" 

„Did  kommer  jeg  aldrig  mer!"  hviskedes  der  —  og 
hun  hulked. 

Pludselig  tog  hun  sig  sammen,  fried  sin  Haand  og 
gik  til  Vinduet.  Det  havde  banket  paa  Kabinettets  Dør. 

Kongen  gik  hen.  Udenfor  stod  Sorenskriver  Christie, 
Storthingspræsidenten. 

Kongen  gik  ind  i  Modtagelsesværelset  og  lukked 
efter  sig. 

„Jeg  beder  undskylde,  Deres  Majestæt,"  sagde  Chri- 
stie, at  jeg  kommer  uanmeldt;  men  jeg  fandt  ingen 
Tjenere ! " 

„Storthingets  Præsident  er  mig  altid  kjærkommen," 
svared  Kongen  med  et  Anstrøg  af  Bitterhed. 

„Det  er  ikke  som  Storthingets  Præsident,  men  som 
Normand,  jeg  idag  kommer  for  at  sige  Tak  og  Farvel," 
svared  Christie. 

Kongen  løfted  sit  Blik. 

„De  hører  saaledes  ikke  til  dem,  som  har  glemt," 
sagde  han. 

Christie  saa  ham  lige  ind  i  Øinene. 

„Hvad  Deres  Majestæt  har  gjort  for  Norge,"  svared 
han  „kan  aldrig  glemmes!  Uden  Dem  var  Landet  nu 
en  Provins." 

Kongen  saa  alvorlig  hen  for  sig. 

„Grev  Wedels  Politik  har  seiret,"  sagde  han  lang- 
somt. „Jeg  magtede  ikke  at  fuldføre  det,  jeg  havde  drømt 
for  Norge."  Han  drog  Aanden  dybt. 

Christie  stod  trygg. 

„Grev  Wedels  Politik  maatte  seire,"  svared  han  fast. 
„Ingen  Mand  magter  at  gaa  Historiens  Lov  forbi.  Da 
jeg  paa  Folkets  og  Deres  Majestæts  Vegne  søgte  Eng- 
lands Støtte,  fik  jeg  Afslag  jeg  som  Anker.  Europa 
kjender  os  ikke,  anerkjender  os  ikke.  Og  med  Rette. 
Det  forstaar  jeg  nu.  Norge  har  endnu  ingen  Indsats 
gjort  i  alt  det,  som  giver  Krav  paa  Uafhængighed  og 
Honnør  mellem  Folkene.  Indtil  saa  er  skeet,  faar  vi 
vente  og  takke  Gud  for  det,  som  er  opnaaet." 

„De  tror  altsaa  paa  Foreningen?"  spurgte  Kongen. 

Christie  rømmed  sig. 

„Frivilligheden  er  en  Grundbetingelse  for  enhver 
Forenings  Lykke,  Deres  Majestæt.  Men  alligevel.  Re- 
gjeres  Folkene  som  fuldt  jevnbyrdige  Brødre,  da  tør 
den  blive  til  varig  Lykke  for  Norden.  Hvis  ikke,  vil 
den  før  eller  siden  briste!" 

Kongen  rysted  paa  sit  Hoved. 

„Det  er  Uafhængigheden,  Norge  stunder  efter," 
sagde  han. 

Christies  Ansigt  fik  sit  skjønne,  sikre  Udtryk.  „Uaf- 
hængigheden, Deres  Majestæt,"  svared  han  „er  Blom- 
sten paa  Frihedens  Træ,  Guds  høieste  Belønning  til 
Nationerne.  For  at  opnaa  den  skal  der  ikke  blot  lides; 
der  skal  kjæmpes  og  arbeides.  Uafhængighedens  dy- 
beste Rødder  er  Folkekraften  og  Folkeviljen." 

Kongen  rysted  vemodig  paa  sit  Hoved. 

„Folket  forstaar  ikke,"  sagde  han.  „Man  siger,  jeg 
burde  være  falden  i  Spidsen  for  den  norske  Hær  heller 
end  at  indgaa  Forlig." 

„Det  havde  enhver  Normand  gjort,"  svared  Christie 
stærkt.  „Men  Deres  Majestæt  har  vist  et  større  Mod. 
De,  en  Fremmed,  har  ofret  selv  Deres  Stolthed  for 
Norges  Sag.  De  har  kjæmpet  Norges  Ligestillethed 
frem  trods  Misforstaaelse  og  Haan  fra  et  helt  Folk.  Det 
Mod  havde  neppe  Grev  Wedel  havt." 

„Og  alligevel  hader  Folket  mig,"  sagde  Kongen  bittert. 

„Folket  gaar  en  tungere  Gang  end  Enkeltmand," 
svared  Christie  —  „og  forstaar  først  senere.  Plogen 
saarer ;  men  det  gror  derefter.  Deres  Majestæt  har  væ- 
ret som  Vaarveir  over  Norge  med  Sol  og  med  Regn. 
Et  Land  i  Blomstring  vil  engang  takke  Dem." 

Kongen  fik  medet  Taarer  i  sine  Øine.  Han  rakte 
Christie  bevæget  Haanden. 

„Tak  at  De  kom,"  udbrød  han.  „Det  blev  som  Lys 
for  mig  paa  min  Færd  ud  i  Høstnatten." 

Christie  holdt  Kongens  Haand. 

„Naar  reiser  Deres  Majestæt?"  spurgte  han  ende- 
lig. 

„Idag!"  Kongen  saa  saart  hen  for  sig. 

„Alt  idag?"  Christie  stod  greben. 

Kongen  lagde  Haanden  paa  sit  Bryst. 

„Jeg  var  en  Fremmed,"  sagde  han  vemodig.  „Jeg 
har  forgrebet  mig  paa  de  helligste  Ting!  Aa  Gud  — 
er  da  Kærlighed  en  Forbrydelse!"  Han  tog  sig  om 
Panden  og  stod  saadan  længe. 

Da  sagde  Christie  dæmpet,  næsten  ømt: 

„Den  kan  saa  blive.  Men  her  var  en  Undskyldning. 
Norges  Kongeæt  var  slettet  ud.  Og  ved  Folkets  egen 
Skyld!  Det  maa  vi  Normænd  med  Skam  og  Blusel 
bekjende!"  Han  vendte  sig  og  saa  sig  om. 

„Saa  maatte  det  da  gaa,  som  det  gik  — "  hvisked 
han  hen  for  sig. 

I  dette  Øieblik  traadte  Kaptein  Falsen  ind  og 
meldte : 

„Deputationen,  Deres  Majestæt!" 

Kongen  blekned  og  saa  paa  Christie.  Saa  retted 
han  sig  i  stor  Værdighed. 

„Jeg  er  beredt,"  svared  han. 

Kaptein  Falsen  gik  ud,  langsomt  fulgt  af  Christie. 
Man  hørte  stor  Larm  af  Vogne  og  Ryttere.  Deputatio- 
nen drog  ind  paa  Kongsgaarden  og  holdt  foran  Hoved- 
døren, eskorteret  af  ridende  Jægere.  Begge  Fløidøre 
sloges  op.  Deputationen  med  Treschow  i  Spidsen  traadte 
ind.  Hele  Modtagelsesværelset  var  fyldt.  Der  faldt  dyb 
Stilhed. 

Kongen  reiste  sig  rolig  og  stod.  Han  fæsted  sit  Blik 
ved  Treschows  Skikkelse. 

„Normænd,"  sagde  han  med  klar  Stemme.  „Med- 
lemmer af  det  frie  Norges  første  overordentlige  Stor- 
thing! 

Ikkun  til  Folkets  Held  har  jeg  villet  bære  Norges 
Krone.  Rigets  nuværende  Tilstand,  Europas  forenede 
Vilje  imod  Norge  og  Følelsen  af,  at  de  Midler,  som 
levnedes  os  til  at  forfegte  Norges  Uafhængighed,  ikke 
ere  tilstrækkelige  for  mine  redelige  Hensigter,  samt  mit 
ved  Vaabenstilstanden  afgivne  Løfte  bevæger  mig  til  at 
nedlægge  Norges  Krone  uden  Forbehold  i  Folkets 
Hænder  for  mig  og  mit  Afkom." 

Han  saa  udover  Forsamlingen  og  fortsatte  i  dyb 
Bevægelse: 

„Jeg  løser  altsaa  det  norske  Folk  fra  dets  Troskabsed 
til  mig,  og  hvor  smerteligt  det  end  maa  være  mig  at 
forlade  et  Folk,  som  jeg  elsker  — "  han  brød  atter  af 
i  stærk  Bevægelse  —  „og  som  har  givet  mig  saa  ufor- 
glemmelige Prøver  paa  sin  Hengivenhed"  —  han  kjæm- 
pede  for  at  fortsætte —  „saa  bringer  jeg  dog  dette  Cffer 
for  at  bevare  Riget  fra  Ødelæggelse! 

Den  nye  Arving  til  Norges  Throne  faar  et  helligt 
Kald,  som  han  bedre  end  jeg  kan  opfylde.  Ubunden 
af  sin  Fortid,  opdragen  under  Folkefrihedens  Banner 
vil  han  ikke  kunne  hvile,  før  han  har  bragt  den  Folke- 
frihedens, Folkelighedens  og  Folkebroderskabets  Tan- 
ke, for  hvilken  ogsaa  jeg  har  sat  min  bedste  Manddom 
ind,  frem  til  fuld  Virkelighed. 

Men  naar  Folket  nu  samles  til  Fest  og  Jubelen  over 
det  nye  Haab,  som  er  vakt,  stiger  over  Staden  og  syn- 
ger over  Fjorden  hid  til  Kongsgaarden,  send  da  ogsaa 
ham  en  Tanke,  som  nu  i  Mulm  og  Mørke  forlader  det, 
han  havde  viet  sit  Liv,  men  ikke  fik  Lov  at  fuldføre!" 

Kongen  taug  et  Øieblik  og  saa  ud  over  Deputationen, 
hvor  hver  eneste  Mand  nu  kjæmpede  med  sin  Bevæ- 
gelse. 

„Og  nu,  kjære  Norske  Mænd!"  fortsatte  han  saa 
varm  i  Røsten.  „Bring  Hilsen  til  Folket,  hver  til  Eders 
By  eller  Bygd!  Sig,  at  jeg  elsker  det!  Og  aldrig  kan 
glemme  det!  Sig  at  dette  Land  vil  Gud  bevare!  Far- 
vel og  Tak  for  alt!  —  Min  officielle  Thronfrasigelse 
vil  mit  Statsraad  overlevere!" 

Kongen  traadte  tilbage  og  støtted  sig  et  Øieblik  til 
Falsen;  saa  stod  han  atter  høi  og  ligesom  forklaret. 
Der  var  stor  Bevægelse.  Nogle  skjulte  sit  Ansigt;  andre 
kjæmped  trodsigt  for  at  bevare  sin  Ro. 

Nu  traadte  Deputationens  Formand,  Treschow,  frem 
for  at  tale,  men  magted  ikke  at  beherske  sin  Bevæ- 
gelse. Saa  tog  da  Biskop  Bech  Ordet  i  hans  Sted.  Han 
tolkede  i  faa  Ord  Storthingets  hele  Erkjendtlighed  for 
de  store  Prøver,  Kongen  havde  givet  det  norske  Folk 
paa  sin  Kærlighed,  og  ønskede,  at  Gud  vilde  gjengjælde 
ham  det.  Derpaa  trak  Deputationen  sig  langsomt  til- 
bage, hver  eneste  Mand  seende  tilbage  mod  Kongen, 
som  stod  høi  og  blek  og  hilste.  Endelig  var  der  ikke 
flere  tilbage  hos  Kongen  end  Christie,  Adler  og  Kap- 
tein Falsen. 


271 


Kongen  folded  Hænderne  over  sit  Bryst  og  aanded 
ud,  dybt,  lettet. 

„Fri!"  hvisked  han.  „Alene!  Ganske  alene!"  Han 
vendte  sig  mod  Falsen. 

„Falsen!"  ropte  han.  „Meld,  at  jeg  vil  fare!  Mørket 
falder  paa!" 

„Alt  er  beredt,  Deres  Majestæt,"  svared  Falsen.  „Kut- 
teren venter!" 

„Det  er  godt,"  udbrød  Kongen.  Han  saa  sig  om  i 
Stuen  ligesom  for  at  tage  Farvel  med  det  hele.  Hans 
Ansigt  var  lyst  og  forklaret.  Nu  gik  han  hen  og  tog 
Christie  i  Haand. 

„Farvel,"  sagde  han. 

„Farvel,  Deres  Majestæt,"  svared  Christie,  bevæget. 

„Farvel  Adler!"  Han  rakte  ogsaa  denne  Haanden. 
„Og  Tak  for  alt,"  føied  han  til. 

„Farvel  og  Gud  velsigne  Deres  Majestæt,"  svared 
Adler  stille. 

Nu  saa  Kongen  langt  mod  Døren  til  sit  Kabinet. 
Den  aabnedes  i  det  samme;  Ragnhild  stod  i  Døren, 
blek  og  taus. 

Da  hun  fik  Kongens  Blik,  vendte  hun  sig,  støtted 
Hodet  mod  Dørkarmen  og  blev  staaende  slig. 

Kongens  Læber  bevæged  sig;  men  intet  Ord  hørtes. 
Saa  gik  han  langsomt  ud,  støttet  til  Falsens  Arm.  Tje- 
nere med  Fakler  stod  langs  Veien.  Idet  Kongen  kom 
ud  i  det  fri,  steg  Kongekvadets  sidste  Vers  fra  Baade 
paa  Fjorden. 

Kongen  vendte  sig,  slagen,  og  saa  langt  og  betydel- 

sesfuldt  paa  Christie  og  Falsen,  som  stod  og  stirred 
efter  ham.  Saa  gik  han  videre,  støttet  til  Falsens  Arm. 

Sangen  døde  i  det  Fjerne. 

Da,  medet,  da  alt  var  stille,  kom  Ragnhild  frem  og 
ned,  fortvilet. 

„Jeg  synes,  Kongen  døde!"  ropte  hun.  Hun  skjulte 
sit  Ansigt  i  sine  foldede  Hænder.  Der  var  lang  Taus- 
hed. 

Da  sagde  Lektor  Adler  stille: 

„Hun  havde  Ret;  Kongen  døde!" 

„Men  hans  Gjerning  lever,"  svared  Christie;  han 
stod  høi.  „Hører  I  ikke  det?"  Han  pegte  mod  Fjorden, 
hvor  nu  atter  Sangen  steg. 

Adler  taug  længe.  Saa  sagde  han  bevæget: 

„Det  blev  alligevel  ikke  det,  som  Norge  efter  fire 
Hundred  Aars  Troskab  og  Lidelse  havde  fortjent!" 

„Det  blev  det!"  svared  Christie  stærkt.  „Men  med 
Folket  vil  Friheden  vokse  og  slaa  ud  i  fuld  Blomst 
til  slut.  Vær  trygg  paa  det.  Ingen  Magt  i  Verden  stan- 
ser et  enigt  Folk  paa  dets  Gang  mod  Frihed!"  Han 
vendte  sig,  hilste  og  gik  langsomt  ud  af  Audientsvæ- 
relset. 


FEMTENDE  KAPITEL 


Det  skjæbnesvangre  Skridt  var  taget.  Den  fjerde 
November  1814  vedtog  det  norske  Storthing  Forenin- 
gen med  Sverige ;  de  svenske  Kommissionærer  modtog 

den  norske  Deputation,  som  bragte  Meddelelsen  herom, 
med  aabne  Arme  og  stor  Hjertelighed ;  der  blev  veks- 
let Omfavnelser,  og  med  Taarer  i  Øinene,  grebne  af 
Stundens  Storhed,  loved  de  svenske  Kommissionærer 
med  Baron  Gustaf  af  Wetterstedt  i  Spidsen  under 
Haandslag  at  gjøre  alt  for  Norges  Hæder  og  Lykke. 
Dinerer  blev  afholdt  til  Foreningens  Ære,  og  Esaias 
Tegners  storslagne  Digt  „Nora"  blev  uddelt  og  fore- 
læst for  de  begeistrede  Festdeltagere. 

En  Komite  bestaaende  af  Grev  Wedel,  Biskop  Sø- 
rensen, Major  Hegermann,  Generalpolitidirekteur  Di- 
riks,  Konsul  Konow,  Lensmand  Forseth  og  Gaardbruger 
Sandvig  blev  udnævnt  for  at  overbringe  Meddelelsen 
om  Unionsbeslutningen  til  Karl  Johan,  som  opholdt 
sig  paa  Frederikshald,  og  at  anmode  ham  sammen  med 
sin  Søn  Prins  Oscar  at  komme  til  Kristiania  for  paa 
den  svenske  Kong  Karl  den  Trettendes  Vegne  at  mod- 
tage Norges  Krone. 

Det  var  bleven  den  7de  November  1814.  Fra  Fre- 
derikstens Mure  tordned  Salutskudd  over  Halden ;  sven- 
ske Soldater  gjorde  Honnør;  svenske  Artillerister  stod 
ved  Stykkerne.  De  gamle  Kanoner,  som  under  Gene- 
ral Ohmes  hvasse  Kommando  havde  tordnet  norsk 
Aand  og  norsk  Mod  ud  over  de  trodsige  Volde,  mens 
Flammerne  fra  den  tændte  By  steg  som  manende  Bau- 
neild  mod  Himlen  og  ropte  hver  norsk  Mand  frem  til 
Forsvar  —  nu  sang  de  Foreningens  Triumf,  Prinsen 
af  Pontecorvos  Politiks  Triumf;  den  blaagule  Fane 
vaied  og  vifted  i  Vinden  høit  over  den  danske;  idag 

Atten  Hundrede  og  Fjorten  18 

modtog  Hans  Høihed  Kronprinsen  den  norske  Depu- 
tation. 

Klædt  i  festlig  Dragt  stod  Grev  Herman  Wedel- 
Jarlsberg  i  Spidsen  for  Normændene  foran  Karl-Johan, 
som  omringet  af  sine  svenske  Officerer  og  de  hidkomne 
Kommissionærer  siddende  paa  sit  fyrstelige  Sæde  mod- 
tog dem. 

Grev  Wedels  Ansigt  havde  en  forhøiet  Farve;  hans 
dristige  Øine  skinned;  den  fornemme  Holdning  og  det 
skjønne  Ansigt  gav  Indtryk  af  Seierherren.  Med  en 
værdig  Hilsen  til  Kronprinsen,  hvis  flammende,  urolige 
Øine  nu  blev  som  bundne  ved  Grevens  Ansigt,  mens 
alle  omkring  blev  dødsens  tause,  tog  han  til  Orde: 

„Høibaarne  Fyrste,  Sveriges  og  Norges  Kronprins! 
Naadigste  Herre! 

Kongeriget  Norges  Storthing  har  paalagt  os  den  be- 
hagelige Pligt  at  overbringe  Deres  Kongelige  Høihed 
den  Efterretning,  at  det  norske  Folks  Repræsentanter 
den  4de  Dag  i  denne  Maaned  enstemmigen  har  valgt 
og  erkjendt  som  Norges  konstitutionelle  Konge  Hans 
Majestæt  Kong  Karl  den  Trettende  og  Efterkommere 
i  Overensstemmelse  med  Successionsordenen  af  26de 
September  1810. 

Saaledes  er  da  den  skandinaviske  Halvøs  tvende 
gamle  Kongeriger,  som  Naturens  Herre  forenede,  men 
som  menneskelige  Lidenskaber  og  Fordomme  adskilte, 
atter  sammenknyttede  med  uopløselige  Baand,  og  den 
lykkelige  Tid  kommen,  da  Normænd  og  Svenske  kan 
favne  hinanden  som  Brødre,  der  har  en  fælles  Fader, 

og  da  de  kan  kappes  om  at  vise  denne  fælles  Fader 
Lydighed,  Troskab  og  Hengivenhed. 

Denne  lykkelige  Forening  var  allerede  for  Aarhun- 
dreder  siden  Gjenstanden  for  oplyste  Normænds  og 
Svenskers  Ønsker;  men  det  var  Hans  Majestæt  Kong 
Karl  den  Trettende  og  hans  værdige  Søn  forbeholdt 
at  fuldføre  dette  herlige  Verk. 

Rygtet  om  Hans  Majestæts  faderlige  Regjering  over 
hans  Forfædres  Rige  og  Gjenlyden  af  Europas  Beun- 
dring for  Deres  Kongelige  Høiheds  udmærkede  Dyder 
og  Heltebedrifter  bortryddede  de  Hindringer,  som  ulyk- 
kelige Tildragelser  havde  opreist  derimod.  Idet  vi  høi- 
ligen  beklager,  at  Hans  Majestæts  svage  Helbred  hin- 
drer ham  fra,  i  denne  strenge  Aarstid,  at  glæde  sine 
Undersaatter  med  sin  Nærværelse,  tillader  vi  os,  paa 
vore  Medborgeres  og  vore  egne  Vegne,  at  ytre  for 
Deres  kongelige  Høihed  det  oprigtige  Ønske,  at  De 
og  Deres  haabefulde  Søn  vil  naadigen  behage,  i  Nor- 
ges Hovedstad  at  modtage  Pantet  paa  det  norske  Folks 
usvigelige  Troskab  og  urokkelige  Hengivenhed  for 
dets  nye  Konge  og  Kongeæt  og  at  Deres  Kongelige 
Høihed  derved  vilde  give  os  Leilighed  til  nærved  at 
beundre  den  Fyrste,  hvis  sjeldne  Egenskaber  bestemte 
ham  til  at  bære  Norges  og  Sveriges  forenede  Kroner, 
naar  Hans  Majestæt,  mæt  af  Dage  og  ledsaget  af  sine 
Undersaatters  Velsignelser  er  gaaet  til  Hvile  ved  Siden 
af  sine  Forfædre." 

Grev  Wedel  gjorde  en  dyb  Bøining  for  Carl  Johan, 
som  nu  reiste  sig  og  svarede: 

18* 

„Mine  Herrer! 

Ugjerne  bar  de  Svenske  Vaaben  mod  Normænd. 
Krigen  var  uden  Øiemed  i  det  Øieblik,  da  Eders  An- 
fører tilbød  at  ville  tilbagelevere  den  udøvende  Magt 
i  Nationens  Hænder. 

Kongen  har  ikke  villet  gjøre  sine  Rettigheder  gjæl- 
dende.  Standhaftig  paa  den  Vei,  han  havde  valgt,  an- 
saa  han  sig  lykkeligere  ved  at  regjere  over  en  fri 
Nation  end  over  et  ved  Vaaben  undertvunget  Folk. 
Han  gav  Eder  derfor  Tid  til  at  raadslaa  om  de  vigtige 
Grundsætninger,  hvorpaa  Samfundets  Frihed  og  Selv- 
stændighed skulde  bygges. 

Jeg  kjender  den  Aand,  som  har  hersket  i  Storthinget. 
Om  end  Feiltagelser  i  Grundsætninger  en  enkelt  Gang 
viste  sig,  sporede  jeg  dog  stedse  med  Fornøielse  Re- 
delighed i  Eders  Forsæt. 

Lader  os  takke  Forsynet,  som  foreskrev  os  vore 
Pligter,  og  lader  os  betænke,  at  vi  har  fælles  Interesser 
at  forsvare,  fælles  Farer  at  gjennemgaa,  fælles  Lykke, 
fælles  Ære  at  haabe. 

Jeg  opfylder  gjerne  Eders  Ønske  og  skal  imorgen 
med  min  Søn  afreise  til  Kristiania!" 

Hans  Kongelige  Høihed  havde  talt.  Deputationen 
hilste  dybt  og  forlod  med  Grev  Wedel  i  Spidsen  Au- 
dientsværelset. 

Men  da  Major  Hegermann  ved  Wedels  Side  gik 
Gaden  nedover,  stansed  han  pludselig  og  vendte  sig. 

„Et  ved  Vaabenernes  Magt  undertvunget  Folk," 
sagde  han  med  haanlig  Betoning  og  et  ubeskriveligt 

Smil.  „Aldrig  i  Evighed  Hrr  Greve!"  Han  retted  sig. 
„Hans  Kongelige  Høihed  har  nok  i  Seiersglæden  glemt 
Lier  og  Matrand  og  Langenes  Bro  ligervis!  Aldrig  i 
Evighed,  siger  jeg  Dem  Hrr  Greve!" 

Hans  Øine  hviled  koldt  luende  paa  Grevens  Ansigt. 

Grev  Wedel  smilte. 

„Hans  Kongelige  Høihed  førte  de  store  Ord,"  sagde 
han  trygg;  „lader  os  ikke  hefte  os  derved.  Lader  os 
heller  glæde  os  over,  at  han  i  den  svenske  Konges 
Navn  anerkjendte  Norge  som  en  fri  Nation  med  selv- 
stændig Styrelse  og  Foreningen  som  en  fri  Forening, 
bygget  paa  fælles  Interesser.  Dermed  er  efter  min 
Mening  det  største  vundet,  og  vi  kunne  med  Glæde 
gaa  til  Fest." 

Han  nikked  hen  for  sig  og  saa  paa  Major  Heger- 
mann  med  sit  kloge,  skjønne  Blik. 

Hegermann  slog  Øinene  ned. 

„Ja,  det  er  jo  paa  dette,  vi  haabe,"  svared  han.  „Men 
alligevel  — " 

Nu  kom  Biskop  Sørensen  og  Politidirektør  Diriks 
til,  og  Samtalen  blev  afbrudt. 


Efter  Audientsen  var  Deputationens  Ordfører  Grev 
Wedel  ifølge  naadigst  Tilsigelse  i  særskilt  Privataudi- 
ents  hos  Karl  Johan. 

Hans  Kongelige  Høihed  var  i  naadigste  Humør. 
Lakeier  og  Adjudanter  havde  mod  Sædvane  ikke  hørt 
et  eneste  af  hans  sædvanlige  Vredesudbrud.  Tingenes 

lykkelige  Udvikling  i  Norge  havde  forjaget  det  slette 
Humør,  som  Uvisheden  og  Spændingen  i  saa  lang  Tid 
havde  fremkaldt  og  næret. 

Grev  Wedel  blev  stedet  til  Modtagelse  i  Kronprin- 
sens separate  Kabinet;  en  ypperlig  Vin  blev  serveret; 
Tjenerne  trak  sig  tilbage  —  de  to  fornemme  Herrer 
var  alene. 

„Min  Herre,"  sagde  Karl  Johan,  da  Bægeret  paa 
Prinsens  Velgaaende  var  tømt  —  „jeg  er  Dem  over- 
ordentlig forbunden  for  den  Holdning,  De  under  disse 
ulykkelige  Stridigheder  har  indtaget;  den  røber  et  i 
høieste  Grad  klart  Blik  paa  Nordens  Fremtid ;  jeg  haa- 
ber,  at  De  Hrr.  Greve  ikke  vil  unddrage  Hans  Maje- 
stæt Deres  indflydelsesrige  Assistance  i  Fuldbyrdelsen 
af  det  skjønne  Fredsverk,  som  nu  er  begyndt." 

Grev  Wedel  bukkede  og  reiste  sig  halvt. 

„Visselig  ikke,  Deres  Kongelige  Høihed,"  sagde  han 
og  satte  sig  atter  tilbage  i  Stolen.  „Alt  hvad  der  kan 
bidrage  til  mit  Fædrelands  Vekst  og  Lykke  vil  jeg  efter 
bedste  Evne  støtte." 

Karl  Johans  kloge  Øine  gled  Wedels  forbi.  „Fædre- 
landet —  det  vil  for  Eftertiden  sige  Foreningen,  n'est  ce 
pas?"  sagde  han  let  hen. 

Wedel  bukkede  atter. 

„Foreningen,  saa  vidt  den  gavner  Fædrelandet,"  sva- 
red  han. 

Karl  Johans  bevægelige  Ansigt  blev  høirødt;  men 
han  beherskede  sig. 

„Forstod  jeg  Hrr  Grevens  Tale  idag  ret,"  sagde  han 

med  et  vindende  Blik  „saa  fandt  Hrr.  Greven,  at 
Foreningen  var  en  nødvendig  Betingelse  for  Norges 
Lykke! 

„Som  for  Sveriges,"  svared  Grev  Wedel  med  et 
tryggt  Smil. 

„Og  saa  vidt  som  jeg  forstod  Deres  Kongelige  Høi- 
heds  Svar  idag,  var  Friheden  og  Ligheden  de  Grund- 
principer, hvorpaa  Foreningen  maatte  bygges  for  at 
Fred  og  Lykke  skulde  fremspire  deraf!" 

Karl  Johan  gjorde  et  elegant  Haandbevægelse.  „Cer- 
tainement,"  svared  han.  „Jeg  er  en  Frankrigs  Søn,  op- 
vokset i  Kampen  for  Frihed  og  Lighed.  Tro  mig  —  jeg 
forstaar  Folkenes  Krav  og  vil  gjøre  det  til  mit  Livs 
Opgave  at  imødekomme  dem  —  saa  langt  Forholdene 
tillader  det!" 

Grev  Wedel  mødte  Karl  Johans  Blik, 

„Deres  Kongelige  Høihed  er  tillige  en  berømt  Kri- 
ger," sagde  han,  „vant  til  at  seire  og  befale  — " 

Karl  Johan  reiste  sig  —  han  havde  følt  den  dulgte 
Braadd  i  Wedels  Ord. 

„Min  Herre  Greve,"  sagde  han  i  næsten  heftig  Tone. 
„Jeg  stilled  mig  dog  mod  Napoleon  paa  de  undertrykte 
Nationers  Side,  og  jeg  formener,  at  Stormagterne  i 
første  Række  kan  takke  mig,  at  Despoten  nu  sidder 
uskadelig  og  i  Lænker  paa  St.  Helena.  Jeg  kjendte 
ham,  min  Herre,  baade  ham  og  hans  Krigskunst!  Cer- 
tainement,  min  Herre  —  jeg  kjendte  ham." 

Grev  Wedel  svared  i  stor  Ro,  da  Prinsen  atter  hur- 
tig og  med  et  hvasst  Sideblik  havde  sat  sig: 

„Deres  Kongelige  Høihed  har  visselig  stor  Andel  i 
den  europæiske  Fred,  som  nu  er  etableret  —  maatte 
Deres  Kongelige  Høihed  aldrig  oftere  behøve  at  erin- 
dre eller  behøve  Vaabenernes  Magt!" 

Karl  Johan  smilte  atter. 

„Erindre  —  toujours!"  svared  han  —  „behøve  —  ja- 
mais!  J'espére!" 

Han  ringte. 

Lakei  traadte  ind  og  fyldte  Glassene. 

„Bring  mig  la  tabatiére,"  bød  Kronprinsen. 

Lakeien  bragte  Karl  Johan  hans  Tabatiére.  Den  var 
af  Guld,  besat  med  Diamanter  og  forsynet  med  hans 
Portræt  i  Emalj. 

Kronprinsen  bød  Wedel  og  tog  siden  selv  en  vældig 
Pris. 

Lakeien  gik  stille  ud. 

Og  atter  var  de  to  Herrer  alene. 

„Paa  Deres  Sundhed  min  Herre,"  sagde  Karl  Johan 
og  stødte  sit  Glas  mod  Wedels. 

„Paa  Deres  kongelige  Høiheds,"  svared  denne  og 
drak.  Karl  Johan  pudsed  sin  Næse  med  det  Kniplings 
Silkelommetørklæde,  slog  Frakkeskjøderne  indunder 
sig  og  lagde  Benene  ikors. 

„I  Fortrolighed  min  Herre,"  sagde  han;  de  skarpe 
Øine  sløredes.  „Tror  De,  jeg  faar  megen  Rebellion  at 
undertrykke  mellem  det  norske  Folk,  før  det  kommer 
til  Forstaaelse  af  Unionens  Velsignelser?  Man  har  for- 
talt mig  allehaande." 

Grev  Wedel  smilte  svagt. 

„Deres  kongelige  Høihed,"  svared  han.  „Det  norske 
Folk  er  fredsommeligt,  naar  dets  Frihed  ikke  gaaes  for 
nær.  Sagen  beror  saaledes  fuldkommen  paa  Deres  kon- 
gelige Høihed  selv.  Gaaes  Folket  tilmøde  med  Venlig- 
hed og  Tillid  og  faar  det  i  Fred  og  Frihed  styre  sine 
egne  Anliggender,  da  vil  Deres  kongelige  Høihed  ik- 
kun møde  Venner!" 

Kronprinsen  nikked  hen  for  sig. 

„Men  Herr  Greve!"  sagde  han  omsider  i  dæmpet 
Tone.  „De  vil  assistere  mig!  Jeg  er  Dem  allerede  stor 
Tak  skyldig!" 

Grev  Wedel  bukkede. 

„Jeg  skal  altid  gjøre  min  Pligt  mod  Land  og  Konge, 
Deres  kongelige  Høihed,"  svared  han. 

„Jeg  takker  Dem,"  sagde  Karl  Johan.  „Og  som  Bevis 
paa  min  Erkjendtlighed  baade  for  Deres  Fædrelands- 
sind  og  Humanitet  beder  jeg  Dem  modtage  denne 
Tabatiére  til  en  Erindring!" 

Han  overrakte  med  en  sirlig  Haandbevægelse  Wedel 
den  diamantbesatte  Tobaksdaase. 

Grev  Wedel  reiste  sig. 

»Jeg  takker  Deres  kongelige  Høihed  for  den  naadig 
udviste  Udmærkelse,"  sagde  han  i  stolt  Værdighed. 
„Jeg  modtager  Gaven  med  den  faste  Tro,  at  den  Dag 
vil  oprinde,  da  Deres  kongelige  Høiheds  Billede  vil 
være  præget  i  det  norske  Folks  Erindring,  omfattet  af 
dets  Troskab  og  kranset  af  Taknemmelighedens  Taarer 
som  dette  Kontrafei  er  omfattet  af  Guld  og  kranset  af 
Diamanter.  Jeg  takker  Deres  kongelige  Høihed!" 

Prinsen  rakte  ham  sin  Haand. 

„Og  nu  min  Herre  —  til  Verket,"  sagde  han.  „Imor- 
gen  afreiser  vi  til  Hovedstaden." 

„Jeg  iler  forud,  Deres  kongelige  Høihed,"  svared 
Wedel  —  „at  berede  Deres  kongelige  Høihed  en  vær- 
dig Modtagelse,  saalangt  Krigens  Tilstand  og  de  ulykke- 
lige Tider  tillader  det!" 

Karl  Johan  brød  ind. 

„Jeg  behøver  vel  neppe  at  sige  Dem,"  sagde  han 
let  • —  „at  mine  Midler  staar  til  Tjeneste,  om  Nød  skal 
afhjælpes!" 

Grev  Wedel  bukked. 

„Deres  kongelige  Høihed,"  svared  han  —  „Myndig- 
hederne i  Kristiania  skal  blive  Deres  kongelige  Høi- 
heds  Omsorg  for  sit  Folk  meddelt!" 

Der  veksledes  nu  Afskedskomplimenter,  og  ti  Minut- 
ter senere  var  den  hemmelige  Audients  forbi. 


Det  var  Aftenen  den  9.  November  1814. 

Kristiania  var  illumineret.  Fra  Haagen  Mathiesens 
Gaard  lyste  de  forenede  Rigers  Vaaben  i  Transparent 
med  Carl  Johans  Monogram  illumineret;  tilhøjre  over 
Porten  en  stor  Krone  og  tilvenstre  Frugtbarhedens 
Gudinde,  Ceres  med  Kornneg  og  Sigd.  Folk  summede 
gjennem  Gaderne;  men  tættest  var  Trængselen  om- 
kring Palæet,  hvor  Karl  Johan  skulde  tage  Bolig  i  den 
Tid,  han  opholdt  sig  i  Kristiania. 

Fra  Forstaden  Oslo  lyste  det  i  mat  Lysning;  bagom 

laa  Ekeberg  taust  og  mørkt  i  Novemberkvelden.  Imel- 
lem skvulped  Bjørviken  for  Paalandsvind  Havnen  ind; 
matte  Lygter  fra  Toldbodbryggen  og  søndre  Brygge 
lige  til  Revieren  gav  svigtende  Gjenskin  i  den  dunkle 
Kveld.  En  og  anden  ensom  Vandrer  stansed  og  stirred 
ned,  drog  Pusten  tungt  og  sneg  sig  videre  for  at  bi- 
vaane  —  i  alle  Fald  paa  Afstand  den  svenske  Kron- 
prinses Indtog  i  Norges  Hovedstad. 

Nysgjerrigheden  var  stor  —  Begeistringen  ingen. 

Der  faldt  ofte  spodske  Bemærkninger  mellem  de 
støiende  og  larmende  Folkeskarer;  Politiet  havde  travlt 
med  at  holde  Ungdommen  i  Ave;  de  fleste  af  Byens 
Dignitærer  saa  til  i  Afstand. 

Af  og  til  blev  der  Stilhed,  naar  fornemme  Personer 
indfandt  sig;  saa  steg  atter  den  brogede,  respektløse 
Summen. 

Endelig  faldt  Skud  fra  Fæstningen,  ni  tunge  Skud, 
som  forkyndte,  at  nu  var  Kronprinsen  og  hans  Følge 
i  Sigte. 

Der  steg  et  fjernt  Ildskin  over  Ekeberg  i  den  bælg- 
mørke Kveld;  Fakkellys  i  svigtende,  hoppende  Stribe 
blev  synligt  og  kom  stadig  nærmere.  Det  var  Hans 
kongelige  Høihed  eskorteret  af  det  ridende  Jægerkorps 
og  fulgt  af  det  gule  Kor,  som  langsomt  kom  Ekeberg- 
bakken  ned  og  over  Oslo  og  Waterland  Brogaden  og 
Storgaden  frem  kørte  ind  i  sin  nye  Hovedstad. 

Atter  lød  ni  tunge  Skud.  Hans  kongelige  Høihed 
var  kommen  til  Torvet. 

Mængden  trykkede  sig  sammen  om  Palæet  for  at  se. 

Atter  lød  ni  Skud.  Karl  Johan  rullede  under  Mæng- 
dens nysgjerrige  Taushed  i  sin  lukkede  Vogn  ind  gjen- 
nem  Palæets  Port. 

Og  under  Larm  og  Tale  flød  Folkeskarerne  sam- 
men, stod  endnu  en  Stund  og  fordelte  sig  saa  hurtig 
ind  i  de  forskjellige  Sidegader. 

Men  paa  Toldbodens  Brygge  stod  en  ensom  Mand 
midt  i  Novembermørket  og  stirred  ud  over  det  sort- 
nende Vand,  hvor  seks  Aar  i  forveien  Enevold  de 
Falsen  havde  fundet  Døden  i  Fortvivlelse  over  Norges 
Skjæbne. 

Han  saa  over  mod  Ekeberg,  som  nu  laa  sort 
over  Oslo  dæmrende  Huse,  han  saa  over  mod  den 
illuminerede  Stad,  hvor  de  brustne  Forhaabninger  nu 
søgte  Erstatning  i  den  tvungne  Illumination  for  en 
fremmed  Fyrste,  som  hverken  forstod  vort  Sprog  eller 
vort  Folk.  Han  drog  et  dybt  Suk  og  gik  i  mørke  Be- 
tragtninger tilbage  til  Byen. 

Det  var  Patrioten,  Digteren  og  Eidsvoldsmanden 
Frederik  Schmidt,  den  skarpeste  Haaner  af  den  We- 
delske Politik,  den  mest  begeistrede  Tilhænger  af 
Kristian  Frederik  og  den  norske  Selvstændighedstanke. 
For  ham  som  for  saa  mange  var  ved  det,  som  nu 
havde  hændt,  alle  Illusioner  brustne. 

Og  Digteren,  Patrioten  og  Selvstændighedsmanden 
Frederik  Schmidt,  Provst  og  Eidvoldsmand  gik  hjem, 
grublende  over,  hvorvidt  han  i  Begivenhedernes  Med- 
før skulde  tage  sin  Afsked  —  eller  blive  staaende. 

Hans  Velærværdighed  Slotspræst  Pavels  havde  Af- 
tenselskab. Bundefjordstorsken  havde  smagt  fortræffelig 
og  befundet  sig  udmærket  i  sit  Element,  Pastorkjælde- 
rens  gamle  Rødvin ;  Aarstidens  Kjødret  Faaresteg  gjorde 
nu  alle  Hager  fede  og  skreg  høit  efter  den  nationale 
Ledsagelse,  en  Dram  af  det  pure  aqua  vitæ,  som  netop 
nu  blev  skjænket. 

„Alle  gode  Normænds  Velgaaende,"  sagde  Værten, 
førte  med  Blik  paa  sine  Gjæster  Glasset  til  Munden 
og  tømte. 

Sorenskriver  Christie,  som  sad  ham  nærmest  tilhøire, 
drak  stilfærdig  ud. 

„Vor  egen  Skaal,"  sagde  han  med  sit  lune  Smil. 

Major  Hegermann,  som  sad  ret  overfor  kræmted. 

„Gode  Normænd!  De,  som  kunde  kalde  sig  saa!" 
sagde  han  og  streifed  Professor  Sverdrup  med  sit  Blik. 

Sverdrup  satte  Glasset  med  den  nationale  Drik  halv- 
tømt fra  sig. 

„Fuit  I  Hum/'  sagde  han  hen  for  sig  og  saa  mørk  ud. 

Da  lo  Kammerherre  Rosenkrantz  sin  stille,  beskedne, 
forsigtige  Latter. 

„Vi  kunne  dog  ikke  undlade  at  være  Normænd, 
fordi  Hans  Majestæt  har  forladt  os,"  sagde  han  lunt 
og  søgte  Christies  Blik. 

Christie  nikked. 

„Og  Norskheden  sidder  os  dog  forhaabentlig  saa 
dybt  i  Blodet,  at  den  ikke  udslettes,  hvad  enten  han. 

som  regjerer  Landet,  er  af  fransk  eller  dansk  Oprin- 
delse," lagde  han  ind.  Saa  spiste  han  videre  af  Faare- 
stegen. 

„Altid  ved  Kjærnen,"  mumled  Provsten  Frederik 
Schmidt  —  „blot  nu  Skallen  vel  var  knækket!" 

Major  Hegermann  smilte. 

„Deres  Velærværdigheds  fromme  Ønsker  for  Kron- 
prinsen skal  jeg  ved  Leilighed  have  den  Ære  at  frem- 
føre," sagde  han.  „Han  er  jo  den  haarde  Skal  om  vor 
Norskheds  søde  Nødd!" 

Man  lo  alle. 

„Og  Hans  Majestæt  Kong  Kristian  Frederik  den 
sure  grønne  Hams  derudenom,"  fortsatte  Schmidt. 
„Nu  er  Hamsen  fjernet;  nu  gjælder  det  at  knække 
Skallen;"  Qvod  felix  faustumque  sit! 

„Det  vil  kræve  et  helt  Aarhundrede,"  sagde  Chri- 
stie tørt. 

„Om  det  nogensinde  lykkes,"  skjød  Sverdrup  tungt 
ind. 

Christie  saa  op  alvorlig.  Det  ellers  saa  lune  Ansigt 
tog  stor  Magt. 

„Det  vil  lykkes;  vær  vis  derpaa,"  sagde  han.  „Men 
uden  Hams  og  Skal  ingen  Nød  og  uden  Nød  ingen 
Kjærne." 

„Hundred  Aar,"  sukked  Pavels  —  saadan  svandt 
vore  Drømme!" 

„Hundred  Aar,"  gjentog  Schmidt  —  „jeg  takker  for 
det  lykkelige  Haab  —  jeg  takker  hjertelig  paa  mine 
Børnebørns  Vegne!"  Han  løfted  det  tomme  Glas  mod 
Christie. 

„Om  Hundred  Aar  er  Nødden  moden,"  svared  denne 
i  stor  Ro.  „Hamsen  er  alt  falden,  Skallen  vil  i  sin  Tid 
briste,"  naar  Modningens  Time  er  der,  og  af  den  modne 
Kjærne  vil  i  sin  Tid  det  nye  Norge  gro ;  —  den  Dag 
vil  komme,  da  Normænd  vil  forstaa  baade  Kong  Kri- 
stian Frederiks  og  Karl  Johans  Betydning  for  vort 
Lands  Frigjørelse  —  og  takke  dem.  Skaal  Deres  Vel- 
ærværdighed ! "  Han  tømte  de  sidste  Draaber  i  sit  Dram- 
meglas. 

Pavels  saa  op  fra  Stegen,  lagde  Kniv  og  Gaffel  og 
strøg  sig  om  den  fedtede  Mund. 

„Hamsen  var  mig  sur  at  bide,"  sagde  han;  —  „aldrig 
har  min  Menneskekundskab  faaet  en  alvorligere  Øre- 
figen end  den,  Christian  Frederik  gav  mig.  Begavet 
med  alle  Sjælens  og  Legemets  fremragende  Egenska- 
ber, fuld  af  Alvor  og  Begeistring  for  sit  store  Folke- 
kald traadte  han  frem  for  os;  —  næst  den  store  Na- 
poleon tror  jeg  ikke  der  i  hele  Europa  findes  en  Fyrste, 
der  har  større  Betingelser  som  Folkefører  end  han; 
han  henrev  os  alle  —  og  nu  staar  den  hele  Episode 
for  mig  som  et  slet  Skuespil,  hvori  Christian  Frederik 
har  spillet  Hovedrollen. 

„Der  tager  Deres  Velærværdighed  feil,"  sagde 
Christie  alvorlig.  „Christian  Frederik  har  aldrig  været 
en  Skuespiller  i  sit  Forhold  til  Norge." 

Pavels  retted  sig. 

„Hvad  siger  I  saa  om  den  Konge,  som  under  Paa- 
skud af  Sygdom  holdt  sig  borte  fra  Kampen  i  Farens 
Stund  og  samtidig  privatim  hengav  sig  til  de  muntre- 

ste  Fester  med  galante  Fruentimmer  omgiven  af  sin 
vellystige  Camarilla?"  spurgte  han  indigneret. 

„Og  som  undlod  at  modtage  sin  Sjælesørger  og  at 
invitere  ham  til  Middag  mellem  benævnte  Camarilla," 
skjød  Professor  Sverdrup  spydig  ind. 

„Dette  ogsaa,"  sagde  Pavels  raskt  —  dette  ogsaa!" 

„En  Forbrydelse  mod  Kirken,"  supplerte  Schmidt. 

Man  lo. 

Da  talte  atter  Christie. 

„Christian  Frederik  havde  sine  Feil,"  sagde  han,  „og 
det  er  lidet  at  forsvare,  at  han  trøsted  sig  i  sin  Ulykke 
ved  slet  Amour  og  andet;  men  han  blev  standhaftig 
mod  Norges  Sag;  det  vil  jeg  slaa  fast,  og  naar  han 
veg,  da  var  det,  fordi  han  maatte  vige.  Det  var  lige- 
saa  klogt  som  det  var  nødvendigt,  og  uden  ham  kunde 
vi  idag  ikke  med  Rette  drikke  vor  Norskheds  Skaal." 
Han  skjød  Stolen  lidt  tilbage,  som  vilde  han  reise  sig. 

Da  fyldte  Pavels  Glassene  og  sendte  Flasken  videre. 

„Jeg  vil  drikke  for  den  Mand,  som  ikke  har  Feil," 
sagde  han  og  slog  paa  sit  Glas.  „Jeg  vil  drikke  for  den 
Mand,  som  hverken  den  sure  Hams  eller  den  haarde 
Skal  har  formaaet  at  lede  bort  fra  Ærens  Vei;  jeg  vil 
drikke  for  den  Mand,  som  i  disse  alvorlige  Tider  har 
været  Norges  Kjærne  —  jeg  vil  drikke  for  Sorenskriver 
Christie,  Storthingets  Præsident,  den  trofaste  Vogter  for 
Norges  Ære  i  lyse  som  i  dystre  Tider.  Christie  leve!" 

Alle  Glas  løftedes  under  Hyldestraab;  alle  klinkede 
med  Sorenskriver  Christie  og  tømte  tilbunds. 

Christie  takkede  med  sit  lyse,  trygge  Smil. 


289 


„En  Værdighed,  som  jeg  imorgen  nedlægger,"  sagde 
han.  „Men  en  Forphgtelse,  som  det  paahviler  enhver 
god  Nordmand  at  ivaretage.  Omsorgen  for  Norges  Ære 
deler  jeg  med  alle  her,  som  paa  saa  hæderfuld  Maade 
har  bidraget  sit  til  at  ivaretage  den.  Mine  Herrers 
Skaal."  Han  drak  tilbunds  og  satte  sig. 

Provsten  Schmidt  vekslede  dæmpet  nogle  Ord  med 
sin  Sidemand  Professor  Treschow;  denne  bøiede  sig 
over  mod  Sverdrup. 

Professor  Sverdrup  nikkede. 

Da  sagde  Treschow  høit  til  Christie: 

Det  tør  vel  hænde,  at  Hans  kongelige  Høihed  til 
Tak  og  Belønning  kalder  Dem  til  sit  Raad,  hvad  vi 
alle  hjertelig  kunde  unde  Dem,  men  som  vi  vistnok 
i  høi  Grad  maatte  beklage,  om  Nationen  og  National- 
forsamlingen paa  denne  Maade  skulde  blive  unddra- 
get sin  bedste  Kraft  og  eminenteste  Leder!" 

Christie  rysted  alvorlig  paa  Hovedet. 

„Jeg  kan  ikke  tilegne  mig  de  smigrende  epitheta 
ornantia,  hvormed  man  hilser  mig,"  svared  han.  „Man 
overvurderer  til  visse  i  høi  Grad  de  Tjenester,  som 
jeg  efter  ringe  Evne  men  med  stor  Glæde  har  ydet 
mit  Land;  hvad  den  sidste  Udtalelse  angaar,  at 
der  skulde  blive  budt  mig  Sæde  i  Hans  Majestæt 
Kongens  Raad,  da  kan  jeg  trygt  erklære,  at  om  saa- 
dant  Sæde  bliver  mig  tilbudt,  da  modtager  jeg  ikke 
Kaldelsen,  hvor  ærefuld  den  end  maatte  synes  mig. 
Nationalforsamlingen  tilhører  alle  mine  Kræfter;  der 

Atten  Hundrede  og  Fjorten  19 

og  kun  der  vil  jeg  virke,  hvis  jeg  for  Fremtiden  videre 
skal  deltage  i  vort  offentlige  Liv!" 

Haandklap  og  Bravoraab  hilste  Sorenskriver  Chri- 
sties  Ord;  Pavels  greb  sit  Glas  paany. 

„Tak  bringer  vi  Dem  alle,  Hrr  Sorenskriver,"  sagde 
han  i  begeistret  Tone;  „anden  Belønning  end  Uriaspo- 
sten i  Statsraadet  vil  Nationen  vide  at  give  Dem.  Man 
har  talt  om  en  Egekrans  af  Guld  —  det  er  ingen  In- 
diskretion at  nævne  det;  det  er  forresten  allerede  en 
offentlig  Hemmelighed.  Storthinget  har  allerede  sikret 
Sagen;  det  være  mig  tilladt  at  ønske  Dem  ret  hjerte- 
telig tillykke!" 

Han  stødte  sit  Glas  mod  Christies  og  drak. 

„Bægeret  flyder  over!"  svarede  Christie  med  et 
beskedent  Smil. 

„Hvad  Hjertet  er  fuldt  af — "  citerede  Sverdrup  og 
deltog  i  Klinkningen. 

„Bægeret  flyder  over  —  derfor  tømmer  vi  det  til 
Præsidentens  Ære,"  sagde  Treschow  og  gjorde  som  sagt. 

Christie  rømmed  sig. 

„Det  er  et  gammelt  Ordsprog:  Man  skal  ikke  sælge 
Huden,  før  man  har  skudt  Bjørnen,"  sagde  han  lunt. 

„Men  det  er  jo  netop  dette  sidste.  De  har  gjort," 
faldt  Major  Hegermann  ind. 

„Baade  Bjørnen  og  Papegøien,"  skjæmtede  Sverdrup. 

Christie  smilte. 

„Jeg  har  mine  Tvil,"  sagde  han. 

„Jeg  indestaar  for  Sagen,"  skjød  Provsten  Schmidt 
ind.  „Jeg  er  selv  opfordret  til  at  skrive  Dedicationen!" 

„Og  har  den  da  vistnok  alt  færdig,"  mente  Sverdrup, 

—  „Kjender  jeg  Dem  ret,  blev  den  færdig  samme  Aften, 
De  fik  Anmodningen.  Deres  Digteraare  er  altid  parat 

—  blot  der  skrues  paa  Kranen." 
Schmidt  smilte  men  modsagde  ikke. 

„Frem  med  den  —  til  Desserten,"  bød  Pavels. 

„Vi  kunne  ikke  paa  lykkeligere  Maade  foregribe 
Begivenhedernes  Gang." 

„Dem  bør  ingen  foregribe,"  indvendte  Christie. 

„At  foregribe  dem  er  just  Kunsten!"  replicerede 
Sverdrup. 

„I  Nationens  Navn,  Hrr  Provst  —  frem  med  Doku- 
menterne," bad  Pavels  —  „det  er  den  eneste  Dessert 
af  værdig  Art,  jeg  har  at  byde!" 

Nølende  drog  Provsten  Schmidt  den  skrevne  Dedi- 
kation op  af  sin  Frakkelomme. 

„Naar  Værten  befaler,"  sagde  han  smilende.  Alle 
lænede  sig  lyttende  tilbage  paa  Stolene,  og  han  læste : 

„Hvad  ene  Hjertet  tilfredsstille  kan: 

Det  varme  Hjertes  frie  Hyldning, 

Mer  værd  end  Hoffets  Flitter  og  Forgyldning 

Det  ofres  dig,  Nationens  ædle  Mand! 

Som  trofast  Nordmand,  kraftfuld,  ædel,  klog, 

Du  vaagede  for  Norges  Held  og  Hæder. 

Som  Thingets  vise  og  retskafne  Leder 

Dit  lyse  Blik  hver  Taagedunst  forjog. 

Thi  ærer  dig  hver  Norges  ægte  Søn, 

Og  Nora  til  sin  Moderbarm  dig  trykker 

Og  med  sin  Egekrans  din  Tinding  smykker. 

Og  den  skal  vorde  evig  frisk  og  grøn. 

I  Norges  Navn  vi  række  dig  den  her. 

Som  hun  med  Stolthed  kalder  dig  sin  Moder, 
Saa  nævner  hver  af  os  dig  stolt  sin  Broder 
Og  dybt  dit  Minde  i  sit  Hjerte  bær!" 

Nye  Haandklap  og  Bravoraab  klang  rundt  Bordet 

„Lykkelige  Sanger  og  lykkelige  Besyngne!"  udbrød 
Pavels. 

„Ærede  Hrr  Vært  —  kjære  Hrr  Pastor,"  sagde 
Christie  —  „skulde  det  ikke  være  nu  paa  Tide  at  af- 
bryde dette  Maaltid  og  gaa  til  Piberne  —  efter  al  denne 
Overflod  af  Materiens,  Aandens  og  Hjærtets  Gaver!" 

„Man  skal  aldrig  foregribe  Begivenhederne,"  svared 
Pavels. 

„Det  er  jo  det,  som  er  Kunsten,"  svarede  Christie 
slagfærdig.  „Jeg  tillader  mig  at  takke  for  Mad." 

Pavels  smilte. 

„Jeg  havde  sandfærdelig  endel  Nødder  at  knække  — 
som  Dessert,"  sagde  han. 

„Det  vil  tage  Hundred  Aar,"  citerte  Sverdrup.  Man 
lo,  reiste  sig  og  takkede  for  Mad,  saa  gik  man  i  det 
ypperligste  Humør  til  Pibebordet. 


Man  sad  omkring  Punschebollen  i  den  „lille  Stue", 
Vældige  Røgskyer  damped ;  —  Minder  fra  Stridstiden 
paa  Eidsvold  dukked  frem. 

Sverdrup  og  Schmidt  overbød  hinanden  i  at  repe- 
tere Vittigheder  og  Karakteristiker,  lavede  i  de  trange 
Logier,  hvor  de  havde  levet  og  holdt  til  i  Grundlovs- 
perioden.  Men  værst  af  alle  fik  Grev  Wedel  gjennemgaa. 

Indtil  Sverdrup  endelig  afbrød  og  bemærkede: 

„Det  kan  dog  ikke  trods  alt  negtes,  at  hans  Politik 
har  seiret,  og  han  høster  da  visselig  ogsaa  nu  sin  Løn 
som  fortjent.  Storkors  af  Nordstjerneordenen  —  Kaldelse 
til  Hans  Majestæts  Raadsbord  og  i  sin  Tid  Statholder- 
posten i  Norge  —  kan  man  mere  forlange? 

Det  er  da  alle  Tider  en  Trøst,  naar  man  som  Wedel 
har  mistet  alt  norsk  lige  indtil  sine  norske  Bukser  paa 
Reise  til  Hans  svenske  Majestæts  Tronarving!" 

„Og  Dannebrogskorset  til  og  med,"  føiede  Schmidt  til. 

Christie  holdt  op  at  dampe. 

„I  taler  for  haardt  om  Greven,"  sagde  han  i  rolig, 
men  alvorlig  Tone.  „Hans  Syn  paa  praktisk  norsk  Poli- 
tik er  et  baade  klogt  og  sanddru ;  kun  mangler  han  ét 
for  at  kunne  blive  Fremtidens  Mand:  Geniets  Ube- 
sindighed!'' 

„Vittigt  sagt,"  udbrød  Schmidt  og  nipped  til  sit  Glas. 
„Men  hvad  mente  De  egentlig  Christie?" 

Christie  rømmed  sig,  damped  et  Par  Drag  og  sagde: 

„Der  gives  i  alle  Nationers  Historie  Øieblikke,  hvor 
store  Ubesindigheder  begaaes.  Handlinger,  som  er  Frugt 
mere  af  intuitiv  Begeistring  end  af  klog  Beregning  og 
Overveielse,  Handlinger,  som  kun  Geniet  begaar  — 
Talentet  aldrig.  De  fører  ikke  til  Maalet:  men  de  for- 
bereder Maalet  —  ofte  gjennem  et  Nederlag.  Det  er 
denne  Ubesindighed,  baaren  af  Sagens  inderste  Væsen, 
som  jeg  kalder  Geniets  Ubesindighed.  Denne  eier  ikke 
Wedel;  han  er  kun  Klogskab  og  Beregning;  han  har 
kun  tænkende,  ikke  undfangende  Evne.  Han  tager  Fød- 

siens  Smerte  som  Bevis  for,  at  Fødslen  ikke  burde  være 
skeet.  Han  har  ikke  Geniets  og  den  undfangende  Ube- 
sindighed. Han  har  Aand,  men  aldrig  Beaandelse.  Der- 
for stod  han  ikke  ved  vor  Side  paa  Eidsvold.  Dette  er 
en  Følge  af  hans  Natur  og  hans  Opdragelse  —  døm 
ham  ikke.  Nu  er  det  hans  Tid  at  triumfere  og  vor  at 
lide.  Vor  Tid  til  Triumf  vil  atter  komme  med  fuld 
norsk  Selvstændighed;  men  hvem  ved,  om  ikke  atter 
bagom  dette  ligger  et  Fremtidens  Land,  hvor  Wedels 
Tanke  paa  nordisk  Forening  med  Sverige  atter  vil  seire 
og  da  for  alle  Tider.  Thi  hans  Grundsyn  —  de  to  Lan- 
des Afhængighed  af  hinanden,  deres  fælles  Livsinte- 
resser,  Forsvarsinteresser  og  Kultur  —  det  er  korrekt. 
Men  saadant  vil  tage  Aarhundreder;  med  det  kan  ingen 
Politiker  for  Tiden  regne.  Lad  nu  Klogskaben  triumfere 
og  lad  det  geniale  Ubesindighedens  Frø,  som  gjennem 
Christian  Frederiks  korte  Kongedømme  blev  nedlagt  i 
Norges  Jord,  faa  ligge  og  suge  Kraft,  til  Modningens  Stund 
engang  kommer.  Og  til  denne  Modning  skal  Forenin- 
gen med  alle  dens  Feil,  Fordele  og  Farer  —  Feilene 
ikke  mindst,  lempelig  bidrage!  Jeg  drikker  i  bitter 
Sandhedserkjendelse  Foreningens  Skaal!" 

Alle  nipped  til  sine  Glasse. 

Samtalen  gled  over  paa  Karl  Johan  og  hans  Betin- 
tingelser  for  at  kunne  gøre  de  to  Lande  lykkelige. 

„Sig  selv  først,"  lod  Sverdrup  falde. 

„Og  saa  les  beaux  restes  for  Norge,"  fuldførte  Pavels. 

Christie  lod,  som  om  han  ikke  havde  hørt. 

„Sverig  dernæst,"  sekunderte  Schmidt. 

„Hans  kongelige  Højhed  er  først  General,  saa  Prins 
og  saa  Patriot,"  sagde  han.  Krigen  er  hans  Metier, 
Kronen  hans  Maal  —  Fædrelandet  hans  Middel.  Det 
maa  Norden  aldrig  glemme,  Sverige  lige  saa  lidet  som 
vi.  Jeg  mener  altsaa,  at  Hans  kongelige  Høihed  og 
hans  Slægt  vil  blive,  hvad  Nationerne  gjør  dem  til. 
Det  er  ikke  imod  ham,  men  om  ham  at  Striden  vil 
komme  til  at  staa.  Lader  os  efter  Evne  søge  at  gjøre 
ham  til  Norges  Konge!" 

„Uden  derfor  at  gjøre  Svenske  af  os,"  bemærkede 
Sverdrup  med  bitter  Spot. 

„Netop"  —  svared  Christie;  —  „staa  paa  vor  Post 
og  kjæmpe  for  vor  Sag  og  ikke  hverken  gjøre  Svenske 
eller  Danske  af  os!" 

De  øvrige  saa  paa  hverandre.  Svaret  skjulte  en 
Brodd;  thi  Sverdrups  Reise  til  Danmark  netop  i  den 
mest  kritiske  Tid  kunde  endog  ikke  hans  Venner  til- 
give ham. 

Sverdrup  kræmted  stærkt  og  optog  Handsken. 

„Ingen  kan  tjene  to  Herrer,"  svared  han.  „Derfor 
reiste  jeg  til  Danmark." 

„Jo,"  riposterte  Christie  med  et  Smil.  „Man  kan 
tjene  to  Herrer  —  men  kun  én  ad  Gangen.  Det  sidste 
agter  jeg  at  gjøre.  Jeg  tjener  Norges  valgte  Konge, 
hvem  han  end  er.  Thi  jeg  tjener  Fædrelandet,  som 
har  valgt  ham,  ved  at  vise  ham  Lydighed!" 

Sverdrup  svared  ikke.  Men  Provsten  Schmidt  for 
op  og  rakte  Christie  sin  Haand. 

„Tak  for  det  Ord,"  udbrød  han.  „De  har  væltet  en 

Sten  fra  mit  Hjerte.  Mangengang  har  jeg  været  fristet 
til  at  nedlægge  mit  Embede  i  Sorg  over,  hvad  der  er 
skeet;  men  jeg  har  ikke  magtet  det.  Kjærligheden  til 
min  Gjerning  og  det  Folk,  som  er  mit,  har  altid  gjort 
mig  det  for  tungt.  De  har  befriet  min  Samvittighed!" 

Christie  smilte. 

„Vi  kan  alle  trøste  os,"  sagde  han  lunt.  „Kjendsgjer- 
ningernes  Magt  er  stærkere  end  Drømmene.  Det  er 
med  Idealer  som  med  Korn  —  de  maa  knuses  for  at 
kunne  give  Menneskene  den  Føde,  de  trænger.  Vi  maa 
trøste  os  og  kan  visselig  ogsaa  gjøre  det.  Selv  Sver- 
drup  er  vendt  tilbage  med  et  Videnskabens  Oljeblad 
i  sit  Næb.  Det  spaar,  at  Syndfloden  er  forbi  og  en  ny 
Vaartid  er  forhaanden!" 

Han  saa  med  et  godt  Blik  paa  Sverdrup. 

„Spereamus!"  svared  denne  med  sin  dybe  Bass  og 
tømte  sit  Glass. 


SYTTENDE  KAPITEL 


Hans  kongelige  Høihed  Kronprins  til  Sverige  og 
Norge  Carl  Johan  gav  hemmelig  Audients  i  Palæet. 

Hans  Høihed  var  stærkt  echaufferet;  det  var  det  første 
norske  Statsraads  Besættelse,  det  gjaldt. 

Nu  havde  hans  kongelige  Høihed  netop  styrket  sig 
ved  et  Glas  let  Vin ;  han  ringte,  der  han  sad  med  Be- 
nene korskastet  og  Ryggen  tilbagelænet  i  Hyndestolen ; 

den  fremspringende  Næse  var  rødmende  efter  den  sid- 
ste Pris  Snus;  de  kloge,  runde  Øine  brandt,  speidende. 

Lakeien  kom  ind  og  stod  yderst  frygtsom  og  ærbødig 
ved  Døren. 

„Deres  kongelige  Høihed  befaler,"  sagde  han  i  dres- 
seret Tone. 

Carl  Johan  saa  hen  i  Væggen. 

„Lad  Monsieur  Vicestatholderen,  Hans  Excellence 
Grev  V.  Essen  kalde,"   bød  han,  i  ligegyldig  Tone. 

Lakeien  bukkede  dybt. 

„Hans  Excellence  Visestatholderen  er  ikke  i  Palæet 
Deres  kongelige  Høihed,"  svared  han  næsten  bævende. 

„Ikke  i  Palæet?" 

Carl  Johan  vendte  sin  Næse  mod  Lakeien  og  ku- 
jonerede ham  med  sit  Blik. 

„Nei  Deres  Naade,"  svared  Lakeien.  „Hans  Excel- 
lence er  for  et  Kvarters  Tid  siden  gaaet  ud!" 

Carl  Johan  reiste  sig  men  satte  sig  igjen. 

„Hvorhen?"  spurgte  han. 

Lakeien  bukkede. 

„Hans  Excellence  gav  ingen  Besked,"  svared  han 
lavt. 

Garl  Johan  slog  atter  Benene  overkors. 

„Bien,"  sagde  han.  „Da  kommer  Hans  Excellence 
straks  tilbage.  „Sig,  jeg  venter  ham!" 

Han  saa  atter  bort  fra  Lakeien  i  stor  Ligegyldighed. 

„Ja,  Deres  kongelige  Høihed,"  svared  denne,  buk- 
ked  og  vilde  fjerne  sig. 

Carl  Johan  vinked. 

„Er  der  nogen  i  Forværelset?"  spurgte  han. 

„Ja  Deres  kongelige  Høihed,"  svared  Lakeien. 

„Hvem?" 

„Hrr  Verkseier  Jacob  Aall,  Deres  kongelige  Høi- 
hed", svared  Lakeien. 

Carl  Johan  stirred  et  Sekund  hen  for  sig. 

„Lad  ham  vente,"  bød  han.  „Jeg  maa  først  tale  med 
Vicestatholderen. " 

„Ja,  Deres  kongelige  Høihed ! "  Lakeien  trak  sig  til- 
bage. 

Og  Hans  kongelige  Høihed  Kronprinsen  af  Sverige 
og  Norge  var  alene  i  sit  Modtagelseskabinet. 

Han  tog  sig  en  ny  Pris  Snus;  han  saa  paa  den 
brillianterede  Gulddaase.  Han  trak  sig  i  Halslinningen ; 
hans  Ansigt  havde  en  høirød  Farve.  Han  kastede  Be- 
nene overkors  den  anden  Vei.  Sad  lidt  og  vugged  med 
Fodbladets  Spids,  strøg  sig  en  Gang  hurtig  gjennem 
det  krøllede  Haar  og  reiste  sig. 

Han  lagde  Armene  ikors  å  la  Napoleon  og  stod  i 
Stilling,  grundende.  Saa  gik  han  et  Par  Slag  op  og  ned 
i  Værelset  og  standsed  atter  foran  et  Hjørne,  grunden- 
de og  fremdeles  med  Armene  i  Kors. 

Da  banked  det  atter.  Lakeien  traadte  atter  ind.  „Hans 
Excellence  Vicestatholder  Grev  v.  Essen,  Deres  konge- 
lige Høihed,"  meldte  han. 

Carl  Johan  svingte  rundt  paa  Hælen  og  blev  staa- 
ende. 

„Bien",  svared  han.  Han  stod  fremdeles  med  kors- 
lagte Arme. 

Grev  V.  Essen,  Norges  nyvalgte  Statholder  traadte 
stille  ind. 

Han  var  middelhøi  med  graasprængt  Haar  og  et 
tørt,  noget  selvgodt  Ansigt. 

Han  hilste  med  selvsikker,  elegant  Kropsføring  og 
blev  staaende  midt  i  Værelset. 

„Deres  kongelige  Høihed  har  ønsket  at  tale  med 
mig,"  sagde  han  i  kjølig,  jævn  Tone  og  saa  ret  paa 
Carl  Johan. 

Carl  Johan,  som  nu  havde  ladet  de  korslagte  Arme 
synke,  gik  lige  hen  til  Bordet  og  satte  sig. 

„Ja,  min  kjære  v.  Essen,"  sagde  han.  „Jeg  trænger 
Deres  Raad  lige  overfor  Grev  Wedel". 

Grev  Essen  gik  nærmere  og  tog  Sæde  uden  videre 
ligeoverfor  Kronprinsen. 

„I  hvad  Anledning,  Deres  kongelige  Høihed?" 
spugte  han. 

Carl  Johan  fik  højere  Farve. 

„I  Anledning  Statsraadets  Udnævnelse,"  svared  han. 
„Grev  Wedel  vil  indføre  i  Statsraadet  flere  af  det  ultra 
norske  Partis  mest  fremragende  Mænd  —  en  Christie, 
en  Motzfeldt,  en  Major  Hegermann  — ?" 

Grev  Essen  saa  med  de  graa  Øine  næsten  træt  frem 
for  sig. 

„Det  var,  tør  hænde,  det  klogeste,"  sagde  han  lavt. 

Carl  Johans  Øine  stod  store  og  runde   paa  Essen. 

„Croyez-vous?''  sagde  han. 

„Ja,  Deres  kongelige  Høihed,"  svared  Grev  v,  Es- 
sen stille. 

„Et  pourquoi?" 

Carl  Johans  Øine  fik  et  forskende  næsten  slu  Udtryk. 

Grev  Essen  saa  lige  ind  i  dem,  næsten  ligegyldigt. 

„Bedre  at  have  dem  i  Statsraadet  end  i  Storthinget, 
Deres  kongelige  Høihed,"  svared  han  og  smilte  umær- 
keligt. 

Carl  Johan  løfted  sit  Hoved  som  en  Hund,  der  vei- 
rer  noget. 

„Vraiment  —  vous-avez  raison!"  udbrød  han. 

Saa  taug  han  og  saa  længe  tankefuld  frem  for  sig. 
Hans  Tænder  gned  uafladelig  mod  hinanden,  som  om 
han  tygged  paa  noget;  han  strøg  sig  et  Par  Gange 
over  sin  store  Næse  med  Haanden  —  for  ogsaa  med 
Haanden  gjennem  sit  Haar.  Endelig  saa  han  atter  paa 
Grev  Essen,  som  havde  siddet  urørlig. 

„Stoler  De  paa  Grev  Wedel?"  spurgte  han,  lidt  uven- 
tet og  pludseligt. 

Grev  V.  Essen  taug  lidt,  før  han  svared. 

„Grev  Wedel  er  Normand,  han  som  de  andre," 
svared  han  endelig.  „En  kan  ikke  blindt  stole  paa  no- 
gen Normand  i  denne  Sag."  Han  saa  hen  for  sig. 
„Men  alt  er  relativt,"  fortsatte  han.  „Og  jeg  tror.  Grev 
Wedel  er  den,  vi  for  Tilfældet  mest  tør  stole  paa  og 
bedst  kan  bruge,  om  Maalet  skal  vindes!" 

Carl  Johans  Ansigt  fik  et  lukket  Udtryk.  Han  saa 
skarpt,  militarisk  paa  Grev  Essen ;  hans  Ansigt  fik  et 
laant  Udtryk  af  Adel  og  Storhed.  „Hvilket  Maal  Hrr 
Greve?"  spurgte  han  næsten  kvasst. 

Grev  V.  Essen  saa  uskyldigt  ind  i  Prinsens  barske 
Ansigt. 

„Norges  Underlæggelse  under  Sverige,"  svared  han 
som  selv  følgeligt. 

Carl  Johan  reiste  sig.  Gascogneren  lyste  i  hans  Træk. 

„Jeg  har  sagt  Dem  tilforn,"  udbrød  han,  stærkt,  og 
hans  venstre  knytted  sig  uvilkaarlig  som  omkring  Ride- 
pisken. „Dette  er  ikke  Maalet.  Maalet  er  de  to  Rigers 
frie  Forening!  Forstaar  De  mig  Herr  Greve?" 

Han  stod  der  dramatisk. 

Grev  V.  Essen  saa  ikke  paa  ham. 

„De  to  Rigers  Forening  —  netop,"  svared  han. 

Carl  Johan  forbausedes. 

„De  sagde  Norges  Underlæggelse  under  Sverige," 
udbrød  han. 

Grev  Essen  saa  nu  op  paa  Kronprinsen. 

„Ja,"  svared  han  lunt —  „det  er  samme  Sag!" 

Carl  Johan  støtted  Haanden  paa  Bordet,  satte  den 
anden  i  Siden  og  retted  sig. 

„Men  ikke  samme  Middel,"  svared  han,  bestemt. 

„Kongen  har  svoret  at  regjere  to  ligestillede,  selv- 
stændige Lande  —  som  Brødre." 

Grev  Essen  smilte.  Saa  blev  han  med  ét  alvorlig. 

„Umuligt  Deres  kongelige  Høihed,"  svared  han. 

Carl  Johan  drog  sine  Bryn  iveiret,  ildrød  i  Ansigtet. 

„De  tror  altsaa  ikke  paa  Foreningen?"  spurgte  han. 

„Jo  —  netop,"  svared  Grev  v.  Essen, 

„Men  hvordan?" 

Carl  Johan  saa  yderst  angreben  ud. 

„Den  ene  maa  vige.  Den  mindste  og  fattigste!  Det 
er  en  Verdenslov,  Deres  kongelig  Høihed!" 

Carl  Johan  gik  hen  i  Hjørnet  og  stod  med  Armene 
overkors  længe. 

Saa  vendte  han  sig  helt  om. 

„Norge  skulde  gaa  op  i  Sverige?"  spurgte  han. 
„Efter  den  Forening,  som  nu  er  besvoren?" 

Grev  Essen  havde  ogsaa  reist  sig. 

„Ja  Deres  kongeHge  Høihed,"  svared  han  stærkt  og 
bestemt.  „Til  Folkenes  Lykke  —  til  Tryghed  for  hele 
Norden.  Og  til  Betryggelse  af  Deres  kongelige  Høi- 
heds  Dynasti." 

Carl  Johans  Ansigt  skifted  Udtryk;  han  stod  længe 
og  grunded.  Det  eventyrlige  i  hans  store  Øine  og  sø- 
gende Næse  kom  frem  —  Herskeren  var  forsvunden. 

„Men  hvordan?"  spurgte  han  pludselig, 

Grev  Essen  var  bleven  ganske  tryg  og  stille. 

„Saa  smaaningom,"  svared  han  og  glemte  at  sige 
„Deres  kongelige  Høihed." 

Carl  Johan  nikked  hen  for  sig.  Parvenuen  nikked. 
Manden,  som  havde  kjæmpet  sig  frem  mellem  Kanoner 
og  Intriger. 

„Og  saa  er  Grev  Wedel  rette  Mand  og  at  stole  paa?" 
spurgte  han. 

„Ja,  netop  rette  Mand.  Han  tror  paa  Foreningen  og 
er  hæderlig  tillige.  Han  tror  at  gavne  Norge  og  Norden 
—  og  han  tror  ret." 

Carl  Johan  nikked. 

,Je  comprends/  svared  han.  Han  stod  en  liden  Stund 
og  støtted  sin  kløftede  Hage  i  Haanden. 

„Og  nu  skal  jeg  tage  hans  ultranorske  Modstandere 

op  i  Regjeringen  —  kan  hænde  nære  Slanger  ved  min 
egen  Barm?!" 

Han  baade  spurgte  og  ikke  spurgte. 

„Ja  Deres  Majestæt." 

Grev  Essen  smilte  helt. 

Carl  Johan  slog  ud  med  sine  Arme,  hjælpeløst. 

„Hvad  skal  jeg  gjøre  med  dem?"  spurgte  han  be- 
kymret. 

„Absorber  dem  Deres  kongelige  Høihed,"  svared 
Grev  V.  Essen  tørt  og  lo  nu  sin  lille  ubetydelige  Latter. 
„Gjør  som  Norge  gjør  mod  Sverige!" 

„Saa  smaaningom!" 

Karl  Johan  citerte  smilende. 

Grev  V.  Essen  nikked.  „Med  godo,"  sagde  han. 

I  det  samme  meldte  Lakei,  at  Grev  Herman  Wedel 
Jarlsberg  havde  ladet  melde,  at  han,  hvis  det  faldt 
Hans  kongelige  Høihed  beleiligt  vilde  indfinde  sig  ved 
Ettiden  i  Palæet. 

Carl  Johan  tog  hurtig  Afsked  med  Grev  Essen,  som 
fjernede  sig,  gav  Grev  Wedel  Tilsigelse  til  Audients 
til  forønsket  Tid  og  indlod  Verkseier  Jacob  Aall  til 
Audients. 

Verkseier  Jacob  Aall  var  en  stille  Mand  med  rolige 
graablaa  Øine,  et  troværdig  nobelt  Ansigt  —  skaldet 
og  af  langsomme  Manerer. 

Carl  Johan  talte  livligt  med  ham  om  Ministeriets 
Dannelse  og  haabede  efter  Grev  Wedels  Forslag  at  se 
ham  i  dets  Midte;  men  Jacob  Aall  undslog  sig  paa  sin 
beskedne  Maade  og  paa  daarligt  Fransk;  hverken  hans 


304 


Forhold  eller  hans  Tilbøieligheder  tillod  ham  at  træde 
ind  i  det  aktive  Statsliv.  Han  takkede  i  de  forbindtligste 
Udtryk  for  den  store  ham  tiltænkte  Ære,  men  fastholdt 
sin  Vægring. 

Carl  Johan  talte  vidt  og  bredt  frem  og  tilbage  om 
den  lykkelige  Forening,  om  hans  Kjærlighed  til  det 
norske  Folk,  om  hans  vanskelige  Opgave  med  videre, 
bød  et  Glas  fransk  Vin,  som  blev  drukket  paa  hans 
eget  og  Norges  Velgaaende  og  trykkede  hjertelig  Jacob 
Aalls  Haand  til  Afsked.  Hvorefter  Verkseieren,  Grev 
Wedels  Ven  og  Beundrer  med  ærbødig  Hilsen  trak 
sig  tilbage  og  aanded  op,  betydelig  lettet,  da  han  atter 
traadte  ud  af  Palæets  Port. 

„Kjedelig  Herremand!"  udbrød  Carl  Johan  høit  for 
sig  selv,  da  Aall  var  gaaet;  saa  tog  han  sig  en  stor 
Pris  Snus.  Blev  med  et  eftertænksom  og  satte  sig  med 
Snusdaasen  glidende  mellem  Fingrene. 

„Grev  Wedels  Ven  — men  ønsker  ikke  Plads  i  hans 
Ministerium,"  sagde  han  mumlende  hen  for  sig. 

„Aha  —  netop  derfor,"  udbrød  han  høit.  „Netop 
derfor!  Han  vil  vedblive  at  være  hans  Ven!"  Han 
stak  Daasen  i  Vestelommen  og  henfaldt  i  Tanker. 

„Brav  Mand  —  men  yderst  kjedsommelig  som  alle 
brave  Mænd,"  tænkte  han,  og  Tankerne  gled  videre 
over  paa  Napoleon  Bonaparte. 

„Hrr.  Greve  Wedel-Jarlsberg,"  meldte  Lakeien;  Carl 
Johan  reiste  sig,  vinked  med  Haanden  og  satte  sig 
atter. 

Grev  Herman  Wedel-Jarlsberg  med  det  fornemme, 
frygtløse  Adelsmandsansigt  traadte  ind  med  en  stolt, 
men  ærbødig  Hilsen. 

Carl  Johan  reiste  sig  og  gik  ham  hastig  tilmøde. 
„Goddag,  kjære  Hrr.  Greve,"  sagde  han  og  rakte  ham 
Haanden.  „Det  glæder  mig  overordentlig  at  se  Dem. 
Hvor  langt  er  vi  saa  komne  med  Ministeriet?" 

Han  bød  ham  Plads  med  en  let  Haandbevægelse  og 
gik  selv  tilbage  til  sin  Stol,  hvor  han  satte  sig.  De 
kloge  Øine  rulled;  den  store  Næse  lytted  og  speided. 

Grev  Wedel  fulgte  langsomt  og  satte  sig. 

„Deres  kongelige  Høihed  —  her  er  Lisren,  saaledes 
som  jeg  har  tænkt  mig  den,"  svared  han,  drog  et  Papir 
op  af  Frakkelommen  og  rakte  den  med  et  næsten 
umærkeligt  Buk  til  Prinsen,  som  folded  den  ud  og 
kasted  et  flygtigt  Blik  paa  Navnene. 

„Som  Deres  kongelige  Høihed  ser,  har  jeg  søgt  mine 
Mænd  saameget  som  muligt  blandt  Storthingets  mest 
fremragende  Capaciteter  og  særlig  mellem  mine  Mod- 
standere," fortsatte  Greven  med  et  djærvt  Blik  paa 
Carl  Johan. 

Kronprinsen  saa  forstaaelsesfuldt  paa  Grev  Wedel. 

„Jeg  godkjender  dette  Princip,"  sagde  han.  „Man 
gjør  Modstanderne  til  Venner,  og  Nationalforsamlingen 
berøver  man  dens  Vaaben.  Det  er  baade  diplomatisk 
og  nødvendigt." 

Grev  Wedel  mødte  Carl  Johans  Blik. 

„Deres  kongelige  Høihed  misforstaar  mig  og  mis- 
kjender  mig  tillige,"  svared  han.  „Jeg  vælger,  som  jeg 

har  valgt,  for  at  der  i  den  norske  Regjering  skal  sidde 
Mænd  med  redebon  Iver  netop  for  Norges  Sag.  Jeg 
vælger  dem  for  at  styrke  ikke  for  at  svække  Arbeidet 
for  Norges  Fremgang  og  Lykke." 

Hans  Ansigt  var  næsten  truende. 

Carl  Johan  rødmed;  de  mørke  Øine  skjød  Lyn;  men 
han  beherskede  sig. 

„Visselig  —  men  gjennem  Unionen  —  ikke  gjennem 
Separatisme,"  sagde  han  og  prøved  at  lægge  sit  Ansigt 
i  smilende  Folder. 

„Nu  ere  vi  enige,  Deres  kongelige  Høihed,"  svared 
Grev  Wedel  med  et  Buk.  „Om  Maalet  ere  vi  enige. 
Midlerne  tør  være  forskjellige  og  Meningen  om  dem 
ligesaa.  Men  det  bliver  da  norsk  og  svensk  Statskunst 
overladt  at  enes  derom  —  og  kjæmpe  derom  op  igjen- 
nem  Tiderne!" 

Carl  Johan  mørkned. 

„De  varsler  Kamp  Hrr.  Greve?"  sagde  han  dæm- 
pet. 

Grev  "Wedel  bukked. 

„Ja,  Deres  kongelige  Høihed,"  svared  han  med  no- 
get, som  ligne  det  Smil.  „Unionen  er  ikke  frivillig;  — 
dens  Tilblivelseshistorie  vil  sætte  Mærker  og  byde 
Vanskeligheder  gjennem  lange  Tider;  vi  staar  nu  ved 
Begyndelsen  paa  det  store  Foreningsarbeide ;  det  beror 
paa  Deres  kongelige  Høiheds  Principer  og  Deres  kon- 
gelige Høiheds  Tiltro  til  det  norske  Folk,  om  det  skal 
lykkes  eller  ikke." 

Grev  Wedels  Øine  stod  forskende  paa  Carl  Johan. 

Denne  reiste  sig  halvt  i  Sædet  og  bøiede  sig  over 
mod  Wedel. 

„Hrr.  Greve,"  sagde  han.  „De  er  en  djærv  Mand, 
som  tør  sætte  saadant  i  Tvivl."  Han  reiste  sig  helt. 
„Vraiment/  sagde  han  i  henført  Tone.  „Havde  jeg 
ikke  været  besjælet  af  de  varmeste  Følelser  for  dette 
Folks  Lykke,  da  var  ikke  i  dette  Øieblik  Norge  et  frit 
Land  med  sine  frie  Konstitution,  men  en  undertvungen 
Provins!" 

Han  stod  stolt  med  funklende  Øine. 

Grev  Wedel  havde  ogsaa  reist  sig. 

„Det  turde  have  mødt  sine  Vanskeligheder,  Deres 
kongelige  Høihed,"  svared  han  uden  at  vige.  „Norge 
er  et  Bjergland  og  Normændene  vant  til  at  sulte  og 
—  Sverig  er  heller  ikke  nogen  Stormagt  længer  Deres 
kongelige  Høihed." 

Han  talte  med  brydsk  Stemme. 

Carl  Johan  stak  Haanden  ind  paa  sit  Bryst  og  stod 
med  den  anden  i  Siden. 

„Jeg  er  General,  Hrr.  Greve,"  svared  han  stolt  — 
„Jeg  er  født  og  opdragen  under  Fanerne,  og  jeg  siger 
Dem:  —  Norge  skulde  være  bleven  undertvunget  trods 
sine  Bjerge.  Dal  for  Dal  skulde  jeg  have  taget;  Krigen 
skulde  jeg  have  fortsat  Aar  efter  Aar,  indtil  det  hele 
Norge  var  undertrykket;  jeg  skulde  have  kanoneret 
dem  sønder  og  sammen  mellem  deres  Bjerge,  indtil 
al  Modstand  var  kuet.  Men  jeg  er  ogsaa  født  i  det  frie 
Frankrige,  under  Folkebefrielsens  Banner!  Jeg  ved, 
det  ikke  vilde  bringe  nogen  Velsignelse  at  herske  over 

et  underkuet  og  tvunget  Folk  —  se  derfor  har  jeg  — 
paa  egen  Resico  og  til  eget  Ansvar  valgt  Fredens  Vei 
—  trods  det  ledende  Sveriges  Ønske;  jeg  ser  som  De, 
at  Fremtidens  Lykke  for  Norden  ligger  i  Enighed  og 
Fred;  derfor  staar  jeg  nu  her." 

Han  havde  talt  med  hele  Sydens  fyrige  Minespil  og 
hele  Gascognerens  rappe  Tunge;  nu  slog  han  drama- 
tisk ud  med  sin  Haand  og  saa  paa  Grev  Wedel  med 
betagent  varme  Øine. 

Greven  fik  et  godt  Smil. 

„Tilvisse  Deres  kongelige  Høihed,"  sagde  han.  „De 
kunde  have  erobret  Norge;  men  beholdt  det,  Deres 
kongelige  Høihed  —  det  havde  vistnok  havt  sine  Van- 
skeligheder, særlig  da  Stormagterne  som  Deres  kon- 
gelige Høihed  nok  har  erfaret,  ikke  netop  udmærker 
sig  ved  Trofasthed  mod  Løfter  og  Forpliglelser." 

Carl  Johan  slog  heftig  med  sit  Hoved  og  lukked 
Øinene. 

„Jeg  havde  Hans  Keiserlige  russiske  Majestæts  pa- 
role d'honneury''  sagde  han  hvasst.  „Hverken  Rusland 
eller  England  kunde  bryde  sit  Ord.  Napoleon  er  ikke 
den  eneste,  som  kan  vække  Krigens  Løve  paany  i 
Frankrig ! " 

Grev  Wedel  bukked. 

„Undskyld  mig.  Deres  kongelige  Høihed,"  sagde 
han.  „Men  bedre  at  herske  over  to  Folk,  som  vil  Fred, 
end  over  et,  som  vil  Krig.  Bedre  at  forsone  end  at 
hævne.  Deres  kongelige  Høihed  har  havt  det  rette 
Instinkt  og  til  syvende  og  sidst  ogsaa  den  klogeste 

Forstaaelse  af  Deres  kongelige  Høiheds  og  Dynastiets 
Interesse.  Vi  gaa  altsaa  med  Glæde  til  det  store,  frede- 
lige Foreningsarbeide  —  det  er  den  eneste  Vei." 

Carl  Johan  rakte  ham  Haanden. 

„Accorderet,"  sagde  han  og  satte  sig. 

Saa  folded  han  atter  Ministerlisten  ud. 

„Monsieur  Jacob  Aall  —  Hrr.  Grevens  gode  Ven," 
sagde  han  —  „har  været  her  —  og  givet  Afslag." 

Han  saa  paa  Wedel,  spørgende. 

„Det  ligner  ham,"  svared  Grev  Wedel  med  et  Smil. 
„Og  jeg  havde  ventet  det.  Min  Ven  Verkseieren  lider 
af  en  altfor  skrupuløs  Samvittighed.  Han  har  nu  imid- 
lertid havt  Æren  af  et  Tilbud  —  det  var  igrunden  Hen- 
sigten, Deres  kongelige  Høihed." 

Carl  Johan  smilte. 

„De  har  hædret  en  Ven  —  og  bevaret  en  Ven," 
sagde  han.  „De  er  ma  foi  en  Diplomat  trods  alt,  Hrr. 
Greve." 

„Trods  min  Ærlighed,"  sekunderte  Grev  Wedel. 

Og  de  lo  begge. 

Derefter  blev  Navn  for  Navn  gjennemgaaet  og  sank- 
tioneret. Særlig  glad  var  Kronprinsen  over  at  finde 
Christie  paa  Listen  og  udtalte  for  Wedel  sin  levende 
Beundring  for  Storthingets  berømte  Præsident. 

„Jeg  haaber,  han  modtager,"  sagde  Wedel.  „Jeg  ved, 
han  nærer  sine  Betænkeligheder;  men  Deres  konge- 
lige Høiheds  Personlighed  tør  maaske  formaa  at  fjerne 
disse." 

Carl  Johan  gjorde  en  Kompliment,  og  Navnegjen- 

nemgaaelsen  fortsatte,  lige  indtil  Lakeien  atter  traadte 
ind  og  meldte: 

„Storthingspræsident  Christie,  Deres  kongelige  Høi- 
hed." 

Carl  Johan  og  Grev  Wedel  reiste  sig.  Den  sidste 
tog  hastig  Farvel  og  sagde,  idet  han  gik:  „Nu  alt  for 
Norge  Deres  kongelige  Høihed!" 

„Alt  for  Unionen,"  svared  Carl  Johan  og  hilste  med 
sin  Haand  til  Afsked. 

To  Minutter  senere  stod  Sorenskriver  Christie  lun 
og  trygg  foran  Carl  Johan,  som  modtog  ham  med  ud- 
søgt Elskværdighed. 

„Det  er  mig  en  stor  Glæde  at  erfare,  at  Hans  Ex- 
cellence Grev  Wedel,  som  netop  forlod  mig,  har  Deres 
Navn  først  paa  Listen  over  det  nye  Ministeriums  Med- 
lemmer," sagde  han  i  indsmigrende  Tone. 

Sorenskriver  Christie  kræmted  sit  lille  betydnings- 
fulde Kremt.  De  kloge  Øine  saa  paa  Kronprinsen,  iagt- 
tagende. 

„Det  var  netop  i  denne  Sags  Anledning,  jeg  idag 
søger  Deres  kongelige  Høihed,"  sagde  han  stilfærdig. 

„De  modtager!  Det  gjørmig  overordentlig  lykkelig," 
udbrød  Kronprinsen.  „En  Mand  med  Deres  Dygtighed 
og  fremragende  Egenskaber,  med  Deres  Indflydelse  i 
Nationalforsamlingen  og  mellem  Folket  er  uundværlig 
i  Statens  Raad!" 

„Deres  kongelige  Høihed,"  svared  Christie  og  saa 
frygtløst  og  fast  ind  i  Kronprinsens  Ansigt.  „Jeg  er 
kommen  for  at  meddele,  at  jeg  ikke  kan  modtage  den 

ærefulde  Kaldelse  til  Hans  Majestæts  norske  Stats- 
raad." 

Carl  Johan  traadte  forbauset  et  Skridt  tilbage. 

„Ikke  modtage!"  gjentog  han  og  skifted  Farve.  „De 
refuserer?  Og  hvorfor?" 

Hans  Blik  brændte. 

Christie  saa  ham  alvorlig  ind  i  Ansigtet. 

„Fordi  jeg  efter  den  nøiagtigste  og  grundigste  Over- 
veielse  er  kommen  til  den  Overbevisning,  at  jeg  ikke 
ser  mig  istand  dertil,"  svared  han  fast  og  stille. 

Carl  Johan  korslagde  sine  Arme.  Han  stod  en  liden 
Stund  taus;  saa  vendte  han  sig  og  gik  hen  og  satte 
sig. 

„Det  skulde  interessere  mig  meget  at  høre  Deres 
Grunde  for  et  saa  uventet  Afslag,"  sagde  han  og  be- 
herskede sin  Stemme,  som  nu  klang  skarp  og  tynd. 

„Jeg  skulde  være  Dem  meget  forbunden  for  en  For- 
klaring," gjentog  han. 

Christie  kom  langsomt  nærmere.  Han  stod  et  lidet 
Øieblik  og  stirred  ligesom  aandsfraværende  ud  gjennem 
Vindvet;  saa  fæsted  han  sine  klare,  rolige  Øine  paa 
Carl  Johan  —  og  satte  sig. 

„Mine  Grunde  ere  mange.  Deres  kongelige  Høihed," 
sagde  han  med  langsom  Betoning. 

„For  at  begynde  med  det  rent  personlige,  da  længes 
jeg  stærkt  tilbage  til  min  Fødestad  Bergen.  Der  har 
jeg  mine  Venner;  did  staar  min  Hu  efter  alt  det  op- 
slidende politiske  Arbeide,  hvori  jeg  iaar  har  deltaget. 
Jeg  trænger  til  Hvile,  Deres  kongelige  Høihed." 

Carl  Johan  rysted  energisk  paa  Hovedet  og  slog 
afvisende  ud  med  Haanden. 

„De  er  en  Mand  af  Jern,  Monsieur  Christie,"  sagde 
han;  „De  trænger  Arbeide  og  ikke  Hvile.  Desuden  — 
alt  saadant  er  det  Pligt  at  ofre  for  Fædrelandets  Skyld, 
naar  det  trænger  Dem!" 

Christie  bukked  let. 

„Tilvisse,  Deres  kongelige  Høihed,"  svared  han. 
„Det  er  derfor  heller  ikke  nogen  afgjørende  Grund. 
Enhver  Normand  ofrer  alt  —  selv  Livet  -  med  Glæde, 
hvis  det  er  nødvendigt  for  Fædrelandets  Frelse;  men 
—  og  dette  er  min  anden  Grund  — :  min  Indtrædelse 
i  Regjeringen  er  ingen  Nødvendighed  —  jeg  kunde 
næsten  sige  tvertom." 

Carl  Johan  lod  forbauset. 

„Hvad  mener  De?"  udbrød  han. 

„Jeg  mener  dette.  Deres  kongelige  Høihed,"  sagde 
Christie  lunt,  „at  Grev  Wedel  let  kan  undvære  mig 
og  let  kan  finde  gode  norske  Mænd,  som  staar  hans 
Anskuelser  nærmere.  Desuden  ser  jeg,  at  Hrr.  Greven 
søger  sit  Ministerium  dannet  særlig  inden  Storthings- 
kredse;  dette  kan  være  klogt  nok;  thi  der  findes  de 
Mænd,  hvis  Troskab,  Dygtighed  og  Fædrelandssind  er 
prøvet  i  tunge  Tider;  men.  Deres  kongelige  Høihed; 
det  er  dog  klogt,  at  enkelte  bliver  tilbage,  saa  at  et 
norsk  Samarbeide  mellem  Storthing  og  Regjering  kan 
blive  sikret  —  for  begge  Parters  Vedkommende." 

Carl  Johan  følte  sig  gjennemskuetaf  den  kloge  Mand 
med  de  trygge,  smilende  Øine.  Han  slog  Blikket  ned 
og  saa  paa  sine  Støvler. 

„Vraiment''  sagde  han  —  De  har  Ret;  men  der  fin- 
des da  vel  i  Storthinget  flere  gode  norske  Mænd.  De 
er  da  vel  ikke  den  eneste,  mon  chere  Christie?" 

Hans  Øine  flammed  ironisk  til;  Farven  steg  i  hans 
Ansigt. 

Christie  smilte. 

„Visselig  er  jeg  ikke  den  eneste,"  svared  han  med 
et  lyst  Smil;  men  —  jo  flere  jo  bedre,  og  jeg  for  mit 
Vedkommende  vil  sige,  at  kun  i  Storthinget  vil  jeg 
kunne  gjøre  Fyldest  for  mig.  Der  er  min  Plads,  om 
noget  for  Fremtiden  kræves  af  mig;  der  føler  jeg  mig 
hjemme." 

Carl  Johan  nikked. 

„Men  der  maatte  dog  kunne  beredes  Dem  en  baade 
bedre  og  mere  lønnende  Plads  ved  Raadet,"  sagde  han 
let  hen.  „De  har  jo  kun  at  stille  Deres  Betingelser." 

Christie  bukked  smilende. 

„Jeg  takker  Deres  kongelige  Høihed  for  udvist  Til- 
lid," svared  han  næsten  med  et  dulgt  Anstrøg  af  Ironi. 
„Jeg  er  en  Ven  af  Enkelhed  og  attraar  intet,  som  ob- 
ligerer.  Jeg  er,  som  Deres  kongelige  Høihed  vel  nu 
ved,  en  ganske  tarvelig  Mand;  min  høieste  Glæde  er 
mine  Medborgeres  Tillid,  min  største  Ærgjærrighed  er 
den  absolute  Uafhængighed  og  min  Længsel  er  —  Ber- 
gen." Han  smilte  nu  helt. 

Carl  Johan  sad  atter  taus  og  afvæbnet. 

Endelig  saa  han  op. 

„De  er  Grev  Wedels  absolute  Modstander?"  spurgte 
han. 

„Jeg  har  den  Ære,"  svared  Christie  og  bukked. 
„Eller  rettere  sagt  —  jeg  har  havt  den  Ære!" 

Carl  Johan  nikked  alvorlig  hen. 

„En  høit  vurderet  Modstander,"  sagde  han.  „Siden 
han  søger  at  knytte  Dem  til  sit  Ministerium." 

Christie  smilte. 

„Det  er  altid  klogt  at  binde  sine  Modstandere,"  sva- 
red han. 

Carl  Johan  svared  ikke.  Han  sad  eftertænksom  og 
saa  ned. 

„Hvad  tror  De  om  de  norske  Folk,"  spurgte  han 
medet. 

„Kun  godt.  Deres  kongelige  Høihed,"  svared  Chri- 
stie. 

„Og  om  det  svenske?"  Carl  Johan  saa  op. 

„Ogsaa  kun  godt  Deres  kongelige  Høihed,"  svared 
Christie  igjen  og  smilte. 

„Og  om  Foreningen  mellem  disse  to  gode  Folk?" 
Carl  Johan  fæsted  et  næsten  bange  Blik  paa  Christie. 

Christie  saa  ned. 

„Det  beror  paa  Foreneren,"  svared  han  endelig. 

Carl  Johan  blev  dybt  alvorlig. 

„Vraiment  —  jeg  vil  gjøre  mit  Bedste,"  udbrød  han. 
„Blot  Folkene  vil  gjøre  sit!" 

„Det  norske  tør  jeg  svare  for,"  svared  Christie.  „Tør 
Deres  kongelige  Høihed  svare  for  det  svenske?" 

Carl  Johan  rødmed  over  dette  djærve  Spørgsmaal. 

„Jeg  kjender  endnu  ingen  af  de  to  Folk,"  svared 
han. 

„Deres  kongelige  Høihed  vil  snart  erfare,"  sagde 
Christie. 

„Apropos,"  —  Carl  Johan  brød  Samtalen  af —  „De- 
res Ven  den  gamle  Biskop  Johan  Nordahl  Brun  i  Ber- 
gen —  regner  De  ogsaa  ham  til  de  gode  Normænd  — 
eller  til  Oprørere?" 

Christie  blev  ganske  rød  i  sit  Ansigt. 

„Deres  kongelige  Høihed,"  svared  han.  „Jeg  er  in- 
gen Ven  af  Oprørere  og  har  ingen  Ven  mellem  Op- 
rørere. Nordahl  Brun  er  den  trofasteste  mellem  de 
trofaste,  den  nidkjæreste  mellem  de  nidkjære,  den  nor- 
skeste  mellem  de  norske.  At  han  elsker  Frihed  og 
Fædreland  over  alt  i  Verden,  er  vel  ingen  Feil,  Deres 
kongelige  Høihed,  heller  ikke  at  han  frygtløst  forkynder 
det  for  al  Verden  og  al  Verden  tiltrods." 

Carl  Johan  reiste  sig. 

„Han  er  dog  endnu  en  ivrig  Tilhænger  af  Christian 
Frederik  og  Separationsprincipet,"  sagde  han;  „en 
Forkyndelse  af  saadant  staar  dog  efter  den  nye  Tin- 
genes Orden  Oprør  nær." 

Christie  havde  ogsaa  reist  sig. 

„Deres  kongelige  Høihed,"  sagde  han.  „Ethvert  Folk 
ønsker  den  fuldkomne  Frihed  og  har  Ret  dertil.  Be- 
geistringen  for  Folkefriheden  maa  klinge  —  ikke  som 
Oprør,  men  som  Hflig  Musik  i  Deres  kongelige  Høiheds 
Øren,  Deres  kongelige  Høihed,  som  har  nydt  den  store 
Lykke  at  være  født  i  det  Land,  som  har  fostret  Folke- 
frihedens Tanke,  Deres  kongelige  Høihed,  som  nu  skal 
sidde  paa  de  to  frivillig  forenede  Rigers  Throne  i  Kraft 

af  og  som  Belønning  for  Deres  Deltagelse  i  den  store 
Verdenskamp  for  Folkenes  Frigjørelse. 

Jeg  tvivler  ikke  et  Øieblik  paa,  at  Deres  kongelige 
Høiheds  Regjering  vil  blive  en  værdig  Fortsættelse  af 
det  Frigjørelsesverk,  som  har  skaffet  Deres  kongelige 
Hoihed  Berømmelsen  og  sat  de  to  Kroner  paa  Deres 
Hoved;  men  da  skal  Deres  kongelige  Høihed  i  Mænd 
som  Nordahl  Brun  se  Deres  kongelige  Høiheds  bedste 
Venner  og  aandsbeslægtede  —  ikke  Oprørere  eller 
Fiender.  Stod  Deres  kongelige  Høihed  Ansigt  til  Ansigt 
med  hin  ærværdige,  flammende  Ordets  Tjener  derborte, 
da  vilde  Deres  kongelige  Høihed  føle  Dem  varm  om 
Hjerte,  og  al  Deres  ugrundede  Frygt  for  det  norske 
Folks  Troskab  og  Oprigtighed  i  et  Øieblik  forsvinde." 

Carl  Johan,  Generalen,  den  kloge  Diplomat,  den 
utrygge  Prins  stod  der  slagen  og  greben  ved  Christies 
djærve  Tale. 

Han  rakte  ham  sin  Haand. 

„Vraiment  Christie,"  sagde  han,  sælsomt  rystet; 
„vraiment  jeg  tror  De  har  Ret.  Jeg  vil  reise  i  dette 
Land;  jeg  vil  lære  dets  Folk  at  kjende.  Blot  jeg  var 
dets  Sprog  mægtig;  men  det  kan  vel  komme  —  det 
bør  og  skal  komme.  Saa  kan  jeg  maaske  atter  en  Gang 
komme  til  at  tro  paa,  at  en  Suveræn  kan  blive  elsket 
af  sit  Folk,  saa  elsket,  at  det  aldrig  vil  svige.  Lader 
os  haabe  det,  Monsieur  Christie  — lader  os  haabe!" 

Christie  modtog  Prinséns  Haandtryk. 

„Lader  os  arbeide  derpaa,  Deres  kongelige  Høihed," 
svared  han  varmt  —  „baade  i  Regjering  og  Storthing, 

baade  i  Sverige  og  i  Norge.  Da  og  først  da,  bliver  Unio- 
nen til  Velsignelse!" 

„Commengons,''  svared   Prinsen  og  trykked  varmt 
hans  Haand  til  Afsked. 


ATTENDE  KAPITEL 


Paa  Bogstad  Gaard  var  der  hemmeligt  Stævne. 

Peder  Anker,  den  ærværdige  statelige  Mand  med 
Kalotten  over  det  hvide  Haar  og  det  noble  Patricier- 
ansigt fyldt  af  Forventningens  Uro  gik  op  og  ned  i 
den  store  Stue. 

Slaguhret  havde  netop  slaaet  otte.  Kammerherrens 
Tjener,  som  havde  bragt  Tobakken  og  de  rensede 
Merskumspiber  til  Pibebordet,  meldte,  at  der  hørtes 
Larm  af  Karosser  udenfor  den  store  Allé. 

„Det  er  vist  Herman,"  mumled  Peder  Anker  hen 
for  sig. 

„Sørg  godt  for  Hestene  —  og  ikke  for  koldt  Vand 
med  det  samme!" 

Tjeneren  stod  ved  Døren. 

„Jeg  skal  tale  til  Lars  Kudsk,"  svared  han  og  gik. 

Peder  Anker  gik  fremdeles  forventningsfuld  op  og 
ned  paa  Gulvet.  Hænderne  var  paa  Ryggen;  Gangen 
var  afmaalt  og  værdig  og  efter  hans  Alder  af  stor  Ela- 
sticitet. 

Nu  rullede  en  Karosse  med  to  Brune  forspændt  op 
for  Indgangen. 

Det  var  Grev  Herman  Wedel-Jarlsberg,  som  kom. 

Peder  Anker  gik  til  Vinduet  og  saa  ud,  men  kunde 
intet  skjelne  i  Novembermørket.  Jo,  nu  saa  han  Grev 
Wedels  kjendte  Ansigt  ved  Lygteskinnet.  Nu  gik  han 
let  og  ledig  Trappen  op  og  ind. 

Der  kom  Smil  over  Kammerherre  Peder  Ankers 
gamle  Ansigt.  Der  var  han  den  kjære  Herman,  Norges 
lidende  Mand  for  Tiden,  han  hvis  sunde  Politik  om- 
sider efter  megen  Kamp  og  megen  Miskjendelse  havde 
seiret  og  triumferet! 

Peder  Anker  gik  sin  Svigersøn  Greven  tilmøde  i 
Forstuen,  hvor  Tøiet  toges  af. 

„Nei  er  Du  der,  min  kjære  Herman,"  udbrød  han 
og  modtog  hans  Haandslag.  „Det  er  et  Hundeveir  og 
mørkt ! " 

Grev  Wedel  kom  ind  i  Stuen,  kjølig  af  Veiret. 

„Ja,  rigtig  Høstveir,"  svared  han;  han  gned  sine 
Hænder  og  kom  frem  til  den  store  Bærumsovn,  hvor 
det  sprakede  lystigt. 

„De  datterligste  Hilsener  fra  Karen!"  han  satte  sig. 
„Baade  hun  og  den  lille  har  det  udmærket." 

„Det  glæder  mig!"  Peder  Anker  stod  i  det  skin- 
nende Ovnslys  og  saa  paa  sin  Svigersøn.  Lysene  i  Sta- 
ger og  Lysekrone  lyste  hvidligt  mod  Ovnens  luerøde. 

„Han  vokser  godt,  den  lille  Per?"  Kammerherren 
smilte  muntert. 

„Som  en  Bjørneunge!"  lo  Grev  Wedel. 

„Hvad  han  da  ogsaa  er,"  fortsatte  Peder  Anker. 

„Baade  paa  mødrene  og  fædrene  Side,"  lo  Wedel 
igjen. 

„Tys!"  sagde  Anker  og  lytted.  „Der  kommer  de 
nok."  Lyd  af  Kjørende  hørtes  atter;  flere  Karosser 
bøied  ind  i  den  brede  Allé  og  hørtes  altid  nærmere. 

„Ja,  der  har  vi  dem,"  sagde  Grev  Wedel  og  reiste 
sig.  „Det  er  sandt  at  sige  præcis." 

Og  de  to  Cavallerer  gik  ud  i  Forstuen  for  at  møde 
de  kommende. 

Et  Kvarters  Tid  senere  sad  der  et  eleveret  Selskab 
ved  Aftensbordet  i  Bogstads  store  Spisestue.  Fru  Kam- 
merherrinden  præsiderede  ved  den  nedre,  Hrr.  Kam- 
merherren ved  den  øvre  Ende  af  Bordet.  Tilvenstre 
sad  Grev  Wedel,  Motzfeldt,  Jacob  Aall  og  Politidirek- 
tør Diriks,  tilhøire  Generalmajor  Hegermann,  Som- 
merhjelm, Jonas  Collett  og  Professor  Christian  Krohg. 

Man  var  ved  Fisken.  Bundefjordsørret  og  Drøbak- 
torsk  paa  rygende  Fad;  ekstra  fin  Rødvin  dertil. 

Grev  Wedel  var  særdeles  munter,  sagde  Vittigheder 
og  drak  Skaaler. 

»Jeg  ved  ikke,  hvad  der  gaar  af  Herman  i  Aften," 
sagde  Fru  Kammerherrinden,  smilende ;  „jeg  har  ikke 
seet  ham  saa  munter  paa  længe." 

„Jo,  det  skal  jeg  sige  dig,"  svared  Kammerherren  i 
sin  godslige,  fornemtlune  Tone.  „Det  er  Fædrelandsbe- 
kymringen,  som  gaar  af  ham  —  omsider!" 

Han  nipped  til  sit  Glas. 

„Skaal  Herman,"  sagde  han  og  drak. 

Grev  Wedel  besvared  denne  private  Skaal  med  et 
Smil  og  et  trygt  Nik. 

„Deri  har  Du  Ret,"  svared  han.  „Særlig  nu,  da  Du 
paatager  dig  den  stockholmske  Portefeuille." 

„Skaal  Svigerfader!" 

Han  drakk.  Og  alle  de  tilstedeværende  sluttede  sig 
med  Akklamation  dertil. 

Kammerherre  Peder  Anker  rømmed  sig  smilende. 

„Jeg  takker  mine  Herrer  —  jeg  takker,"  sagde  han; 
„det  er  visselig  efter  store  Betænkeligheder  og  lange 
Overveielser,  at  jeg  har  taget  dette  Skridt;  min  Alder 
og  —  min  Magelighed  skulde  for  mig  være  Grunde 
nok  til  at  afslaa  en  saa  prekær  og  byrdefuld  Bestilling ; 
men  Herman  har  forstaaet  at  tage  mig  fra  den  rette 
Side  —  Pligten  mod  Fædrelandet  gaar  fremfor  alt; 
enhver  maa  bidrage  sit,  hvor  ringe  det  end  kan  være. 

Det  er  mig  imidlertid  en  stor  Trøst,  at  jeg  ved  min 
Side  i  Stockholm  faar  saa  fortjente  Mænd  som  Kaptein 
Motzfeldt  og  Professor  Krohg.  Jeg  stoler  fuldt  og  tryggt 
paa  Eders  Hjælp,  mine  Herrer." 

Man  drakk  atter;  —  anden  Ret:  Fugl  med  Champagne 
blev  serveret. 

Tungernes  Baand  løsnedes;  der  faldt  Yttringer  baade 
pro  og  contra  det,  som  var  skeet,  og  Grev  Wedel,  som 
aldrig  lagde  synderlig  Baand  paa  sine  Udtalelser,  lod  den 
abdicerede  Konge  Christian  Frederik  stærkt  holde  for. 

Sommerhielm  og  Motzfeldt,  som  var  af  Christian 
Frederiks  forrige  Raad  og  hans  intime  Omgangsvenner, 
protesterede,  men  forgjæves. 

„Han  var  og  er  dog  blot  en  Skjørtekonge  og  Papir- 
konge uden  Mands  Mod  og  Hjerte,  sig  hvad  I  vil!" 
konkluderte  Wedel.  „Vi  drikker  for  Hans  kongelige 
Høihed  Kronprins  Carl  Johan.  Det  er  dog  en  Mand, 
som  ved,  hvad  han  vil,  og  forstaar  at  gjennemføre  det.  Vi 
drikke  hans  Skaal  i  Frankrigs  skummende  Vin!  Hans 
kongelige  Høihed  Prins  Carl  Johan  leve!" 

Han  løfted  sit  Glas  og  tømte  det  tilbunds. 

Alle  de  andre  gjorde  som  han. 

„Og  nu  en  Skaal  for  en  hæderlig  og  lykkelig  Union 
mellem  de  to  forenede  Riger  og  en  god  Forstaaelse 
mellem  Broderfolkene!" 

Man  tømte  atter  tilbunds. 

Da  sagde  Motzfeldt  med  sin  skarpe,  selvstændige 
Stemme: 

„Og  saa  en  Skaal  for  den  forhadte  Skjorte-  og  Papir- 
konge! Han  har  dog  været  Norges  Konge,  og  det  skal 
indrømmes,  at  uden  ham  havde  vi  ikke  idag  siddet  her 
som  et  lykkeligt  og  frit  Folks  Raad.  Han  leve!  Og  gid 
han  i  sit  Fædreland  maa  finde  den  Lykke,  som  Omstæn- 
dighederne negtede  ham  her  i  Norge!" 

Han  tømte  sit  Glas.  De  øvrige  nippede  til  sit  paa 
Sommerhielm  nær,  som  ogsaa  tømte. 

Da  sagde  Grev  Wedel: 

„Jeg  drikker  —  af  ærbødig  Pligtfølelse  for  den  nor- 
ske Krone ;  —  men  for  Christian  Frederik  drikker  jeg 
kun  som  for  et  nødvendigt  Onde!" 

Han  nippede  til  sit  Glas. 

Atten  Hundrede  og  Fjorten  21 

Da  bøiede  Kammerherreinde  Anker  sig  smilende 
over  til  sin  Svigersøn. 

„Jeg  drikker  paa  din  Retfærdighedsfølelse,  dit  gode 
Hjerte  og  din  fine  Education,  min  kjære  Søn." 

Hun  klinkede  og  saa  ham  dybt  i  Øinene. 

Grev  Wedel  skifted  næsten  Farve. 

„Jeg  beder  om  Undskyldning,  kjære  Fru  Svigermo- 
der," sagde  han  chevaleresk.  „Du  har  Ret  og  tusind  Gan- 
ge Ret.  En  Mand  som  Christian  Frederik  kan  bringe  en 
til  ganske  at  forglemme  sig  selv.  Jeg  drikker  med  hjer- 
telig Hengivenhed  min  kjære  Svigermoders,  Værtin- 
dens Skaal!" 

Den  blev  drukket  under  Jubel  og  Haandklapp. 

Og  saa  sang  man: 

Og  dette  skal  være  Værtindens  Skaal 

Hurra! 
Og  dette  skal  være  Værtindens  Skaal 

Hurra ! 
Og  Skam  for  den,  som  ikke 
Værtindens  Skaal  vil  drikke 

Hurra 

Hurra 
Den  Skaal  var  bra 

Hurra ! 

Og  atter  pladsked  Haandklappene  gjennem  Stuen. 

Efter  Værtindens  Skaal  fulgte  selvfølgelig  Værtens 
Skaal,  udbragt  af  Professor  Krogh. 

„Jeg  drikker,"  sagde  han,  og  hans  store,  krumme 
Næse  kroged  sig  godmodig  over  den  fede  Mund;  „jeg 
drikker  den  Hædersmands  Skaal,  hvem  ikke  blot  Mænd 
af  hans  Stand  med  Høiagtelse  og  Beundring  se  op  til, 

men  hvem  ogsaa  Mænd  under  hans  Stand  lige  ned  til 
det  enkle  Folk  omtaler  og  beundrer  med  Kjærlighed 
og  Høiagtelse.  Den  Mand,  som  kan  omgaaes  Adels- 
mænd og  Fyrster,  Sjømænd  og  Bønder  med  samme 
ligefremme  noble  Hjertelighed,  den  Mand,  som  ikke 
taber  sin  Værdighed  hverken  i  Omgang  med  hine  eller 
disse.  Mine  Herrer!  Jeg  drikker  den  Mands  Skaal,  som 
kan  omgaaes  Norsk  og  Svensk  med  samme  oprigtige 
Menneskevenlighed,  tiltrods  for  at  han  er  saa  god  en 
Patriot  og  Normand  som  nogen.  Kort  sagt,  jeg  drikker 
den  sande  Adelsmands  Skaal,  den  Mands  Leve,  hvem 
vi  alle  selvsagt  se  som  Norges  Repræsentant  udi  Sve- 
rige. Det  er  min  Overbevisning,  at  han  vil  vinde  Sve- 
cus,  som  han  i  det  hele  taget  vinder  hver  og  en  af 
hvad  Nationalitet,  han  end  maa  være,  blot  han  kom- 
mer i  Berøring  med  ham.  Jeg  drikker  en  Skaal  for 
Kammerherre  Peder  Anker,  den  skjønneste  Kvindes 
Mand,  det  lykkeligste  Hjems  Fader  alle  gode  Normænds 
Ven  og  Støtte,  sit  Fædrelands  Pryd  og  som  vi  haaber 
og  med  Vished  venter  —  sit  Broderlands  Fryd.  Vor 
kjære,  høiagtede  Vært  Herr  Kammerherre  Peder  An- 
ker leve  længe!" 

Hurraraab  og  Haandklapp  fulgte  Skaalen ;  alle  tømte 
sine  Glas  tilbunds. 

Peder  Anker  takkede  med  sit  vindende  Smil;  saa 
svarede  han,  da  Glassene  atter  var  fyldte: 

„Det  falder  mig  let  at  ofre  Resten  af  mine  Arbejds- 
dage paa  Foreningen  med  Broderlandet,  og  jeg  reiser 
trygg  og  glad,  al  den  Stund  jeg  har  saa  sikkert  og 

*  21* 

fremragende  et  Følge.  At  Professor  Christian  Krogh 
den  klogeste  blandt  de  kloge  og  Kaptein  Peter  Motz- 
feldt,  den  fasteste  blandt  de  faste  og  den  djærveste, 
blandt  de  djærve,  har  besluttet  sig  til  at  staa  ved  min 
Side,  er  mig  et  godt  Varsel  og  en  Betryggelse  for,  at 
noget  vil  kunne  blive  udrettet  til  Fædrelandets  Gavn. 
Jeg  drikker  de  to  Herres  Skaal,  den  vi  alle  sammen 
tilbunds  vil  tømme." 

Man  drakk.  Stemningen  var  den  bedste.  Under  det 
videre  Maaltid  taltes  der  om  Kronprinsens  og  denj^nge 
Prins  Oscars  Personer,  om  Udsigterne  for  det  kom- 
mende Aar  og  om  den  Fred,  som  Norden  nu  endelig 
gjennem  de  stedfundne  Begivenheder  havde  opnaaet. 

„Tro  mig,  mine  Herrer,"  sagde  Peder  Anker  i  mild 
Værdighed.  „Freden  er  lige  kjærkommen  for  hver  og 
en  af  de  trende  nordiske  Lande,  ikke  mindre  for  Sve- 
rige end  for  de  to  andre.  Lang  Tid  vil  det  kræve  at 
faa  Aarhundredes  Saar  lægte,  kanske  et  Sekel  eller  mere; 
men  er  det  først  skeet,  da  vil  Bevidstheden  om  Fre- 
dens Velsignelser  være  bleven  saa  stærk  i  de  tre  Lande, 
at  Krig  for  Fremtiden  vil  være  en  Umulighed." 

Peder  Motzfeldt  nikked. 

„Og  kan  hænde  da,"  sagde  han,  „at  Norge  en  Gang 
i  Tiden  kan  uden  Blods  Udgydelse  opnaa  den  fulde 
Selvstændighed,  som  dog  hos  hver  eneste  Normand 
ligger  som  et  Fremtidshaab  dulgt  paa  Bunden  af  hans 
Hjerte." 

Grev  Wedel  rysted  paa  Hovedet. 

„Deri  deler  jeg  ikke  Deres  Mening,  kjære  Collega," 

sagde  han.  „Nordens  tvende  Riger  ere  saa  smaa,  at 
en  Separation  neppe  vil  høre  Fremtiden  til.  Tvertom 
vil  en  Amalgamation  af  Folkene  langt  være  at  fore- 
trække og  vil  vel  nok  ogsaa  —  selv  gjennem  Aarhun- 
dreders  Vanskeligheder  blive  det  endelige  Resultat, 
hvis  Lykke  skal  opnaaes  i  Norden." 

Peder  Anker  smilte. 

„Du  har  vidtfly vende  Drømme,  kjære  Herman," 
sagde  han.  „Jeg  for  min  Del  vilde  prise  mig  lykkelig, 
om  vi*  i  det  kommende  Hundred  Aar  naaede  derhen, 
at  Sverige  kom  til  fuld  Forstaaelse  af,  at  norsk  Frisind 
og  norsk  Uafhængighed  maatte  fuldt  ud  respekteres. 
En  Amalgamation  af  to  saa  bundforskjellige  Nationer 
vil  tage  Aarhundreder,  om  den  i  det  hele  taget  kan 
lade  sig  fuldføre.  Men  lader  os  ikke  gaa  videre  ind  paa 
Theorier,  som  kun  kan  diskuteres,  ei  realiseres.  Vel 
bekomme  Maaltidet  mine  Herrer!" 

Man  drakk  ud  og  reiste  sig.  Og  dermed  var  Tegnet 
givet  til,  at  al  Politiseren  var  banlyst  og  Munterheden 
ene  Hersker  i  Stuen. 

Piberne  blev  tændt;  Herrerne  kom  sig  koselig  til 
Sæde.  Kammerherreinde  Anker  lavede  af  fransk  Bræn- 
devin, Rinskvin  og  Madeira  en  Dreifuss  til  Herrerne  i 
den  store  Sølvbolle;  Gemytligheden  steg  med  den  dam- 
pende Drik  og  de  tætte  Tobaksskyer  høit  i  Taget. 
Borgere  og  Anekdoter  krydsed  hverandre.  Episoder 
fra  Eidsvoldskampen  repeteredes;  Slagord  og  Epigram- 
mer reciteredes,  og  særlig  var  Grev  Wedel  uudtømme- 
lig; det  var  som  om  alt  det  tilbageholdte  og  forbitrede 

fra  Christan  Fredriks  korte  Herredømme  nu  gav  sig 
frit  og  glædeligt  Løb,  nu,  da  hans  Unionspolitik  trods 
alt  havde  seiret. 

„Erindrer  I  de  Herrer  Koren,  Carstensen  og  Nan- 
sen?" udbrød  han  smilende  —  „vor  constitutionelle 
Munterheds  Triumvirat?" 

„Vor  constitutionelle  Svaghed,"  faldt  Diriks  tørt  ind. 

„De  tre  Vrøvlere,"  citerte  Hegermann. 

„Husker  Du  Provsten  Schmidts  Epigram  om  Koren?* 
spurgte  Peder  Anker  —  „den  Fandens  Schmidt,  saa 
skarp  en  Pen  han  havde!" 

Og  saa  citerte  Kammerherren,  mens  han  damped 

alt  i  ét: 

„Man  siger,  Nora  er  forloren, 
„fordi  den  ganske  mangler  Brød; 
„jeg  siger  —  det  har  ingen  Nød, 
„saa  længe  som  vi  eier  Koren." 

De  lo  alle. 

„Og  om  Carstensen  Du!"  udbrød  Grev  Wedel. 

„Naar  Rigsforsamlingen  er  trist  og  mørk 
og  Fremtids  Udsigt  øde  som  en  Ørk; 
da  lysner  Salens  mørke  Stemning  atter; 
da  taler  Carstensen  —  og  alt  blir  Latter!" 

„Og  Nansen!"  Det  var  Motzfeldt  som  faldt  ind.  „Den 
snurrige  Vigtigper  Nansen!" 

„Jo  mere  ivrigt  Dommer  Nansen  stammer, 
jo  flere  har  han  tat  af  Morgendrammer." 

„Nei,  da  er  Schmidts  Epigram  dog  bedre,"  udbrød 
Hegermann. 

„Den  ene  Pukværks-Stampe,  stamme  Nansen 
Mod  Koren  kom  tilkort  i  Storthingsdansen; 
dog  tilkom  ingen  af  dem  Laurbærkransen, 
men  snarere  en  Smule  Pidsk  paa  Svansen!" 

„Kan  passere,  kan  til  Nød  passere,"  sagde  Professor 
Krogh  og  smatted  paa  sin  Pibe. 

„Nei,  da  er  saamænd  Christies  Epigrammer  at  fore- 
trække, for  Exempel  det  om  den  tause  Oftedahl  og  den 
megettalende  Barber  Dahl: 

„Man  hører  altfor  ofte  Dahl, 
men  altfor  sjælden  Oftedahl!" 

Og  det  om  Wergeland  med  den  evige  Paraply  under 

Armen: 

„Wergelands  Regnskjærm  er  Uveirstegn; 
Manden  gaar  og  er  ræd  for  Rein." 

„Ja  Christie  har  det  rette  Humor!"  udbrød  Motz- 
feldt.  „Hvad  der  dog  ikke  hindrer  ham  i  af  og  til  at 
sige  slette  Borgere,  skønt  han  selv  er  den  allerbedste.  Saa- 
ledes  hændte  det  paa  Eidsvold,  at  Rein,  da  han  gik 
tilsengs  udbrød :  „Jeg  er  en  vægtig  Mand,"  hvortil  jeg  da 
spydig  som  altid  svarede:  Din  Vegt  kan  beregnes  i 
Kubikfod."  Christie  lavede  da  straks  følgende  Borger: 
„Det  er  for  grovt  at  tillægge  et  Menneske  baade  en 
Ku-  og  en  Bikjefod!" 

„Au  au!"  lød  det  i  Kor. 

„Hvorefter  jeg  paa  staaende  Fod  —  almindelig  Men- 
neskefod —  (her  trak  Motzfeldt  med  en  Grimace  af 
Selvkritik  paa  sine  Skuldre)  lavede  følgende  Epigram: 

„Du  stod  paa  god  Ku-bikjefod 
med  alt  det  ædle  og  det  rette; 
som  Borger  er  du  sjælden  god; 
men  dine  Borgere  er  slette!" 

Hertil  replicerte  Christie  med  stor  Snarraadighed, 
at  mellem  hans  slette  Borgere  var  jeg  den  bedste!" 

Stor  Munterhed  og  Paafyldning  af  Glassene. 

Talen  flød  atter  over  paa  Provsten  Smidt,  hvis  Spy- 
dighed og  slagfærdige  Pen  man  beundrede,  skjønt  hans 
Ultranorskhed  ikke  fandt  synderlig  Naade  hverken  for 
Grev  Wedel  eller  Peder  Ankers  Øine. 

Sommerhjelm,  som  den  hele  Tid  havde  forholdt  sig 
passiv,  citerte  da  følgende  af  Schmidts  Epigrammer,  som 
var  skrevet  i  Anledning  af  den  nylig  afsluttede  Union 
og  det  hjertelige  Broderskab,  som  i  den  Anledning  var 
knyttet  mellem  de  svenske  Commisionærer  og  den  ud- 
valgte Storthingskomité: 

„Da  Comiteen  bragte  Svecus  nys 

Et  Budskab  om  den  kjærlige  Forening, 

Da  fik  og  gav  den  mangt  et  Broderkys, 

Men  hvor?  Derom  har  man  forskjellig  Mening!" 

„Meget  eleveret,"  tillod  Fru  Kammerherreinden  sig 
med  et  tvungent  Smil  at  bemærke. 

„Elevation  og  Schmidt  ere  modsatte  Begreber,"  be- 
mærkede Grev  Wedel.  „Men  hans  Had  til  Unionen  og 
Svenskerne  er  visselig  et  oprigtigt.  Og  det  er  allerede 
en  Fordel." 

Man  gik  over  til  at  tale  om  Afreisen  til  Sverige  og 
den  store  Forandring,  som  baade   for  Greven  og  for 

det  øvrige  fornemme  Kristiania  vilde  finde  Sted  ved 
Kammerherre  Ankers  og  hans  FamiHes  Forflyttelse  til 
den  svenske  Hovedstad. 

Der  gik  et  sørgmodigt  Drag  over  Fru  Kammerherre- 
indens vakre  Ansigt.  Hun  saa  bort  paa  sin  Mand,  som 
sagde : 

„Ja  værst  bliver  det  visselig  for  os  nu  at  forlade 
det  kjære  Bogstad,  hvortil  vort  Liv  nu  i  saa  lang  en 
Tid  har  været  kyttet.  Jeg  synes,  det  vil  falde  mig  van- 
skeligt at  aande  i  en  anden  Luft  end  denne;  jeg  synes, 
at  disse  Skove,  som  jeg  nu  kjender  fra  et  helt  Liv,  vil 
rope  efter  mig,  at  disse  Huse,  hvor  min  Skjæbne  er 
henrunden,  vil  stadig  kalde  paa  mig  og  tale  til  mig, 
der  jeg  kommer.  Og  Vandet!  der  findes  ikke  i  hele 
Verden  saa  fagert  et  Vand.  Det  er  som  om  al  Sol  i  hele 
Verden  samler  sig  deri,  al  Svalhed  og  Kjølighed  tillige. 

Aa  jeg  vil  savne  det,  som  var  det  mine  ugrædte 
Taarer  —  som  var  det  min  Solskinsglæde  samlet  der- 
ude. 

Ja,  dette  vil  I  yngre  ikke  kunne  forstaa,  ikke  Du 
engang  Herman;  men  Bogstad  er  mig  et  Paradis  paa 
Jorden,  og  nu  er  jeg  dreven  ud  af  Patriotismens  Engel 
med  det  flammende  Sværd.  Farvel  mit  Eden,  Farvel 
Bogstad  —  Farvel  Du,  som  for  mig  var  Norges  In- 
derste ! " 

Den  gamle  Mand  holdt  Hænderne  for  sine  Øine. 
Der  var  bevæget  Taushed. 

„Bogstads  Skaal,"  sagde  Grev  Wedel  stille.  Og  alle 
drakk  —  det  sidste  Glas  den  Aften  og  paa  det  Sted. 

Man  brød  op  og  tog  Afsked  til  Møde  den  næste 
Dag;  thi  da  skulde  Statsraadet  officielt  udnævnes,  og 
otte  Dage  efter  skulde  den  svenske  Afdeling  begive 
sig  til  Stockholm  for  der  at  overtage  sine  Pladse. 

Da  Grev  Wedel,  sidst  af  alle,  tog  Farvel,  spurgte 
Peder  Anker  ham  med  næsten  bekymret  Stemme: 

„Sig  mig  nu,  min  kjære  Herman  —  kjender  Du  dig  nu 
trygg  med  det  Raad,  som  dannet  er  eller  skulde  Du 
have  ønsket  det  anderledes?" 

Grev  Wedel  svarede: 

„Jeg  føler  mig  om  ikke  trygg  saa  dog  sikker.  Der 
er  Ting,  jeg  kunde  have  ønsket  anderledes,  og  Personer, 
hvem  jeg  kunde  have  ønsket  byttede;  men  intet  gaar 
fuldt  og  helt  efter  Ønske,  kjære  Svigerfader;  saa  gaar 
det  jo  med  alt  her  i  Verden.  Vi  skulle  ikke  derfor  lade 
af  eller  lade  os  afskrække!" 

Han  talte  varmt  og  overbevisende. 

Men  Peder  Anker  saa  ham  fremdeles  bekymret  ind 
i  Øinene. 

„Der  er  et,  som  foruroliger  mig,  trods  din  trium- 
fende Stilling  og  dit  freidige  Mod,  min  Søn!  Hvorfor 
har  en  Mand  som  Christie  afslaaet  at  træde  ind  ved 
din  Side?" 

Han  saa  forskende  paa  Grev  Wedel. 

Denne  taug  lidt.  Saa  svarede  han  med  lav  Stemme: 

„Det  gjør  mig  ondt,  at  en  Mand  som  Christie  i  en 
Sag  som  denne  har  trukket  sig  tilbage;  men  derved 
er  intet  at  gjøre.  Han  tvivler  om  min  fulde  Norskhed 
—  det  er  Sagen.  Han  faar  saa  gjøre.  Jeg  har  handlet 

efter  min  bedste  Overbevisning  og  vil  fortsætte,  som 
jeg  har  begyndt.  Jeg  har  det  Haab,  at  engang  den  Dag 
vil  komme,  da  man  vil  forstaa  at  vurdere  min  Handle- 
maade." 

Han  rakte  sin  Svigerfader  Haanden. 

„Og  nu  Godnat  og  Farvel,"  sagde  han  —  han  kyssed 
Fru  Kammerherrindens  Haand  til  Afsked. 

Nogle  Minutter  senere  sildred  en  Karosse  med  Dum- 
bjælder ud  gjennem  Alleen  og  forsvandt  i  Mørket. 

Men  i  sit  Soveværelse  stod  Peder  Anker  og  trak 
sit  Uhr  op. 

„Stakkels  Herman,"  sagde  han  høit  for  sig  selv. 
„Nu  først  begynder  Angrebene;  nu  først  begynder 
de!" 

Han  drog  et  dybt  Suk,  klædte  sig  stille  af  og  lagde 
sig. 

Og  Bogstad  Gaard  laa  tyst  i  Novembernatten. 


NITTENDE  KAPITEL 


Vagten  paa  Akershus  øvre  Fæstning  gjorde  Honnør. 
Den  Grev  Wedelske  Karosse  med  de  kjendte  to  Brune 
forspændt  rulled  over  Broen. 

Greven  selv  sad  i  den  aabne  Vogn  og  hilste  let, 
idet  der  præsenteredes  Gevær;  Vognen  rullede  videre 
mod  Fangeinspekteurens  Bolig. 

Ti  Minutter  senere  raslede  det  i  Døren  til  General 
V.  Staffeldts  Arrestværelse;  Grev  Wedel  traadte  ind. 

General  Staffeldt  sad  graa  og  sammensunken  ved 
sit  Bord  og  skrev. 

Han  vendte  Hovedet  og  saa  paa  den  Indtrædende; 
saa  lagde  han  Pennen  og  reiste  sig  halvt. 

„Grev  Wedel,"  udbrød  han  med  brudt  Røst.  „Hvad 
skylder  jeg  den  Ære?" 

Han  skøv  Stolen  langsomt  tilbage  og  gik  Greven 
nølende  imøde. 

„Deres  Uskyldighed,  Hrr.  General,"  svared  Wedel 
med  et  godt  Smil  og  rakte  ham  sin  Haand. 

General  v.  Staffeldt  modtog  Haanden  ligesom  nølende. 

„En  dødsdømt  Mand  uskyldig!"  svared  han  i  en 
uhyre  bitter  Tone. 

Grev  Wedel  satte  sig. 

„De  er  et  Offer  for  Situationen,  Hrr.  General," 
sagde  han,  „og  for  en  letsindig  Fyrstes  Troløshed!" 

General  v.  Staffeldt  satte  sig  langsomt. 

„Jeg  er  et  Offer  for  min  Pligt  som  Soldat,"  svared 
han;  „jeg  har  pareret  Ordre  —  det  er  det  hele.  Hvor 
kunde  jeg  tro,  at  Norges  Konge  vilde  svige  sin  Pligt? 
Og  hvem  gav  mig  Ret  til  at  kriticere  min  høieste 
Overordnede?" 

Grev  Wedel  nikked. 

„De  var  fuldstændig  i  Deres  Ret,  Hrr.  General," 
sagde  han;  „men  Sagen  bunder  dybere.  Kongen  kunde 
heller  ikke  handle  anderledes  end  han  gjorde.  Ingen 
kan  lægge  en  Alen  til  sin  Vekst." 

General  v.  Staffeldt  saa  harm  frem  for  sig. 

„Han  kunde  være  falden  med  Ære,"  sagde  han  med 
løftet  Røst.  „Jeg  skulde  med  Glæde  have  fulgt  ham  i 
Døden!" 

„Jeg  som  De,"  svared  Wedel.  „Aldrig  har  jeg  været 
harmere,  end  da  jeg  fik  Meddelelsen  om  Konventionen, 
da  jeg  hørte  Kanontordenen  over  Fjorden  til  ingen 
Nytte.  Men  Sagen  maatte  have  sin  Gang;  Feilen  bun- 
der dybere,  Hrr.  General;  den  bunder  i  det  skjæbne- 
svangre  Skridt  paa  Eidsvold.  Enhver  med  noget  poli- 
tisk Blik  maatte  kunde  forstaa,  hvorhen  saadant  vilde 
føre  —  mod  hele  Europas  bestemte  Vilje.  Nei,  vi  maa 
takke  Gud,  at  vi  staar,  hvor  vi  nu  staar.  Men  Folkets 
Skuffelse  maatte  have  et  Offer;  Folkeharmen  over  de 
brautende  Løfter,  som  ikke  blev  indfriede,  maatte  gaa 
ud  over  nogen  —  De  blev  Offeret,  General  v.  Staffeldt. 
Alt  dette  har  De  lidt  for  Norges  Skyld  —  kan  De  saa 
tilgive?" 

General  Staffeldt  kjendte  det  skumt  for  sine 
Øine. 

„Hm  —  tilgive!"  sagde  han. 

„De  skal  faa  Deres  Opreisning  —  Hans  Majestæt 
skal  —  " 

General  Staffeldt  løfted  sit  graa  Hoved. 

„Opreisning!"  udbrød  han.  „Hvad  der  er  gjort,  er 
gjort  —  Landets  Krigsret  har  dømt  mig  til  Døden  — 
ingen  Appel  er  længer  mulig  —  ingen  Magt  paa  Jorden 
kan  slette  hin  Skamplet  ud!  Aa,  det  er  forfærdeligt!" 
Han  løfted  de  bleke  Hænder  og  knytted  dem  uvilkaar- 

lig  mod  Himlen,  mens  han  lukked  sine  Øine  i 
Smerte. 

Grev  Wedel  taug,  betagen. 

„Hans  Majestæt  kan  benaade  Dem,"  sagde  han, 
næsten  hviskende. 

„Benaade!"  Den  gamle  General  for  op.  „Jeg  træn- 
ger ingen  Naade!  Jeg  beder  ikke  om  Benaadning!  Jeg 
er  mig  ingen  Forbrydelse  bevidst!  Jeg  kræver  kun 
Retfærdighed!  Retfærdighed  hører  De,  Greve!" 

Grev  Wedel  saa  længe,  dybt  bedrøvet,  paa  den 
gamle  Soldat,  som  nu  atter  sad  med  Hovedet  skjult  i 
sine  Hænder. 

„Hrr.  General,"  sagde  han  endelig,  vek  i  Røsten. 
„Benaadning  er  den  eneste  Vei,  Samfundet  har  til  at 
gjenoprette  politisk  Uretfærdighed  i  saadanne  Sager. 
Den  betyder  Retfærdiggjørelse." 

General  Staffeldt  rysted  energisk  paa  sit  Hoved. 

„Nei,  nei,"  udbrød  han  og  saa  nu  op. 

„Tror  De,  en  eneste  norsk  Mand  vil  anse  det  som 
Retfærdiggjørelse?  Nei,  Hrr.  Greve.  Alle  vil  tro,  det  er 
Forræderens  Belønning  for  Tjenester  mod  Sverige  og 
Svig  mod  sit  eget  Land.  Alle  vil  fordømme  mig,  haane 
mig.  Ingen  vil  tro  mig!  Nei,  nei!  Den  Død,  jeg  er  dømt 
til,  den  vil  jeg  lide!" 

Grev  Wedel  lagde  sin  Haand  venlig  paa  Generalens 
Arm. 

„De  tager  dette  for  tungt,"  sagde  han.  „Altfortungt. 
Og  De  berøver  mig  og  andre,  som  forstaar  Dem,  den 
Glæde  at  se  Dem  fri!" 

Generalen  saa  længe  paa  Wedel. 

„Haxthausen,  Schrøder  og  Hals  —  hvordan  er  deres 
Skjæbne  bleven?"  spurgte  han. 

„Haxthausen  og  Schrøder  ere  frikjendte  —  Hals 
dømt,"  svared  Greven  nølende. 

„Ser  I!"  udbrød  Staffeldt —  „jeg  sidesættes  med  den 
Slyngel  Hals,  medens  de  to  andre  frikjendes.  Der  gives 
ikke  Retfærdighed  paa  Jorden." 

Grev  Wedel  reiste  sig. 

„De  kan  dog  bebreides,  at  ikke  De  som  erfaren  Ge- 
neral i  alle  Fald  gjorde  Indvendinger  mod  Kongens 
uforstandige  Dispositioner,"  sagde  han. 

General  Staffeldt  havde  ogsaa  reist  sig. 

„Lægmandsbetragtninger  —  Skipperskjøn,"  svared 
han  bittert.  „I  forstaar  Eder  alle  paa  Krig  som  den 
Blinde  paa  Farver!  Jeg  maatte  dog  tro,  at  Retræten 
var  Led  i  Generalstabens  og  Høiestkommanderendes 
forandrede  Slagplan  og  havde  da  ingen  Ret  til  at  gjøre 
Bemærkninger.  Det  skulde  se  net  ud,  om  hver  Divi- 
sionschef for  hver  Ændring  i  Slagplan  satte  sig  op  mod 
Høiestkommanderendes  Ordre.  Nei,  Hrr.  Greve!  Skyl- 
den var  Kongens  og  ingen  andens;  men  jeg  maa  be- 
tale den  med  mit  Liv  og  med  mit  Folks  Haan,  Foragt 
og  Forbandelse!"  Han  skjulte  atter  sit  graanende  Hoved 
i  sine  Hænder. 

Grev  Wedel  gik  et  Skridt  nærmere  og  stod  nu  lige 
over  ham. 

„Benaadningsdokumentet  er  undertegnet,"  sagde 
han  lavt.  „Det  er  derfor,  jeg  er  kommen  her  idag." 

General  v.  Staffeldt  kvakk. 

„Hvad  siger  I!"  udbrød  han.  „Saaerdamin  Skjænd- 
sel  fuldkommen!" 

Grev  Wedel  talte,  varm  i  Røsten. 

„Tag  nu  ikke  dette  saaledes,"  bad  han.  „Det  var 
det  eneste,  som  kunde  gjøres.  I  bliver  fri,  faar  Eders 
velfortjente  Pension  og  har  atter  Eders  Konges 
Naade." 

Staffeldt  løfted  sit  Aasyn. 

„Og  mit  Folks  Foragt,"  hvisked  han. 

Saa  reiste  han  sig. 

»Jeg  takker  Dem  Hrr.  Greve  for  Deres  gode  Me- 
ning," sagde  han.  „Men  den  Død,  hvortil  jeg  er  dømt, 
den  maa  jeg  alligevel  lide. 

Fri  eller  i  Fængsel  vil  jeg  have  min  Sjælefred  og 
mit  Liv  forspildt.  Jeg  er  en  gammel  Mand ;  desto  tun- 
gere vil  Vanæren  hvile  paa  mit  Hoved;  jeg  var  hele 
mit  lange  Liv  en  ærlig  Mand  —  desto  hurtigere  vil 
Døden  komme.  Jeg  takker  Dem  Hrr.  Greve!  Til  idag 
har  min  rene  Samvittighed  bygget  Trodsen  op  som  en 
Livets  Fæstning  i  mit  Indre.  Jeg  vilde  ikke  dø,  før 
Uretfærdigheden  dræbte  mig.  Benaadningen  idag  den 
har  stille  myrdet  min  sidste  Modstandskraft  —  nu  vil 
Befrielsen  snart  komme!  Jeg  takker  Dem  Hrr.  Greve!" 

Han  vendte  sig  bort. 

Grev  Wedel  følte  sig  sælsomt  rystet.  Han  stod  en 
liden  Stund  ventende;  men  da  Generalen  haardnakket 
stod  bortvendt,  udbrød  han: 

„Forbandelse  over  Christian  Frederik  og  alle  hans 


i 


337 


Gerninger — !  Nu  høste  vi  alle,  hvad  han  i  Letsind 
har  saaet! 

„Forbandelse  over  ham!"  kom  det  fra  Generalen 
som  et  hviskende  Suk. 

Da  tog  Grev  Wedel  kort  Farvel. 

„Hrr.  General,"  sagde  han  og  gik  mod  Døren.  „Vi 
har  gjort,  hvad  vi  kunde  for  at  retfærdiggjøre  Dem; 
tilgiv,  om  dette  har  saaret  Dem!  Farvel!" 

Staffeldt  vendte  sig  mod  ham. 

„Jeg  tilgiver  Dem  —  Farvel,"  svared  han  stille. 

Og  Døren  faldt  i  mellem  Ministeren  og  den  døds- 
dømte General,  Helten  fra  Trangen. 


Der  var  Selskab  hos  Professor  Sverdrup. 

Man  havde  forlængst  gjort  Besked  ved  Aftensbordet. 
Punschen  og  de  lange  Piber  var  fremme;  Samtalen 
var  aandrig  og  akademisk.  Sorenskriver  Christie  sad 
lunt  smilende  med  Piben  i  Mund  og  hørte  paa  Pro- 
fessor Treschows  og  Slotspræst  Paveis'  Diskussion  om 
Christi  dobbelte  Natur.  Provst  Fr.  Schmidt  sad  gløgg 
og  spydig  ved  Siden  og  lagde  af  og  til  et  Ord  med  i 
Laget,  gjerne  da  en  Vittighed  eller  Sarkasme. 

Professor  Sverdrup  selv  var  noksaa  taus ;  han  røgte 
i  lange  Drag;  Vemodet  over  Tabet  af  hans  Datter  og 
Sorgen  over  Norges  feilslagne  Haab  stod  endnu  præ- 
get i  hans  Ansigt. 

„Besøg  mig,  saa  ofte  De  kan,"  havde  han  for  nogen 

Atten  Hundrede  og  Fjorten  22 

Tid  siden  sagt  til  Paveis'  og  Christie.  „Der  er  nok  af 
Folk;  men  der  er  saa  ondt  for  Mennesker!" 

Nu  sad  han  der  da  dampende  og  havde  Desputens 
akademisk  koselige  Fornemmelse  i  Kroppen.  Han  nød 
Treschows  hidsige  Deductioner,  som  han  sad  der  med 
Pegefinger  paa  Pegefinger  og  deducerede;  han  nød 
Paveis'  sunde  Fornuft  og  elegant  formede  Bemærk- 
ninger;  men  fremfor  alt  gotted  han  sig  over  Schmidts 
bedske,  hensynsløse  Satire,  der  snart  fremtraadte  i  den 
zirlige  poetiske  Repliks,  snart  i  den  raflende  „Borgers" 
Klædedragt,  snart  som  et  latinsk  eller  græsk  Citat  af 
Klassikerne,  snart  som  et  Epigram  af  Baggesen  eller 
Johan  Herman  Wessel. 

„Enfin  mine  Herrer  —  apropos  om  den  dobbelte 
Natur  —  hvad  synes  I  saa  om  Carl  Johan?" 

Det  var  naturligvis  Schmidt,  som  spurgte. 

Professor  Treschow  tog  sig  distrait  for  Panden  — 
han  var  midt  oppe  i  et  Angreb  paa  Athanasius  baade 
som  Forkynder  og  Filosof. 

Slotspræst  Pavels  rettede  sig  og  drog  et  Lettelsens 
Suk.  Treschows  Ihærdighed,  særlig  i  at  gjentage  mod- 
beviste Paastande,  havde  været  ifærd  med  at  overvælde 
ham. 

»Jeg  vil  ikke  netop  sige,  jeg  finder  nogen  Del  deraf 
guddommelig,"  svared  Pavels;  han  var  her  mellem 
lutter  Ligesindede. 

„Men  dog  ganske  menneskelig  —  ikke  sandt?"  Det 
var  Christie,  som  skjød  en  Bemærkning  ind. 

„Menneskelig,  men  dobbelt,"  spøgte  Pavels. 

„Ethvert  Menneske  har  to  Naturer,"  svared  Chri- 
stie. 

„Hvad  der  er  særlig  bekvemt  for  en  Mand,  der  skal 
styre  to  Riger."  Det  var  Professor  Sverdrup. 

„Maatte  hans  gode  Natur  altid  aabenbare  sig  i 
Norge,"  sukked  Pavels. 

„Og  hans  slette  i  Sverige  —  det  ønsker  jeg  af  et 
syndefuldt  og  oprigtigt  Hjerte,"  udbrød  Provst  Schmidt. 

„Stakkels  Kronprins,"  smilte  Christie.  „Som  ifølge 
Rigsakten  er  prædistineret  til  at  opholde  sig  i  Sverige 
Størstedelen  af  Aaret  og  saaledes  efter  Schmidts  Ønske 
maa  blive  en  mindst  Trekvart  slet  Mand!  Teologerne 
ere  grusomme!" 

„For  mig  kunde  han  gjerne  være  hele  Aaret  rundt 
i  det  kjære  Broderland,"  svared  Schmidt,  „naar  vi  blot 
havde  vor  egen  Konge,  som  Opholdet  i  Norge  kunde 
gjøre  helt  god."  v 

„Intet  er  fuldkomment  i  denne  Verden,"  replicerte 
Christie.  „Du  har  nu  været  største  Delen  af  dit  Liv  i 
Norge,  Schmidt;  men  Du  forekommer  mig  tiltrods  der- 
for endnu  ikke  helt  god." 

Alle  lo. 

„Jeg  har  tilbragt  nogle  Aar  i  Danmark  —  jeg  som 
I  andre,"  svared  Schmidt  slagfærdig. 

„Og  der  modtaget  mange  gode  Gaver,"  skjød  Sver- 
drup alvorlig  ind. 

„Hvilke?"  spurgte  Pavels  lynsnart. 

„Blandt  andet  sine  theologiske  Lærdomme,"  svared 
Sverdrup  —  og  sin  æsthetiske  Elevation." 

22* 

„  Timeo  Danaos  et  dona  ferentes*y  citerte  Pavels  med 
en  pudsig  Mine. 

„Det  samme  gjælder  i  endnu  høiere  Grad  Sven- 
skerne," svared  Schmidt. 

„Apropos,"  bemærkede  Sverdrup.  „Ved  I,  hvad  man 
kalder  Prinsen?" 

Alle  lytted. 

„Prinsen  med  den  aabne  Haand!" 

„Og  det  lukkede  Hjerte,"  føjede  Schmidt  til. 

„Derom  ved  jeg  intet,"  fortsatte  Sverdrup.  „Jeg  hol- 
der mig  kun  til  Wulfsbergs  Udtalelser." 

„Ja,  den  Mand  er  fuld  af  Henrykkelser,"  udbrød 
Pavels.  „Man  siger,  han  elsker  Prinsen  af  sit  ganske 
Hjerte  — " 

„Og  sin  ganske  Pung,"  skjød  Schmidt  ind.  „Han 
siger,  Carl  Johan  har  et  Hjerte  af  Guld." 

Christie  rystede  paa  Hovedet. 

„Mine  Herrer,"  sagde  han  og  var  nu  alvorlig.  „Husk, 
at  I  taler  om  Norges  blivende  Konge!" 

„Ja,  desværre,"  svared  Schmidt,  men  blev  dog  al- 
vorligere. 

„Jeg  tror  Prinsen  har  de  redeligste  Hensigter,"  fort- 
satte Christie.  „Men  Tiderne  ere  onde  og  Forholdene 
vanskelige.  Nævn  mig  en  eneste  Ting,  han  kunde  gjøre, 
som  ikke  vilde  blive  mistydet!  Er  han  velgjørende, 
kaldes  det  Bestikkelse;  var  han  gjerrig,  kaldtes  det 
Svenskesind;  taler  han  venlig  til  Folket,  er  det  for  at 
smigre  det;  tier  han,  er  det  for  at  haane  det.  Nævn 


*)  Jeg  frygter  Danaerne,  selv  naar  de  bringer  Gaver. 

som  sagt  en  eneste  Ting,  som  han  kunde  gjøre  uden 
at  misforstaaes." 

„Han  kunde  for  Exempel  nedlægge  Kronerne  og 
reise  tilbage  did,  hvorfra  han  er  kommen,"  svarede 
Schmidt  spydig.   „Dei  vilde  ikke  kunne  misforstaas." 

„Og  hvad  saa?"  spurgte  Christie  næsten  skarpt. 

Schmidt  trak  paa  Skuldrene. 

„Saa  fik  vi  atter  vor  Christian  Frederik,"  svared 
han.  „Det  var  ikke  værre!" 

„Og  Foreningen  med  Danmark,"  svared  Christie. 
„Og  den  samme  Strid  og  den  samme  Comedie  om  igjen 
i  Hundreder  af  Aar!  Nei,  tro  mig  —  det,  som  er  skeet, 
er  for  Tiden  det  bedste ;  vi  er  reddet  gjennem  Begiven- 
hedernes Naaleøie!" 

„Kameler,  som  vi  har  været,"  udbrød  Schmidt. 

„Gjerne  det,"  svared  Christie.  „Lader  os  saa  udvise 
Kamelens  Taalmodighed  og  Udholdenhed,  saa  vil  Norge 
kanske  naa  frelst  gjennem  Unionens  Ørken." 

„Gjør  da  selv  Begyndelsen,"  svarede  Schmidt;  vær 
Forkamel  i  den  store  Karavane!" 

Christie  nikkede. 

„Det  skal  jeg,"  svared  han.  „Jeg  reiser  om  nogle 
Dage  til  Sverige!" 

Alle  stirred. 

„Som  Formand  i  den  Deputation,  som  skal  overbringe 
Hans  Majestæt  Unionsakten,"  svared  Christie  trygg. 

„Det  har  sin  Rimelighed,"  nikked  Sverdrup. 

„Og  er  i  sin  Orden,"  fortsatte  Treschow. 

„Sin  Nordstjerneorden,"  spotted  Schmidt. 

„Nei,"  svared  Christie.  „Den  overlader  vi  til  Grev 
Wedel." 

Pavels  løfted  sit  Glas. 

„Skaal  Christie,"  sagde  han.  „Hos  dig  er  Sverige 
i  gode  Hænder!" 

De  drak  alle. 

Talen  flød  atter  hen  paa  Kronprinsen  og  hans  Færd 
i  Norge.  Staffeldts  Benaadning  blev  omtalt,  ligesaa 
Haxthausens  Frifindelse. 

„Jeg  saa  Staffeldt,"  udbrød  Sverdrup:  „han  saa  ud 
som  stegen  af  Graven." 

„Staffeldteren  brudt  Mand,"  sagde  Treschow;  „der har 
Christian  Frederik  en  stor  Brøde  paa  sin  Samvittighed." 

„Han  tager  sig  Døden  deraf,"  sagde  Pavels;  „det  saa 
jeg  i  hans  Øjne." 

„Har  han  talt  med  Dem?"  Sverdrup  saa  interesseret 
paa  Slotspræsten. 

„Ja,  han  søgte  mig,"  svared  Pavels.  „Han  er  en 
uskyldig  Mand,"  fortsatte  han  og  nikked  flere  Gange 
med  sit  Hoved. 

„Det  modsatte  af  Haxthausen,"  udbrød  Schmidt. 
Derfor  blev  jo  ogsaa  han  frikjendt!"  tilføjed  han  spydig. 

„Den  gamle  graa  Synder!"  Det  var  Pavels,  som 
citerede  Schmidts  venlige  Betegnelse  af  Haxthausen. 

„Den  graa  Synder  i  det  gyldne  Bur,"  rettede  og  ud- 
videde Schmidt. 

„Det  er  godt,  at  ikke  Du  er  Vorherre,"  sagde  Chri- 
stie smilende.  „Hvo  kunde  da  bestaa?" 

Nu  smilte  Sverdrup. 

„Jeg  har  altid  mærket,"  sagde  han,  „at  Theologerne 
ere  langt  raskere  til  baade  at  anklage  og  dømme  end 
Dommerne  —  skjønt  det  staar  i  deres  Lære:  Dømmer 
ikke,  at  I  ikke  skulle  fordømmes." 

Der  blev  lidt  stille. 

„Drikke  vi  saa  for  Dommerne,"  sagde  Schmidt  og 
løfted  sit  Bæger  mod  Christie.  „Maatte  de  dømme,  saa 
vi  Theologer  slap  derfor!" 

„Dommere  maa  ikke  være  Poeter,"  svared  Christie 
og  klinkede. 

„Det  var  dog  Salomo,  den  viseste  mellem  Dommere," 
svared  Schmidt  slagfærdig. 

„Og  den  dummeste  mellem  de  vise,"  replicerte  Sver- 
drup. 

„Et  er  Retfærdigheden  —  et  andet  Naaden  og  Barm- 
hjertigheden, lagde  Treschow  ind.  „Hans  kongelige 
Høihed  synes  at  have  et  barmhjertigt  Gemyt." 

„Og  lader  Naade  gaa  for  Ret,"  lagde  Pavels  ind  — 
„hvad  man  bedst  kan  se  ved  Dommen  over  Haxthau- 
sen og  Benaadningen  af  Staffeldt." 

„Begge  to  har  jo  med  eller  mod  sin  Vilje  gaaet 
Hans  kongelige  Høiheds  Ærinder  og  tjent  hans  Inter- 
esser." Det  var  atter  Sverdrup,  som  talte. 

„Dette  kan  vel  nu  ikke  længer  lægges  nogen  tillast," 
svared  Treschow.  „Vi  ere  jo  nu  forenede  med  vor  for- 
dums Fiende  med  Haabet  paa  Hans  kongelige  Høiheds 
Person ! " 

„Hvisaarsag  jeg  foreslaar,  at  vi  lader  fem  være  lige," 
skjød  Schmidt  ironisk  ind. 

Christie  smilte. 

„Vi  ere  her  fem  tilstede,"  sagde  han  lunt,  „men 
hvorvidt  vi  ere  lige,  lader  sig  vanskelig  bedømme." 

„Jo,  i  ét  ere  vi  lige,"  svared  Sverdrup.  —  I  vor 
Kjærlighed  til  Norge  og  vor  gode  Vilje  til  at  ofre  alt 
for  Fædrelandets  Sag!  Skaal  for  det  elskede  gamle 
Norge,  I  gode  Herrer!" 

„Og  norske  Mænd,"  skjød  Schmidt  ind  med  Efter- 
lignelse  af  Prins  Oscars  svage  Stemme.  Skaalen  blev 
drukket  med  stor  Hjertelighed  og  Punschen  vederfa- 
ret videre  Retfærdighed. 

„Apropos  norske  Mænd,"  sagde  saa  Pavels;  „hvad 
synes  Eder  saa  om  Arveprinsen?" 

„Han  er  lige  saa  svag,  som  hans  Fader  er  stærk  og 
lige  dum,  som  hans  Fader  er  klog,"  lagde  Treschow  ind. 

„Snu,"  rettede  Schmidt. 

„Smidig,"  korrigerede  Christie.  „Hans  kongelige 
Høihed  er  ligesaa  smidig,  som  han  er  velvillig  —  naar 
han  kun  faar  beholde  Thronerne." 

„Ja,  se  der  ligger  Hunden  begraven,"  sagde  Sverdrup 
og  nikkede.  „Det  er  den  Klogskab,  man  kalder  Ego- 
isme, og  den  Velvillie,  man  kalder  for  Selvgodhed." 

„Egenskaber,  hvoraf  vi  alle  i  større  eller  mindre 
Grad  lide,"  svarede  Christie. 

„Forkynder  Du  dig  som  Egoist!"  udbrød  Schmidt. 

„Ja  i  høi  Grad,"  svarede  Christie. 

„Sten  ham!"  raabte  Pavels. 

„Hvo,  som  er  ren,  kaste  den  første  Sten,"  svared 
Christie  trygg. 

Der  faldt  smilende  Taushed. 

„Mine  Herrer,"  sagde  Christie.  „Vor  store  Fædre- 
landskjærliglied  er  ogsaa  i  al  sin  Glans  en  Art  Egoisme. 
Vi  holde  paa  og  forsvare  vort  eget,  det  vi  ved  Arbeide 
og  Opofrelse  har  opnaaet  at  kalde  vor  Eiendom.  Det 
samme  gjør  Carl  Johan.  Hvo  kan  fortænke  ham  heri? 
God  eller  ond  —  det  beror  paa,  hvordan  han  behand- 
ler det,  han  kalder  for  sit  —  derom  maa  Fremtiden  og 
Historien  engang  dømme  —  vi  ikke.  Mine  Herrer  — 
Retfærdighedens  og  Fordragelighedens  Skaal!" 

„Skaal  høivise  Salomo!"  Schmidt  klinked. 

Skaalen  blev  pligtskyldigst  drukket,  og  Piberne  dam- 
pede videre,  medens  Samtalen  uvilkaarlig  gled  bort 
fra  Politik  og  over  paa  Hovedstadens  seneste  Begiven- 
heder. 


TYVENDE  KAPITEL 


Der  var  Afskedsaudients  hos  Kronprins  Carl  Johan. 

Hele  Palæet  stod  i  festlig  Larm.  Gjennem  de  to 
store  Sale  bevægede  hele  det  fornemme  Kristiania 
sig.  Alt  hvad  der  fandtes  af  Honoratiores  i  Embeds- 
stand og  Borgerstand  var  talrig  repræsenteret;  Hoffet 
i  glimrende  Dragter  gjorde  Honnør  —  Beværtningen 
var  overdaadig. 

Hans  kongelige  Høihed  og  hans  svenske  Følge  un- 
derholdt sig  i  den  store  Sal  med  Professor  Sverdrup, 
Sorenskriver  Christie  og  flere.  I  den  lille  Sal  trængte 
Borgere  sig  tæt  frem  for  at  faa  et  Glimt  af  de  høie 

Herskaber  eller  muligvis  veksle  et  Ord  med  Hans 
kongelige  Høihed. 

I  Krogen  ved  det  store  Vindu  mod  Øst  stod  Slots- 
præsts Pavels  i  ivrig  Samtale  med  Biskop  Bech  og 
Provst  Schmidt.  Biskopens  Øjne  var  alt  i  et  hos  Kron- 
prinsen, mens  han  halvt  samtalte,  halvt  lyttede. 

„Ja,  sagde  han  —  „man  har  gjort  Wedel  Uret;  — 
han  har  havt  lydhørere  Øre  og  klarere  Blik,  end  de 
fleste,  paa  de  politiske  Begivenheder,  som  maatte  be- 
stemme Norges  Skjæbne ;  det  bedste  Bevis  paa,  at 
han  har  havt  Ret,  er,  at  selv  Christie  resignerer!" 

„Resignerer,  er  netop  Udtrykket,"  svared  Provst 
Schmidt  skarpt;  „men  han  betakker  sig  for  at  signere; 
—  det  overlader  han  til  Greven  og  den  nye  Regjering." 

„Som  ved  Gud  er  god,"  lagde  Pavels  ind.  „Det  er 
hæderlige  og  gode  norske  Mænd  tilhobe." 

„Vel,  vel,"  sagde  Schmidt  —  „for  gode  norske  Mænd 
for  en  svensk  Regjering!" 

Biskop  Bech  gjorde  en  Bevægelse  som  for  at  gaa, 
men  stansed;  thi  Kronprinsen,  hvis  Øine  et  Øieblik 
havde  søgt  denne  Gruppe,  vendte  sig  atter  bort  og 
samtalte  videre  med  Grev  Wedel. 

„En  svensk  Regjering!  Nu  overdriver  Deres  Vel- 
ærværdighed," sagde  han  aandsfraværende ;  —  „jeg 
tror  dog  at  — " 

„Deres  Høiærværdighed  er  vist  anderswo  engagirt," 
bemærkede  Schmidt  — 

„Jeg  beder  undskylde,"  svared  Bech  —  „Hans  kon- 
gelige Høihed  har  villet  tale  med  mig  —  jeg  maa  staa 

til  Tjeneste  —  Farvel  farvel  —  paa  Gjensyn!"  Bisko- 
pen  nikked  og  forsvandt.  Man  saa  ham  ile  hen  imod 
Salens  Forgrund  og  straks  efter  blive  forestillet  for  Carl 
Johan,  men  hvem  han  i  længere  Tid  samtalte. 

„I  Hoffets  Solskin!"  sagde  Schmidt  spydig  og  saa 
paa  Pavels. 

„I  er  nu  altid  saa  bitter,"  svared  denne  med  et 
Smil.  „Jeg  har  i  længere  Tid  havt  den  Ære  at  sole 
mig  —  som  jeg  haaber  uden  at  have  taget  Skade  deraf. 
Hans  Høiærværdighed  har  en  Smule  Hastverk,  det 
kan  ikke  negtes;  men  Sagen  er  jo  for  hans  Vedkom- 
mende endnu  saa  ny;  man  kan  ikke  undre  sig." 

Provsten  Schmidt  svared  ikke  straks.  Hans  Øine 
fulgte  den  fornemme  Gruppe  derborte,  hvor  Biskopen 
nu  som  et  pludseligt  Lyn  forsvandt  for  straks  efter  at 
komme  trækkende  med  sin  Datter,  hvem  han  med 
mange  og  dybe  Buk  forestillede  for  Prinsen. 

„Han  sørger  min  Sandten  allerede  for  Familien,"  ud- 
brød Schmidt  skarpt.  „  Det  kan  man  kalde  Forsynlighed ! " 

Pavels  smilte. 

„De  strænge  Dommer,"  sagde  han.  „Hun  er  jo  hans 
eneste  — 

„Lam"  —  skjød  Schmidt  ind. 

„Godt,  godt,"  svared  Pavels.  „Nu  vender  Prinsen 
sig  fra  hende  —  Audientsen  er  nok  forbi  —  nu  taler 
han  atter  med  Wedel  —  og  smiler!" 

Schmidt  nikked. 

„Hans  kongelige  Høihed  har  Sans  for  det  komiske," 
sagde  han.  Saa  stirred  han  atter  derover. 

„Hvor  Wedel  trives!"  udbrød  han. 

„Wedel  triumferer;  —  han  har  Grund  til  at  trives," 
sagde  Pavels.  Han  drog  samtidig  et  Avisudklip  frem 
af  sin  Lomme.  „Nu  begynder  hans  Forherligelse." 

Han  drog  Schmidt  dybere  ind  i  Hjørnet  og  læste 
dæmpet: 

Til  Grev  Wedel  Jarlsberg. 

„Hør  norske  Fjeldes  Genlyd  af  den  Røst, 
som  rundtom  i  de  glade  Dale  lyder, 
fra  hver  erkjendtlig  Dalbeboers  Bryst, 
der  atter  Fred  og  Næringstryghed  nyder. 
Dig,  ædle,  norske  Jarl !  Velsigner  den. 
Med  fyndig  Kraft  Du  hævede  din  Stemme 
som  Norges  længe  kjendte,  varme  Ven, 
for  Frihed  og  Selvstændighed  at  fremme. 

„O  blodige  Ironiker,"  skjød  Schmidt  haanende  ind. 
Pavels  fortsatte: 

„Vist  signe  vi  saa  mangen  Hædersmand, 
der  talte  varmt  til  gamle  Norges  Lykke 
og  bidrog  til  at  frie  sit  Fædreland, 
fra  dem,  der  vilde  det  med  List  nedtrykke; 
Men  hvo  har  stredet  kjæk  og  tro  som  Du 
mod  Fordom  Had  og  ondskabsfulde  Rænker 
af  dem,  der  pønsed  paa  med  snedig  Hu 
at  smede  os  igjen  i  brudte  Lænker? 

„Ho,  ho,  —  Kristian  Frederik!"  lo  Schmidt. 
Pavels  lod  sig  ikke  anfegte,  men  citerte  videre: 

„Dig  rørte  ei  de  kaade  Daarers  Spot!" 

„Jeg  Daare!"  udbrød  Schmidt. 

„Dig  skrækked  ei  det  seierrige  Magtsprogs  Torden! 
„Dit  Øiemed  var  kun  at  stifte  Godt 

og  bringe  Fred  og  Held  igjen  i  Norden ! 

Og  Held  Dig,  ædle  norske  Mand  —  Du  vandt! 

Du  seired  over  Fordom  og  Kabale, 

og  Norges  Folk  en  Hæderskrans  Du  bandt  — 

„Paa  Spidsen  af  den  svenske  Løves  Hale"  —  faldt 
Schmidt  ind. 

„Som  evig  blomstrer  i  dets  skjønne  Dale,"  fuldførte 
Pavels  smilende. 

Han  foldede  Udklippet  sammen  og  saa  paa  Schmidt. 

„Arme  Wedel,"  udbrød  denne.  „Jeg  spaar  ham  ingen 
god  Jul  efter  dette." 

„Hvi  saa?"  Pavels  saa  forundret  ud. 

Schmidts  Ansigt  fik  dybere  Farve. 

„Tror  De  da,  at  saadant  bliver  staaende  uimodsagt?" 
spurgte  han  kvasst.  „Nei  før  skal  jeg  da  selv  sadle 
mine  magre  Pegasus;  men  jeg  tænker  det  gjøres  ikke 
Behov.  Hvepsene  summer  allerede  i  Redet."  Han  saa 
misfornøjet  ud. 

„Det  var  dumt  af  Greven,"  sagde  han. 

„Af  Greven!"  Pavels  traadte  tilbage.  „De  tror  da 
vel  ikke,  at  Greven  har  havt  noget  med  denne  Sag  at 
at  bestille?  Nei,  ved  De  hvad,  kjære  Hrr  Schmidt  — 
nu  bliver  Deres  nationale  Indignation  mig  snart  altfor 
sur.  Greven  er  i  alle  Tilfælde  en  honnet  Mand  og 
stolt." 

„Det  er  kristeligt  at  haabe  det  bedste,"  svared 
Schmidt  paa  sin  impertinente  Maade;  „men  apropos 
—  der  har  vi  jo  vor  gode  Ven  Smør-Hagen  —  han 
er  ogsaa  ude  idag  at  fiske  i  rørt  Vande!" 

Begge  vendte  sig  og  saa  mod  Salens  Midte,  hvor 

en  bred  Kjøbmandsskikkelse  med  elegant  Dragt  og 
trygg  Holdning  netop  langsomt  nærmede  sig.  Provsten 
Schmidt  vinkede.  Han  kom  lige  hen. 

„Apropos  kjære  Hrr  Commerceraad,"  sagde  den 
spydige  Provst  —  „vi  talte  netop  om  Dem;  —  hvor 
De  ser  godt  ud  og  hvor  De  vistnok  trives  med  den 
nye  Tingenes  Orden!" 

Commerceraad  Mathiesen  smilte. 

„Jeg  takker,  Deres  Velærværdighed,"  svared  han; 
men  den  nye  Tingenes  Orden  hvad  mener  De  der- 
med?" 

„Nordstjerneordenen,"  svared  Schmidt. 

Mathiesen  smilte  smigret. 

„Den  har  jeg  dog  endnu  ikke  seet  noget  til,"  svared 
han. 

Schmidt  klapped  ham  paa  Skulderen. 

„Vær  trygg!  De  er  destineret,"  trøstede  han. 

Der  for  en  lykkelig  Rødme  over  Smør-Hagens  Ansigt 

„Er  det  virkelig?  —  Har  De  hørt  noget?" 

Han  saa  spændt  paa  Schmidt. 

Schmidt  nikkede. 

„Jeg  har  hørt  meget,"  sagde  han. 

Smør-Hagen  kom  lige  hen. 

„Har  Hans  kongelige  Høihed  — ?" 

„Hans  kongelige  Høihed  har  virkelig  — "  svared 
Schmidt. 

„Hvad?"  Smør-Hagen  vendte  Øret  til. 

„Hans  kongelige  Høihed  har  virkelig  fundet  Behag 
i  — "  fortsatte  Schmidt  med  Blik  paa  Pavels. 

„I  hvad?"  Smør-Hagen  stod  nu  ganske  nær. 
„I  Deres  Smør!"  svared  Schmidt. 
Smør-Hagen  nikked  —  lidt  skuffet. 
Da  sagde  Schmidt,  dybt  alvorlig. 
„Den,  som  kjender  Hans  kongelige  Høihed,  ved,  at 
det  ikke  er  langt  fra  Smørret  til  Nordstjerneordenen 

—  Smørret  er  kun  et  Paaskud ! " 

Smør-Hagen  nikked  forstaaende,  men  forstod  intet  — 
Schmidt  fortsatte: 

„Apropos,"  sagde  han.  „Forholder  det  sig  virkelig 
saa,  at  De,  som  man  siger,  agter  at  gjøre  Svenske  af  Dem 

—  forflytte  Deres  Virksomhed  til  Broderlandet?"  Han 
saa  interesseret  ud. 

„Paa  ingen  Maade,"  svared  Conferenceraad  Mathie- 
sen og  rysted  energisk  paa  Hovedet.  „Det  er  kun  et 
Paafund  af  mine  Fiender." 

„Rygtet  er  almindeligt,"  sagde  Schmidt;  „men  det 
glæder  mig,  at  De  dementerer;  Norge  vilde  ellers  mi- 
ste en  af  sine  bedste  Sønner!" 

Atter  et  Blik  til  Pavels. 

„Af  de  bedre,  af  de  bedre.  Deres  Velærværdighed," 
retted  Smør-Hagen. 

„Den,  som  er  bedre  end  de  andre,  er  den  bedste," 
vitsed  Pavels. 

Smør-Hagen  lo  smigret. 

Hans  Excellence  Baron  Gustaf  af  Wetterstedt  og 
Hans  Høiærværdighed  Biskop  Rosenheim,  som  begge 
af  Carl  Johan  havde  faaet  i  Opdrag  at  konversere 
Gjæsterne,  nærmede  sig  nu  festligt  smilende. 

„Det  er  Hans  Vålvordighet  Slotsprasten  Pavels?" 
spurgte  Biskop  Rosenheim,  vendt  til  Provsten  Schmidt. 

„Der,  Deres  Høiærværdighed,"  svared  Schmidt  og 
viste  med  Haanden  paa  Pavels. 

„Forlåt  —  ja  se  nu  kanner  jag  — "  Biskop  Rosen- 
heim vendte  sig  elegant  mod  Pavels  —  „Era  Prådik- 
ningar  uti  Slotskyrkan  voro  storartade  —  Hans  kung- 
liga  Hoghet  har  funnit  sig  lifligen  interesserad  —  fast 
ju  språket  —  maste  fortolkas  — " 

Pavels  bukkede. 

„Det  glæder  mig  særdeles,  Deres  Høiærværdighed," 
svared  han.  „Jeg  — "  og  nu  kom  de  to  i  Tale  sammen,  me- 
dens Baron  af  Wetterstedt  vendte  sig  til  de  to  øvrige 
Herrer. 

„Hrr  Conferenceraadet  Mathiesen,"  sagde  Baronen 
vendt  mod  Schmidt  —  „mina  Collegar  hafva  beråttat 
mig  om  Er  utomordéntliga  Gentilitet  gent  imot  oss  sven- 
ska  Broder  under  det  har  tråkiga  Unionstrasslet  —  jag 
tackar  Er  — 

„Den  Herre  — ,"  svared  Schmidt  sur  som  Eddik  — 
han  viste  med  sin  Haand  paa  Smør-Hagen,  der  lyste 
op  som  en  Sol  og  bukkede. 

„Å  jag  ber  —  forlåt  —  forlåt  — "  han  vendte  sig 
til  Conferenceraaden,  hvis  Haand  han  varmt  trykkede. 

„Jag  hoppas  att  vi  alla"  —  han  vendte  sig  mod  Schmidt 
—  „vil  Hrr  Conferenceraaden  behaga  att  presentera!" 

„Hans  Velærværdighed  Provst  Frederik  Schmidt  — 
Hrr  Baron  — æ"  —  Smør-Hagen  drog  paa  det. 

„Af  Wetterstedt,"  supplerte  Baronen  — 

„Jag  hoppas,  at  vi  alla  snart  skola  forenas  i  samma 
kånsla  —  och  att  forbrodringen  de  två  folken  emellan 
skall  ratt  snart  forsiggå  —  Hans  kungliga  Hoghet  har 
redan  gifvit  befallning,  att  20,000  tunnor  sad  skall  ut- 
delas  —  då  maste  broderna  snart  få  brod"  — 

„Og  Forbrddringen  foregaa,"  sagde  Schmidt  med  et 
kvasst,  tort  Buk. 

Baron  af  Wetterstedt  smilte  diplomatisk. 

„Månniskan  lefver  inte  af  brod  allenast,"  citerte 
han. 

„Vi  har  Hrr  Conferenceraadens  udmærkede 
Smør  dertil,"  svared  Schmidt  og  viste  paa  Smør- 
Hagen. 

„Ah  så"  — sagde  Baron  af  Wetterstedt  —  „ja  jag  har 
hdrt  det  dår  Smdret  allmåntberdmmas,"  sagde  han  med 
et  Buk  for  Smør-Hagen,  „men  skamt  åsido,"  fortsatte 
han  og  lagde  sit  enkle  Ansigt  i  alvorlige  Folder.  „Vi 
maste  dock  hoppas  —  at  de  tre  Brddrafolken"  — 

„Haabet  beskjæmimer  ingen,"  svared  Schmidt  theo- 
logisk. 

„Det  hoppas  också  jag,"  svared  Baron  af  Wetter- 
stedt. „Och  det  tror  jag  fdrvisst,  att  med  god  Vilja 
skall  Norge  ratt  snarligen  finna  sig  både  lyckligt  och 
ndjdt  under  —  till  sammans  med  —  under  Hans  Maje- 
ståts  visa  Styrelse  — " 

„Det  vil  tage  sin  Tid,  Hrr  Baron,"  svared  nu  Schmidt 
ogsaa  alvorlig  —  „og  det  beror  udelukkende  paa  Sve- 
rige — " 

Baronen  bukkede. 

Atten  Hundrede  og  Fjorten  23 

„Det  vill  taga  sin  Tid;  det  år  sannt.  Och  det  beror 
på  Sverige  —  hm  ja  —  det  beror  endast  på,  om  Sve- 
rige —  formår  att  — 

„Formaar  at  anerkjende  Norge  som  sin  ligestillede 
Broder  i  et  og  alt,"  kom  det  strengt  fra  Schmidt. 

„Om  det  formår  att  anerkånna  —  ja  visst  —  hm  — 
det  vill  taga  sin  Tid  —  hm!"  Baronen  vendte  sig  halvt 
og  skotted  efter  Biskop  Rosenheim  —  „men  vi  maste 
hoppas  — " 

„Ja,  lad  os  det,  Hrr  Baron,"  svared  Schmidt. 

Baron  af  Wetterstedt  taug.  Saa  kræmted  han. 

„Hans  Hogvdrdighet  Biskop  Rosenheim  hoppas  så 
innerligen,  att"  —  han  saa  did  bort.  „Skola  vi  inte 
mina  herrer,  tiisammans  rådlågga  —  hora,  huruvi- 
da— " 

Rosenheim  og  Pavels,  som  havde  samtalt  ivrig  og 
længe,  vendte  sig  nu  og  kom  hen. 

„Hrr  Baron,"  sagde  Rosenheim  oprømt.  „Jag  år  for- 
tjust. Ståmningen  inom  det  norska  folket  —  det  år  ett 
årligt,  ett  pråktigt  folk;  —  Hans  Vålvordighet  har  be- 
råttat  mig"  — 

„Hvad  har  Hrr  Slotspræsten  fortalt?" 

Det  var  Schmidt,  som  spurgte. 

Biskop  Rosenheim  stopped  og  betragted  den,  som 
havde  spurgt. 

„Jag  — "  han  saa  paa  Baronen.  „Var  god  att  pråsen- 
tera!" 

„Hrr  —  Hans  Vålvordighet  —  æ  — " 

„Schmidt,  Provst,"  svared  Schmidt  selv. 

„Aha  —  har  den  Æran  —  tackar,"  svared  Rosen- 

heim  og  rakte  Schmidt  Haanden,  som  denne  kjøligt 
modtog. 

„Jeg  fortalte  Hans  Højærværdighed,"  sagde  nu  Pa- 
vels  hurtig  med  et  næsten  skarpt  Blik  paa  Schmidt, 
„at  det  norske  Folk,  særlig  Bønderne,  ikke  nærer  no- 
get egentlig  Fiendskab  mod  nogen,  naar  kun  deres 
ældgamle  Frihed  respekteres  og  de  i  alt,  som  vedrører 
deres  hjemlige  Interesser  faar  ordne  sig  efter  Forgodt- 
befindende. Den  udenrigske  Politik  bekymrer  dem 
lidet;  det  er  kun  Frihed  og  Fred,  de  ønsker.  Har  De 
noget  at  bemærke,  Hrr  Provst?" 

Schmidts  Øjne  fik  en  staalblaa  Glans;  de  to  svenske 
Herrer  stod  spændt  paa  Svaret. 

„Jeg  har  det  at  bemærke,"  svared  Schmidt  med 
fast  Stemme,  „at  hele  det  norske  Folk  kræver  sin  fuld- 
komne Selvstændighed  og  fuldkomne  Ligestillethed 
ved  Sveriges  Side;  det  er  det  fornemste;  da  falder 
alt  det  andet  af  sig  selv." 

Biskop  Rosenheim  kræmted. 

„Forstås,"  sagde  han.  „Forstås.  Men  någon  maste 
dock  styra,  och  under  denna  styrande  maste  lånderna 
—  de  båda,  lyda." 

Schmidt  bukkede. 

„Foreningen  er  altsaa,  som  vi  ogsaa  her  har  op- 
fattet den  —  en  Personalunion  mellen  to  ligestillede 
Stater,"  sagde  han.  „Dynastiet  er  Bindeledet;  paa  Dy- 
nastiet beror  alt  —  at  det  ivaretager  begge  Rigers 
Konstitutioner,  som  det  har  besvoret  dem  begge." 

Begge  de  svenske  Herrer  taug. 

Da  sagde  endelig  Baron  af  Wetterstedt  med  et 
Smil: 

„Tydning  och  Tolkning  kan  vara  mångahanda;  men 
Ånde  och  Mening  ligga  uti  Realiteterna." 

„Da  er  vi  enige,"  svared  Provst  Schmidt  og  buk- 
ked.   „Ikke  sandt  Hrr  Commerceraad?" 

Han  vendte  sig  til  Smør-Hagen.  „De  er  jo  Politiker 
af  Fag  og  af  Erfaring." 

Smør-Hagen  smilte. 

„Jeg  har  den  Ære  at  være  enig,"  svared  han. 

Dermed  løb  Conversationen  istaa;  de  to  svenske 
Herrer  sagde  nogle  almindelige  Bemærkninger,  nogle 
Complimenter,  ofred  nogle  Buk  og  fjerned  sig  for  at 
tage  fat  ved  næste  Gruppe. 

Smør-Hagen  forduftede  ligeledes. 

„Altid  krakilsk,"  hviskede  Pavels  til  Schmidt,  da 
de  atter  var  alene.  „Altid  Theoretiker,  aldrig  Prak- 
tiker!" 

Schmidt  gav  ham  et  Sideblik. 

„Altid  Compromismager,  som  aldrig  compromitterer 
sig,"  svared  han  —  „aldrig  Loven  —  altid  Evange- 
lium." 

Pavels  lo. 

Spørgsmaalet  bliver  da,  om  det  til  syvende  og  sidst 
er  Loven,  som  frelser  os,  eller  —  Evangeliet,"  svared 
han. 

„Aa,  det  Evangelium,  som  kommer  fra  Sverige,  næ- 
rer jeg  ikke  synderlig  store  Forventninger  til,"  repli- 
cerede Schmidt. 

„Kan  noget  godt  komme  fra  —  osv."  citerte  Pavels 
slagfærdig;  „men  hvorom  alting  er,  saa  slutter  nu  vi 
to  Nordmænd  Fred  og  drikker  et  Glas  sammen.  Trak- 
tere forstaar  i  alle  Fald  Hans  kongelige  Høihed!" 

„Godt  og  vel,"  svared  Schmidt.  „Om  den  Ting  skal 
vi  næppe  blive  uenige,  og  ingen  ønsker  mere  end 
jeg,  at  De  maatte  faa  Ret  ogsaa  i  det  øvrige!" 

De  gik  Arm  i  Arm  ind  i  Beværtnings- Værelset,  hvor 
Folk  allerede  trængte  sig  om  Bordene. 

„Biskop  eller  Punsch?"  spurgte  Pavels  humoristisk. 

„Tak  helst  Punsch,"  svared  Schmidt  slagfærdig.  „Den 
Biskop,  jeg  kjender,  forekommer  mig  altfor  flau  og 
svag." 

Pavels  rakte  Schmidt  Glasset. 

„Af  en  Bech  kan  man  neppe  vente  andet  en  Vand," 
hvisked  han  med  det  samme. 

„Trods  al  den  Vin,  han  drikker,"  svared  Schmidt. 
„Paa  hele  Menighedens  Vegne  —  som  de  katholske 
Præster!" 

„Silentium.''  Pavels  drak. 

„Indulgentia!'*  Schmidt  fulgte  hans  Exempel. 

Da  kjendte  han  en  Haand  paa  sin  Skulder.  Det  var 
Christie,  som  kom,  fulgt  af  Falsen. 

„Allerede  ved  Brønden?"  spurgte  han  smilende. 

Schmidt  nikkede. 

„Nu  skal  jeg  ogsaa  give  mine  Kameler  at  drikke," 
svared  han  munter.  Han  strakte  sin  Haand  ud  og 
rakte  Christie  først  og  Falsen  siden. 

Christie  lo. 

„Ja,  vi  har  vandret  længe  udi  Ørkenen,"  svared 
han.  „Det  var  paatide  at  naa  en  Oase." 

De  klinked  alle  fire  og  drak. 

Falsen  var  taus.  Det  var,  som  om  hele  hans  ledende 
Stilling  ved  Rigsforsamlingen  hvilede  som  en  Tyngde 
paa  ham  efter  det,  som  var  skeet.  Han  havde  i  den 
sidste  Tid  trukket  sig  fuldstændig  tilbage,  og  naar  han 
mødte  her  i  Aften,  var  det  efter  tvungen  Indbydelse 
og  for  at  faa  et  Glimt  af  den  fremmede  Pragt,  som 
fra  nu  af  skulde  straale  over  Norge. 

Christie  stødte  stille  sit  Glas  mod  Falsens. 

„For  det,  som  har  været  —  at  det  engang  maa 
komme,"  sagde  han  lavt. 

„For  det,  som  engang  maa  komme,"  svared  Falsen 
stille. 

Og  de  to  Mænd,  som  havde  været  Sjælen  i  Friheds- 
bevægelsen og  Norges  Uafhængighedskamp,  drak  fre- 
delig den  svenske  Kronprinses  søde  Punsch. 

Men  i  Falsens  mørke  Øine  brandt  Sorgens  dybe 
Glød.  Det  var  som  et  Gjenskin  af  den  Melankoli,  den 
Sorg  over  Norge,  som  havde  bragt  hans  Fader  Enevold 
de  Falsen  Døden  hin  skjæbnesvangre  Novembernat. 

Fanfarer  hugg  ind.  Dansemusik  intonerte.  Alle  strøm- 
mede til  Salene;  Hans  kongelige  Høihed  Prins  Carl 
Johan  behagede  at  aabne  Dansen. 

ENOGTYVENDE  KAPITEL 


Det  var  Dagen  før  Carl  Johans  Afreise. 

I  Palæets  grønne  Kabinet  var  de  Herrer  Grev  v. 
Piaten,  Baron  Statholder  v.  Essen,  Hans  Højærvær- 
dighed Biskop  Rosenheim  og  Baron  Gustaf  af  Wetter- 
stedt  forsamlede. 

Man  var  midt  i  en  Samtale  af  nordisk-politisk  Ind- 
hold og  ventede  hvert  Øieblik  at  blive  kaldte  til  Kon- 
ferance  hos  Hans  kongelige  Høihed  Kronprinsen. 

Man  røgte  ikke;  man  snused;  thi  Hans  kongelige 
Høihed  yndede  ikke  Tobaksrøg  i  sin  Værelser.  Hans 
Høiærværdighed  bød  netop  af  sin  Guldsnusdaase  — 
en  Gave  fra  Carl  Johan;  Grev  v.  Piaten  tog  en  dyg- 
tig Klype,  holdt  den  mellem  de  tre  Fingre  og  blev 
siddende  slig.  Det  var  fransk  parfumeret  Snus  —  og- 
saa  en  Gave  til  Hans  Høiærværdighed  fra  Hans  kon- 
gelige Høihed. 

„Jag  tror,  det  norska  folket  har  fått  nog  af  afventyr," 
sagde  han  dryg;  „någon  ny  Christian  Frederik  torde 
icke  blifva  trodd,  kånner  jag  forhållandena  rått!" 

V.  Essen  tog  sin  Klype. 

„Hur  då,  Hrr  Grefve?"  sagde  han  uden  at  snuse. 

Grev  V.  Piaten  snuste.  Strøg  Kornene  bort  fra  Næ- 
sen og  sad  lidt. 

„Jo  —  jag  ska  saga  —  bonderna ;  de  aro  rått  många 
svensksinnade  — ;  det  vill  saga:  de  ålska  freden  och 
onska    icke   mera    svalt  och   dylikt  —  jag  ar  såker 

derpå ;  fingo  och  skulle  de  vålja  mellan  kriget  och  oss, 
så  valde  de  oss!" 

Nu  snuste  ogsaa  Baron  Statholderen. 

„De  vore  icke  att  fortanka  deruti,"  svared  han  dybt 
alvorlig.  „De  hafva  ju  endast  fordelar  och  ingen  risk 
vid  unionen!" 

„Sannt,"  skjød  Biskop  Rosenheim  ind  og  slog  Daa- 
sens  Laag  igjen.  „Och  de  finna  sig  nog  tilråtta  —  bara 
tålamod,  bara  tålamod  mina  herrar!" 

Baron  af  Wetterstedt  nikked. 

„Jag  tror  som  Ers  Hogvdrdighet,"  sagde  han  og  lagde 
sit  Ansigt  i  profetiske  Folder.  „Det  galler  endast  att 
lugna  den  upprorda  nationala  kånslan  och  låta  folket 
fornimma  lugnet  och  frojden  af  sambandet  mellan 
landerna,  så  vill  efter  min  åsigt  forbrodringen  så 
småningom  komma,  och  innan  ett  hundra  år  eller  så 
dår,  åro  lånderna  ett  och  Stockholm  hufvudstaden  i 
dem  båda!" 

Han  kræmtede  veltilfreds  og  læned  sig  tilbage  i 
Stolen. 

„Var  icke  så  saker  derpå,"  sagde  v.  Essen.  „Jag 
kånner  det  dår  folket!  Det  år  som  stål  och  flint,  når 
det  galler  dess  frihet  och  åreskånsla!" 

„Man  maste  fara  med  låmpa,"  sagde  Biskop  Rosen- 
heim; „man  maste  mjukna  det  dår  hårda  sinnet,  fram- 
kommet  som  det  torde  vara  af  hårda  fCrhållanden.  Man 
maste  mjukna!" 

„Och  smorja,"  bemærkede  Baron  af  Wetterstedt 
med  et  klogt  Smil. 

„Smorja!"  gjentog  Biskopen  med  et  Nik. 

„Vara  god  —  gora  godt  — " 

Grev  V.  Piaten  smilte. 

„Hans  kungliga  Hoghet  forstår  den  saken,"  sagde 
han. 

„Att  smorja!"  v.  Essen  lo. 

De  skotted  alle  mod  Døren  og  var  atter  alvorlige. 

„Smorj  godt,  så  går  det  godt,"  sagde  Baron  v.  Wet- 
terstedt. 

v.  Piaten  saa  paa  dem  alle. 

„Han  har  och  smdrjan,  som  behofs,"  sagde  han. 

„Hans  kungliga  Hoghet  lår  vara  otroligt  rik,"  sagde 
Biskop  V.  Rosenheim  og  satte  store  blaa  Øjne. 

„OfantHgt!"  bekræftede  v.  Piaten. 

„Precis  en  konung  for  en  samre  nation,"  bemærkede 
Baron  af  Wetterstedt. 

„Sch!"  Biskop  Rosenheim  lagde  Fingeren  paa  sin 
Mund. 

„En  samre  konung  kunde  sjalfen  båttre  nation  få," 
sagde  V.  Essen. 

„All  den  stund  den  ingen  annan  har,"  hviskede  v. 
Piaten. 

„Tyst  —  tala  inte  om  det  dår,"  sagde  Biskopen 
dampet.  „Vi  maste  resignera,  vi  som  Normånnena." 

„Forstås!"  Baron  af  Wetterstedt  nikkede. 

De  taug  alle  lidt. 

Da  sagde  Grev  v.  Piaten. 

„Det  var  dock  en  olycka  det  dår  med  Carl  August 
åndå ! " 

Biskoppen  drog  et  Suk. 

„Ja  en  stor  olycka,"  sagde  han.  „Med  honom  hade 
vi  suprematiet  uti  Norden!" 

„Till  skanks!"  sukked  v.  Essen. 

„Och  varaktig,"  supplerede  v.  Piaten. 

Biskop  Rosenheim  lagde  Fingeren  paa  sin  Næse. 

„På  det  dår  år  jag  icke  så  såker,"  sagde  han  dyb- 
sindig. „Dom  Juterna  — " 

„Måhånda,"  svared  v.  Piaten.  „Måhånda  Danskarna 
torde  hafva  blifvit  bråkiga;  men  Normannen,  når  de 
forst  godtyckligen  hafva  slutat  forbund  —  då  åro  de 
trogna.  Det  hafva  vi  dock  til  gagns  erfarit!" 

„Sannt,"  sagde  Biskop  Rosenheim. 

„Ett  upstudsigt  men  troget  folk,"  sekunderede  v. 
Essen.  „Blott  att  vi  hafva  dem  med  godo  vundna!" 

De  taug  atter. 

„Hans  kungliga  Hoghet  forstår  måhånda  ock  att 
vinna  med  godo  —  eller  —  ock  —  med  svårdet! "  sagde 
Baron  v.  Wetterstedt. 

Baron  v.  Piaten  nikked. 

„Vi  hafva  svårdet  som  ultimum  refugium,"  sagde 
han  betydningsfuldt. 

„Kunna  vi  ej  vinna  och  forena,  så  kunna  vi  omin- 
tetgdra ! " 

Biskop  Rosenheim  folded  sine  Hænder. 

„Maste  intet  så  fruktansvårdt  varda  påkråfvet!"  ud- 
brød han  og  lofted  sine  Øine  mod  Taget.  „Fruktan- 
svårdt mellan  broder!"  lagde  han  til. 

„Man  maste  hoppas  — !"  sagde  Baron  af  Wetterstedt. 


I 

„Ratt  hjårtinnerligen  hoppas,"  udbrod  v.  Piaten. 

„Det  maste  man  —  man  maste  hoppas,"  sagde  v. 
Essen  tørt. 

„Det  vore  fruktansvårdt  eljest,"  —  Biskopen  rysted 
paa  sit  Hoved. 

„Fasligt!"  sagde  v.  Piaten. 

„En  Skam  for  oss  alla,"  føied  Baron  af  Wetter- 
stedt  til. 

„Och  så  dyrt!"  sagde  v.  Essen. 

Biskoppen  rakte  alle  ti  Fingre  ud  og  satte  Ansigt. 

„Gud  bevare  oss  uti  sin  nåder  for  sådant,"  sagde 
han  lidt  efter. 

Da  lagde  Baron  af  Wetterstedt  Fingeren  paa  sin 
Næse. 

„Hafva  Nationerna  lefvat  tiisammans  et  hundra 
år  eller  så  dar  i  någonlunda  såmja,  då  år  ett  krig  på 
halfon  och  melian  de  tvenne  brodrafolken  en  rak 
omojlighet,"  sagde  han  afgjort. 

Alle  grubled. 

Endelig  saa  v.  Piaten  op. 

„Jag  tror  som  I,"  sagde  han  lakonisk. 

„Man  maste  hoppas!"  sagde  Biskop  v.  Rosenheim 
—  han  havde  tænkt  længe  og  saa  nu  op.  „Fast  den 
månskliga  naturen,  den  år  rått  ofta  — " 

„Omånsklig,**  skjød  v.  Essen  ind. 

Biskopen  nikkede. 

Saa  sagde  han  atter  efter  en  liden  Pause: 

„Måhånda  norrmånnan,  når  de  et  århundrade  eller 
så  dår  hafva  njutit  fredens  och  broderskapets  sdtma 

och  sugit  sig  Krafter  till  af  Unionen  —  då  uti  sin  Tid 
anvånda  dessa  Krafter  til  att  bryta?" 

De  saa  alle  betænksomme  paa  hverandre  med  store 
Øine,  snuste  og  saa  ned. 

„Ja  då,  om  så  illa  skulle  hånda,"  sagde  v.  Piaten, 
då  år  det  tid  at  draga  svård  ur  slida!" 

„Bara  inte  Svårdet  då  år  for  kort,"  sagde  v.  Essen 
tOrt. 

„Svenska  Svårdet  blifver  aldrig  for  kort,"  fastslog  v. 
Piaten  i  Gravtone. 

„Det  gifve  Gud,"  sagde  Biskopen  —  „om  så  illa 
skulde  hånda.  „Men  —  de  betånka  sig  nog;  de  be- 
tånka  sig  nog  att  bryta!" 

Og  de  snuste  alle,  hver  af  sin  Daase,  i  Taus- 
hed. 

Om  en  liden  Stund  reiste  v.  Piaten  sig  og  gik  til 
Vinduet. 

„Ett  vackert  Land  åndå,"  sagde  han  og  vendte  sig 
mod  de  andre. 

„Ett  skont  Land,"  sagde  Biskop  v.  Rosenheim  med 
Salvelse. 

„Ett  Land  vål  vårdt  att  åga,"  sagde  Baron  v.  Wetter- 
stedt. 

„Men  fattigt!"  bemærked  Baron  v.  Essen. 

„Fattigt!"  himled  Biskoppen. 

„Den  dår  uttmårkta  Fetsillen  och  det  dår  utomor- 
dentliga  Brånnvinet!  Och  Smoret!  Båttre  Smor  ån  det 
dår  jag  åt  från  —  honom  —  hvad  var  det  nu  det  dår 
Commercerådet  hette?" 

„Mathiesen,"  oplyste  Baron  v.  Essen. 

„Riktigt  ja  —  Mathiesen!"  fortsatte  Biskoppen  hen- 
rykt. „Båttre  Smor  har  jag  sålian  åtit  uti  Sverige.  Nei, 
fattigt !" 

„Och  Skogen,"  oplyste  v.  Piaten. 

„Utomordéntlig!"  udbrød  af  Wetterstedt. 

„Båtre  Kvalité  an  den  svenska,"  sagde  Biskopen. 

„Undrar?"  bemærked  v.  Essen. 

Biskopen  satte  alvorlige  Øine. 

„Jag  har  det  från  såker  Kalla,"  sagde  han. 

V.  Essen  bukkede. 

„Må  hånda,"  svared  han. 

Man  taug  atter. 

Da  sagde  v.  Piaten  med  et  tilfreds  Suk. 

„Ja  nog  kunna  vi  vara  nojda.  Det  år  såkert." 

„Ja,  det  år  såkert,"  sagde  Biskopen. 

De  to  andre  drog  Pusten  dybt  bekræftende. 

I  det  samme  aabnede  en  Lakei  Dørene  og  meldte: 

„Hans  kongelige  Høihed!" 

De  fire  svenske  Herrer  reiste  sig.  Carl  Johan  traadte 
ind. 

Bonjour  messieursf'  Han  slog  let  ud  med  Haanden 
og  gik  med  hurtige  Skridt  hen  til  Bordet,  hvor  han 
satte  sig  i  den  for  ham  reserverede  Stol. 

„  Ers  kungliga  Hoghet, "  sagde  de  alle  fire  paa  én  Gang. 

Carl  Johan  støtted  Hagen  i  sin  hule  Haand  med 
korslagte  Arme  å  la  Napoleon. 

„Messieurs,''  sagde  han  kort.  Er  alt  ordnet  til  Af- 
reisen?" 

V.  Essen  bukked. 

„Ja  Ers  kungliga  Hoghet,"  sagde  han. 

„Og  den  politiske  Situation?"  Han  satte  skarpe 
Øine  fra  den  ene  paa  den  anden. 

„Efter  Forhållandena  uttmMrkt,"    svared  v.  Piaten. 

„Bien!'* 

Carl  Johan  strakte  de  bestøvlede  Ben  fra  sig. 

„I  tror  altsaa,  at  der  ingen  Fare  er  for  Opstand 
eller  Revolution,  naar  jeg  nu  reiser?" 

Grev  V.  Piaten  bukked  igjen. 

„Ingen,  Ers  kungliga  Hoghet,"  sagde  han.  „Norr- 
månnen  år  ett  laglydigt  Folk." 

Carl  Johan  nikked  hen  for  sig. 

„Men  —  der  findes  dog  Rebeller?"  Han  lagde  Hæn- 
derne foldede  over  sit  Knæ. 

„Rebeller  i  Theori,  men  ei  uti  Praksis,"  svared  v.  Pia- 
ten med  et  Smil. 

Carl  Johan  var  alvorlig. 

„Grev  Wedel  —  er  han  absolut  paalidelig?"  spurgte 
han  saa. 

„Ja,  Ers  kungliga  Hoghet,"  svared  Grev  Piaten. 

„Grev  Wedel  tror  fullt  och  fast  på  Unionen,  och  — 
han  år  en  hederlig  Karl!" 

„Bien!''  Carl  Johan  nikked.  „Men  Monsieur  Chri- 
stie?" 

De  svenske  Herrer  saa  paa  hverandre. 

Endelig  talte  Baron  af  Wetterstedt. 

„Christie  er  Klokheten  sjålf,  Ers  kungliga  Hog- 
het; han  forstår  helt  vål,  hvad  som  gagnar  och  icke 

gagnar.  Han  gor  inte  revolution,  Ers  kungliga  Hog- 
het!" 

„Christie  har  et  HjSrta  af  Guld,  Ers  kungliga  Hog- 
het,"  sagde  Grev  v.  Essen. 

Carl  Johan  saa  hen  for  sig  med  de  store,  under- 
fundige, glimrende  Øine. 

„Er  ikke  Christie  en  fattig  Mand?"  spurgte  han. 

V.  Essen  saa  paa  Prinsen. 

„Jo  —  val  efter  svenskt  tycke  år  han  så,"  svared  han. 

Carl  Johan  saa  fremdeles  frem  for  sig  og  fjernt  hen 
som  i  Erfaring. 

„En  Mand,  som  ikke  har  Guld  nok,  har  heller  ikke 
et  Hjerte  af  Guld,"  sagde  han  afgjørende. 

Der  steg  noget  hedt  op  i  Grev  Essens  Ansigt. 

„Ers  kungliga  Hdghet  dommer  efter  franska  For- 
hållanden,"  sagde  han  yderst  spidst;  han  gjorde  et 
ceremonielt  Buk  med  det  samme. 

Carl  Johans  Øine  skjød  dulgte  Lyn. 

„Frankrig  det  er  Verden,"  sagde  han  i  endnu  mere 
afgjørende  Tone. 

Biskop  v.  Rosenheim  gned  sine  Hænder  og  fore- 
kom V.  Essens  Svar. 

„Ers  kungliga  Hdghet  vill  i  så  Fall  blifva  glådeligen 
dfverraskad,"  sagde  han  i  kirkelig  Tone.  „Nordens  Na- 
tioner åro  fattiga  —  men  årliga!" 

Carl  Johan  fik  et  drømmende  Udtryk. 

„Impossible,''  sagde  han  som  for  sig  selv. 

Biskoppen  gned  sine  Hænder  fremdeles. 

„For  Gud  ar  intet  omdjligt,"  sagde  han  stille. 

,Tror  De?*  svared  Carl  Johan. 

Kskoppeo  håev  blusrød  af  Harme. 

Ja,  jag  tror/  svared  han ;  ^  jag  hoppas.  Eis  knngligfl 
Hoghet  gor  det  samma!"  Han  kræmted  af  Indig- 
nation- 
Jeg  gjor  Fanden!*  s\'ared  Carl  Johan.  Blodet  skjød 
ham  til  Ansigtet  heftigt  Øinene  spruted  Ild. 

Biskopen  saa  med  forundret  himlende  Øine  paa  de 
ø\'rige,  men  taug. 

Da  slog  Carl  Johan  heftig  ud  med  Haanden,  reiste 
sig,  gik  hen  til  Biskopen  og  klapped  ham  paa  Skul- 
deren. 

Jeg  tror  alt,  hvad  I  vil.  Monsieur,"  sagde  han. 

^Hav  ingen  Bekymring  derfor!" 

Biskopen  aanded  lettet  op. 

^Nordens  Folk  åro  Trons  Folk,"  sagde  han  høitids- 
fuld. 

j^Tani  mieux,"  svared  Carl  Johan.  ,Vi  skulle  nu  en- 
gang forsøge  og  erfare.  De  tror  altsaa,  vi  kan  stole  paa 
Christie  som  paa  Wedel  ?* 

Ja  Ers  kungliga  Hoghet,*'  svared  Grev  Piaten. 

^Så  mycket  såkrare,  som  jag  vet,  att  Hrr  Christie 
har  de  allra  hogsta  Forestållningar  om  Ers  kungliga 
hoghets  Person!*' 

Han  bukkede. 

Carl  Johans  Ansigt  skifted  Udtryk. 

„Hvoraf  ved  De  det?"  spurgte  han  høist  interes- 
seret. 

^Från  honom  sjelf,*'  svared  Crev  Piaten. 


,Ah  bah  I*  Carl  Johan  saa  misfornøiet  ud. 

Grev  PUr       '    "     '  sit  Hoved. 

Jag  V  ■  ■  ^divTj,  dct  det  ar  den  basta  Kllla,**  sva- 
red  han.  .,^.:  -ide  siiger  icke  ett  Ord.  han  ej  tilibotten 
menar!"* 

Carl  Johan  smilte. 

^Serieusementr''  spurgte  han. 

^På  min  ara,"   svared  Grev   Piaten.  ,Vt 
uti  Norden  i  de  goda  Riddares  tid  firamdelesv' 
han.    „Har  finnes  verkiigen   framdeies  Riddjffe  otsm 
Fniktan  och  Tadel.  Ers  kungligu  "  ''r-^etL** 

Der  var  noget  strengt,  fremme ^.  i^^stefi  fiendtligt  i 
Tonen;  dette  undgik  ikke  Carl  Johan,  som  straks  tik 
en  Forcer— e!se  af  at  have  Ixirg^aet  sig. 

nA  'f*    svared   han  iførende  —  comme 

en  France!**  Han  trommed  med  Fingrene  paa  Bordet 
som  om  han  gjennemgik  sit  Livs  ErflMMUgK'. 

.,  Men  de  Herrer  ere  sjeidne^**  fortsaite  han  og  stir- 
red  ligesom  skuffet  firem  for  sig. 

n  A  ja  —  så  dar, "  svared  Piaten :  hans  Blik  søjite 
forstaaelsesfuldt  de  andre.  ,  Dock  icke  uti  de  _,  i 
Klassema,"  føied  han  til. 

Carl  Johan  sprat  op. 

„Virkelig?"  udbrød  han.  ,Da  vil  ié$  éog  ret  grun- 
dig undersøge  de  høiere  BOksct."  Han  satte  sig  atter 
med  et  dulgt  Smil. 

De  fire  svenske  Herrer  saa  igjen  paa  hverandre. 

„Apropos/'  sagde  Prinsen.  „Tror  I,  Grev  v.  Essen, 
at  Grev  Wedel-Jarlsberg,  naar  I  om  nogen  Tid  bliver 

Atten  HundreUe  og  Fjorten 

træt  af  Statholderskabet  over  dette  lydige  Folk,  tør 
findes  skikket  til  at  succedere  Dem?" 

Hans  Øine  havde  et  tirrende  Udtryk. 

Grev  V.  Essen  var  bleven  bleg  i  sit  Ansigt. 

„Ers  kungliga  Hoghet,"  svared  han;  „min  Portfolj 
står  till  Ers  Hoghets  Disposition ;  så  mycket  mera  som 
jag  erfar,  att  norska  Folket  anhåller  om  Ers  Hoghets 
Person  som  Stathållare.  Sedan  kan  så  Grefve  Wedel 
succedera  Ers  kungliga  Hoghet,  når  Ers  kungliga  Hog- 
het icke  mera  begår  Stallningen.  Hvad  Grefvens  Kva- 
lifikationer angår,  då  aro  de  såkerligen  tillråckliga  — 
det  tror  jag  visst!" 

Han  bukkede  ceremonielt. 

Carl  Johan  slog  sig  paa  sit  Laar. 

„Voila,  Monsieur  v.  Essen,"  sagde  han  skarpt  — 
„voila  en  Ridder  sans  peur,  men  maaske  dog  ikke 
sans  reprochef' 

Han  reiste  sig  braat  og  gik  op  og  ned  i  Værelset; 
det  sang  og  klirred  i  de  besporede  Hæle. 

De  gode  svenske  Mænd  stod  og  saa  ned. 

Pludselig  gik  Prinsen  hen  til  Bordet  og  ringe,  heftigt. 

Lakai  traadte  ind. 

„Server  Frokost  i  min  Salon,"  skreg  han. 

„Men  subitement  —  comprends-tu?"  Hans  Øine  ly- 
nede; han  stod  med  knyttede  Hænder  foran  Lakeien. 

„Ja,  Eders  kongelige  Høihed,"  svared  denne  og 
vendte  sig  for  at  gaa. 

„ Subitement j"  skreg  det  efter  ham. 

Lakeien  forsvandt  som  en  Skygge  ud  af  Døren. 

Carl  Johan  gik  atter  nogle  Gange  heftig  op  og  ned 
i  Kabinettet;  saa  vendte  han  sig  til  Grev  v.  Piaten. 

„Afreisen  er  Klokken  ni  præcis?"  spurgte  han. 

„Ja,  Ers  kungliga  Hoghet,"  svared  denne  kort  og 
studs. 

„Og  I  samtlige  ere  mit  Følge?" 

„Ja  Ers  kungliga  Hoghet,"  blev  der  svaret  i  Kor.  De 
fire  svenske  Adelsmænd  bukked. 

Da  vendte  Carl  Johan  sig  pludselig  imod  dem  med 
et  Smil. 

„Da  haaber  jeg,  vi  alle  ere  i  bedre  Humør  end  idag," 
sagde  han.  „Ikke  sandt  mine  Herrer?" 

„Vi  hoppas,"  svared  Biskop  Rosenheim  og  bukked. 

Vi  ere  visse  derpaa,"  svared  Carl  Johan  leende  — 
„tilbords  mine  Herrer." 

Han  gik  med  faste  unge  Skridt  foran  ud ;  de  øvrige 
fulgte  bukkende.  "^ 

Men  idet  v.  Piaten  og  Grev  v.  Essen  fulgte,  vendte 
den  første  sig  og  sagde  hviskende: 

„Se  dar  parvenuen!" 

Grev  V.  Essen  smilte. 

„Den,  som  icke  åger  gullbagare,  han  drickerur  tenn- 
krus,"  svared  han. 

Saa  fulgte  de  begge  sin  gascognske  Herre. 


Carl  Johan  skulde  reise. 

Udenfor  Palæet  var  i  den  tidlige,  mørke  November- 
morgen alt  Kristiania  samlet. 

24* 

Det  gule  Kor  og  det  ridende  Jægerkor  holdt  med 
Fakler  som  Escorte;  Statsraadet  var  samlet  i  Palæet 
for  at  tage  Afsked  med  Norges  fremtidige  Konge, 

Grev  Wedel  havde  netop  holdt  en  kort,  men  bevæ- 
get Tale;  nu  tog  Hans  kongelige  Høihed  Farvel. 

Og  i  en  lang  ceremoniel  Række  fulgte  norske  Mænd 
den  svenske  Kronprins  og  hans  svenske  Følge  ud  af 
det  Bernt-Ankerske  Palæ  til  Vognene. 

„Længe  leve  Hans  kongelige  Høihed,  Kronprins 
Carl  Johan,"  raabte  Grev  Wedel  med  høi  Stemme. 
Statsraadet  svinged  sine  Hatte;  Mængden  raabte  et 
pligtskyldigt  Hurra  og  stirrede  atter  med  slugne  Øine 
paa  de  skinnende  Uniformer,  idet  Hans  kongelige 
Høihed  og  de  svenske  Herrer  traadte  ind  i  Vognene. 

„Au  revoir  messieurs!  Åa  revoir  monsieur  le  comte,*' 
sagde  Carl  Johan,  idet  Vogndøren  lukkedes. 

„Åu  revoir  mon  prince!''  svared  Grev  Wedel.  Sig- 
nalflagget  fløi  tilveirs  —  Salutskuddene  begyndte  at 
tordne  fra  Fæstningen. 

„Længe  leve  Carl  den  trettende  Norges  og  Sveriges 
Konge!"  roptes  der  i  Mængden. 

Pligtskyldige  Hurraer  klang  spredt.  Saa  slutted  de 
ridende  Korpser  op  —  Toget  satte  sig  i  Bevægelse. 

Fulgt  af  den  nysgjerrige  Menneskemasse  drog  Prin- 
setoget ud  gennem  Storgaden  og  over  Oslo  til  Ege- 
berg; man  saa  de  flammende  Fakler  forsvinde  i  Mor- 
gentaagen. 

Men  da  de  spredte  Grupper  lidt  efter  lidt  fordelte 
sig  og  flød  ind  i  Sidegaderne,  gik  der  to  Mænd  i  lang- 

som  Samtale  Østre  Gade  op.  Det  var  Grev  Herman 
Wedel  Jarlsberg  og  Sorenskriver  Christie.  Ved  Hjør- 
net af  Kirkegaden  stansed  de  og  rakte  hinanden 
Haanden. 

„Sig  mig  nu  oprigtigt,"  sagde  Grev  Wedel  og  saa 
Christie  ind  i  hans  trygge,  kloge  Ansigt.  „Hvad  tror 
De  om  det,  som  er  skeet?" 

Christie  besvared  Blikket. 

„Jeg  tror  ikke,  det  er  Enden,"  svared  han;  „men 
det  er  i  alle  Fald  en  respektabel  Begyndelse." 

„Vel  begyndt  er  halvt  fuldendt,"  svared  Wedel  med 
et  alvorligt  Smil.  „Noget  maa  ogsaa  efterlades  til  vore 
Efterkommere." 

De  hilste  hinanden  og  gik  hver  sin  Vei,  Wedel  Kir- 
kegade ned,  Christie  Østre  Gade  op. 

Og  Folket,  som  strømmed  tilbage  til  sine  Sysler, 
tænkte  ikke  videre  paa  den  fremmede  Prins,  som  var 
kommen  og  faren. 

